
PRAEFATIO. 


Habes  prae  manibus,  optime  lector,  hermeneuticae  biblicae 
manuale,  quod  quanam  de  causa  iuris  publici  fecerim,  his  paucis 
accipe.  Auditores  mei,  qui  in  Universitate  Friburgensi  apud 
Helvetios  regulis  hermeneuticis  addiscendis  operam  navant, 
haud  semel  me  rogaverunt,  ut  praelectiones  meas  typis  man- 
darem.  Votis  eorum  tandem  obsequendum  duxi,  quia  hbrorum 
qui  de  hermeneutica  biblica  agunt  ahi  non  amplius  apud  hbrarios 
inveniuntur,  aUi  maioribus  operibus  introductionem  in  s.  Scrip- 
turam  pertractantibus  adiecti  sunt,  aUi  vero  tamquam  manualia 
in  praelectionibus  meis  minus  apte  queunt  adhiberi.  Fontes, 
e  quibus  singula  hausi,  quohbet  loco  indicare  possibile  non 
erat ;  iis  quos  in  conspectu  htterario  refero  auctoribus  multa  debeo. 

Haec  fere  dicere  habui  de  ratione  operis. 

Fribnrgi  Helvetiorum,  festo  s.  Joannis  Apost.  et  Evangelistae  1896. 

PROLEGOMENA. 


Notio  et  divisio  hermeneuticae. 

Hermeneutica  ^)  (^egjUEvevnx^]  sc.  fmor^^jLirj  vel  JEivrj  vel  didap/) 
in  genere  dicitur  disciplina  regulas  complectens,  quarum  ope  verus  ali- 
cuius  orationis  sensus  tutius  erui  et  rite  exponi  potest. 

Hermeneutica  est  ergo  scientia  vel  ars  interpretandi,  id  quod  iam 
vocis  etymologia  significat ;  vox  enim  est  originis  graecae  ab  'Egjuijg 
(Mercurio),  qui  credebatur  deorum  nuntius  et  interpres.^)  Inde  bqjueveveiv 
idem  est  ac  interpretari,  praecipue  e  lingua  peregrina  in  vernaculam 
vel  aliam  notam  transferre. 

Applicatio  regularum  hermeneuticae  exegesis  vocari  solet,  etsi  vi 
etymologiae  idem  significet  quod  hermeneutica.^) 

Hermeneutica  dividitur 

1.  Ratione  originis:  in  naturalem  et  artificialem. 

a)  Hermeneutica  naturalis  ea  est,  quae  procedit  a  natura  sponte 
agente,  quin  adsit  reflexio  ad  principia  scientifica,  cum  sc.  homo  ex 
legibus  cogitandi  et  usu  loquendi  generali  sibi  regulas  interpretandi 
format. 

b)  Hermeneutica  artificialis  est  systema  regularum  scientificum, 
quapropter  se  habet  ad  hermeneuticam  naturalem  tamquam  perfectum 
ad  minus  perfectum. 

2.  Ratione  ambitus:  in  universalem  et    particularem. 

a)  Hermeneutica  universalis  continet  regulas  interpretandi  quodlibet 
genus  librorum  aut  signorum. 

b)  Hermeneutica  particularis  restringitur  ad  aliquod  genus  lib- 
rorum  aut  signorum ;  hinc  sermo  est  de  hermeneutica  iuridica,  diplo- 
matica,  hihlica.  Ipsam  hermeneuticam  biblicam  aliqui  subdividunt  in 
generalem    et  particularem,    prout    totam    sacram   Scripturam    respicit   aut 


^)  Inde  Lystrenses  (Act.  c.  4)  Paulum  et  Barnabam  deos  esse  credentes,  hunc 
Jovem,  illum  Mercurium  vocarunt,  quoniam  ipse  erat  dux  verbi    (v.   11). 

*)  Exegesis  ab  £^7]y£iGdat  i.  e.  sensum  dicti  obscuri  explicare  (cf.  Joan.  I,  19). 

Zapletal,  Hermeneutica.  1 

solum  aliquam  eius  partem,  ut  libros  Veteris  Testamenti  tantummodo, 
aut  libros  Novi  Foederis,   aut  etiam  solos  libros  legales,  propheticos  etc. 

Hermeneutica  biblica  in  specie  est  igitur  disciplina  regulas  com- 
plectens,  quarum  ope  sensus  s.  Scripturae  verus  i.  e.  a  Spiritu  sancto 
intentus  tutius  erui  et  rite  exponi  potest.  Obiectum  materiale  (seu  id 
circa  quod  versatur)  huius  disciplinae  est  s.  Scriptura  seu  libri  canonici 
utriusque  Foederis,  obiectum  autem  formale  (seu  id  quod  in  obiecto 
materiali  respicit)  sunt  regulae  interpretationis. 

Hermeneutica  biblica  non  est  ars  tantum  sed  etiam  vere  scientia, 
quia  non  solum  regulas  interpretandi  proponit,  verum  eas  quoque  de- 
monstrative  probat,  rationem  earum  evidentem  reddit  et  scientifice  de 
eis  disputat,  ex.  gr.  cur  utendum  sit  usu  loquendi,  contextu,  cur  re- 
currendum  sit  ad  Ecclesiae  interpretationem  etc. 

Exegesis  magis  iam  ad  artis  rationem  accedit  et  nonnisi  quotidiano, 
assiduo  exercitio  acquiritur. 

Extensio  hermeneuticae  biblicae. 

Cum  hermeneutica  biblica  regulas  s.  Scripturam  interpretandi  pro- 
ponat,  tam  late  patet  quam  interpretis  officium,   quod  tria  complectitur  : 

1.  ut  sensum  textus  eruat, 

2.  ut  sensum  erutum  explicet, 

3.  ut  sensus  eruti  et  explicati  veritatem  hermeneuticam  (exe- 
geticam)  probet,  i.  e.  argumentis  exegeticis  demonstret,  illum 
sensum  textui  revera  subesse. 

Non  est  directe  munus  interpretis,  probare  objectivam  veritatem 
sensus  inventi  neque  ad  interpretis  officium  spectat  assignare  textus  ad 
usum  homileticum,  asceticum  vel  aestheticum,  cur  sc.  hac  vel  illa  ima- 
gine  in  hoc  vel  illo  textu  auctor  sacer  utatur  et  ita  porro. 

In  expositione  latiori  tamen  interpres  utiHter  quandoque  profert 
solvitque  objectiones  principales  contra  obiectivam  sensus  detecti  veri- 
tatem,  indicat  textus  maioris  momenti  in  theologia  dogmatica  vel  mo- 
raU  et  simul  ad  pulchritudinem  dictionis  attentionem  trahit. 

§  3- 
Hermeneuticae  biblicae  dignitas,  utilitas,  necessitas. 

Cum  scientia  quaeUbet  dignitatem  suam  ab  obiecto  trahat,  ob- 
iectum  autem  hermeneuticae  biblicae  sit  ipsa  S.  Scriptura,  liber  librorum, 
continens  normas  principales  credendorum  et  agendorum,  patet  eam 
esse  dignissimam. 

Eam  esse  utilera  et  necessariam  concedet  nobis,  quicunque  novit 
S.  Scripturae  obscuritates  et  difficultates,  nexum  disciplinae  nostrae  cum  aliis 
discipUnis  biblicis  et  errores,  in  quos  S.  Scriptutae  interpretes  optimae  notae 
saepe  lapsi  sunt. 


Prolegomena.  3 

1.  Sacra  Scriptura  in  multis  locis  obscura  est  et  difficilis  intellectu 

a)  ob  aetatem,  qua  conscripta  est.  Etenim  recentissimi  libri  sacri 
ante  fere  duo  millia  annorum  exarati  fuerunt,  alii  autem  multo  anti- 
quiores  sunt.  lamvero  temporibus  ilHs  antiquis  aliae  erant  consue- 
tudines,  alii  mores,  alii  ritus  publici  et  privati,  a  nostris  non  parum 
discrepantes;  sed  auctores  sacri  illas  res,  utpote  coaevis  notas,  non 
semper  distincte  describunt,  sed  saepissime  brevissime  tantum  tangunt. 
Multae  res,  quae  vocibus  exprimuntur,  a  quibus  tropi  desumuntur,  ad 
quas  alluditur,  differunt  a  nostris.  Erraret  ergo  vehementer,  qui  res 
nostri  temporis  in  S.   Scripturam  inferret. 

b)  Ob  patriam  suam.  Libri  sacri  enim  in  oriente  conscripti 
fuerunt  in  regionibus,  quae  neque  nunc  post  tot  explorationes  sufficienter 
notae  sunt.  Aliae  ibi  inveniuntur  res  in  regno  animali  et  vegetabili 
alii  vivendi  mores  quam  in  regionibus  nostris. 

c.  Linguae,  in  quibus  Libri  sacri  exarati  fuerunt,  hodie  non  tantum 
emortuae,  sed  magna  ex  parte  etiam  deperditae  sunt,  ita  ut  multarum 
vocum  significationes  nonnisi  e  dialectis  cognatis  eruantur. 

d.  Argumentum  hbrorum  sive  historicum  sive  dogmaticum  sive 
propheticum  multas  creat  difficultates.  Historia,  quam  S.  Scriptura 
refert,  ob  antiquitatem  suam  difficilis  est  neque  sufficienter  illustratur 
historiis  populorum  vicinorum,  quippe  quae  magna  ex  parte  deperditae 
sint.  Pars  dogmatica  non  tractatur  systematice,  sed  sparsim  in  diversis 
locis  refertque  res  non  semel  excedentes  naturalem  vim  rationis  humanae. 
Pifficiles  sunt  etiam  textus  prophetici,  sive  futura  praedicunt  sive  prae- 
terita  aut  auctoribus  coaeva  delineant. 

Quam  difficultatem^)  comprobant  omnia  illa  opera,  quorum  scopus 
est,  sensum  sacrae  Scripturae  nobis  aperire.  Hinc  illae  innumerae 
glossae,  postillae,  scholia,  commentarii,  introductiones  biblicae?  historiae 
bibhcae  etc.   a  viris  eruditissimis  compositae. 

2.  Patet  utiHtas  et  necessitas  hermeneuticae  bibHcae  e  nexu  eius 
cum  ahis  discipHnis  bibHcis,  uti  sunt :  historia,  archaeologia,  critica 
sacra;  harum  enim  rectum  usum  indicat  hermeneutica  bibHca. 

3.  Historia  docet,  interpretes  S.  Scripturae  vel  eos  qui  summi 
erant  ingenii  et  per  totam  vitam  studio  S.  Scripturae  operam  navarunt, 
quandoque  errasse.  Si  autem  tales  ac  tanti  viri  se  ab  omni  errore 
praeservare  non  potuerunt,  multo  minus  nobis  id  eiit  possibile,  nisi 
principiis  hermeneuticis  soHdissimis  instructi  simus. 

Quam  ob  causam  videmus,  exegetas  primi  nominis  nunquam 
studium  regularum  interpretandae  S.  Scripturae  neglexisse,    etsi  eas  non 


^)  S.  Petrus  (2.  Petr.  3,  16)  illam  difficultatem  testatur  quoad  epistolas  s. 
Pauli:  «In  quibus  sunt  quaedam  difficilia  intellectu,  quae  indocti  et  instabiles  de- 
pravant,  sicut  et  ceteras  Scripturas  ad  suam  ipsorum  perditionem.» 

didicerint  sub  nomine  «Hermeneuticae  biblicae».  Tanquam  fructus 
huius  studii  habemus  illas  praefationes  ss.  Patrum  et  interpretum,  quas 
suis  expositionibus  praemiserunt.  Recte  igitur  S.  Hieronymus  (epi- 
stola  53,  6  ad  Paulinum)  scribit  «in  Scripturis  sacris  sine  praevio 
et  monstrante  semitam  non  posse  ingredi»  reprobatque  praesumptionem 
eorum,  qui  S.  Scripturam  se  intelHgere  eamque  a  quoHbet  exponi  posse 
credunt:  «sola  Scripturarum  ars  est,  quam  sibi  passim  omnes  vendicant, 
scribimus  indocti  doctique  poemata  passim. »  Non  ergo  negHgentibus 
regulas  hermeneuticas,  sed  studiosis  patebit  ingressus  in  sanctuarium 
Librorum  sacrorum:  «Deo  placuit  talibus  rerum  figuris  abscondere  sa- 
pientiam  suam,  non  auferre  studiosis,  sed  claudere  negligentibus»  (S. 
August.   Enarr.   in  ps.    103). 

§  4. 
Historia  litteraria  hermeneuticae  biblicae. 

Quemadmodum  homines  prius  loquebantur  et  scribebant,  quam 
ars  grammatica  exculta  esset,  et  poetae  carmina  componerent,  antequam 
Aristoteles  regulas  artis  poeticae  scriberet,  ita  quoque  Scriptura  sacra 
rite  exponebatur,  priusquam  regulae  hermeneuticae  scientifice  et  syste- 
matice  proponerentur.  Postea  autem,  ut  necessitas  temporis  ferebat, 
de  reguHs  quae  ad  rectam  Scripturarum  intelligentiam  conducerent 
studium  diHgens  institutum  est  atque  temporis  decursu  hermeneuticam 
bibHcam  a  ceteris  discipHnis  sacris  distinctam  reperimus.  Historiam  dis- 
cipHnae  nostrae  exhibituri,  eam  considerabimus  primo  apud  Hebraeos, 
deinde  in  Ecclesia  cathoHca,  demum  apud  Protestantes. 

I.    Historia   hermeneuticae   biblicae   apud    Hebraeos. 

Si  a  forma  scientifica  praescindamus,  initia  huius  discipHnae  apud 
Hebraeos  detegimus.  Libri  enim  sacri  sacerdotibus  et  levitis  traditi 
fuerunt,  non  tantum  ut  eos  custodirent  et  populo  legerent  (Deut.  17, 
18;  31,  9 — 13.  24 — 26),  sed  etiam  ut  eos  exponerent  et  populo 
consiHum  quaerenti  responderent  (Deut.  17,  8 — 12;  21,5).  Qua  ratione 
autem,  qua  methodo  Hbros  sacros  exposuerint,  ignoramus.  Erat  certe 
potius  expositio  practica,  utiHtati  et  necessitati  fideHum  inserviens  in- 
nitebaturque  praecipue  traditioni  et  ex  parte  etiam  prophetarum  dictis, 
qui,  utpote  Spiritu  S.   repleti,   sensum  verum  indicare  poterant. 

Plura  nobis  innotuerunt  de  tempore  post  captivitatem  babylonicam. 
ludaei  paullatim,  Hnguae  suae  vernaculae  obHti,  aramaicam  adhibebant, 
quare  pericopas  Scripturae  s.,  quae  quoHbet  sabbato  in  synagogis  lege- 
bantur  (Luc.  4,16  ss. ;  Act.  13,27;  15,21),  eis  exponere  oportebat. ■') 
Vestigia  huius  usus  deprehenduntur  iam  mox  post  IsraeHtarum  reditum 
in  patriam    (2.  Esr.   8,    i  — 9),    deinde    in  Targumim    et    in   nominibus 


^j    Praelectioni  textus  additas  fuisse  expositiones,   testatur  Luc.    4,16  ss.  Act 
13,  15  ss. 

«scribarum»,  «legisperitorum»,  «legis  doctorum»  (yQajUjuarsTg,  vojuihoi, 
voixodiddoy.akoi  saepe  occurrentibus.  In  expositione  non  omnes  iisdem  ute- 
bantur  principiis.  Alii  enim  litterae  nimis  adhaerentes,  saepe  translate 
dicta  in  sensu  proprio  exponebant,  alii  allegoricis  expositionibus  nimis 
delectabantur,  alii  sensum  verum  pravis  traditionibus  humanis  corrum- 
pebant  (Marc.    7,   6   ss). 

Has  vias  secuti  sunt  etiam  ludaei  post  Christum,  quin  tamen  her- 
meneuticam  biblicam  ex  professo  exponerent.  Quaedam  principia  de 
modo  explicandi  S.  Scripturam  indicat  Aben  Ezra  (f  1167)  in  Praefatione 
ad  suum   comment.  in   Pentateuchum  et  Maimonides  (f   1204)  in  opere 

II.    Historia   hermeneuticae   biblicae   in    Ecclesia  catholica. 
A.  In  Ecclesia  antiqua. 

Apostoli,  qui  a  Christo  Domino  veram  S.  Scripturae  interpretandae 
rationem  acceperunt,  regulis  hermeneuticis  in  systema  scientificum  re- 
dactis  non  indigebant  ipsique  data  occasione  sensum  Verbi  sacri  fidelibus 
aperiebant.  '  Sicut  in  synagogis  s.  Scriptura  legebatur,  ita  quoque  in 
coetibus  christianorum,  quia  «Omnis  Scriptura»  ut  dicit  S.  Paulus  (2 
Tim.  3,  16  s.)  «divinitus  inspirata  utilis  est  ad  docendum,  ad  argu- 
endum,  ad  corripiendum,  ad  erudiendum  in  iustitia,  ut  perfectus  sit 
homo  Dei  ad  omne  opus  bonum  instructus»  et  «ut  per  consolationem 
Scripturarum  spem  habeamus»  (Rom.  15,  4).  Etiam  apud  Christianos 
praelectioni  addebatur  sacri  textus  expositio. 

Patres,  quos  apostolicos  vocamus,  saepe  quidem  in  scriptis  suis 
textus  sacros  adhibent,  sed  commentarios  non  scripserunt  neque  nobis 
aliquot  systema  hermeneuticae  scientificum  reliquerunt  sicut  neque 
apologetae  saec.  2.,  quorum  studium  non  erat,  S.  Scripturam  exponere, 
sed  religionem  christianam  defendere.  Floruerunt  tamen  eodem  sae- 
culo  2.  viri,  qui  aliquas  regulas  hermeneuticas,  licet  sparsim,  scriptis 
exararunt,  uti  Melito  Sardensis  in  suo  opere  );  xXsig  ^) ;  sed  horum  opera 
exegetica  deperdita  sunt.  Plura  habemus  ab  interpretibus,  qui  a  saec.  3. 
vixerunt,  uti  sunt  Clemens  Alex.,  Origenes  (praecique  in  opere  jieqI  a.Qyxbv 
lib  4.),  Tertullianus,  s.  Joannes  Chrysostomus  (ex.  gr.  Homilia  in  Jerem. 
10,  33  et  Homilia  XV.  in  Joannem),  s.  Hieronymus  in  epist.  ad  Pammach. 
«de  optimo  genere  interpretandi»  et  sparsim  in  commentariis).  In  se- 
cundo  dimidio  saec.  4.  e  schola  Antiochena  plura  scripta  exegetica  pro- 
dierunt,  quorum  principia  hermeneutica  tamen  nondum  collecta  habemus.^) 


^)  Opus  hoc  non  est  identicum  cum  «S.  Melitonis  clavi»  a  Pitra  in  Spicilegio 
Solesmensi   1855  edita. 

^)  Kihn,  «Die  Bedeutung  der  antiochenischen  Schule  auf  exegetischem  Ge- 
biete»,  1866.  Specht,  »Der  exegetische  Standpunkt  des  Theodor  v.  Mops.  und 
Theodor  von  Cyrus».   1871. 

Primus  autem,  qui  singulare  opus  de  hermeneutica  biblica  con- 
scripsit,  fuit  s.  AugusUnus  (f  430),  motus  ad  hoc  hbro  donatistae 
Tychonii  an.  circiter  390  conscripto,  cui  titulus  est :  «Septem  regulae 
ad  inquirendum  et  inveniendum  sensuni  s.  Scripturae».  Quoniam 
Tychonii  hber  non  omnino  immunis  erat  ab  erroribus  neque  omnia 
scitu  necessaria  referebat,  S.  Augustinus,  perspiciens  huiusmodi  hbri 
utiHtatem,  quatuor  hbros  «De  doctrina  christiana»  conscripsit,  ob  quos 
iure  parens  hermeneuticae  bibHcae  appellatur.  Rationem  sui  opei>is 
ipse  describit  in  prologo :  «Sunt  praecepta  quaedam  tractandarum  Scrip- 
turarum,  quae  studiosis  earum  video  non  incommode  posse  tradi,  ut 
non  solum  legendo  ahos  qui  divinarum  htterarum  operta  aperuerunt, 
sed  et  ahis  ipsi  aperiendo  proficiant»  ;  et  hbro  i.  c.  i.:  «Duae  sunt 
res,  quibus  nititur  omnis  tractatio  scripturarum  :  modus  inveniendi, 
quae  intelhgenda  sunt,   et  modus  proferendi,  quae  intellecta  sunt». 

Ceteri,  qui  hoc  aevo  antiquo  de  principiis  hermeneuticis  scrip- 
serunt,  sunt :  Adrianus,  monachus  et  sacerdos,  qui  in  primo  dimidio 
saec.  5.  vixit  et  opus  doaycoy})  slg  rag  deiag  ygacpdg^)  (Migne  p.  gr. 
XCVIII,  1273  — 1312)  conscripsit,  in  quo  iuxta  principia  scholae  Antio- 
chenae  locutiones  figuratas  s.  Scripturae,  praesertim  antiqui  Testamenti, 
exponit. 

S.  Isidorus  (-f  ca.  440)  exposuit  in  suis  epistoHs  (M.  LXXVIII, 
177  — 1646)  principia  hermeneutica  scholae  Antiochenae. 

Eucherius  Lugd.  (f  ca.  453)  ediderat  duo  opera  hermeneutica : 
«Formularum  spiritahs  intelhgentiae  ad  Uranium  hber  unus»  (M.  L, 
727  —  772)   et   «Instructionum  ad  Salonium  hbri  duo»    (773 — 822). 

Junilius  Africanus  scripsit  an.  ca.  551  :  «Instituta  regularia  divinae 
legis»,  ubi  etiam  regulas  hermeneuticas  docet  (ed.  H.  Kihn,  Friburgi  1880). 

Aurelius  Cassiodorus  (f  570):  «Institutiones  divinarum  et  saecu- 
larium  lectionum». 

B.  In  medio  aevo. 

Hoc  tempore  hermeneutica  bibhca  minus  excolebatur,  quin  tamen 
omnino  neghgeretur.  Etsi  enim  hbri  speciales  de  reguhs  hermeneuticis 
non  fuerint  conscripti,  inveniuntur  hae  nihilominus  sparsim  in  commen- 
tariis  ad  s.   Scripturam.      Praecipue  commemorandi  sunt  : 

Beda  Ven.,  Alcuinus,  Babanus  Maurus :  «De  Clericorum  instit.»  III, 
8  ss.,  Hugo  a  S.  Victore:  «Eruditionis  didascahae»  praecipue  1.  5., 
S.  Bernardus,  S.  Thomas  Aq.   (Sum.   theol.   I.    q.    i),   S.  Bonavenfura. 

Novum  incrementum  accepit  studium  nostrum  saec.  14.,  postquam 
Concihum  Viennense  a.  1311  statuit,   ut  in  academiis  cathedrae  hnguarum 


')    Titulus  cloaycoy//   hic  prima  vice  occurrit    et  designat  de  facto  id,    quod 
nos  hermeneuticam  appellamus. 

qraecae,  hebraicae,  chaldaicae  erigerentur.  Notatu  digniores  sunt  : 
Nic.  Lyraniis  (f  1340)  propter  sua  Prolegomena  in  «Postillas»  et  Gerson 
(f  1429)  opere :  « Propositiones  de  sensu  Htterali  Scripturae  sacrae.» 
(ed.   Paris.    1606    tom.   I.  p.    515   ss.) 

C.  Aevo  recentiore. 

Saeculo  16.,  propagatis  studiis  lingiusticis,  inventa  tj^^pographia, 
editis  polyglottis  ortoque  protestantismo,  necesse  erat  soHdas  regulas 
interpretandae  Scripturae  s.  proponere.  Paullatim  ex  hermeneutica 
biblica  ehminatae  sunt  quaestiones,  quas  in  ea  auctores  oHm  tractare 
solebant,  quae  autem  ad  criticam,  ad  dogmaticam  aHasque  scientias 
spectant,  simul  aHae  regulae  adjiciebantur,  ut  omnes  hermeneuticae 
partes  plenam  haberent  tractationem,  et  principia  omnia  ordine  debito 
proposita,  accuratius  definita  soHdisque  argumentis  firmata  sunt.  Prin- 
cipaHores  auctores  sunl 

Saec.    r6  : 

Santes  Pagnini  Ord.  Praed.  :  «Isagoge  in  sacras  Litteras»  et 
«Isagoge  ad  mysticos  S.  Scripturae  sensus».  Avign.  1525,  Lugd.  1536. 
—  Ambrosius  Gatharimis  Ord.  Praed.  :  «Claves  duae  ad  aperiendas 
intelHgendasque  Sacras  Scripturas».  Lugd.  Batav.  1548.  —  G-uillelmus 
Lindanus:  «De  optimo  sacras  Scripturas  interpretandi  genere.»  Colon. 
1558.  —  Sixtus  Senensis  Ord.  Praed. :  «Ars  interpretandi  sacras  Scrip- 
turas  absolutissima»  Venet.  1566  et  «BibHotheca  Sancta»,  praecipue 
Hb.  3  et  4,  ubi  de  expositione  S.  Scripturae  tractat.  Haec  duo  opera 
magni  semper  habebantur,  utpote  optima  post  opus  S.  Augustini  et 
simul  fons  recentiorum ;  propterea  etiam  saepius  typis  edita  sunt.  — 
P.  Ant.  Beuter :  «Adnotationes  decem  ad  S.  Scripturam».  Valentiae  1566. 
Hofmeister:  «Canones  ad  interpretandas  sacras  Litteras».  Paris  1573.  — - 
Jos.  Acostd  S.  J. :  «De  vera  Scripturas  interpretandi  ratione»  in  opere 
«De  Christo  revelato».     Romae   1590. 

Saec.    17  : 

Mart.  Ant.  del  Rio :  «Pharus  sacrae  Sapientiae».  Londini  1608. — 
N.  Serarius,  S.  J.  :  «Prolegomena  BibHca».  Mogunt  161 2.  —  Fab. 
Justiniani :  «De  S.  Scriptura».  Romae  1614.  —  Henr.  Marcellius : 
«Canones  expHcandae  Scripturae».  Herbip.  1653.  «Ars  interpret». 
Colon.  1658.  —  Antonius  a  Matre  Dei :  «Praeludia  Isagogica  ad  sacro- 
rum  Librorum  intelHgentiam».  Lugd.  1669.  Mogunt.  1670.  —  Joh. 
Nercassel:  «Tractatus  de  lectione  sacrarum  Scripturarum».  Embric. 
1677.  Colon.  1680.  —  Jos.  3Ietzger :  « Institutiones  sacrae  Scripturae 
seu  principia,  regulae  et  instructiones  de  modo  recte  intelHgendi  et 
interpretandi  s.  Scripturam».  SaHsburgi  1680.  —  J.  B.  Hamel :  «In- 
stitutiones  bibHcae».     Paris   1698. 


Prolegomena. 


Saec.    i8  : 


H.  J.  Brtmet:  « Manuductio  ad  s.  Scripturam».  Paris  1701.  — 
J.  Martinianay :  «Traite  methodique  ou  mani^re  d'expliquer  rEcriture». 
Paris  1703.  «Methode  sacree  pour  apprendre  et  expliquer  rEcriture 
Sainte  par  TEcriture  meme».  ib.  17 16.  —  Joli.  M.  de  Turre,  Ord.  Praed. : 
«Institutio  ad  Verbi  Dei  scripti  intelligentiam».  Parm.  171 1.  — J.  Jos. 
Bugicet:    «R^gles  pour  rintelligence  de  TEcriture  Sainte».     Paris   17 16. 

—  H.  A.  de  Graveson,  Ord.  Praed.  :  «Tractatus  de  Scriptura  sacra». 
Rom.  1715.  --  Gr.  Gartier,  O.  S.  B.  :  «Tractatus  de  s.  Scr.».  Aug. 
Vind.  1724.  —  F.  Kopf:  «Tirocinium  s.  Scr».  Aug.  Vind.  1763.  — 
J.  M.  Engstler :  «Instit.  s.  Scr.»  Vien.  1775.  —  Th.  Holtzclau,  S.  J. : 
«Inst.  Script.»  Virceb.  1775.  —  J-  J.  Monsperger :  «Institutiones  Her- 
meneutices  V.  T.»  Vindob.  1776  et  iterum  1781.  —  Steph.  Hayd: 
«Introductio  Hermeneutica  in  sacros  N.  T.  hbros».  Vindob.  1777.  — 
H.  Frida,  O.   S.  B.  :    « Institutiones  Hermeneuticae  V.   T.»      Prag   1777. 

—  Augustinm  'Eremita :  «Institutiones  ad  interpretationem  S.  Scripturae». 
Aug.  Vind.  1779.  —  Seb.  SeemuUer :  «Institutiones  ad  interpretationem 
s.  Scripturae».  Aug.  Vind.  1779.  —  I>-  Czerny :  «Instit.  hermeneut. 
N.  T.»  Brun.  1780.  —  A.  Viser :  «Hermeneutica  sacra  N.  T. »  Budae 
1784 — 5.  —  C.Fischer:  «Instit.  hermen.  N.  T. »  Prag.  1788.  — - 
Gr.  Mayer :  «Institutio  interpretis  sacri».  Vind.  1789.  —  A.  Zdzio, 
Ord.  Praem.  :  «Institutio  Hermeneuticae  V.  T.»  Pest.  1796.  — 
L.  Veith,  S.  J  :  «Anleitung  und  Regeln  zur  niitzUchen  Lesung  der  hl. 
Schrift».  Augsb.  1797.  —  F.  Fr.  Azenberger :  «Brevis  conspectus  in- 
stitutionum  hermeneuticarum».      Straubing.    1798. 

Saec.    19  : 

J.  B.  Gerhauser :  «Theoria  Hermeneuticae  s.»  Diling.  1811; 
germanice  ed.  Lerchenmiiller.  Kemp.  1828.  —  Joh.  Jahn:  «Enchiridion 
Hermeneuticae  generalis  Tabularum  V.  et  N.  F.»  Vien.  181 2.  Postea 
adjecit  :  «Fasciculos  II  Exercit.  Exeget».  Vien.  1813 — 5.  Liber  Jahnii 
ob  nimiam  cogitandi  libertatem  ab  Ecclesia  damnatus  est.  —  Altm. 
Arigler :  «Hermeneutica  biblica  generahs».  Vien.  181 3.  Cum  nimium 
secutus  sit  Jahnium,  sensum  mysticum  ehminarit  et  vaticinia  messianica 
meras  accomodationes  esse  dixerit,  liber  eius  damnatus  est.  —  G.  Czuppon: 
«Reflexiones  hist.  hermen.  super  Exegesi  bibl.»  Sopron.  181 6.  — 
J.  H.  Janssens:  «Hermeneutica  s.»  Leod.  1818.  Taur.  1858.  Sed 
titulus  non  convenit  libro,  cum  hic  sit  potius  Introductio  ad  S.  Scr. 
et  de  hermeneutica  bibl.  nonnisi  paucissima  contineat.  —  J.  Tumbacher: 
«Vindiciae  Joh.  Jahn.»  Lips  1822.  —  C.  Unterkirchner :  «Hermeneutica 
biblica.»  Oenip.  1831  ed.  3^  curante  J.  V.  Hoffmann.  ib.  1846.  — 
J.  Alzog:  «ExpHcatio  cathoHc.  system.  de  interpret  S.  Scr.»  Monast. 
1835.  —  Georg.  Biegler :  «Biblische  Hermeneutik».  Augsb.  1835  et 
1847.  —  Fr.  Vogel:  «Die  heil.  Schrift  und  ihre  Interpret.  durch  die 
heil.  Vater».    Augsb.  1836.   —  Joan.  Banolder :   «Hermeneuticae  bibUcae 

generalis  principia  rationalia,  christiana  et  catholica».  Quinque-ecclesiis  • 
1838;  ed.  2.  Bud.  1859.  —  V.  Eeichel:  «Introductio  in  Hermeneuticam 
biblicam».  Vien.  1839.  —  '/.  M.  A.  Lohnis :  Grundziige  der  biblischen 
Hermeneutik  und  Kritik».  Giessen  1839.  —  C.  G.  Wilke:  «Die  Her- 
meneutik  des  N.  T.  systematisch  dargestellt».  Leipz.  1843.  1844. 
Hoc  opus  edidit  ut  acathoHcus ;  reversus  in  sinum  S.  matris  Ecclesiae 
scripsit  :  «Bibl.  Hermeneutik  nach  kath.  Grundsatzen».  Wiirzb.  1853. 
—  F.  N.  Patritins,  S.  J. :  «De  Interpretatione  Scripturarum  Sacrarum». 
Rom.  1844.  in  conpendium  red.  Ratisb.  1860.  —  C.  Lomb :  «Bibli- 
sche  Hermeneutik».  Fuld.  1847.  —  G.  J.  G-untner^  Ord.  Praem.  :  «Her- 
meneutica  bibl.  generalis  iuxta  principia  catholica».  Prag.  1848;  ed. 
3  ib.  1863.  —  J.  Kohlgruber:  «Hermeneutica  biblica  generalis».  Vien. 
1850.  —  T.  J.  Lami/:  «Introductio  in  S.  S.  generalis».  Lovan.  1866; 
ed.  5.  Mechlin.  1893.  —  Jos.  BanTco :  «De  Sacra  Scriptura  eiusque 
interpretatione».  Vindob.  1867.  —  Fr.  X.  Beitmayr :  «Lehrbuch  der 
bibl.  Hermeneutik».  Herausg.  von  Val.  Thalhofer.  Kempt.  1874.  — 
Joan.  Panek:  «Hermeneutica  bibHca  in  usum  catholicorum  s.  Theolo- 
giae  studiosorum».  Olomuc.  1884.  —  L.  A.  Schneedorfer,  Ord.  Cist.  : 
«Synopsis  Hermeneuticae  biblicae».  Prag.  1885.  —  B.  Cornely,  S.  J.  : 
«Introductio  GeneraUs  in  S.  Scr. »  Paris.  1885.  —  Uh.  Ubaldi:  «In- 
troductio  in  S.  Scr. »  vol.  III.  ed.  3.  Rom.  1886.  —  Th.  Le  Blane 
d'Amhonne:  «Le  langage  symbohque  et  le  sens  spirituel  de  Saintes 
Ecritures».     Paris.    1889. 

!ll.    Historia   hermeneuticae   bibl.   apud    Protestantes. 

Protestantibus,  reiecta  auctoritate  Ecclesiae,  opus  erat  reguhs  her- 
meneuticis,  ne  interpretes  s.  Scripturae  apud  eos  in  diversissimas  abirent 
sententias.  Et  quidem  primis  temporibus  protestantes  ut  regulam  inter- 
pretationis  supremam  proponebant  «analogiam  fidei»  aut  «doctrinam 
librorum  symbohcorum»,  quos  a  suis  acceperunt;  alii  autem  nulla  re- 
gula  se  indigere  asserebant,  cum  eis  esset  «lumen  internum»,  de  vero 
sensu  s.  Scripturae  eos  instruens.  Hasce  theorias  propagabant  usque 
ad  medium   saeculum   18.      Opera  in  hoc  spiritu  conscripta  sunt: 

M.  Flacii  Lllyrici:  «Clavis  Scripturae  S.»  Basil.  1567;  deinceps 
saepius. 

Sal.Glassii:  «Philologia  sacra.»     Senae   1623   et  saepius. 

J.  Bamhach:  «Institutiones  hermen.   sacrae. »   Jenae   1723. 

S.  J.  Baumgarten:  «Unterricht  von  der  Auslegung  der  heil.  Schrift. » 
Halle   1742. 

Medio  saec.  18.  apud  protestantes  invaluit  rationalismus  biblicus. 
Sicut  enim  primi  protestantes  Ecclesiae  auctoritatem  reiecerunt,  ita  nunc 
respuerunt  principia  suorum  patrum,  soh  rationi  propriae  in  exponenda 
s.  Scriptura  adhaerentes.  Ceterum  non  adcst  unitas  in  eorum  theoriis, 
sed  inter  se    differunt   iuxta    diversa    systemata    philosophica,     quae    se- 


10  Prolegomena. 

quuntur.  Tempore  recentiore  multi  mythice  s.  Scripturam  exponunt. 
Opera  hermeneutica  huius  temporis  notatu  digniora  sunt : 

J.  S.  Semlcn:  « Vorbereitung  zur  theol.  Hermeneutik. »  Halle  1759 
ss.  «Apparatus  ad  liberalem  N.  T.  interpretationem»  ;  ib  1767.  «Appa- 
ratus  ad  liberalem  N.  T.  interpretationem»  ;  ib  1773.  Auctor  systema 
accomodationis  propugnans  vere  rationalismi  biblici  pater  appellari  potest. 

J.  A.  Ernesti :  «Institutio  interpretis  N.  T.»  Lips.  1767  et  saepius. 
Est  auctor  scholae  sic  dictae  philologicae. 

P.  L.  Baueri:  «Hermeneutica  s.  V.  T.»  Lips.  1797.  «Entwurf 
einer  Hermeneutik  des  A.   und  N.   T.»    1799. 

Opera  haec  rationaHstica  inter  ipsos  protestantes  aliquos  moverunt 
ad  regulas  hermeneuticas  saniores  statuendas ,  de  quibus  sicut  et  de 
aliis  in  nostra  enumeratione  omissis  vide  H.  Kihn:  «Encyklopadie  u. 
Methodologie  der  Theologie»  1892.  p.  191  ss.  et  0.  Zdckler:  «Hand- 
buch  der  theol.  Wissenschaft»    1884;   ed.   3^    1889.     I,    i   p.    162   s. 

§  5- 
Tractationis  partitio. 

Varium  varii  auctores  in  suis  hermeneuticis  sequuntur  ordinem. 
Certe  minime  spernenda  est  divisio  s.  Augustini  in  duas  partes :  de 
sensu  inveniendo  et  de  sensu  invento  proponendo ;  primam  aliqui 
heuristicam,  alteram  proxjhoristicam  appellant.  Quia  autem  antea  sensuum 
s.  Scripturae  cognitione  accurata  indigemus  et  praelerea  etiam  historia 
exegeseos  bene  cognita  perutiHs  est,  hermeneutica  nostra  tres  partes 
complectetur  cum  appendice,  quae  sunt : 

I.  de  sensibus  s.   Scripturae  (propaedeutica) ;  ' 

IL  de  sensu  inveniendo  (heuristica) ; 

III.  de  sensu  proponendo  (prophoristica)  ^) ; 

IV.  Appendix :   de  historia  exegeseos. 


^l  Sixtus  Senensis  (Bibl.  S.  lib.   3  ed.  Venet.    1575  pag.  254)  primam  parteiB 
«definitivam»   appellat,  alteram  «inventivam»,  tertiam   «dispositivam». 

PARS  PRIMA. 


PROPAEDEUTICA 

SEU    DE  SENSIBUS   SACRAE  SCRIPTURAE. 


CAPUT   I. 
DE  NOTIONE  SENSUS. 


Quid  sit  signum? 

Homo  prae  ceteris  huius  terrae  creaturis  ratione  et  voluntate 
praeditus  est.  Quae  autem  cogitat  et  vult,  praeter  Deum  nemini  sunt 
nota,  nisi  ea  revelaverit,  quae  revelatio  neque  est  immediata  neque  fit 
ostensione  rerum,  quae  sunt  obiectum  intellectus  et  voluntatis,  sed  fit 
ope  signorum. 

Signum  definitur :  Quod  potentiae  cognoscitivae  aliud  a  se  re- 
praesentat.*) 

Signorum  alia  sunt  natnralia,  sicut  gemitus  quoad  dolorem,  fumus 
quoad  ignem ;  alia  arbitraria,  sicut  laurus  quoad  victoriam.  Inter  illa 
signa  primum  locum  tenet  vox.  Diversis  enim  signis  potest  homo  suas 
affectiones  manifestare,  sicut  pallore  vultus,  risu,  fletu,  arte  mimica. 
De  histrione  Roscio  notum  est,  eum  arte  sua  mimica  ipsum  Ciceronem 
ad  certamen  provocare  ausum  esse.  Praecipue  autem  et  perfectissime 
fit  illa  manifestatio  voce  et  quidem  articulata,  quae  vocabuluvi  dicitur. 
Huiusmodi  voces  ex  hominum  institutione  et  conventione  ideas  et  res 
significant. 


^)  S.  Aug.  (Doct.  christ.  I.  2.  c.  l) :  «Signum  est  enim  res,  praeter  speciem, 
quam  ingerit  sensibus,  aliud  aliquid  ex  se  faciens  in  cogitationem  venire :  sicut 
vestigio  viso,  transisse  animal,  cuius  vestigium  est,  cogitamus ;  et  fumo  viso,  ignem 
.  subesse  cognoscimus;  et  voce  animantis  audita,  affectionem  animi  eius  advertimus; 
et  tuba  sonante,  milites  vel  progredi  se  vel  regredi  et  siquid  aliud  pugna  postulat, 
oportere  noverunt.» 

§   7. 
Notio  significationis  et  sensus. 

Vox  habet  significationem  et  sensum. 

Significatio  dicitur  illa  notio,   quae  voci  in  se  spectatae  subest. 

Sensus  autem  dicitur  notio,  quam  loquens  vel  scribens  voce  hic 
et  nunc  exprimit.^) 

Hinc  voci    plures    significationes    subesse    possunt,    sensus    autem 
communiter    unus    tantum.      Sic.  ex.   gr.  vox    «via»    significat    semitam, 
qua  incedimus,   et  quia  vita  nostra  itineri   similis  est,    significat  quoque 
vivendi  rationem;  porro  significat  legem,    quae  vivendi    rationem    prae- 
scribit  et  etiam  illud,    per  quod  ad   finem  desideratum   homo  pervenit. 
Omnes    has  vocis    «via»   significationes    in  s.  Scriptura  deprehendimus 
de  Magis,     qui    ab  Oriente    in     civitatem    Betlehem    venerunt     dicitur 
(Mt.    2,    12)     «alia  via    reversi    sunt    in    regionem  suam»  ;     Jac.    i,  18 
«Vir  duplex  animo  inconstans  est  in  omnibus  viis  suis»;  Act.   18,    15 
«Hic  erat  edoctus  viam  Domini»  ;  Joan.   14,  6:   «Ego  sum  via  et  veri- 
tas    et  vita.»      Et    tamen     sensus    huius  vocis    in    quohbet     loco    unus 
tantum  est. 

Inde  fieri  potest,  ut  aHcui  omnes  vocis  cuiusdam  significationes 
sint  notae,  quin  tamen  sciat  eius  sensum  seu  id  quod  auctor  hic  et 
nunc  exprimere  intendit. 


*)  Sensus  quandoque  facultatem  sentiendi  significat  et  organa,  quibus  sensatio 
fit.  Praetera  etiam  mente  concepta  sensus  appellantur,  quia,  ut  Quintilianus  ait 
(Inst.  8,  5)  «consuetudo  obtinuit,  ut  mente  concepta  sensus  vocaremus.»  Et  quia 
mente  concepta  vocibus  exprimimus,  his  quoque  sensum  subesse  dicimus,  et  ita 
sensum  hic  usurpamus. 

CAPUT  II. 
DE  SENSIBUS  S.  SCRIPTURAE. 

=—§5^ 


Sensuum  s.  Scripturae  notio  et  divisio. 

Sensus  s.   Scripturae  duplex  est :  litteralis  et  spiritualis^) 

1.  Sensus  litteralis  est,  quem  verba  s.  Scripturae  immediate 
significant. 

2.  Sensus  spirihialis  (qui  etiam  mysticus,  typicus  dicitur)  ille  est, 
quem  verba  significant  mediate  i.  e.  mediantibus  rebus  vocibus  imme- 
diate  expressis. 

Rationem  huius  divisionis  exponit  s.  Thomas  (I.  q.  i .  a.  i  o)  : 
«Auctor  sacrae  Scripturae  est  Deus,  in  cuius  potestate  est,  ut  non 
solum  voces  ad  significandum  accomodet,  quod  etiam  homo  facere 
potest,  sed  etiam  res  ipsas.  Et  ideo,  cum  in  omnibus  scientiis  voces 
significent,  hoc  habet  proprium  ista  scientia,  quod  ipsae  res  significatae 
per  voces  etiam  significant  aliquid.  Illa  ergo  prima  significatio,  qua 
voces  significant  res,  pertinet  ad  primum  sensum,  qui  est  sensus 
historicus  vel  litteraHs.  Illa  vero  significatio,  qua  res  significatae  per 
voces  iterum  res  alias  significant,  dicitur  sensus  spirituahs,  qui  super 
Htteralem  fundatur  et  eum  supponit».  Et  (Quodl.  7.  q.  6.  a.  15)  : 
«S.  Scriptura  veritatem,  quam  tradit,  dupHciter  manifestat  :  per  verba 
et  per  rerum  figuras.  Manifestatio  autem,  quae  est  per  verba,  facit 
sensum  historicum  seu  Htteralem ;  unde  totum  id  ad  sensum  Htteralem 
pertinet,  quod  ex  ipsa  verborum  significatione  recte  accipitur.  Sed 
sensus  spirituaHs  consistit  in  hoc,  quod  quaedam  res  per  figuram 
aHarum  rerum  exprimuntur,  quia  visibiHa  solent  esse  figurae  invisibiHum. 
Inde  est,  quod  sensus  iste,  qui  ex  figuris  accipitur,  spirituaHs  vocatur». 

Scholastici  species  sensuum  s.  Scripturae  hisce  duobus  versibus  ^): 
indicabant : 


^)    Nomina  haec  prob&biliter    derivata    sunt  ex    2.   Cor.   3,6:     «littera   occidit, 
Spiritus  vivificat.» 

^)    Recentiores    sunt    versus    sequentes ,     qui    iam    plenius    naturam    illorum 
sensuum  ostendunt : 

«Dicitur  historicus,  quem  verba  expressa  designant  ; 
Et  allegoricus,  priscis  qui  ludit  in  umbris  ; 
Moralis,  per  quem  vivendi  norma  tenetur  ; 
Quid  vero  speres,  anagogicus  altius  effert». 

«Litera  gesta  docet ;  quid  credas  allegoria ; 
moralis  quid  agas ;  quo  tendas  anagogia».  *) 

Noluerunt  tamen  scholastici  hisce  verbis  quatuor  sensus  admittere, 
quia  tres  ultimi  ad  unum,  spiritualem,  pertinent.  S.  Thomas  dicit 
{1.  c.) :  «Veritas  autem,  quam  s.  Spiritus  per  figuras  rerum  tradit, 
ad  duo  ordinatur,  sc.  ad  recte  credendum  et  ad  recte  operandum.  Si 
ad  recte  operandum,  sic  est  sensus  moralis,  qui  alio  modo  tropologiem 
dicitur.  Si  autem  ad  recte  credendum,  oportet  distinguere  secundum 
ordinem  credibilium  :  ut  enim  Dionysius  dicit,  status  Ecclesiae  medius 
est  inter  statum  Synagogae  et  statum  Ecclesiae  triumphantis.  Vetus 
ergo  Testamentum  fuit  figura  Novi,  Vetus  simul  et  Novum  figura 
sunt  coelestium.  Sensus  ergo  spiritualis,  ordinatus  ad  recte  credendum, 
potest  fundari  in  illo  modo  figurationis,  quo  Vetus  Testamentum  figurat 
Novum,  et  sic  est  allegoricus  sensus  vel  typicus,  secundum  quod  ea, 
quae  in  V.  Testamento  contigerunt,  exponuntur  de  Christo  et  Ecclesia ; 
vel  potest  fundari  in  illo  modo  figurationis,  quo  Novum  simul  et  Vetus 
significant  Ecclesiam  triumphantem,  et  sic  est  sensus  anagogicus^ .  Sic, 
ut  exemplum  afiferamus,  «Jerusalem»  litteraliter  est  urbs  Palaestinae ; 
spirituaHter  :  allegorice  Ecclesia  militans,  moraliter  anima  iusti,  anagogice 
Ecclesia  triumphans. 

Ss.  Patres  alias  divisiones  proferunt,  re  autem  cum  nostra  con- 
veniunt.  Aliqui,  Origenem  (De  princip.  4,  1 1  sq.)  secuti,  de  triplici 
s.  Scripturae  sensu  loquuntur.  «Triplex  regula  Scripturarum  est,  prima, 
ut  intelligamus  eam  iuxta  historiam,  secunda  iuxta  tropologiam,  tertia 
iuxta  intelligentiam  spiritualem.  In  historia  eorum,  quae  scripta  sunt, 
ordo  servatur;  in  tropologia  de  littera  ad  maiora  consurgimus  et  quid- 
quid  in  priori  populo  carnaliter  factum  est,  iuxta  moralem  interpretamur 
locum  et  ad  animae  nostrae  emolumenta  convertimus;  in  spirituali 
theoria    ad    subHmiora    transimus,     terrena    dimittimus,     de    futurorum 


*)  Videntur  illi  versiculi  magis  distinctionem  sensuum  respectu  argumenti 
indicare  et  ea  exprimere,  quae  s.  Augustinus  dicit  (Gen.  ad.  lit.  1.  i.  c.  i)  :  «In 
libris  autem  omnibus  sanctis  intueri  oportet,  quae  ibi  aeterna  intimentur,  quae  facta 
narrentur,  quae  futura  praenuntientur,  quae  agenda  praecipiantur  vel  moneantur». 
Si  autem  versibus  illis  exprimitur  divisio  in  sensum  litteralem  et  spiritualem,  est 
imperfecta  ex  pluribus  capitibus  :  i.  quia  divisio  est  inaequalis,  cum  una  pars  sit 
generalis  (sc.  litteralis)  et  altera  statim  subdividatur ;  2.  quia  sensus  litteralis  ita 
solas  res  historicas  referret  et  tamen  etiam  sensus  litteralis  saepe  est  propheticus 
vel  moralis  vel  speranda  continet  (propterea  oportet  eos,  qui  verbis  «littera  gesta 
docet»  sensum  litteralem  intelligebant,  ea  exposuisse  in  sensu  eo,  quo  etiam  «histo- 
ricus»  apud  antiquiores  simpliciter  nostrum  litteralem  designat ;  et  ita  intelligebat 
certe  S.  Thomas  :  «historia  est,  cum  simpliciter  aliquid  proponitur»  I.  q.  i.  a.  10 
ad.  2);  3.  sensus  allegoricus  ibi  solus  designare  videtur  credenda,  cum  tamen  etiam 
sensu  anagogico  vel  morali  dicta  saepe  sint  simul  credenda,  ut  ex.  gr.  vita  aetema. 
Aut  ergo  ita  loquebantur,  quia  obiectum  sensus  allegorici,  Christus  et  Ecclesia,  est 
principale  obiectum  fidei  nostrae,  aut  quia  obiectum  sensus  allegorici  solum  creditur, 
obiectum  sensus  moralis  creditur  et  in  opus  deducitur  et  obiectum  sensus  anagogici 
creditur  et  speratur. 

beatitudine  et  coelestibus  disputamus,  ut  praesentis  vitae  meditatio 
umbra  futurae  beatitudinis  sit».  (S.  Hier.  ad  Hedib.  ep.  120,  12; 
cf.  in  Ezech.  16,  30  et  in  Am.  4,  6.)  Verum  ille  sensus  tropologicus 
aut  litteralis  est  aut  spiritualis  aut  mera  accomodatio. 

S.  AugusHnus  (de  utilitate  cred.  3)  s.  Scripturam  quadrifariam 
exponendam  esse  dicit  «secundum  historiam,  secundum  aitiologiara, 
secundum  analogiam,  secundum  anagogiam^,  quae  explicans  s.  Thomas 
(I.  q.  I.  a.  10,  ad  2)  ait  :  «Uicendum,  quod  tria  illa,  sc.  historia, 
aitiologia,  analogia,  ad  unum  litteralem  sensum  pertinent ;  nam  historia 
est,  ut  ipse  Augustinus  exponit,  cum  simpliciter  aliquid  proponitur ; 
aitiologia  vero,  cum  causa  dicti  assignatur,  sicut  cum  Dominus  assig- 
navit  causam,  quare  Moyses  permisit  licentiam  repudiandi  uxores,  sc. 
propter  duritiam  cordis  ipsorum.  Analogia  vero  est,  cum  veritas  unius 
Scripturae  ostenditur  veritati  alterius  non  repugnare.  Sola  autem  alle- 
goria  inter  illa  quatuor  pro  tribus  spiritualibus  sensibus  ponitur». 

Praeter  sensum  litteralem  et  spiritualem  a  nonnullis  consequens  et 
accommodatus  seu  accoinmodaiifhis  enumerantur;  at  hi  nonnisi  improprie 
sensus  dicuntur. 

Sensu  consequente  aHcuius  textus  s.  Scripturae  consectaria  intelH- 
gunt,  non  illud  quod  directe  vel  indirecte  exprimit,  quapropter  sensus 
Librorum  sacrorum  dici  non  potest. 

Sensum  accommodatum  adesse  dicunt,  quando  textus  appHcatur 
rebus  ab  Auctore  sacro  non  intentis ;  ergo  non  est  sensus,  cum  hic 
auctoris  intentionem  necessario  involvat.  «Quod  attinet  ad  sensum 
accommodatitium,  ille  proprie  non  est  sensus  expositivus,  sed  per 
allusionem  unius  rei  ad  aliam  ea,  quae  dicuntur  de  uno,  appHcat 
alteri  per  ahquam  simiHtudinem,  quod  fit  iuxta  arbitrium  dicentis,  non 
iuxta  sensum  ab  auctore  Scripturae  positum  et  intentum  sive  in  vocibus 
sive  in  rebus».  (Joan.  a  S.  Thoma,  Quaest.  i^  Primae  Partis,  Disp. 
2.   art.    12.) 

CAPUT  III. 
DE  SENSU  S.  SCRIPTURAE  LITTERALI. 

§  9- 
Diversa  nomina  sensus  litteralis  eiusque  partitio. 

Sensum  litteralem  cum  Doctore  Angelico  dicimus  omne  id,  «quod 
ex  ipsa  verborum  acceptione  recte  accipitur».  Eum  auctores  non  eodem 
nomine  semper  designant.  lam  apud  Graecos  diversa  nomina  occurrunt : 
Kaxa  ro  ygdjujua,  xaxa.  t}]v  qtjoiv,  xard  ro  Qrjrov  et  etiam  xard  rrjv  lorooiav. 
Apud  Latinos  primis  tribus  vocibus  correspondet  sensus  litteralis,  quartae 
sensus  historicus.  Primum  nomen  (litteralis)  ei  imponitur  propter  verba, 
a  quibus  immediate  dependet,  alterum  innuit  respectum  ad  prophetiam 
sensus  spiritualis.  Recentiores  eum  etiam  grammcUico-logico-Mstoricum 
appellant  propter  leges,  quas  in  eo  eruendo  observare  oportet. 

Sensus  litteralis  ob  styli,  argumenti,  claritatis  etc.  diversitatem 
varie  dividitur: 

I.   respectu  dictionis:  in  proprimn  et  improprium. 

a)  Proprius  est,   si  verba  sumuntur  in  sua  significatione  propria 
i.   e.   ordinaria,  nativa ; 

b)  improprius  dicitur,    quando  verba  sumuntur  in  significatione 
translata;    quare  etiam  sensus  litteralis  translatus  appellatur. 

«Per  litteralem  sensum  potest  aliquid  significari  dupliciter:  se- 
cundum  proprietatem  locutionis,  sicut  cum  dico :  homo  ridet ;  vel  se- 
cundum  simiHtudinem  seu  metaphoram,  sicut  cum  dico :  pratum  ridet. 
Et  utroque  modo  utimur  in  s.  Scriptura,  sicut  cum  dicimus  quantum 
ad  primum,  quod  «Jesus  ascendit»,  et  cum  dicimus,  quod  «sedet  a 
dexteris  Dei»,  quantum  ad  secundum.  Et  ideo  sub  sensu  litterah  in- 
cluditur  parabolicus  seu  metaphoricus.»  (S.  Thomas  ad  Gal,  c.  4.  lect  7.) 
Ratio  est,  quia  translate  dicta  immediate  conceptum  loquentis  expri- 
munt:  «Non  enim,  cum  Scriptura  nominat  Dei  brachium,  est  litteraHs 
sensus,  quod  in  Deo  sit  membrum  huiusmodi  corporale,  sed  id  quod 
per  hoc  membrum  significatur,  sc.  virtus  operativa»  (id.  I.  q.  i.  a  10 
ad  3.).  Fundamentum  huius  doctrinae  est  distinctio  sensus  a  significatione.  ^) 


^)  Ad  quod  non  attendens  Nic.  Lyranus  (Prolog.  in  moralitates  Bibl.),  sensum 
improprium  spirituali  adnumerat. 

Quia  Sanctorum  Patrum  aliqui,  ut  s.  Augustinus  (De  Doctr.  christ. 
3,5  al.),  S.  Hieronymus  (adv.  Lucifer.  26),  saepius  affirmant,  locutiones 
figuratas  non  esse  «ad  litteram»  accipiendas,  recentiorum  nonnulli 
senswn  litterae  a  sensu  litterali  distinguunt,    at  inutiliter. 

Locutio  impropria  aut  se  extendit  ad  unam  ideam  tantum  aut  ad 
totam  sententiam;  in  hoc  altero  casu  sensus  dicitur  allegoricus^)  (alle- 
goria  classica). 

Sensus  improprius  ad  unam  ideam  tantum  se  extendens  est  aut 
metaphoricus  aut  synecdochicus  aut  metonymicus  aut  ironicus,  pro  ratione  tropi 
vel  figurae.  Ironia,  quae  est  amara  et  odio  plena,  sarcasmus  dicitur ; 
exemplum  huius  exhibetur  Luc.   23,39. 

Allegoria  classica  tres  continet  species  :  fabulam, parabolam,  exemplmn.') 

a)  Fahula  est  narratio  rei  confictae,  ex.  gr.  si  lud,  9,  6 — 21  ar- 
bores  sibi  regem  eligunt. 

fi)  Parabola  est  narratio  rei  confictae  ut  vere  factae  ;  inde  assu- 
mitur  e  rebus,  quae  contingere  solent,  ex.  gr.  relatio  Luc.  15,  n  ss. 
de  filio  prodigo. 

-/')  Exemplum  refert  factum  historicum  quale  a  multis  dicitur  adesse 
ex.  gr.  Luc.  10,  25 — 37  in  narratione  de  homine,  qui  incidit  inter 
latrones. 

Sacri  Scriptores  hisce  utuntur,  tum  ut  attentionem  audientium 
et  legentium  acuant,  tum  ut  veritates  abstractas  captui  omnium  acco- 
modent  et  memoriam  adiuvent,  tum  etiam  ut  cogant  quosdam  ad 
assentiendum  veritatibus,  quas  secus  non  admitterent. 

Non  tropus  vel  allegoria  sed  comparatio  adest,  si  similitudinis 
particula  adjungitur,  et  tunc  est  sensus  litteraHs  proprius. 

2 .  Respectu  argumenti  sensus  litteralis  dividitur :  in  historicum,  pro- 
pheticum,  dogmaticum,  moralem,  anagogicum. 

a)  Historicus  est,  qui  gesta  narrat, 

b)  propheticus  futurorum   praedictionem  continet, 

c)  dogmaticus  credenda  refert, 

d)  moralis  est,  qui  mores  instruit, 

e)  anagogicus,   qui  speranda  docet. 


*)  Allegoria  nomen  suum  inde  sumit,  quod  aliud  verbis,  aliud  sensu  dicit : 
a?dog  et  ayopia).  cf,  s.  Thom.  (in  Is.  14,  4)  :  «Parabola  est  sermo  similitudinarius, 
qui  aliud  dicit  et  aliud  significat.» 

»)  TcapaaecxfiaTcov  d'  iidy  duo  sv  [xkv  yap  iarc  TiapadecfjuaTog 
eldog  z6  Xsyecv  TzpcqfpaTa  -pojs-fsvrjfxiva,  sv  os  t6  aorov  Ttocelv.  toutou 
o'£v  pLSV  Ttapa^okrj,   sv  os  Xoyoc.     (Aristoteles,  Rhetorices  lib.  2.  c.  20). 

Zapletal,  Hermeneutica.  o 

Haec  autem  membra  non  se  excludunt;  potest  enim  ex.  gr. 
textus  historicus  simul  includere  moralem ,  ut  saepe  fit,  cum  facta 
historica  in  s.  Scriptura  non  referantur  ad  hoc,  ut  historiam  simphciter 
cognoscamus,    sed  ut  eis  moveamur  ad  bene  agendum. 

3.  Respectu  exclusionis  dividitur :  in  exclusivum  et  cumulativum. 

a)  Exclusivus  est,  si  praeter  rem  expresse  commemoratam 
omnes  aliae  ex  mente  auctoris  excluduntur. 

b)  Cumulativus,  si  obiecta  expresse  non  commemorata  non 
excluduntur. 

4.  Respectu  scriptoris:  in  obiectivum  et  suhiectivum. 

a)  Obiectivus  est,   si  a  Spiritu  S.  intentus  est ; 

b)  subiectivus  dicitur  ille,   quem  auctor  sacer  intellexit. 

Fundatur  haec  divisio  in  suppositione,  auctores  sacros  quandoque 
totum  sensum,  quem  Spiritus  s.  intendebat  verbis  exprimere,  assecutos 
non  esse,  ut  ex  i.  Petri  i,  10 — 12  concludi  potest  de  prophetis.  ^) 
Interpretis  est,  eruere  sensum  a  Spiritu  s.  intentum. 

5.  Respectu  veritatis  exegeticae  sensus  litteralis  esse  potest : 

a)  obiective  et  exegetice  verus.  Est  obiective  verus,  si  illud,  quod 
sensus  aHcuius  textus  dicitur,  in  se  verum  est ;  dicitur 
exegetice  verus,  si  illud,  quod  sensus  dicitur,  in  textu 
cuius  sensus  est,  revera  invenitur. 

b)  obiective  verus  et  exegetice  falsus ; 


*)  «In  revelatione  prophetica  movetur  mens  prophetae  a  Spiritu  sancto  sicut 
instrumentum  deficiens  respectu  principalis  agentis.  Movetur  autem  mens  prophetae 
non  solum  ad  aliquid  apprehendendum,  sed  etiam  ad  aliquid  loquendum  vel  ad 
aliquid  faciendum  ;  et  quandoque  quidem  ad  omnia  tria  simul,  quandoque  autem  ad 
duo  horum,  quandoque  vero  ad  unum  tantum ;  et  quodlibet  horum  contingit  esse 
cum  aliquo  cognitionis  defectu.  Nam  cum  mens  prophetae  movetur  ad  aliquid 
aestimandum  vel  apprehendendum,  quandoque  quidem  inducitur  ad  hoc,  quod  solum 
apprehendat  rem  illam ;  quandoque  autem  ulterius  ad  hoc,  quod  cognoscat  haec 
sibi  esse  divinitus  revelata.  Similiter  etiam  quandoque  movetur  mens  prophetae  ad 
aliquid  loquendum,  ita  quod  intelligat  id,  quod  per  haec  verba  Spiritus  sanctus 
intendit,  sicut  David,  qui  dicebat  2.  Reg.  23  :  «Spiritus  Domini  locutus  est  per  me>. 
Quandoque  autem  ille,  cuius  mens  movetur  ad  aliqua  verba  exprimenda,  non  intel- 
ligit,  quid  Spiritus  sanctus  per  haec  verba  intendat,  sicut  patet  de  Caipha  Joan.  1 1 . 
Similiter  etiam  cum  Spiritus  sanctus  movet  mentem  alicuius  ad  aliquid  faciendum, 
quandoque  quidem  intelligit,  quid  hoc  significet,  sicut  patet  de  Jeremia,  qui  ab- 
scondit  lumbare  in  Euphrate,  ut  habetur  Jer.  13.  Quandoque  vero  non  intelligit, 
sicut  milites  dividentes  vestimenta  Christi  non  intelligebant,  quid  hoc  significaret. 
Cum  ergo  aliquis  cognoscit  se  moveri  a  Spiritu  sancto  ad  aliquid  aestimandum  vel 
significandum  verbo  vel  facto,  hoc  proprie  ad  prophetiam  pertinet.  Cum  autem 
movetur,  sed  non  cognoscit,  non  est  perfecta  prophetia,  sed  quidam  instinctus  prop- 
heticus.  Sciendum  tamen,  quod  quia  mens  prophetae  est  instrumentum  deficiens, 
etiam  veri  prophetae  non  omnia  cognoscunt,  quae  in  eorum  visis  aut  verbis  aut 
etiam  factis  Spiritus  sanctus  intendit»   (S.  Thomas,   2.  2.  q,    173.  a.  4.). 

c)  obiective  falsus  et  exegetice  verus ;  obiective  potest  esse  falsus 
in  verbis  hominum  fallibilium,  quorum  verba  s.  Scriptura 
refert. 

d)  obiective  et  exegetice  falsus. 

6.  Respectu  soUditatis  exegeticae  sensus  est:  innatus,  illatus,  extortus. 

a)  Innatus  dicitur,   si  textui  revera  inest  ; 

b)  illatus,  si  ab  interprete  verbis  infertur,  etsi  haec  eum  non 
contineant ; 

c)  extortus  est,  quando  simul  apparet  violentia,  qua  sensus 
illatus  textui  interpretando   infertur. 

7.  Respectu  certitudinis    exegeticae:    certus,  prohabilis,    coniecturalis, 
improbabilis ; 

a)  eertus  est,  si  nulla  adest  formido  oppositi ; 

b)  probabilis,  si  solo  argumento  probabili  innititur,  ita  ut 
formido  oppositi  adsit ; 

c)  coniecturalis  dicitur,  si  neque  pro  eo  neque  contra  eum 
existit  argumentum  aliquod  apodicticum,  in  favorem  eius 
autem  proferri  potest  ratio,  quae  hypothesi  ahcui  incertae 
innititur.     Sensus  hic  inferior  est  sensu  probabih  ; 

d)  improbabilis  dicitur  ille  sensus ,  in  cuius  favorem  nulla 
ratio,  contra  eum  autem  saUem  una  ratio  apodictica  pro- 
ferri  potest. 

8.  ^ts^ecXM  claritatis  exegeticae :  evidens,  ambiguus,  paradoxus,  obscurus. 

a)  evidens  est,  pro  quo  argumentum  sohdum  et  perspicuum 
mihtat ; 

b)  ambiguus  dicitur,  si  ahquo  argumento  positivo  probari  potest, 
sed    praeter    eum    dictum    interpretandum     ahum    sensum 
admittit.     Hinc    patet   differentia   inter   sensum   probabilem 
et    ambiguum  :    quihbet    sensus    ambiguus    est    probabihs, . 
sed  non  omnis  sensus  probabihs  simul  ambiguus  dici  potest ; 

c)  paradoxus  est,  cuius  argumentum  ahquam  contradictionem 
imphcare  videtur. 

d)  obscurus  adest  aut  respectu  argumenti  sui  aut  respectu 
verborum,  quibus  exprimitur;  in  primo  casu  obscuritas  dicitur 
realis,  quahs  adest  ex.  gr.  in  dictis  propheticis,  ubi  prolepsis 
(anticipatio)  vel  hysterosis  (postcipatio)  invenitur.  Obscuritas 
verbalis  adest  ex.  gr.  in  eis,  quae  ana^  hyofjisva  vocantur, 
quorum  significatio  ignoratur,  aut  etiam  in  saepe  dictis, 
de  quorum  significatione  tamen  non  constat. 

Sensus,    qui  ex  voluntate  auctoris  obscurus   est,    occultus   vocatur. 

9.    Respectu  crUerii  exegetici  sensus  litteralis  dicitur  : 

a)  philologice  et  traditionaliter  demonsfrabilis ; 

b)  philologice  at  non  traditionaliter  demonstrabilis  ; 

c)  traditionaliter  sed  non  phiJologice  demonstrabilis  ; 

d)  neque  philologice  neque  traditionaliter  demonstrabilis. 

§   10. 

Ubiquitas  sensus  litteralis. 

Erant,  qui  assererent,  dari  aliquos  textus  s.  Scripturae  sensu 
litterali  carentes.      Contra  hos  statuitur 

Thesis :   Sensus  litteralis  ubique  in  s,  Seriptura  invenitur. 

Probatur  i.  Auctor  sacer,  adhibens  linguam  humanam,  eius 
naturam  non  mutat.  Jam  vero  homo  rationalis  verbis  suis  sive  proprie 
sive  improprie  aliquem  sensum  exprimere  solet.  Ergo  etiam  verba 
Scripturae  sacrae  hoc  modo  aliquid  exprimunt  i.  e.  sensum  litteralem 
habent. 

2.  Absurdum  est  dicere,  Spiritum  sanctum  quibusdam  textibus 
nullum  sensum  intendisse  ;  atqui  textus  sensu  litterali  carentes  prorsus 
nullum  sensum  haberent,  neque  spiritualem,  cum  hic  semper  in  litterali 
fundetur.  Oportet  ergo  dicere,  omnes  textus  s.  Scripturae  habere  suum 
sensum  litteralem. 

Obi.  1.  Quidam  textus  s.  Scripturae  in  sensu  litterali  expositi 
turpe  quid  aut  absurdum  praeseferrent,  quare  eo  sensu  eos  destitutos 
esse  oportet,  ut  cum  propheta  Isaias  (20,  2,  3)  nudus  incedere  iubetur 
et  prophetae  Oseae  (1,2)  praecipitur  :  «Vade,  sume  tibi  uxorem  forni- 
cationum  et  fac  tibi  filios  fornicationum». 

Eesp.  Textus  illi  nihil  turpe  aut  absurdum  praeseferunt,  dummodo 
rite  exponantur.  Quod  spectat  ad  textum  Isaiae,  usus  loquendi  Orien- 
tahum  est  observandus,  qui  hominem  saepe  iam  nudum  dicunt,  si  sola 
tunica  corpori  immediate  adhaerenti  indutus  sit.  Verba  a  Deo  prophetae 
Oseae  dicta,  non  ita  sunt  expHcanda,  ac  si  Deus  ei  praecepisset, 
peccatum  fornicationis  committere.  Aut  enim  sunt  solum  lucutio 
symbolica  ad  rem  ulteriorem  et  sublimiorem  designandam  aut  sunt  actio 
symbohca,  in  qua  tamen  nihil  mah  invenitur.  Propheta  enim  tunc 
iubetur  muherem,  quae  hueusque  meretrix  fuerat,  uxorem  sibi  assumere, 
et  quidem  matrimonio  honesto  et  legitimo.  «Nec  culpandus  propheta. .. 
si  meretricem  converterit  ad  pudicitiam,  sed  potius  laudandus,  quod 
ex  mala  bonam  fecerit».  (s.  Hier.  ad  h.  1.).  Et  filii  fornicationis 
tunc  aut  ii  erunt,  quos  mulier  iam  prius  habuerat  quosque  propheta 
nunc  uua  cum  matre  accipit,  aut  fihi  nascituri  quidem  e  novo  matri- 
monio,  sed  «fiHi  fornicationis »   vocati  ob  vitam  matris  praeteritam. 

Obi.  2.  Origenes,  quem  multi  ss.  Patrum  sequuntur,  asserit  in- 
veniri  in  s.  Scriptura  textus,  qui  solum  sensum  spiritualem  praeseferant. 

«Trifariam»  igitur,  ait  Origenes  {Tzepl  apy^cov  4,  11),  « describendae  in 
mente  sunt  sanctarum  Litterarum  sententiae  :  ut  simplicior  quidem,  ab 
ipsa  veluti  carne  Scripturae  {aapy.oq  zrj?.  Ppacp-^g),  quo  nomine  obvium 
eius  sensum  appellamus.  Qui  vero  aliquantum  ascenderit,  ab  ipsa 
quodammodo  anima  eius  {'^'•^yjj^i  adzrjg,).  Perfectus  autem  et  iis 
similis,  de  quibus  Apostolus  dicit :  «Sapientiam  loquimur  inter  perfectos ; 
sapientiam  autem  non  huius  saeculi  etc. »,  a  lege  spiritali  {6.716  rou 
nvtupazuoi)  voti.ou)  umbram  habente  futurorum  bonorum.  Ut  enim  homo 
constat  corpore,  anima  et  spiritu,  ita  et  Scriptura,  quae  divina  dispen- 
satione  in  hominum  salutem  data  est».  Et  alibi  :  «Illud  sane  non 
ignorandum,  esse  quaedam  in  Scripturis,  in  quibus  hoc  quod  diximus 
corpus,  non  semper  invenitur  {elai  zcvzq  Fpaipal  zo  fT0Jfj.aT:x6v  oudapaig 
eyouffai),  alicubi  sola  veluti  anima  et  spiritus  quaerendus  est».  (ib.  4, 12.). 
Quid  sensu  corporeo  intelHgat,  exemplis  illustrat :  « Quis  sanae  mentis 
existimaverit,  primam  et  secundam  et  tertiam  diem,  vesperam  et  mane, 
sine  sole,  luna,  stellis,  et  eam,  quae  veluti  prima  erat,  diem  sine  coelo 
fuisse  ?  Quis  adeo  stolidus,  ut  putet  Deum  more  hominis  agricolae 
plantasse  paradisum  in  Eden  ad  orientem,  ubi  lignum  vitae  posuisset, 
quod  sub  oculos  et  sensus  caderet,  ut  qui  corporeis  dentibus  fructum 
gustasset,  vitam  inde  reciperet  et  rursus  boni  et  mali  particeps  fieret, 
qui  fructum  ex  hac  arbore  comedisset  ?  Et  cum  Deus  meridie  in 
paradiso  ambulare  dicitur  et  Adam  sub  arbore  delitescere,  neminem 
arbitror  dubitare,  his  figurate  per  apparentem  historiam ,  quae  tamen 
corporaliter  non  contigit,  quaedam  indicari  mysteria»  {oux  olpai  dcGza^ecv 
Tci.a  Tzepc  Tou  auTa  Tpo-cxwg  oca  doy.ouarjg  cfTTopcag,  xac  ou  acopaTcxwg 
yeyevrjfiivrjg,  fi-fjvuecv  rcva  fiuaTTjpca  etc.  ib.  4,16).  Simihter  loquitur  de 
quibusdam  legibus  :  «Si  ad  leges  mosaicas  veniamus,  plurimae, .  si  eas 
nude  observari  oporteat,  absurdum,  aHae  impossibile  praecipiunt.  Absurdum 
est,  vulturum  esum  prohiberi,  cum  nemo  ne  extrema  quidem  urgente 
fame  eo  adduci  potuerit,  ut  ad  istud  animal  confugeret.  Octo  dierum 
infantes  non  circumcisi,  exterminari  e  genere  suo  iubentur,  cum  potius, 
si    quid    de    his    ad  litteram    servandis    lege  sanciendum    erat,    praecipi 

oporteret,    ut    eorum    parentes   vel    eorum    tutores    interficerentur 

Quod  si  impossibilia,  quae  lege  praecipiuntur,  vultis  noscere,  animad- 
vertamus,  tragelaphum  ex  iis  esse  animantibus,  quae  consistere  in  rerum 
natura  non  possunt,  quem  tamen  ut  purum  monet  nos  Moyses  off"erre. 
Gryphem  nunquam  auditum  est,  ab  homine  captum  esse,  quem  nihilominus 
edi  vetat  .legislator». 

i?esp.  De  Origenis  mente  auctores  dubitant :  nonnulli  enim 
(e.  g.  Reitmayr,  Al.  Vincenzi :  «In  S.  Gregorii  Nysseni  et  Origenis 
scripta  et  doctrinam  nova  recensio».  Vol.  2.  c.  25 — 29.  Romae  1864) 
Origenem  solum  sensum  litteralem  proprium  (corporalem,  carnalem) 
excludere  voluisse  credunt.  Alii  eum  Philonis  vestigiis  nimis  inhaerentem 
in  quibusdam  s.  Scripturae  locis  omnem  sensum  litteralem  negasse 
contendunt. 

Quidquid  de  Origenis  mente  sentiendum,  ss.  Patres  sensum 
litteralem  omnibus  locis  Scripturae  adesse  dicunt.  Scribit  quidem 
s.  Hieronymus  de  secunda  circumcisione  (Jos.  5,2):  «Hoc  si  iuxta 
litteram  accipimus,  penitus  stare  non  postesl.  Si  enim  duplex  haberemus 
praeputium  vel  excisa  pellicula  iterum  nasceretur,  recte  secunda  cir- 
cumcisio  haberet  locum.  Nunc  autem  hoc  significatur,  quod  Jesus 
cultello  Evangehi  populum,  qui  per  desertum  venerat,  circumcidit » .  ^) 
Verum  S.  Hieronymus  et  ceteri  Patres,  apud  quos  similes  locutiones 
occurrunt,  non  omnem  sensum  litteralem  textui  abiudicant,  sed  proprium 
solummodo,  alibique  expresse  adhaerent  s.  Thomae  sententiae  :  «Sensus 
spiritualis  semper  fundatur  super  litteralem  et  procedit  ex  eo»  (Quodl. 
7,  q.  6.  a.  16.).  In  confirmationem  sint  saltem  aUqui  textus :  »Ver- 
iorum  s.  Scripturae  intelHgentia  imprimis  quaerenda  est  et  constituenda, 
non  quia  tropologicam  intelHgentiam  condemnemus,  sed  qtda  spiriUmUs 
interpretatio  debet  sequi  ordinem  historiae,  quod  plerique  ignorantes  lym- 
phatico  in  s.  Scriptura  vagantur  errore»  (S.  Hieron.  in  Is.  13,  19). 
«Admonemus  et  quantum  possumus  praecipimus,  ut  quando  auditis 
exponi  sacramentum  Scripturae  narrantis,  qua  gesta  sunt,  prius  illud 
factum  esse  credatis  sic  gestum,  quomodo  lectum  est,  ne  subtracto 
fundamento  rei  gestae  quasi  in  aere  quaeratis  aedificare»  (S.  Aug.  De 
tent.  Abrah.  serm.  2.  7),  «Hoc  magnopere  petimus,  ut  qui  ad  spiri- 
tualem  intelhgentiam  mentem  sublevat,  a  veneratione  historiae  non 
recedat»   (S.   Greg.  M.  Moral.    i,  37). 

§   II. 
De  multiplici  sensu  litterali. 

Sensum  Htteralem  cuique  s.  Scripturae  textui  inesse,  probavimus. 
Nunc  vero  aHa  exsurgit  quaestio,  num  sciHcit  unus  et  idem  textus 
plures  sensus  Htterales  continere  possit.  Recentiorum  plerique  ^)  ne- 
gative  respondent,  aHqui  tamen  cum  s.  Augustino  et  cum  theologis 
scholasticis  possibiHtatem,  immo  et  existentiam  sensus  HtteraHs  multi- 
pHcis  in  quibusdam  s.  Scripturae  textibus  admittunt.  ') 

Quaestio  est  de  sensu  HtteraH  stricte  sumpto ;  non  de  aHqua  ac- 
commodatione  aut  sensu  consequente,  neque  ubique  in  s.  Scriptura 
multiplex  quaeritur,  sed  in  aHquibus  tantum  locis.  Praeterea  monemus, 
sermonem  non  esse  de  diversis  sensibus  HtteraHbus,  prout  eos  referant 


^)  C.  Jovin.  I,  21;  cf.  S.  Amhrosii:  Expos.  in  Luc.  5,93.  94;  Joan, 
Cassian.  Collat.  8,  3. 

^)  Patricius  S.  J.,  J.  Th.  Beelen:  Dissertatio  theologica,  qua  sententiam 
vulgo  receptam,  esse  s.  Scripturae  multiplicem  interdum  sensum  litteralem  nuUo 
fundamento  satis  firmo  niti  demonstrare  conatur,  Lovanii  1845.  Lamy,  Corneli/ 
S.  J.,  Knabenbauer  S.  J.,  (Stim.  a.  M.  L.  1885.  7.  Heft.  S.  199  ss.).  Beitmai/r, 
Schneedorfer  etc. 

^)  cf.  hac  de  re  praecipue  Fr,  Schmicl,  De  inspirationis  Bibliorum  vi  et  ra- 
tione,  Brixin.    1885  p.  235  ss. 

diversae  versiones    etsi    antiquae,    sed  de  iis  variis    et  disparatis,    quos 
etiam  textus  originalis  admittit. 

Hisce  praemissis  sit 

Tliesis:  Non  est  incredihile,  aliquibus  s.  Scripturae  textibus  plures  subesse 
sensus  litterales.  *) 

Probatur  i.  Auctoritate  Patrum.  Explicite  sensum  litteralem  mul- 
tiplicem  admittunt  s.  Augustinus  et  s.   Gregorius  Magnus. 

S.  Augustinus  saepius  id  facit  idque  in  locis,  ubi  primus  solida 
et  catholica  hermeneuticae  biblicae  principia  statuit,  et  qui  semper 
magno  in  Ecclesia  habebantur  pretio.  Ita  Confes.  1.  12.  c.  26  exponens 
primum  vers.  Geneseos  ait:  «Et  ego,  Deus  meus,  non  possum  minus 
credere  de  Moyse  fidelissimo  famulo  tuo,  quam  mihi  optarem  ac  de- 
siderarem  abs  te  dari  muneris,  si  tempore  illo  natus  essem,  quo  ille, 
eoque  loco  me  constituisses,  ut  per  servitutem  cordis  et  linguae  meae 
litterae  illae  dispensarentur,  quae  tanto  post  essent  omnibus  gentibus 
profuturae  et  per  universum  orbem  tanto  auctoritatis  culmine  omnium 
falsarum  superbarumque  doctrinarum  verba  superaturae.  Vellem  quippe, 
si  tunc  ego  essem  Moyses  .  .  .  et  mihi  abs  te  Geneseos  Hber  scri- 
bendus  iniungeretur,  talem  mihi  eloquendi  facultatem  dari  et  eum 
texendi  sermonis  modum,  ut  neque  illi,  qui  nondum  queunt  intelHgere, 
quemadmodum  Deus  creat,  tanquam  excedentia  vires  suas  dicta  re- 
cusarent,  et  illi,  qui  hoc  iam  possunt,  in  quamlibet  veram  sententiam 
cogitando  venissent,  eam  non  praetermissam  in  paucis  verbis  tui  famuli 
reperirent,  et  si  alius  aliam  vidisset  in  luce  veritatis,  nec  ipsa  in  eisdem 
verbis  intelHgenda  deesset».  Postquam  retulerat  diversas  expositiones 
I.  versus  Geneseos,  ait  (c.  30):  «In  diversitate  sententiarum  verarum 
concordiat  pariat  ipsa  veritas.  .  .  .  Sed  omnes,  quod  in  eis  verbis  vera 
cernere  ac  dicere  fateor,  diHgamus  nos  invicem,  pariterque  diHgamus 
te,  Deum  nostrum,  fontem  veritatis,  si  non  vane,  sed  ipsam  sitimus ; 
eundemque  famulum  tuum,  Scripturae  huius  dispensatorem,  spiritu  tuo 
plenum,  ita  honoremus,  ut  hoc  eum  te  revelante,  cum  haec  scriberet, 
attendisse  credamus,  quod  in  eis  maxime  et  luce  veritatis  et  fruge 
utiHtatis  excelHt.»  Et  paulo  inferius  (c.  31):  «Ita  cum  aHus  dixerit: 
hoc  sensit,  quod  ego,  et  aHus :  immo  illud,  quod  ego  ;  reHgiosus  nie 
arbitror  dicere :  cur  non  utrumque  potius,  si  utrumque  verum  est  ?  Et  si  quid 
tertium,  et  si  quid  quartum.  et  si  quid  omnino  aliud  verum  quispiam  in  his  verbis 
videt,  cur  non  illa  omnia  vidisse  eredatur,  per  quem  unus  Deus  sacras 
Literas  vera  et  diversa  visuris  multorum  sensibus  temperavit?  Ego  certe, 


*)  Nos  igitur  hic  de  sola  possibilitate  sensus  litteralis  multiplicis  quaerimus 
et  reliqua  historice  consideramus^  de  mente  s,  Augustini,  s.  Thomae  Aquinatis  et 
Scholae  disserentes.  Inde  etiam  ad  obiectiones  ipsorum  theologorum  verbis  respon- 
demus,  inquantum  id  possibile  erat ;  alibi,  ne  nimis  longi  simus,  sensum  auctorum 
solummodo  reddimus.  Num  textus  e  sacra  Scriptura  tamquam  exempla  multiplicis 
sensus  litteralis  a  theologis  in  allegationibus  nostris  allati  eum  revera  praeseferant, 
non  quaerimus. 

quod  intrepidus  de  corde  meo  pronuntio,  si  ad  culmen  auctoritatis 
aliquid  scriberem,  sic  mallem  scribere,  ut  quod  veri  quisque  de  his 
rebus  capere  posset,  mea  verba  resonarent,  quam  ut  unam  veram  sen- 
tentiam  ad  hoc  apertius  ponerem,  ut  excluderem  ceteras,  quarum  fal- 
sitas  me  non  posset  offendere.  Nolo  itaque,  Deus  meus,  tam  praeceps 
esse,  ut  hoc  illum  virum  de  te  non  meruisse  credam.  Sensit  ille  om- 
nino  in  his  verbis  atque  cogitavit,  cum  ea  scriberet,  quidquid  hic  veri 
potuisnms  invenire,  et  quidquid  nos  non  potuimus,  aut  nondum  possumus, 
et  tamen  in  eis  inveniri  potest.»  Et  (De  Doctr.  Christ.  3,  27):  «Ille 
quippe  auctor  (sc.  humanus  scriptor)  et  ipsam  sententiam  forsitan  vidit 
(quae  sciHcet  vera  est  et  lectori  praeter  principalem  occurrit)  et  certe 
Dei  spiritus,  aui  per  eum  haec  operatus  est,  etiam  ipsam  occursuram  lec- 
tori  vel  auditori  sine  dubitatione  praevidit,  immo  ut  occurreret,  quia  et  ipsa 
auctoritate  subnixa  est,  providit.*'^)  Allegationes  hae  rite  intellectae 
ostendunt,  s.  Augustinum  non  tantum  possibiHtatem  sed  et  veram  exi- 
stentiam  multipHcis  sensus  HtteraHs  admisisse,  quod  omnes  concedunt, 
recentioribus  quibusdam  paucissimis  exceptis. 

<S'.  Gregorius  magnus  exponens  Ezech.  3,  13  :  «Vocem  alarum  per- 
cutientium  alteram  ad  alteram»  scribit  (in  Ezech.  1.  i.  hom.  10.  n. 
30  s.) :  «Non  aperte  dicitur,  utrum  unumquodque  animal  alas  suas  in  se- 
metipsis  percutiat,  an  certe  haec  eadem  sancta  animaHa  aHs  suis  se 
vicissim  feriant.  Plerumque  in  sacro  eloquio  aliquid  obscure  dicitur,  ut  dis- 
pensante  mirabiliter  Deo  multipliciter  exponatur.»  Utraque  expositio  ut  ex 
contextu  patet,  a  S.  Gregorio  ut  vera  admittur;  porro  utraque  est  Ht- 
teraHs,  quia  super  eas  construit  aHas  duas  expositiones  spirituales.  Ne- 
que  solum  sensum  Htteralem  ambiguum  hic  esse  asserit,  sed  duos  veros 
sensus,  obscure  quidem  expressos,  ut  dispensante  mirabiHter  Deo  textus 
multipHciter  exponatur. 

Favet  huic  sententiae  praecipue  doctrina  implicita  ss.  Patrum.  Novam 
enim  aHcuius  textus  expositionem  proferentes,  non  improbant  expo- 
sitiones  aHorum,  immo  unus  idemque  Pater  in  diversis  locis  diverso 
modo  eundem  textum  exponit.  Hoc  autem  faciHus  expHcatur  in  hypo- 
thesi,   ss.  Patres  sensum  Htteralem  multipHcem  admisisse. 

Probatur  2.  Auctoritate  Scholae.  Theologos  cathoHcos  fere  omnes 
sententiam  nostram  admisisse  iam  ex  eo  deprehendimus,  quod  adversarii 
nonnisi  paucissimos  contra  nos  producere  possint.  Ita  Patritius^)  magno 
studio  viginti  circiter  patronos  invenire  potuit,  quo  numero  tamen 
Beelen  muHos  omittendos  esse  dicit.  Praeterea  neque  ii,  qui  remanent, 
sententiam    negativam     expresse    docent,     sed    eorum     opinio    indirecte 


*)  Hic  textus  nonnisi  cum  praecedentibus  comparatus  vim  probativam  habet, 
quia  per  se  non  est  sensus  litteralis  alicuius  textus  omne  id,  quod  lectori  vel  auditori 
occurrit. 

*)  Instituiio  de  interpretat.     Bibl.  pag.   34  ss. 

tantum  colligitur  ex  quibusdam  eorum  dictis.  ^)  Non  est  necesse,  ut 
nos  omnes  illos  allegemus,  qui  pro  nobis  militant;  sufficiat  probare, 
quae  S.  Thoinas  senserit  et  schola  eius,  cum  eorum  auctoritas  semper 
maximi  habeatur  et  habenda  sit. 

S.  Thomas  saepius  in  favorem  multiplicis  sensus  litteralis  loquitur. 
In  Summae  theologicae,  ultimi  operis  sui,  parte  prima  q.  i.  a.  lo  in- 
quirit  de  multiplici  sensu  s.  Scripturae.  Postquam  attulerat  divisionem 
sensus  in  Htteralem  et  spiritualem  et  huius  subdivisionem  in  allegoricum, 
tropologicum  et  moralem  et  ita  multiplicitatem  sensus  uno  modo  ex- 
posuerat,  aliam  multiphcitatem  asserit  verbis  sequentibus :  « Quia  vero 
sensus  Htterahs  est,  quem  auctor  intendit,  auctor  autem  sacrae  Scrip- 
turae  Deus  est,  qui  omnia  simul  suo  intellectu  comprendit,  non  est  in- 
conveniens,  ut  dicit  Augustinus  (confes.  1.  12.  c.  18  et  19  etc),  si 
etiam  secundum  sensum  litteralem  in  una  httera  s.  Scripturae  plures  sint 
sensus. » 

Sed  prius  iam  in  ahis  operibus  suis  idem  asseruerat.  «Hoc  enim 
ad  dignitatem  divinae  Scripturae  pertinet,  ut  suh  una  littera  multos 
sensus  contineat,  ut  sic  et  diversis  intellectibus  hominum  conveniat,  et 
unusquisque  miretur,  se  in  divina  Scriptura  posse  invenire  veritatem, 
quam  mente  concepit.  .  .  .  Unde  non  est  incredibile,  Moysi  et  ahis 
sacrae  Scripturae  auctoribus  hoc  divinitus  esse  concessum,  ut  diversa 
vera,  quae  homines  possent  intelHgere,  ipsi  cognoscerent  et  ea  sub  una 
serie  Htterae  designarent ;  ut  sic  quiHbet  eorum  sit  sensus  auctoris.  Unde 
si  etiam  ahqua  vera  ab  expositoribus  sacrae  Scripturae  Htterae  aptentur, 
quae  auctor  non  inteUigit,  non  est  duhium,  quin  Spiritus  sanctus  intel- 
lexerit,  qui  est  principaHs  auctor  divinae  Scripturae.  Unde  omnis 
veritas,  quae  salva  Htterae  circumstantia  potest  divinae  Scripturae  aptari, 
€St  eius  sensus.^  (De  potentia,  q.  4.  a.  i.)  «Auctoritati  Scripturae  in 
nullo  derogatur,  dum  diversimode  exponitur,  salva  tamen  fide  :  quia 
maiori  veritate  eam  Spiritus  sanctus  foecundavit,  quam  aHquis  homo  ad- 
invenire  possit»      (In   2.  Sent.  Dist.    12.   q.    i.   a.    2   ad   7"™.). 

Sequantur  aHqui  textus  ex  principaHbus  commentatoribus,  theologis 
primi  nominis ,  doctoribus  scholae  Thomisticae.  Consuho  auctores 
ex  ordine  S.  Dominici  eHgimus,  apud  quos,  testibus  Summis  pontificibus 
et  aHis  recte  sentientibus,   semper  authentica  s.  Thomae  doctrina  viguit. 

Card.  Gaietanus  (ad  I.  q.  i.  a.  10)  scribit :  «Secunda  conclusio 
(sc.  S.  Thomae  in  artic.  10.  q.  i.)  est :  Non  inconvenit  in  una  httera 
Scripturae  secundum  sensum  litteralem  esse  plures  sensus.  Probatur  dupHciter. 
Primo  ratione  :  Auctor  Scripturae  sanctae  est  Deus,  omnia  simul  suo 
intellectu  comprehendens ;    ergo    non    inconvenit   etc.     Probatur   conse- 


*)  Ex  antiquioribus  ut  patroni  unius  sensus  lit.  allegari  solent :  Alex.  Halens., 
S.  Bonav.,  B.  Alhertus  M.  (Summ.  I  tr.  i.  q.  5.  membr.  2.  ad  5«^:  *Theologia 
unam  vocem  refert  ad  unum  significatum.» 

quentia :    quia    sensus    Htteralis    est,    quem    Auctor    Scripturae   intendit. 
Secundo,  auctoritate  Augustini  lib.    12   confessionum » . 

Melchior  Cano  (De  locis  theol.  lib.   2   c.    11   ad   7""^  arg.,  ad  3^™ 
rationem) :    «Respondeo  testimonium    illud    («ipse  erit  mihi  in  fllium  e 
ego  ero  illi  in  patrem»)    in  sensu  litterali  ad  Christum  referri.     Neque 
obstat,    sensum   etiam    litteralem   ad   Salomonem    etiam    pertinere,    cum 
eadem   littera  pliirima   simul   litteralia  sensa  contineat,    ut  Divus  Thomas    et 
ante  hunc  Divus  Augustinus  tradidere». 

Bannez  (In  Sum.  Theol.  Comment.  ad  1.  c.) :  «Temerarium  est 
negare,  in  sacris  Litteris  esse  aUquem  locum,  qui  in  sensu  litterali 
dupliciter  possit  intelHgi.  .  .  .  Quoniam  communis  sensus  scholasticorum 
theologorum  est,  duplicem  sensum  Htteralem  aut  plures  inveniri  posse 
sub  una  Httera  Scripturae  sacrae.  Ita  docet  Divus  Thomas  in  hoc 
articulo,  et  commumter  omncs  scholastici  nostri  temporis  temeritatem  aHquam. 
esse  iudicant,  negare  locum  illum  Genesis :  «In  principio  creavit», 
dupHcem  sensum  Htteralem  habere;  propterea  quod  in  cap.  «Firmiter» 
de  Ss.  Trinitate  ex  ConciHo  Lateranensi  ex  ilHs  verbis  insinuatur 
damnandus  duplex  error». 

Sylvius  (ad  h  c.  in  Summa) :  «Respondeo  sententiam  Divi  Thomae, 
admittentis  unius  Scripturae  plures  sensus  Htterales,  esse  valde  pirohahilem. 
Eam  indicavit  Hb.  2.  Sent.  dist.  12.  a.  2.  ad  v"""  et  quaest.  4.  De 
Potentia  a.  i.  et  manifeste  hoc  articulo.  Eamdem  asserunt  Abulensis, 
Alphonsus  Castro,  Melchior  Canus,  Bannesius,  Cumel,  Vasquez,  Valentia, 

MoHna,    Pamazius,    Lorcas,  Serrarius,  CorneHus  a  Lapide  etc Et 

confirmatur:  Sicut  enim  ad  excellentiam  artificis  magis  pertinet  multa 
ac  diversa  uno  aHquo  instrumento  posse  facere,  quam  si  ad  varia  opera 
semper  varia  ipsisque  operibus  propria  instrumenta  deberet  adhibere; 
et  sicut  maioris  perfectionis  et  eloquentiae  censetur,  paucis  verbis  ea 
plura  complecti :  ita  ad  Dei  Scripturaeque  divinae  excellentiam  et 
dignitatem  pertinet,  usdemque  aHquibus  verbis  pkira  significare ;  unde 
quaedam  e  pluribus  locis  possunt  adferri,  quae  omnino  videntur  habere 
plures  sensus  Htterales». 

Joannes  a  S.  Thoma  (Qu.  i.  Primae  Patris,  disp.  2.  a.  12):  «Ad 
id  vero,  quod  dicitur,  eundem  locum  significare  plura  HtteraHter,  ad- 
mittimus  posse  eundem  locum  plures  Htterales  sensus  habere,  ut  docet 
S.  Augustinus  12.  confess.,  c.  30.  et  31.  et  ahis  capitibus,  et  1.  3.  de 
Doctrina  christ.  c.  27.,  Bivus  Thomas  hic  articulo  10.  et  Quodl.  7.  a. 
17.,   et  commwniter  expositores   super  hunc  locum   primae  partis». 

Billuart  (Tractatus  de  reguHs  fidei,  Diss.  i .  a.  8) :  « Petes,  utrum 
idem  textus  s.  Scripturae  possit  habere  plures  sensus  Htterales  ?  R. 
Affirmative.  Quia  cum  Auctor  sacrae  Scripturae  sit  Deus,  qui  omnia 
simul  suo  intellectu  comprehendit,  non  est  inconveniens,  si  etiam  in 
una  Httera  s.   Scripturae  plures  sint  sensus  Htterales». 

Hisce  patefit  sententia  scholae  in  se  et  quid  haec  de  inente 
S.  Thomae  teneat.  Rationes  a  S.  Thoma  et  eius  commentatoribus 
expositae  simul  ostendunt  convenientiam  multiplicis  sensus  litteralis  in 
S.  Scriptura. 

Obiectiones : 

Ohi.  1.  Multiplex  sensus  litteralis  non  videtur  admittendus ;  cetenim, 
ut  optime  argumentatur  P.  Patrizi:  vocum  ac  lucutionum  natura  in 
Scriptura  alia  non  est  ac  in  ceteris  libris ;  quare  ergo  aut  quomodo 
alia  erit  in  Bibliis  natura  sensus  litterahs,  qui  ex  ipsis  dumtaxat  vocibus 
et  locutionibus  exstat  ?  Profecto  Spiritus  S.,  si  per  homines  hominibus 
humano  sermone  loquitur,  nulla  prorsus  apparet  ratio,  cur  sermonem 
humanum  natura  sua  privasse  dicatur».     (Cornely,  S.  J.,  1.  c.  pag.  524.) 

Besp.  Praeviderat  hanc  obiectionem  iam  Bannez  dicens  (1.  c.)  : 
«TaHter  (Deus)  locutus  est  per  Scriptores  sacros,  ut  in  quibusdam  locis 
indifferens  Scriptura  maneret,  ut  multipliciter  posset  a  nobis  intelligi. 
Id  quod  inter  amicos  usu  venire  solet,  ut  amicus  amico  litteras  mittens, 
aliquas  ex  professo  aequivocas  sententias  scribat,  quae  multipHciter 
iuxta  leges  amicitiae  possint  intelHgi,  ut  amicus  in  ilHs  sese  exerceat 
suavi  aequivocatione  detentus».  Re  vera,  non  est  contra  naturam 
Hnguae  humanae  multipHcem  habere  sensum  Htteralem,  etsi  id  non  sit 
ordinarium.  Exempla  sint  *  «lege  facienda  disce»,  quod  duobus  modis 
intelHgi  potest :  in  legibus  stude ;  ita  disces,  quid  faciendum  sit,  et : 
lege,  quia  legendo  facienda  disces.  Et  illud  Gen.  2,  15:  «Posuit 
(Deus)  eum  (Adamum)  in  paradiso  voluptatis,  ut  operaretur  et  custodiret 
illum»,  ubi  vox  «illum»  tam  in  latino  quam  in  textu  hebraeo  et  ad 
Adamum  et  ad  paradisum  referri  potest.  AHud  exemplum  praebent 
verba  Caiphae  (Joan.  11,50):  «Expedit,  ut  unus  homo  moriatur  pro 
populo  et  non  tota  gens  pereat»,  quae  verba  sequentem  sensum  habent 
in  ore  Caiphae  :  meHus  est,  ut  unus  homo  invitus  moriatur,  quam  ut 
propter  ipsum  tota  gens  pereat.  Praeterea  autem  exponi  possunt : 
MeHus  est,  ut  unus  homo  sponte  moriatur  et  morte  sua  populum  Hberet. 
Ad  hunc  alterum  sensum  alludit  EvangeHsta  dicens,  Summum  Pontificem 
hoc  modo  prophetasse. 

Inst.  1.  Etsi  quaedam  propositiones  in  se  diversum  sensum  habeant, 
contextu  tamen  semper  ad  unum  determinantur. 

Resp.  Negandum  est,  contextum  semper  id  efficere,  quod  bene 
novit  quiHbet  exegeta. 

Inst.  2.  Si  tam  naturale  est  sermoni  humano,  plures  habere 
sensus,  non  erit  hoc  proprium  s.  Scripturae,  quod  tamen  fautores  mul- 
tipHcis  sensus  HtteraHs  asserunt. 

Besp.  Huiusmodi  praerogativam  attribuunt  s.  Scripturae,  quia  de 
facto  nullus    Hber    humanus   maioris   momenti    invenitur,    qui    dupHcem 

sensum  litteralem  ex  intentipne  auctoris  contineat.  Quod  si  talis  liber 
sit,  nihilominus  maxima  apparebit  differentia  in  sublimitate  idearum, 
certitudine  et  maiestate  dictionis. 

Obi.  2.  «Cum  de  re  extraordinaria  et  supranaturali  agatur,  quae 
tota  quanta  a  libera  voluntate  dependet,  illa  asseri  nequit,  nisi  argu- 
menta  solida  ex  revelationis  fontibus,  ex  Scriptura  dico  et  ex  traditione, 
illam  adstruant  et  stabiliant.  Atqui  argumenta  haec  prorsus  desunt ; 
ea  enim,  quae  invenisse  sibi  videntur  multiplicis  sensus  patroni,  infirma 
sunt»    (Cornely  1.   c). 

Besp.    Solutio  patet  ex  eis,  quae  iam  dicta  sunt. 

Obi.  3.  «Regulae  hermeneuticae  ab  omnibus  interpretibus  et  ab 
ipso  s.  Augustino  eum  in  finem  traduntur,  ut  earum  ope  genuinus 
sensus  eruatur;  iam  vero  si  quis  regulis  his  rite  et  debito  modo  ad- 
hibitis  ad  unum  sensum  certum  pervenerit,  a  reguHs  ipsis  aberrare 
deberet,  si  alterum  praeter  eum  investigare  vellet.  Ad  quid  igitur 
regulae  illae  inserviunt?»      (Cornely  1.   c). 

Besp.  Reguhs  illis  bene  utuntur  etiam  patroni  sensus  litteralis 
multiplicis,  parva  cum  modificatione.  Concedunt  in  Hbris  humanis  eas 
semper  esse  adhibendas,  cum  ut  dictum  est,  non  inveniatur  Hber 
humanus,  saltem  maioris  momenti,  qui  plures  sensus  litterales  contineat. 
Quantum  ad  S.  Scripturam,  eas  regulas  absque  ulla  modificatione  ad- 
hibere,  esset  a  priori  concedere,  s.  Scripturam  nulHbi  plures  sensus 
Htterales  praeseferre.  Cum  etiam  in  hypothesi  multipHcis  sensus  hic 
in  paucis  tantum  textibus  inveniatur,  ubi  nuUa  est  ratio  plures  sensus 
quaerendi,  exegeta  regulas  simpHciter  observabit.  Ubi  autem  adest  ratio 
aHqua,  interpres  inquiret  unum  sensum  certum.  Si  autem  praeter  eum 
etiam  aHus  adest,  qui  in  se  est  verus  et  neque  primo,  qui  certus  est, 
neque  aHis  s.  Scripturae  dictis  contradicit,  tunc  etiam  hunc  alterum 
sensum  iuxta  principia  sua  ut  sensum  verum  admittere  potest. 

Obi.  4.  Sensus  HtteraHs  multiplex  dicitur  adesse  in  paucis  tantum 
locis  s.  Scripturae,  non  vero  in  universa ;  ad  quid  ergo  tota  haec  doctrina  ? 

Besp.  Neque  sensus  spirituaHs  ubique  existit  et  tamen  est  ad- 
mittendus,  ut  infra  probabitur.  Non  totum  corpus  humanum  est  oculus, 
et  nihilominus  oculus  in  eo  invenitur. 

Obi.  5.  Obstat  praxis  exegetica  omnium  interpretum,  etiam  eorum, 
qui  multipHcitatem  iUam  tuentur;  in  praxi  enim  non  sunt  contenti 
recensere  solummodo  plures  sensus  philologice  probabiles,  sed  omnes 
connituntur,  ut  e  pluribus  sensibus  philologice  probabih'bus  assequantur 
illum  sensum,  quem  Spiritus  s.  substraverat,  secus  enim  sufficeret, 
recensere  omnes  aHcuius  loci  sensus  philologice  possibiles.  Quare 
celeber  aHas  exegeta  nuper  scripserat,  non  ampHus  esse  verum  illud 
(WerPTifelsii)  de  s.  Scriptura  dictum : 

«Hic  liber    est,    in    quo    quaerit   sua  dogmata  quisque, 
Invenit  et  pariter  dogmata  quisque  sua». 

Resp.  «Ad  hoc  breviter  dicitur,  quod  littera  habens  multas  ex- 
positiones,  dupliciter  se  potest  habere  ad  illas.  Primo  compatiens  illas 
tam  absokite  quam  in  ordine  ad  reHqua,  quae  sunt  fidei.  ^  Et  tunc 
multitudo  expositionum  litteraHum  ad  exercitationem  nostram  confert 
dignitatique  Auctoris  attestatur,  ut  Augustinus  ibidem  vult.  Secundo  ut 
compatiens  illas  in  se,  non  tamen  collate  cum  aliis  Htteris  s.  Scripturae. 
Et  tunc  ex  taH  collatione  excludi  possunt  omnes  illae  interpretationes 
repugnantes,  non  repugnantes  vero  admitti.  ...  Et  si  deficeret  collatio 
Htterae  obscurae  ad  manifestam,  nunquam  tamen  deest  collatio  ad 
sanctae  Ecclesiae  auctoritatem,  a  qua  non  solum  certificari  possumus 
de  HtteraH  sensu  Scripturae,  sed  certi  facti  sumus  de  Scriptura  ipsa; 
cEvangeHo»,  inquit  s.  Augustinus,  «non  crederem,  nisi  me  auctoritas 
Ecclesiae  admoneret»  (Cajetanus  in  Comment.  ad  I.  Summae  q.  i.  a.  lo). 
Hoc  modo  sibi  rem  repraesentat  doctissimus  patronus  multipHcis  sensus 
HtteraHs,  et  bene.  Ut  enim  in  parte  secunda  Hermeneuticae  bibHcae 
probatur,  interpreti  sola  inquisitio  philologica  non  sufficit. 

Ohi.  6.  Contra  argumentum  e  s.  Thoma.  Quia  durum  est  habere 
contra  se  s.  Thomae  Aquinatis  auctoritatem,  eum  sensui  multipHci  non 
favere,  adversarn  ostendere  conantur,  immo  audaciores  ex  eis  dicunt, 
s.  Thomam  eorum  opinionem  tenere.  Sic  Cornely,  saepius  iam  citatus, 
scribit  (1.  c.  pag.  525):  «Ad  s.  Thomae  auctoritatem  immerito  provo- 
catur.  In  uno  quidem  loco,  in  quo  Augustinum  sequens  prima  verba 
Geneseos  exponit,  cum  illo  sensui  multipHci  favet ;  at  ibi  quaestionem 
hanc  obiter  tantum  attingit  nec  data  opera  agitat ;  e  contra  in  Summa 
theologica  nostram  sententiam  tenet.  Etenim  etsi  ibi  quoque  cum 
S.  Augustino  «non  inconveniens  esse  censeat,  si  etiam  secundum 
Htteralem  sensum  in  una  Htera  Scripturae  plures  sint  sensus»,  probe 
tamen  animadvertendum  est,  ibi  «sensum  Htteralem»  lattissime  sumi  ; 
«sensus  HtteraHs  est,  quem  auctor  intendit»,  qua  definitione  etiam  spiri- 
tuaHs  sensus  comprehenditur ;  ideoque  etiam  in  primae  obiectionis 
solutione  monet,  non  ideo  plures  sensus  in  Scriptura  esse  admittendos, 
iquia  una  vox  multa  significat,  sed  quia  ipsae  res  significatae  per  voces 
aHarum  rerum  possint  esse  signa  ? » 

Besp.  Habeant  adversarii  multipHcis  sensus  HtteraHs  suam  opi- 
nionem;  plena  enim  Hbertate  in  hoc  gaudent.  At  ne  invocent  S.  Thomam 
tamquam  patronum  suum ;  Aquinas  enim  hac  in  re  patrocinium  eorum 
suscipere  non  vult. 

Textu  e  Quaest.  de  Potentia  s.  Thomam  sensui  HtteraH  multipHci 
favere,  concedit  ipse  P.  Cornely  ^),  quod  Hbenter  accipimus,  sed  praeterea 


*)    P.  Knabenbauer    S.  J.  in  «Stimmen  a.  M.  L.>   1885.    7.  Heft   p.   201   s. 
etiam  hoc  quidem  negat,   sed  nostra  responsio   eius  quoque  argumenta  respicit. 

tenemus,  Doctorem  Angelicum  etiam  in  Summa  theol.  sensum  litteralem 
multiplicem  defendere,  idque 

a)  propter  consensum  scholae  thomisticae.  Principales  thomistas 
supra  allegavimus,  erantque  viri,  qui  per  totam  vitam  suam  opera  s. 
Thomae  legebant  et  exponebant.  Norunt  illi  apprime  eius  modum  lo- 
quendi  et  methodum ;  si  ii  igitur  in  textu  illo  s.  Thomae  vident  asser- 
tionem  sensus  litterahs  multipHcis,  merito  nos  ad  assentiendum  cogunt, 
certe  plus  quam  quidam  recentiores,  qui  s.  Thomae  mentem  non  ita 
bene  attingere  possunt. 

b)  Propter  verba  s.  Augustini  a  s.  Thoma  allegata.  S.  Augustinum 
loco  citato  multipHcem  sensum  litteralem  docere,  constat.  Ergo  s.  Thomas, 
ea  allegans,  non  asserit  multiplicitatem,  quae  e  sensu  litterali  et  spiri- 
tuali  exsurgit,   sed  multiplicitatem  sensus  vere  Htteralis. 

c)  Idem  probat  simplex  analysis  articuli,  de  quo  est  sermo.  An- 
gelicus  Doctor  primum  distinguit  sensum  litteralem  et  spiritualem,  bene 
utrumque  definiens,  primum  dicens  a  verbis  immediate  dependere,  alterum 
immediate  a  rebus.  Postea  asserit  sensum  spiritualem  esse  multiplicem 
i.  e.  allegoricum,  tropologicum,  anagogicum.  Demum  defendit  multi- 
plicitatem  ipsius  sensus  htteraUs,  quam  tenet  cum  s.  Augustino :  «Quia 
autem  etc.  .  .  .  non  est  inconveniens,  si  etiam  secundum  Uteralem  sensum 
in  una  httera  s.  Scripturae  plures  sint  sensus. »  Quod  tam  clarum  est, 
ut  ipse  Beelen  asserat,  s.  Thomam  hic  possibiHtatem  multipHcis  sensus 
HtteraHs  docere^) 

Numquid  ergo  s.  Thomas  in  fine  articuH  sensum  Htteralem  latius 
sumit  i.  e.  sub  eo  intelHgit  sensum  etiam  spiritualem  ?  Sibi  ipsi  con- 
tradiceret.  Itaque  verba,  «quia  sensus  HtteraHs  est,  quem  auctor  in- 
tendit,»  non  sunt  nova  et  quidem  latior  definitio  sensus  HtteraHs,  sed 
motivum,  ob  quod  in  S.  Scriptura  sensus  HtteraHs  multiplex  esse  potest : 
Deus  enim  eum  intendit,  qui  suo  intellectu  omnia  potest  comprehendere; 
quapropter  non  est  inconveniens,  dari  etiam  plures  sensus  Htterales  sub 
una  Httera. 

Quod  spectat  ad  obiectionem  ex  responso  s.  Thomae  ad  primum 
desumptam,  quod  est:  «multipHcitas  horum  sensuum  non  facit  aequi- 
vocationem  aut  aHam  speciem  multipHcitatis,  quia  isti  non  multipHcantur 
propter  hoc,  quod  una  vox  multa  significet,  sed  quia  ipsae  res  signi- 
ficatae  per  voces  aHarum  rerum  possunt  esse  signa»,  scire  oportet,  ob- 
iectionem  esse  unice  de  multipHcitate  causata  ex  sensu  HtteraH  et 
spirituaH  i.  e.  contra  primam  et  principalem  conclusionem  articuH  ;  et 
huic  obiectioni  respondet  s.  Thomas,  nihil  dicens  de  eo,  num  etiam  muUi- 
plex  sensus  Htterahs  aequivocationem  causare  possit.  «Divus  Thomas 
ibi  loquitur  de    sensibus    mysticis,    qui    omnes    fundantur    super    aHquo 


')  cf.  Beelen,  1.  c.  pag.   127. 

uno  litterali,  ita  sane  quod  quilibet  mysticus  super  unum  aliquem  lit- 
teralem.  .  .  Divus  Thomas  nunquam  negavit  aequivocationem  esse  in 
multiplici  sensu  litterali,  sed  in  litterali  et  mystico»  (Bannez  1.  c).  «Divus 
Thomas  ostendit  nullam  esse  aequivocationem,  quando  sub  eadem 
littera  continentur  plures  illi  sensus,  quos  recenset :  historicus  sive 
litteralis,  allegoricus,  tropologicus  et  anagogicus,  quia  non  continentur 
ex  aequo  sub  eadem  littera,  sed  unus  est  primus,  sc.  litteralis,  super 
quem  fundantur  ceteri.  Utrum  autem  admitti  posset  aequivocatio, 
quando  eadem  verba  habent  plures  sensus  Htterales,  in  hac  responsione 
neque  negat  neque  affirmat»   (Sylvius  1.   c).  ■•) 

Inst.  I.  Ergo  sensus  Htteralis  multiplex  inducit  aequivocationem 
et  eadem  ratione  confusionem  in  s.   Scripturam. 

Besp.:  «Nec  tamen  sequitur  aequivocatio  aut  confusio  ex  ista  phi- 
ralitate  sensuum  tum  quia  saepe  isti  sensus  habent  inter  se  aUquam 
similitudinem  seu  ordinem ;  ubi  autem  est  ordo,  non  est  aequivocatio ; 
tum  quia  multiplicitas  sensuum  tunc  facit  aequivocationem,  quando  est 
occasio  deceptionis,  quando  in  altero  sensu  potest  esse  falsitas.  Quando 
autem  uterque  sensus  est  verus,  sicut  necessario  est  hoc  ipso,  quod  a 
Deo  est  dictus  Htteraliter,  nuHa  est  occasio  deceptionis  neque  aequi- 
vocationis;  sed  potius  pertinet  ad  mysterium  et  ad  maiestatem  dicentis, 
quod  possit  unica  oratione  plures  sensus  amplecti  et  significare.»  (Joan. 
a.   S.   Thoma:   Cursus  theol.   q.    i.  Primae  Partis,  Disp.   2.   a.   12)^) 

Inst.  2.  S.  Thomas  (Quodl.  7.  q.  6.  a.  16)  s.  Scripturam  ceteris 
Hbris  solo  sensu  spirituaH  praecedere  docet.^) 


•)  Ita  patet  quoque,  quid  dicendum  sit  de  verbis  P.  Knabenbauer  1.  c:  «Hielt 
er  den  multiplex  sensus  litteralis  fiir  zulassig,  so  musste  er  den  Obersatz  vemeinen; 
er  aber  gibt  ihn  als  selbstverstandlich  zu  und  ist  nur  darauf  aus,  zu  zeigen,  dass  der 
sensus  litteralis  und  spiritualis  keine  multiplicitas  einschliesse.> 

^)  Sylvius  (1.  c.) :  «luxta  s.  Thomam  (III.  q.  60.  a.  3.  ad  lun^)  tunc  est  sig- 
num  ambiguum  praebens  occasionem  fallendi  i.  quando  significat  multa  ad  unum 
non  ordinata,  vel  2.  quando  is,  qui  signum  illud  assumit,  non  intendet  ea  multa 
significare,  sed  solum  unum  ex  illis,  vel  3.  si  intendat  quidem  ista  multa  significare, 
intendit  ea  significare  disiunctive  et  cum  animo  fallendi.» 

^)  «Der  heil.  Thomas  sieht  den  Unterschied  in  Betreff  des  Sinnes  bloss  darin, 
dass  die  heil.  Schrift  den  sensus  spiritualis  habe,  d.  h.  quod  res  cursum  suum  per- 
agentes  significant  aliquid  aliud,  quod  per  spiritualem  sensum  accipitur.  Also  hier 
kann  man  nur  sagen :  entweder  halt  der  heil.  Thomas  den  sensus  multiplex  litteralis 
fiir  etwas  so  Selbstverstandliches,  dass  er  allen  profanen  Biichern  auch  innewohne, 
oder  er  stellt  ihn  ganz  u.  gar  auch  fiir  die  heil.  Schrift  in  Abrede ;  mit  andern 
Worten:  er  kennt  ihn  gar  nicht>  (Knabenbauer  S.  J.  I.  c.  pag.  202.).  Knabenbauer 
prosequitur :  <Ebenda  ad  i.  schneidet  er  nochmals  dem  multiplex  sensus  litteralis 
die  Lebenswurzel  ab,  indem  er  es  fiir  durchaus  unzulassig  erklart,  ex  verbis,  quibus 
una  res  significatur,  significari  etiam  aliam  rem  >  Textum  secundum  non  invenio 
I.  c. ;  fOrtasse  loquitur  P.  Knabenbauer  de  verbis  ad  lu™  art.  14.,  ubi  tamen  s. 
Thomas  solum  de  modo  loquitur,  quo  sensus  spiritualis  continetur  in  s.  Scriptura. 

Besp.  Doctor  Angelicus  quaerit  in  1.  c.  unice  de  hoc,  num  sensus 
spiritualis  inveniatur  etiam  in  libris  humanis.  Et  ad  hanc  quaestionem 
respondens  niliil  aliud  dicit  ad  i"™  quam  :  «ad  primum  ergo  dicendum, 
quod  in  aliis  scientiis  proceditur  ex  similibus  argumentando,  non  quod 
ex  verbis,  quibus  una  res  significatur,  significetur  alia  res.»  Ut  homo 
sapiens  ad  quaesitum  respondet,  aliud  non  tangens. 

§     12. 

Sensus  consequens. 

I .  Sensum  consequentem,  etiam  derivatum,  porismaticum  ^)  appel- 
latum,  eum  diximus,  qui  verbis  s.  Scripturae  formaliter  non  inhaeret, 
sed  ex  litterali  ope  ratiocinationis  colhgitur. 

Naturale  est  homini,  ut  ex  dictis  vel  lectis  consequentias  trahat, 
id  quod  fieri  potest  etiam  ex  iis,  quae  s.  Scriptura  dicit.  Haec  homini 
unam  syllogismi  praemissam  praebet,  alteram  ipse  adiungit  et  conclu- 
sionem  ducit.  Si  praemissa  ab  homine  posita  in  se  vera  est  et  conse- 
quentia  rite  ducitur,  manifestum  est,  conclusionem  veram  esse.  In 
hbris  humanis  huiusmodi  conclusiones  non  Hcet  semper  ut  sensa  auctoris 
considerare,  immo  interdum  id  iniustum  esset,  cum  homo  non  prae- 
videat  omnes  verborum  suorum  sequelas.  Aliter  res  se  habet  in  s.  Scrip- 
tura.  Cum  enim  haec  Deum  auctorem  habeat,  qui  omnia  uno  simplici 
actu  videt,  non  est  dubium,  quin  consequentias  huiusmodi  praeviderit.  ^) 
Tamen   « sensus  ■>    s.  Scripturae   huiusmodi   consequentiae   dici  nequeunt. 

Si  praemissa  apposita  falsa  est,  sensus  deductus  parhermeneuma 
vocatur  ;  quodsi  error  in  ipsa  deductione  committitur,  eiusmodi  sensus 
paralogismns  exegeticus  appellatur. 

Sensu  consequenti  rite  ex  s.  Scriptura  deducto  bene  uti  possumus; 
in  ipsa  theologia  frequens  est  eius  usus.  Hisce  consectariis  etiam  plures 
textus  nobis  eam  utilitatem  procurant,  de  qua  ipsi  auctores  sacri  lo- 
quuntur  et  quam  textus  ii  simpHciter  spectati  non  exhibent.  Scribit  enim 
s.  Paulus  (ad  Rom.  15,  4):  «Quaecunque  scripta  sunt,  ad  nostram 
doctrinam  scripta  sunt»  et  (2.  Tim.  3,  16)  :  »Omnis  Scriptura  divinitus 
inspirata  utiHs  est  ad-docendum,  ad  arguendum,  ad  corripiendum,  ad 
erudiendum  in  iustitia».  Plura  autem  ex  iis,  quae  in  s.  Scriptura 
leguntur,  non  nisi  consectariis  suis  eam  utiHtatem  praestant.  Inde  iani 
ipsos  scriptores  sacros  et  multo  magis  ss.  Patres  huiusmodi  consectariis 


^)    aTZOpi^oJ   movere,  ut  corrollarium  deducere. 

*)  «Der  sensus  consequens,  d.  h.  der  aus  dem  Litteralsinne  sich  erst  logisch 
ergebende,  resp.  mit  demselben  organisch  zusammenhangende  ....  Sinn  erlangt  bei 
der  heil.  Schrift  eine  weit  hohere  Bedeutung,  als  bei  einem  menschlichen  Schrift- 
steller,  indem  das,  was  bei  Menschen  durch  verschiedene  Denkakte  erfasst  und 
darum  auch  in  verschiedenen  Satzen  ausgesprochen  wird,  vom  heil.  Geiste  in  Einem 
Blicke  zusammengefasst  und  so  auch  in  Einem  Ausdruck  zusammengedrangt  werden 
kann».     (Scheeben,  Handbuch  der  kath.  Dogmatik,  I.  B.  pag.    119.) 

uti  reperimus.  Sic  s.  Paulus  verba  Deut.  25,4;  «non  ligabis  os  bovis, 
terentis  in  area  fruges  tuas»  adhibet,  ut  probet,  Apostolis,  ministris 
altaris,  victum  necessarium  esse  suppeditandum,  a  minori  ad  maius 
concludendo ;  « Scriptum  est  enim  in  lege  Moysis :  non  alligabis  os 
bovi  trituranti.  Numquid  de  bobus  cura  est  Deo  ?  An  propter  nos 
utique  hoc  dicit  ?  Nam  propter  nos  scripta  sunt,  quoniam  debet  in 
spe,  qui  arat,  arare,  et  qui  triturat,  in  spe  fructus  percipiendi.  Si  nos 
vobis  spiritualia  seminavimus,  magnum  est,  si  nos  carnalia  vestra 
metamus?»  (i.  Cor.  9,9 — 11).  Ss.  Patres  huiusmodi  conclusiones 
practicas  saepe   sensum  moralem,  spirituahm,  allegoricwn   appellant. 

Sensus  consequens,  ut  eum  hucusque  dehneavimus,  «consequens» 
quidem  est,  at   (tsensus»   proprie  dici  non  potest. 

2.  Praeterea  auctores  quandoque  de  alia  sensus  consequentis 
specie  loquuntur,  qui  quidem  «sensus»  est,  at  «consequentis»  nomen 
ei  non  competit.  Exsurgit  hic,  si  verba  s.  Scripturae  accuratius  evol- 
vuntur,  quo  veluti  nova,  vel  saltem  plenior  veritas  hauritur.  Rem 
exemplo  illustremus.  Homo  dicitur  sanctus,  sapiens  ;  sed  etiam  Deus 
est  sanctus,  sapiens,  et  quidem  modo  multo  perfectiore,  infinito.  Qui 
ergo  vult  bene  concipere  sensum  propositionis  «tDeus  est  sanctus»  vel 
«Deus  est  sapiens»,  sanctitatem  et  sapientiam  secundum  totam  earum 
rationem  intelligat,  necesse  est.  Quod  si  fiat,  notionem  sapientiae  et 
sanctitatis  perfectiorem  habebit  et  non  raro  eas  sicut  et  alias  res  huius- 
modi  in  plures  conceptus  veluti  partes  dividere  cogetur,  ut  omnia, 
quae  res  illae  continent,  evolvat.  Haec  ergo  plena  et  completa  acceptio 
verborum  a  nonnullis  sensus  consequens  appellatur,  at  immerito,  cum 
nihil  aliud  sit  quam  ipse  sensus   litteralis. 

Quae  cum  ita  sint,  in  aperto  est,  sensum  consequentem  s.  Scrip- 
turae  non  distingui  contra  sensum  eius'  Htteralem. 


-^3^^4<CS:^ 


Zapletal,  Hermeneutica. 


CAPUT  IV. 
DE  SENSU  S.  SCRIPTURAE  SPIRITUALI. 

o-^^ 


8   13- 
Diversa  nomina  sensus  spiritualis  eiusque  notio. 

1 .  Sensum  s.  Scripturae  spiritualem  definivimus  :  quem  res  signi- 
ficant.  Sensus  hic  apud  latinos  etiam  typicus  dicitur,  quia  res  illae, 
quae  ulterius  aliquam  aliam  veritatem  indicant,  typi  nuncupantur.  Vo- 
catur  etiam  mysticus,  tanquam  magis  absconditus  quam  litteralis  et  veluti 
mysteriosus.  Apud  Qraecos  diversa  nomina  nactus  est,  ut:  xara  tyjv 
ocavocav,   xaza  rbv  vouv,    xa-a  ttjv    dvajcjjrjv,    xaTa  ty^v  §ea>piav  etc. 

2.  Fundamentum  sensus  spiritualis  sunt  typi  i.  e  illae  personae 
vel  res,  quas  Deus  sua  providentia  ita  disposuit,  ut  personas  vel  res 
futuras  significarent  eas  praefigurantes.  «Spiritualis  sensus  s.  Scripturae», 
inquit  s.  Thomas,  « accipitur  ex  hoc,  quod  res  cursum  suum  peragentes 
significant  aliquid  aliud,  quod  per  spiritualem  sensum  accipitur.  Sic 
autem  ordinantur  res  in  cursu  suo,  ut  ex  eis  talis  sensus  possit  accipi, 
quod  eius  solius  est,  qui  sua  providentia  res  gubernat,  qui  solus  Deus 
est»  (Quodl.  7.  a.  16.  c).  Non  sufficit  autem  ad  sensum  spiritualem, 
ut  illae  personae  vel  res  aliud  significare  possint,  sed  requiritur,  ut  illa 
significatio  eis  ex  intentione  auctoris  revera  subsit.  Persona  vel  res 
praefigurans  typus,  ^)  praefiguratum  autem  antitypus  nuncupatur. 

Typi  varie  distinguuntur  : 

I .  Notissima  est  divisio  ratione  obiecti  antitypici  in :  allegoricum, 
tropologicum,  anagogicum. 

a)  allegoricus   dicitur,    si    personae    vel   res   antiqui  Testamenti  ita 

sunt  admirabili  Dei  providentia  dispositae,  ut  Messiam  et  eius 

Ecclesiam  praefigurent ; 


*)  A  TOTTTCO  percutere,  imaginem  imprimere.  Vocem  <typus»  in  nostra  signi- 
ficatione  iam  s.  Paulus  usurpat,  quandoque  tamen  eandem  rem  umbram,  allegoriam, 
parabolam  appellans;  cf.  Rom.  5,  14;  i  Cor.  10,6;  Hebr.  8,5;  Gal.  4,  24  ;  Hebr. 
9, 9.  Antitypus  iam  a  S.  Petro  adhibetur  ad  rem  praefiguratam  designandam 
I.  Petr.  3,21;  S.  Paulus  autem  Hebr.  9,24  hoc  modo  etiam  rem  praefigurantem 
designat. 

b)  tropologiciis   adest,    si   res   praefigurata  sit  ex  iis,   quibus  mores 
instruuntur  ; 

c)  anagogicus,   qui  speranda  praefigurat. 

Huic    triplici    typorum    speciei    correspondet    divisio    sensus   spiri- 
tualis  in  allegoricum,  tropologicum,  anagogicum.  ^) 

2.  Ratione  obiecti  typici  typi    sunt   aut  personales  aut   reales    aut  legales; 

a)  Personahs   typi    dicuntur,    si    praefigurantes    fuerunt    personae, 
ut  Moyses,   Salomo. 

b)  realis  est,   cuius  obiectum  fuit  aliquis  eventus  proprie  historicus, 
ut  egressus  ex  Egypto. 

c)  legales   dicuntur,    quorum    obiectum   fuerunt  ritus  liturgiae  mo- 
saicae  ;  hi  iterum  subdividuntur  in  : 

«)  technicos,   qui    spectant   apparatum    liturgiae,    ut    tabernaculum, 

vasa  sacra  ; 
i9)  sacramentales,  quorum  obiectum  erant  sacramenta  legis  mosaicae; 
Y)  sacrificiales,  quorum  obiectum  erant  sacrificia  Veteris  Testamenti ; 
o)  personales,    quorum     obiectum     erant     personae     cultui    divino 

specialiter  destinatae  :  Summus  Pontifex,  sacerdotes,  levitae. 

3.  Ratione    certitudinis  typus    dicitur :    certus,    proiabilis,    coniecturalis, 
improbabilis ; 

a)  certus  est,   qui  probari  potest  argumento  apodictico,  ita  ut  nulla 
adsit  formido  oppositi ; 

b)  probabilis,   de  cuius  existentia  constat  non  ratione  quidem  apo- 
dictica,  at  sufficienti  ; 

c)  coniecturalis,  qui  in  sola  hypothesi  fundatur ; 

d)  improbabilis  est,  contra  quem  saltem  una  ratio  apodictica  militat. 

4.  Batione  criterii  typus   est  aut  biblice  certus  aut  sola  traditione : 

a)  biblice  certus  dicitur,   si  in  ipsa  s.  Scriptura  ut  typus  declaratur; 

b)  traditionaliter  certus  dicitur,  si  probari  potest  auctoritate  Ecclesiae 
aut  consensu  ss.  Patrum. 


*)  «Sensus  allegoricus  (per  allegoriam  rerum)  non  solum  pertinet  ad  Christum 
ratione  capitis.  sed  etiam  ratione  membrorum,  sicut  quod  per  duodecim  lapides 
electis  de  Jordane  (Jos.  7)  significantur  duodecim  Apostoli.  Sed  sensus  moralis 
pertinet  ad  membra  Christi  quantum  ad  proprios  eorum  actus,  et  non  secundum 
quod  considerantur  ut  membra»  (S.  Thom.  Quodl.  7.  a.  15  ad  2uin).  «Sicut 
sensus  allegoricus  pertinet  ad  Christum  secundum  quod  est  caput  Ecclesiae  militantis, 
iustificans  eam  et  gratiam  infundens,  ita  et  sensus  anagogicus  pertinet  ad  eum 
secundum  quod  est  caput  Ecclesiae  triumphantis,  glorificans  eam»   (ib.  ad  ^un^). 

Occurrunt  autem  etiam  typi  s.  Scripturae,  qui  non  fundantur  in 
re,  ut  revera  erat,  sed  ut  de  ea  narratur.  Hoc  modo  Melchisedech 
assumitur  ut  typus  a  s.  Paulo  (Hebr.  5,  lo.  ii;  7,1  ss.)  dicente : 
«Sine  patre,  sine  matre,  sine  genealogia,  neque  initium  dierum  neque 
finem  vitae  habens,  assimilatus  autem  FiHo  Dei  manet  sacerdos  in  per- 
petuum»    (ib.   7,  3).     Hunc  typum  aliqui  verhalem   vocant. 

Typi  praestantiores  et  frequentiores  Antiqui  Testamenti  sunt  : 

I .  Personales  : 

Adamus.  —  Erat  pater  generis  humani  peccantis,  ut  Christus 
humanitatis  a  peccato  liberatae.  cf.  Rom.  5,  14:  «qui  est  forma  {zuTiOi) 
futuri»  ;  i.  Cor.  15,45  :  «Factus  est  primus  homo  Adam  in  animam 
viventem,  novissimus  Adam  in  spiritum  vivificantem*  ;  ib.  v.  47  : 
«Primus  homo  de  terra,  terrenus;    secundus  homo  de  coelo  coelestis». 

Noe.  —  cf.  I.  Petri  3,  20.  21  :  «Qui  increduli  fuerant  ahquando, 
quando  exspectabant  Dei  patientiam  in  diebus  Noe,  cum  fabricaretur 
arca,  in  qua  pauci,  i.  e.  octo  animae  salvae  factae  sunt  per  aquam. 
Quod  et  vos  nunc  similis  formae  salvos  fecit  baptisma». 

MelcMsedech.  —  Nomen  eius  significat  «regem  iustitiae»,  qualis 
perfectiori  modo  erat  Christus  cf"  Hebr.  7,  i.  2.  Joan.  18,  37.  De- 
pingitur  in  s.  Scriptura  «sine  patre  et  matre,  neque  initium  dierum 
neque  finem  habens»  (Hebr.  7,3);  talis  revera  fuit  Christus  Dominus. 
Melchisedech  ofiferens  panem  et  vinum  ut  sacerdos  Altissimi  est  typus 
Christi,  sacerdotis  perfecti.  Melchisedech  fuit  sacerdos  rex,  non  pro 
uno  populo  tantum  sacrificium  offerens,  ut  sacerdotes  aaronitici,  sed 
erat  sacerdos  generalis,  propterea  super  sacerdotium  aaroniticum  (Hebr. 
7,4 — 10),  neque  eguit  tabernaculo  foederis. 

Agar  cum  filio  Ismaele  et  Sara  cum  Isaaco.  —  «Scriptum  est  enim, 
quoniam  Abraham  duos  filios  habuit :  unum  de  ancilla  et  unum  de 
libera.  Sed  qui  de  ancilla,  secundum  carnem  natus  est,  qui  autem 
de  libera,  per  repromissionem.  Quae  sunt  per  allegoriam  dicta.  Haec 
enim  sunt  duo  testamenta  :  Unum  quidem  in  Monte  Sina,  in  servitutem 
generans,  qua  est  Agar.  .  .  .  Nos  autem  fratres,  secundum  Isaac  pro- 
missionis  fiHi  sumus».      (Gal.   4,  22  —  24.    28.) 

Moyses.  - —  «Prophetam  de  gente  tua  et  de  fratribus  tuis  sicut 
me  suscitabit  tibi  Dominus  Deus  tuus  :  ipsum  audies»  (Deut,  18,  15; 
cf.  ib.  V.    18;  Joan.    1,44.) 

Josue.  —  «Veniam  ad  Jesum  Nave,  qui  typus  Domini  non  solum 
gestis  verum  etiam  nomine  transiit  Jordanem,  hostium  regna  subvertit, 
divisit  terram  victori  populo  et  per  singulas  urbes,  viculos,  montes, 
flumina,  torrentes  atque  confinia,  Ecclesiae  coelestisque  Jerusalem  spiri- 
tuaHa  regna  describit»      (Hier.   ad  PauHn.  Ep.    53,  8). 

David  et  Saloino.  —  «Et  erit  in  die  illa,  ait  Dominus  exercituum ; 
conteram  iugum  eius  de  collo  tuo,  et  vincula  eius  dirumpam,  et  non 
dominabuntur  ei  amplius  alieni.  Sed  servient  Domino  Deo  suo  et 
David  regi  suo,  quem  suscitabo  eis».  Qer.  30,  8.  9).  Salomon  erat 
typus  Christi  praecipue  ut  princeps  pacis  (cf.  Js.   9,  6). 

Jonas.  —  «Generatio  mala  et  adultera  signum  quaerit;  et  signum 
non  dabitur  ei,  nisi  signum  Jonae  prophetae  Sicut  enim  fuit  Jonas  in 
ventre  ceti  tribus  diebus  et  tribus  noctibus  :  sic  erit  FiUus  hominis  in 
corde  terrae  tribus  diebus  et  tribus  noctibus.  Viri  Ninivitae  surgent 
in  iudicio  cum  generatione  ista  et  condemnabunt  eam,  quia  poenitentiam 
egerunt  in  praedicatione  Jonae.  Et  ecce  plus  quam  Jonas  hic.  *  (Math. 
12,39;   cf.    16,4;  Luc.    11,30—32). 

2.  Typi  reales  : 

Agnus  paschalis.  —  «Facta  sunt  enim  haec,  ut  Scriptura  impleretur : 
Os  non  comminuetis  ex  eo»  (Joan.  19,  39).  «Etenim  Pascha  nostrum 
immolatus  est  Chritus»    (i.   Cor.    5,7)  etc. 

Manna.  —  Praefigurabat  panem  coelestem,  quem  Christus  Dominus 
nobis  procuravit  (cf.  Joan.   6,  30  ss.). 

Aqua,  qime  exiit  e  petra  (Ex.  17,6).  —  «Omnes  eandem  escam 
spiritualem  manducaverunt.  Et  omnes  eundem  potum  spiritualem  po- 
taverunt.  Bibebant  autem  de  spirituali  consequente  eos  petra;  petra 
autem  erat  Christus»  (i.  Cor.  10,  3,  4).  «Quod  in  evangelio  adim- 
pletur,  quando  Christus,  qui  est  petra,  finditur  ictu  lanceae  in  passione ; 
qui  et  admonens,  quid  per  prophetam  sit  ante  praedictum,  clamat  et 
dicit :  si  quis  sitit,  veniat  et  bibat.  Qui  credit  in  me,  sicut  Scriptura 
dicit,  flumina  de  ventre  eius  fluent  aquae  vivae»  (Cyprian.  ad  Caecil. 
Ep.   63,  8). 

Serpens  aeneus.  —  «Sicut  Moyses  exaltavit  serpentem  in  deserto, 
ita  exaltari  oportet  filium  hominis,  ut  omnis,  qui  credit  in  ipsum,  non 
pereat,   sed  habeat  vitam  aeternam»   (Joan.   3,  14.    15;   cf.    12,32.). 

Sion  et  Jerusalem.  —  «Accessistis  ad  Sion  montem  et  civitatem  Dei 
viventis,  Jerusalem  coelestem  et  multorum  millium  angelorum  frequen- 
tiam»   (Hebr.    12,  22.).   — 

Typi  tropologici  et  anagogici  praecipue  a  ss.  Patribus  indicantur, 
rarius  in  s.  Scriptura,  ut  Sap.  16,  28  dicitur  manna  tabuisse  statim  lu- 
cente  sole,  «ut  notum  omnibus  esset,  quoniam  oportet  praevenire  solem 
ad  benedictionem  tuam,  et  ad  ortum  lucis  te  adorare»  ;  et  Sap.  9,  9 
Salomonis  templum  ad  coeli  similitudinem  exstructum  dicitur:  «Et 
dixisti  me  aedificare  templum  in  monte  sancto  tuo  et  in  civitate  habi- 
tationis  tuae  altare,  similitudinem  tabernacuH  sancti  tui,  quod  praepa- 
rasti  ab  initio.» 

3.  Ex  dictis  iam  prono  alveo  fluit,  quomodo  sensus  typicus  di- 
stinguatur  a  sensu  allegorico,  (litterali)  et  a  sensu  symbolico. 

a)  Differt  a  sensu   allegorico,     sicut    typus    ab    allegoria    rhetorica. 

Allegoria  enim  est 

a)  merum  orationis  adminiculum,  habens  scopum  didacticum ; 
typus  autem  rem  continet,  quae  etiam  propter  seipsam  fit; 

/9)  allegoria  potest  referre  rem  falsam,  typus  autem  semper 
veram  refert ; 

/')  sensus  allegoricus,  saltem  per  respectum  ad  spiritualem, 
semper  immediatus  est,  sensus  autem  spirituaHs  solum 
mediatus. 

b)  Differt  etiam  a  sensu  symbolico.  Prophetae  quandoque  exhibent 
actiones  (symbola),  quibus  quidem  aHquid  futuri  praesignant,  at  hoc  in 
illa  praefiguratione  totam  existendi  rationem  habet,  ut  cum  EzechieH 
(12,3  ss.)  dicitur:  «Tu  ergo,  fiU  hominis,  fac  tibi  vasa  transmigrationis 
et  transmigrabis  per  diem  coram  eis ;  transmigrabis  autem  de  loco  tuo 
ad  locum  alterum  in  conspectu  eorum,  si  forte  aspiciant  etc. »  «Hircus 
(Dan.  3)  vel  aHa  huiusmodi»,  inquit  s.  Thomas,  «per  quae  ahae  per- 
sonae  Christo  in  Scripturis  designantur,  non  fuerunt  res  aHquae,  sed 
simiHtudines  imaginariae  ad  hoc  unum  ostensae,  ut  illae  personae  signi- 
ficarentur ;  unde  illa  significatio,  qua  per  iUas  simiHtudines  personae 
iUae  aut  regna  designantur,  non  pertinet  nisi  ad  historicum  (Utteralem) 
sensum.  Sed  ad  Christum  designandum  etiam  illa,  quae  in  rei  veritate 
contigerunt,  ordinantur  sicut  umbra  ad  veritatem ;  et  ideo  taUs  signifi- 
catio,  qua  per  huiusmodi  res  Christus  aut  eius  membra  significantur, 
facit  aUum  sensum  praeter  historicum,  sc.  aUegoricum  (i.  e.  spiritualem). 
Si  aHcubi  vero  inveniatur,  quod  Christus  significatur  per  huius  modi 
imaginarias  simiUtudines,  taHs  significatio  non  excedit  sensum  Htteralem» 
(S.   Thom.   QuodUb.   7.   q.   6.   a.    15   ad   i™).i) 


')  E  contra  ad  sensum  spiritualem  reducitur,  quod  Reithmayr  scribit  p.  38  ss. 
de  csensu  litterali  pleno»,  (der  litterale  Vollsinn),  quem  veluti  teriium  ponit  praeter 
litteralem  et  spiritualem.  Exemplum,  quo  theoriam  suam  explicat,  ostendit  sensum 
illum  esse  spiritualem.  AfFert  ex  2.  Reg.  7,  14:  «Ego  ero  ei  in  patrem  et  ipse  erit 
mihi  in  filium>,  quae  verba  iuxta  contextum  significant  relationem  Dei  intimam  ad 
Salomonem,  Hebr.  i,  5  autem  authentice  de  Messia  exponuntur,  ubi  plenam  veri- 
tatem  acquirunt.  De  Christo  enim  dicta  sunt  typice,  et  perfectius  in  eo  sunt  im- 
pleta,  cum  antitypus  typo  semper  perfectior  sit.  Neque  obstat  ratio  ab  auctore 
clarissimo  allata,  sermonem  esse  de  sensu  litterali,  quia  Evangelistae  in  eiusmodi 
locis  verhum  S.  Scripturae  in  Christo  Domino  adimpletum  esse  dicunt  («Dass  der 
Litteralsinn  iiberall  gemeint  sei,  nicht  ein  Typus,  geht  endlich  mit  formeller  Klar- 
heit  daraus  hervor,  dass  die  Evangelisten  iiberall  betonen,  das  Wort  (t6  ^Tj^dkv 
UTIO  TOU  xoptOO  dca  TOb  TrpocpijTOU)  sei  zu  seiner  Fiille  gelangt,  das,  was  der 
Suchstabe  ausdriickte,  sei  seinem  ganzen  Umfange  nach  zur  thatsachlichen  Wahrheit 

§    14- 
Sensus  spiritualis  in  s.  Scriptura  revera  existit. 

Sensum  spiritualem,  prout  eum  definivimus,  negasse  dicitur  Por- 
phyrius,  Marcionitae,  Manichaei.^)  Eum  negavit  quoque  Lutherus^)  et 
post  eum  multi  Protestantes,  at  immerito.     Eius  existentia  probatur: 

I.  Ex  ipsa  s.  Scriptura. 

Argumentum  expUcitum  sat  generale  praebet  S.  Paulus  (Col.  2,  i6. 
17):  «Nemo  ergo  vos  indicet  in  cibo  aut  in  potu,  aut  in  parte  diei 
festi  aut  neomeniae  aut  sabbatorum,  quae  sunt  umbra  futurorum  : 
corpus  autem  Christi, »  i.  e.  res.  cuius  praedicta  erant  umbra,  est  in 
Cliristo.  Hoc  modo  s.  Paulus  praeceptorum  et  Hturgiarum  sensum 
typicum  indicavit,  idque  confirmatur  ex  Hebr.  8,5  ubi  vel  clarius  lo- 
quitur ;  disserens  enim  ibi  de  ministerio  sacerdotum  le\dticorum,  ait : 
«qui  exemplari  et  umbi'ae  deserviunt  coelestium»  {dkcveg  UTtodeijfiazc 
xal  axca  XaxpeuouGcv  rwv  eTzoupavimv),  tabernaculum  et  omnia  ad  illud 
pertinentia  non  solum  umbram,  sed  typum  et  imaginem  appellans  rerum 
coelestium  i.   e.   spiritualium,  in  Christo  et  Ecclesia  adimplendarum. 


geworden,  Wo  die  Apostel  von  Erfiillung  des  in  Typen  Vorgezeichneten  reden, 
haben  sie  in  anderen  angemesseneren  Formeln  sich  ausgedriickt»  (Vgl.  Gal.  4,  22  ; 
Col.  2,  17  ;  Joh.  3,  14).  Etenim  etiam  typi  verbis  exprimuntur,  non  quidem  im- 
mediate  sed  mediate. 

^)  Theodorum  Mops  etiam  fuisse  inter  adversarios  sensus  spiritualis  aliqui 
asserebant,  at  immerito.  Scribit  eium  (Comment.  in  Joannem,  Prol.) :  Deus  «plurima 
in  Vetere  Testamento  ita  administravit,  ut  gesta  illa  tum  eius  temporis  hominibus 
maximam  praeberent  utilitatem,  tum  etiam  significationem  haberent  futurarum  rerum. . . 
Hoc  modo  invenitur,  vetera  esse  typum  quendam  posteriorum,  cum  simul  habeant 
similitudinem  cum  illis  et  idoneam  utilitatem  suis  ipsius  temporibus,  ita  tamen  ut 
simul  demonstrent,  quantopere  illa  futuris  minora  fuerint»  (cf.  Kihn,  Theodor  von 
Mopsuestia      Freib.   1880  p.   128  ss). 

^)  In  praelectionibus  super  Genesin  an.  1536 — 1545  habitis  dicit  ad  15,  7 
(Exeget.  op.  lat.  3,  306  s.)  :  «Lalina  ecclesia  habet  paucos  commentarios  in  Mosen. 
Lyra  praecipuus  est ;  ex  eo  nati  sunt  postea  alii,  Hugo  Carensis  (sic  !  etsi  Lyram 
praecessit)  etc.  Admonet  autem  hoc  in  loco  de  canone  quodam  ad  sacram  Scrip- 
turam  intelligendam  pernecessario,  quod  multi  loci  Scripturae  habeant  duplicem 
intellectum,  litteralem  unum  de  terrenis,  alterum  de  spiritualibus  et  aeternis  donis, 
atque  in  eo  numero  praesentem  quoque  locum  ponit.  Ac  in  scholis  theologorum 
notissima  regula  est,  scripturam  quadrupliciter  intelligendam.  Alium  enim  esse  sen- 
sum  historicum  seu  litterae,  alium  tropologicum,  alium  anagogicum,  alium  allegori- 
cum.  Ego  quidem  facile  patior,  unumquemque  abundare  suo  sensu  ;  sed  nostrum 
studium  in  hoc  praecipue  ponendum  est,  si  sacra  dextre  tractare  volumus,  ut  habe- 
amus  unum  simplicem,  germanum  et  certum  sensum  litteralem.  Nam  plures  sensus 
Scripturae  tribuere  non  solum  periculosum  esse  iudico  et  ad  docendum  inutile,  sed 
etiam  scripturae  auctoritatem  elevat,  cuius  unam  eandemque  sententiam  perpetuo 
esse  convenit.»  Lutherum  sibi  in  hoc  constantem  non  fuisse,  dicit  Zockler  (Luther 
als  Ausleger  des  A.  Test.  1884).  Sal.  Glass  in  suo  opere  tPhilologia  sacra»  sensum 
spiritualem  admittit,  scribens  pag.  248  (ed.  1668):  «Scripturae  s.  sensus  duplex 
est :  litteralis  et  spiritualis  seu  mysticus».  .  .  .  «Sensus  mysticus  est,  qui  non  signi- 
ficatur  proxime  per  ipsa  verba,  sed  per  rem  ipsis  verbis  significatam.» 

Extant  quoque  alia  testimonia  explicita  Christi  et  Apostolorum, 
quamquam  iam  magis  specialia,  paragrapho  praecedenti  enumerata,  ut 
cum  Christus  Dominus  de  seipso  dicit  (Joan.  3,14):  «Sicut  Moyses 
exaltavit  serpentem  in  deserto,  ita  exaltari  oportet  Filium  hominis»,  cum 
Adamus  vocatur  typus  Christi  (Rom.  5,  14),  duae  uxores  Abrahami 
typi  duorum  Testamentorum  etc.  Saepissime  autem,  ubi  testimonia 
huiusmodi  in  Novo  Testamento  afFeruntur,  adiunguitur,  in  vita  Christi 
et  aHbi  aliquid  accidisse  «ut  adimpleretur»  {evo.  Tzkfjpwayj),  quod  prae- 
dictum  est,  et  ita  in  aperto  est,  huiusmodi  verba  de  Christo  fuisse 
dicta.  Cum  autem  non  sint  dicta  dn  eo  semper  in  sensu  litterali,  ea 
in  sensu  spirituali  intelligi  necesse  est. 

2.  Probatur  e  traditione  Judaeorum. 

Christus  Dominus  et  apostoli  non  semel  contra  Judaeos  e 
sensu  spirituah  argumentantur ;  atqui  hoc  eis  impossibile  fuisset, 
nisi  Judaei  ipsi  sensum  spiritualem  admisissent.  Philo  in  libro  «de 
Abraham»  in  Patriarchis  Abraham,  Jsaac,  Jacob,  typum  agnoscit. 
In  opere  suo  «De  migratione  Abrahae»  circumcisionem  aliasque  leges 
ceremoniales  mosaicas  modo  mystico  exponit,  vestigia  in  hoc  antiquo- 
rum  sequens.  In  Hbro  «De  vita  contemplativa»  enim  de  Therapeutis 
scribit:  «Versantes  enim  sacra  volumina  philosophantur,  patria  philo- 
sophia  allegorice  exposita;  putant  enim  ea,  quae  verba  sonant,  esse 
symbola  latentis  naturae  per  figuras  manifestafae.  Habent  vero  et  commen- 
tarios  priseorum  virorum  qui,  sectae  auctores  cum  essent,  multa  monu- 
menta  de  allegoriis  rehquerunt,  quibus  veluti  exemplaribus  utentes,  huius 
instituti  rationem  imitantur. »  De  Pharisaeis  idem  testatur  Flavius  Jo- 
sephus  (Antiq.  17,3,4),  immo  ipse  ut  pharisaeus  allegorice  interpre- 
tatur  textus  aliquos  s.  Scripturae  (Prooem.  Antiq.  §  4;  3,  6,  4  et  77; 
De  bello  iud.  5,  6,  4.).  In  ipso  Talmude  expositiones  spirituales  oc- 
currunt,  ut  Tract.  Berachot.  cap.  5.  circa  finem:  «Dedit  nobis  Deus 
formas  tabernaculi,  sanctuarii  et  omnium  vasorum  eius,  candelabri, 
mensae  et  altarium  in  typos  rerum  intellectualium  et  ad  intelHgendum  ex 
his  veritates  supernas»;  et  in  tractatu  Quiddusim  fol.  41  col.  i  affir- 
metur :  « Quicunque  exponit  textum  secundum  formam  suam  tantum 
(i.  e.  in  sensu  UtteraH),  ecce  is  est  mendax  » 

3.  Ex  traditione  Ecclesiae,  quam  deprehendimus 

a)  in  liturgia.  Haec  non  solum  Christum  in  agno  paschali  prae- 
figuratum  docet  et  Beatam  Virginem  in  Judith,  Esther  aliisque  feminis 
piis,  sed  etiam  in  vita  Abrahami,  Davidis,  Salomonis  aliarumque  per- 
sonarum  illustrium  t)^pos  conspicit.  Comparanda  est  hunc  in  finem 
praesertim  praefatio  missae  paschaUs,  benedictio  cerei  paschaUs  et  offi- 
cium  corporis  Christi,  ubi  canitur : 

«In  figuris  praesignatur, 
Cum  Jsaac  immolatur, 
Agnus  Paschae  deputatur, 
Datur  manna  patribus.» 

b)  In  archaeologia  christiana.  lam  in  catacumbis  Moyses  saepius 
ut  typus  s.  Petri,  Noe  ut  typus  Christi,  sacrificium  Jsaaci  ut  typus  sa- 
crificii  a  Christo  Domino  oblati,  manna  ut  typus  ss.  Eucharistiae  etc. 
occurrit.  ^) 

c)  In  testimonio  ss.  Patrum  et  theologorum  catholicorum.  S.  Barnabas 
(Epist.  7.  8.  9.  12.  al.):  «Ipse  (sc.  Dominus)  pro  peccatis  nostris  vas 
spiritus  oblaturus  erat  in  hostiam,  ut  etiam  impleretur  figura  facta  in 
Jsaac,  qui  super  altare  fuit  oblatus.»  De  vacca  rufa  dicit:  «Vitulus 
iste  Jesus  est ;  homines  nequam  qui  afferunt,  sunt  ii,  qui  Dominum  ad 
necem  obtulerunt. »  Praeterea  alias  res,  ut  caprum  emissarium,  circum- 
cisionem  Abrahae,  typice  exponit.  —  S.  Clemens  Bom.  (i.  Cor.  12)  lo- 
quens  de  funiculo  coccineo,  quo  per  fenestram  demisso  Rahab  servata 
est,  adiungit :  «hoc  manifestum  fieri,  quod  omnibus,  qui  credunt  et 
sperant  in  Deum,  per  sanguinem  Domini  redemptio  futura  sit,» 

S.  Jmtimis  (Dial.  c.  Tryph.  114):  «Interdum  Spiritus  S.  efficiebat, 
ut  clare  et  aperte  ahquid  fieret,  quod  quidem  typus  erat  futuri ;  inter- 
dum  autem  et  sermones  pronuntiavit  de  futuris  rebus,  ita  eas  prae- 
nuntians,  quasi  iam  tunc  res  fierent  vel  etiam  factae  essent».  Et 
(ib.  42)  ahbi  :  «Cetera  omnia  a  Moyse  instituta  enumerans  demonstrare 
possum,  illa  figuras  {ruzoog)  et  signa  et  praenuntia  fuisse  tum  eorum, 
quae  Christo  eventura  erant,  tum  eorum,  qui  in  eum  credituri  praeno- 
scebantur».  —  S.  Jrenaeus  (adv.  Haer.  1.  4,  c.  25,  3)  :  «Oportebat  enim 
quaedam  quidem  praenuntiari  paternaHter  a  patribus,  quaedam  autem 
praefigurari  legaliter  a  prophetis,  quaedam  vero  deformari  secundum 
formationem  Christi  ab  his,  qui  adoptionem  perceperunt,  omnia  vero 
in  uno  Deo  ostenduntur.  Cum  enim  unus  esset  Abraham,  in  semetipso 
praefigurabat  duo  Testamenta»  (cf.  etiam  2,24,2  ss.;  4,26,2).  — 
Tertullianus  (adv,  Marc.  5,7):  «Ecce  autem  et  in  petram  offendit  coecus 
Marcion,  de  qua  bibebant  in  soHtudine  patres  nostri.  Si  enim  petra 
illa  Christus  fuit,  utique  creatoris,  cuius  et  populus.  Cui  rei  figuram 
extranei  sacramenti  interpretatur  ?  an  ut  hoc  ipsum  doceret,  figurata 
fuisse  vetera  in  Christum  ex  illis  recensendum  ?  Nam  et  rehquum 
exitum  populi  decursurus,  praemittit  :  Haec  autem  exempla  nobis  sunt 
facta»  (cf.  etiam  adv.  Jud.  c.  14).  —  S  Hieronymus  (Epist.  53  ad 
Paulin.  8)  commemorat  Jonam  ut  «naufragio  suo  passionem  Domini 
praefigurantem » .  Sed  haec  sufficiant ;  longum  enim  est,  omnium  Patrum 
testimonia  referre.  Schola  Alexandrina  quidem  ut  sensum  spiritualem 
saepe  solas  metaphoras  refert,  at  multis  in  locis  sensum  nostrum  ex- 
presse  admittit. 


')  cf.  Kraus,  Roma  sotteranea  pag.   242  ss. 

Theologorum  omnium  testimonia  referre,  non  est  hic  locus.  Sufficiat 
referre  s.  Thomae  Aq.  verba,  quae  etiam  convenientiam  sensus  spiri- 
tualis  ostendunt :  «Auctor  sacrae  Scripturae  est  Deus,  in  cuius  potestate 
est,  ut  non  solum  voces  ad  significandum  accomodet,  quod  etiam  homo 
facere  potest,  sed  etiam  res  ipsas.  Et  ideo  cum  in  omnibus  scientiis 
voces  significent,  hoc  habet  proprium  ista  scientia,  quod  ipsae  res 
significatae  per  voces  etiam  significant  aHquid.  Illa  ergo  prima  signifi- 
catio,  qua  voces  significant  res,  pertinet  ad  primum  sensum,  qui  est 
sensus  historicus  vei  litteraHs.  Illa  vero  significatio,  qua  res  significatae 
per  voces  iterum  res  alias  significant,  dicitur  sensus  spirituaUs,  qui 
super  litteralem  fundatur  et  eum  supponit»      (I.   q.   i.   a.    lo).  ^) 

Obiectiones : 

Obi.  1.  Non  debet  induci  tamquam  sensus  alicuius  libri,  quod  ut 
tale  a  lectoribus  cognosci  non  potest.  Atqui  sensus  spiritualis,  quomodo 
cognoscatur,  non  apparet.     Ergo  non  est  admittendus. 

Besp.  Deus,  qui  sensum  spiritualem  indendit,  praesto  habet  etiam 
media,  quibus  eum  manifestet.  Potest  enim  iam  res  ita  disponere  et 
verba,  quibus  hae  referuntur,  ita  ordinare,  ut  sensus  legenti  innotescat. 
Praeterea  alia  quoque  media  adhibere  potest,  ut  revera  adhibuit,  sc. 
ipse  potest  sensum  spiritualem  in  s.  Scriptura  indicare,  aut  per  seipsum 
aut  per  scriptores  sacros  aut  etiam  per  alia  revelationis  organa,  ut 
reapse  factum  esse  supra  probatum  est. 

Obi  2.  Si  praeter  sensum  litteralem  ahus  admittitur,  confusio  et 
deceptio  paritur  et  argumentandi  ratio  tollitur. 


1)  «Ideo  sub  cortice  litterae  apertae  occultatur  mystica  et  profunda  intel- 
ligentia  ad  comprimendum  superbiam,  ut  ipsius  profunditate  in  humilitate  litterae 
latente  et  superbi  comprimantur,  et  immundi  repellantur,  et  fraudulenti  declinentur, 
et  negligentes  excitentur  ad  intelligentiam  mysteriorum.  Et  quia  auditor  doctrinae 
istius  non  est  unius  generis  sed  cuiuslibet,  omnes  enim  salvandos  oportet  aliqua  de 
doctrina  hac  scire,  ideo  ipsa  multiformem  habet  intelligentiam,  ut  sic  omnem  intel- 
lectum  capiat  et  orani  intellectui  condescendat,  omnem  intellectum  superexcedat  et 
omnem  intellectum  sibi  diligenter  intendentem  multitudine  radiositatis  suae  illuminet 
pariter  et  accendat>  (S.  Bonaventura  Breviloquium,  Provem  §  5.).  «Quid  enim 
ad  salutem  iuvet  scire  antiquorum  Judaeorum  bella  et  seditiones ;  si  in  eis  nihil 
aliud  quam  strages  et  efFusiones  sanguinis  intelligamus  ?  Quid  refert  ad  pietatem 
consequendam  nosse  iuxta  litteram,  quod  Abraham  duas  uxores  et  filios  habuit, 
Ismael  et  Isaac ;  quod  a  lacte  depulsus  sit  puer  Isaac,  quod  in  die  ablactationis 
factum  sit  convivium,  quod  luserit  cura  Ismaele,  quod  Sara  indignatur  filiura  ancillae 
ludere  cum  filio  liberae  :  ni  carnalem  historiam  ad  mysticam  intelligentiam  retuleris  ? 
etc»  (Sixtus  Sen.  Bibl.  Sancta  1,  3.  ed  Venet.  1575  p.  260.)  Hinc  interpres  inter- 
dum  sensum  spiritualem  admittere  poterit  etiam  in  illis  textibus,  in  quibus  quidem 
de  eo  non  constat  ex  ipsis  hagiographis  aut  Eccksiae  doctrina,  sed  a)  iis  lex  aliqua 
refertur,  quae  in  se  nimis  parvi  momenti  esset,  ut  est  ex.  gr.  lex,  ne  agno  paschali 
ossa  frangantur,  et  b)  ubi  facta  narrantur,  quae  in  se  mala  esse  videntur  et  nihi- 
lominus  in  s.  Scriptura  laudantur,  ut  est  ex.  gr.  narratio  de  Abrahamo  Hagarem 
e  domo  sua  eiiciente,  et  de  Jacobo  Esauum  bened^ctione  primogeniti  privante. 

Sesp.  « Multiplicitas  horum  sensuum  non  facit  aequivocationem 
aut  aliam  speciem  multiplicitatis,  quia,  sicut  iara  dictum  est,  isti  non 
multiplicantur  propter  hoc,  quod  una  vox  multa  significet,  sed  quia  res 
ipsae  significatae  per  voces  aliarum  rerum  possunt  esse  signa»  (S.  Thom. 
Summa  I.   q.    i.   a.    lo  ad   i"™.) 

Obi.  3.  Admisso  sensu  spirituali,  latissimus  aperitur  campus  exegetis 
illis,  qui  sua  figmenta  ut  sensum  s.  Scripturae  proponere  volunt  horum- 
que  ingenia  petulantia  vix  possibile  erit  coercere,  cum  eis  semper 
praesto  sit  responsio  :  iuxta  spiritualem  intelligentiam  loquimur. 

Besi).  Qui  sensum  spiritualem  admittit,  absque  ullo  dubio  cam- 
pum  latiorem  habet  quam  ii,  qui  solum  sensum  litteralem  s.  Scripturae 
attribuunt.  At  cum  simul  regulae  certae  adsint  ad  discernendura  sensum 
spiritualem  verura  a  falso,  nullura  inde  periculum  iraminet.  Quodsi 
autera  aliqui  Patres  aut  theologi  sensum  spiritualem  collegerint  e  textibus, 
ubi  de  typo  non  constat  et  propterea  neque  de  sensu  spirituali,  scire 
oportet,  eos  huiusraodi  interpretationes  non  adduxisse  ad  dogmata  fidei 
defendenda,  sed  ad  aedificationem  fidehura  tantum.  Ceterum  abusus 
ahcuius  doctrinae  non  probat  eius   falsitatera. 

§   15- 
Sensus  spiritualis  sitne  proprius  s.  Scripturae  ? 

S.  Thomas  Aq.  (Quodl.  7.  a.  16)  ita  loquitur  de  sensu  spirituali, 
acsi  proprius  esset  s.  Scripturae.  Dicit  enim  :  <tln  nulla  scientia,  humana 
industria  inventa,  proprie  loquendo,  potest  inveniri  nisi  litteralis  sensus, 
sed  solum  in  ista  Scriptura,  cuius  Spiritus  sanctus  est  auctor,  homo 
vero  instruraentura » .  Et  probat  id  sequenti  ratione  :  «Spiritualis  sensus 
sacrae  Scripturae  accipitur  ex  hoc,  quod  res  cursum  suum  peragentes 
significant  ahquid  ahud,  quod  per  spiritualem  sensura  accipitur.  Sic 
autem  ordinantur  res  in  cursu  suo,  ut  ex  eis  taHs  sensus  possit  accipi, 
quod  eius  soHus  est,  qui  sua  providentia  res  gubernat,  qui  solus  Deus  est». 

Haec  Doctoris  AngeHci  verba  iara  prirao  aspectu  plures  difficul- 
tates  involvere  videntur.     Etenim 

1.  Res,  per  quas  sensus  spiritualis  significatur,  cum  significato 
simihtudinem  habeant  oportet.  Potest  ergo  homo  res  iara  productas, 
quibus  taHs  siraiHtudo  inest,  adhibere  ad  ulteriora  designanda  et  ita 
sensum  spiritualem  intendere. 

2.  Immo  homo  potest  res  quasdara  hac  cura  intentione  facere, 
sicut  rex  potest  quaedam  in  regno  suo  taH  modo  disponere,  ut  eis 
sensus  mysticus  insit.  De  facto  in  quibusdara  sectis  philosophicis  taHa 
fiebant  et  nunc  quoque  fiunt  in  ordinibus  reHgiosis, 

3.  Saltem  res  ex  s.  Scriptura  iara  notas  et  spirituaHa  significantes 
adhibere  potest  in  suis  scriptis,  quibus  tunc  verus  sensus  spirituaHs  suberit. 

Resp.  S.  Thomas  non  videtur  abiudicare  libris  humanis  possibili- 
tatem  omnis  sensus  spiritualis,  sed  perfecti  tantum,  qualis  in  s.  Scriptura 
invenitur.  Propterea  addit  :  «proprie  loquendo»  et  refert  res  non 
qualescunque,  sed  «cursum  suum  peragentes».  Audiatur  doctissimus 
Caietanus,  qui  nobis  s.  Thomae  mentem  aperit  (in  Comm.  ad  Summam. 
I.  q.  I.  a.  lo)  :  «Dupliciter  intelligi  potest  res  fieri  signa:  uno  modo, 
in  ipsa  generatione  rerum,  ut  sc.  simul  fiant  ad  hoc,  ut  sint  res  et  signa 
aliarum  rerum ;  alio  modo  adventitie,  ut  res  iam  factae  accipiantur  ut 
signa  .  ■ .  Hoc  secundo  modo  non  est  proprium  Dei  nec  excedit  hominis 
facultatem,  accomodare  res  ad  significandum,  nec  est  proprium  huius 
scientiae,  quod  res  significent .  .  .  Primus  modus  dupHciter  potest  intelhgi : 
sc.  universaliter  et  particulariter,  Si  particulariter,  sic  non  excedit 
hominis  potestatem;  nam  quiUbet  potest  facere  ahquos  actus,  vel  aliquid 
artificiale  et  faciendo  illa,  intendere  per  illa  significare  etiam  rem,  ut 
patet.  Sed  quod  omnia,  quae  narrantur  gesta  in  tot  historiis  ut  res 
ad  doctrinam  aUquam  spectantes,  ut  sic  sint  ex  sui  constitutione  signa 
aliarum  rerum,  hoc  excedit  humanam  facultatem ;  hoc  est  proprium 
Dei ;  in  hoc  haec  doctrina  ceteras  scientias  excelHt.  Est  igitur  sensus 
Htterae  (i.  e.  verborum  s.  Thomae),  quod  accomodare  res  universaHter 
spectantes  ad  doctrinam,  ad  hoc  ut  signa  sint,  cum  fiunt,  est  proprium 
huius  doctrinae,  quia  hoc  a  solo  Auctore  huius  doctrinae  fieri  potest». 

Ad  iMwi  ergo  concedimus,  res  habere  aHquam  simiHtudinem  cum 
iis,  quae  sensu  spirituaH  significant.  At  simiHtudinem  illam  scriptor 
cognoscere  et  aHquo  modo  etiam  innuere  debet,  quod  communiter  vix 
fiet,    praecipue  si  illa  significatio  profundior   est    et   ad   futura   refertur. 

Ad  2um  non  negamus,  aHquas  res  ab  homine  ita  ordinari  posse, 
ut  aHa  significent.  Sed  cum  cogitationes  mortaHum  timidae  sint  et 
incertae  providentiae  nostrae  (Sap.  9,  14),  id  in  paucis  tantum  possibile 
erit,  et  tunc  etiam  significatio  ipsa  minus  certa  erit  et  nunquam  illam 
subHmitatem  assequetur,  quae  in  sensu  spirituaH  s.  Scripturae  reperitur. 

Ad  3um' (iicendum,  sensum  spiritualem  tunc  potius  Auctori  primo 
i.  e.  Auctori  s.  Scripturae  esse  attribuendum,  quam  homini,  qui  ex 
Libris  sacris  eum  tantummodo  refert. 

§   16. 

Num  ubique  in  s.  Scriptura  sensus  spiritualis  inveniatur? 

Quemadmodum  quidam  exegetae  omnem  sensum  spiritualem  nega- 
verunt,  ita  fuerunt  aHi,  qui  in  alterum  extremum  abeuntes,  ubique  in 
Antiquo  Testamento  typos,  et  per  consequens  et  sensum  spiritualem 
detegerent.  Huius  opinionis  erat  praecipue  Cocceius,  exegeta  pro- 
testanticus  saecuH  17.,  quem  nonnuHi  discipuH  in  hoc  secuti  sunt.  Qui 
ubique  t^^^pos  vident,  figuristae,  opinionis  contrariae  defensores  antifiguristae 
appellantur.     Nos,  etsi  cum  s.  Ambrosio  teneamus,  totum  Vetus  Foedus 


Caput  IV :   De  sensu  s.  Scripturae  spirituali.  45 

typum  fuisse  Novi,  nihilominius  negamus,  sensum  spiritualem  in  qualibet 
Antiqui  Testamenti  phrasi  inveniri. 

PROBATUR:  i.  ex  rei  natura.  Inveniuntur  in  A.  T.  textus, 
qui  nullum  typi  vestigium  praeseferunt,  sed  primo  aspectu  iam  solum 
sensum  Htteralem  postulant.  Sic  risum  moveret,  qui  Deuteronomii 
praeceptum  (6,5):  «Diliges  Dominum,  Deum  tuum,  ex  toto  corde 
tuo  et  ex  tota  anima  tua  et  ex  tota  fortitudine  tua»,  in  sensu  spirituali 
exponeret. 

2.  Ex  ss.  Patrum  et  Theologorum  testimonio.  TertuUianus  (De 
resur.  carnis  c.  20):  «Non  omnia  sunt  imagines,  sed  et  veritates,  non 
omnia  umbrae,  sed  et  corpora»;  quapropter  postea  concludit:  «Plures 
voces  prophetarum  nudae  et  simplices,  et  ab  omni  allegoriae  nubilo 
purae,  defendi  possunt;  ut  cum  exitus  gentium  et  urbium  resonant, 
Tyri  et  Aegypti,  et  Babylonis  et  Idumaeae  et  Carthaginensium  navium; 
ut  cum  ipsius  IsraeHs  plagas  aut  venias,  captivitates,  restitutiones  ulti- 
maeque  dispersionis  exitum  perorant.  Quis  haec  interpretabitur  magis 
quam  recognoscet?  Res  in  litteris  tenentur,  ut  litterae  in  rebus  legantur. » 
«Mihi,  ait  S.  Augustinus  (De  Civit.  Dei  17  ,  3),  sicut  multum  videntur 
errare,  qui  nullas  res  gestas  in  eo  genere  litterarum  aliquid  aliud  praeter 
id,  quod  eo  modo  gestae  sunt,  significare  arbitrantur,  ita  multum  audere, 
qui  prorsus  ibi  omnia  significationibus  allegoricis  involuta  esse  conten- 
dunt. »  Et  (C.  Faust.  22  ,  94):  «Sicut  in  cytharis  et  huiusmodi  organis 
musicis  non  quidem  omnia,  quae  tanguntur,  canorum  aliquid  resonant, 
sed  tantum  chordae,  cetera  tamen  in  toto  cytharae  corpore  ideo  fabri- 
cata  sunt,  ut  esset  ubi  vincirentur,  unde  et  quo  tenderentur  illae,  quas 
ad  cantilenae  suavitatem  modulaturus  et  percussurus  est  artifex  :  ita  et 
in  his  propheticis  narrationibus,  quae  de  rebus  gestis  hominum  pro- 
phetico  spiritu  deliguntur,  aut  aliquid  iam  sonant  significatione  futurorum, 
aut  si  nihil  tale  significant,  ad  hoc  interponuntur,  ut  sint  unde  illa 
significantiatamquam  sonantia connectantur. »  S.Hieronymus  (in  Jonam  c.  i): 
«Apostolus  Agar  et  Saram  ad  duo  Testamenta  refert  et  tamen  non 
omnia,   quae  in  historia  illa  narrantur,  tropologice  interpretari  possumus 

Illud  etiam,    quod    ab    eodem    Apostolo    scribitur:      «Bibebant 

autem  de  spirituah  consequente  eos  petra,  petra  autem  erat  Christus», 
nequaquam  nos  arctat,  ut  omnem  Exodi  librum  referamus  ad  Christum.» 
Saepe  etiam  Origenem,  «allegoricum  semper  interpretem,  qui  historiae 
veritatem  fugiat»,  carpit,  immo  eum  «delirare»,  «somniare»  dicit  (cf. 
in  Jerem.  27,  3.  9.  29,  14).   Eandem  doctrinam  aHi  quoque  Patres  tenent. 

Ex  theologis  sufficiat  commemorare  verba  S.  TJwniae  (QuodHb.  7., 
a.  15  ad  5""):  «Quatuor  isti  sensus  (i.  e.  HtteraHs,  allegoricus,  tropo- 
logicus,  anagogicus)  non  attribuuntur  Sacrae  Scripturae,  ut  in  qualihet 
eius  parte  sit  in  istis  quatuor  sensibus  exnonenda,  sed  quandoque  istis 
quatuor,    quandoque  tribus,    quandoque  duobus,    quandoque  uno   tantwn  » 

Obi.  1.  S.  Paulus  (i.  Cor.  lo,  ii)  clare  asserit:  «omnia  in  figuris 
contingebant  illis»,  quod  figuristarum  opinioni  favere  videtur. 

Besp.  Apostolus  scribit:  «haec  omnia»,  sc.  ea,  quae  antea  enumera- 
verat,   non  omnia  absolute. 

Ohi.  2.  Dominus  dicit  (Luc.  24,  44):  «Quoniam  necesse  est  im- 
pleri  omnia,  quae  scripta  sunt  in  lege  Moysi  et  Prophetis  et  Psalmis  de 
me»,  ex  quo  Duguet  (in  prooemio  opusculi:  R^gles  pour  TintelHgence 
de  TEcriture  Sainte)  concludit,  omnia,  quae  in  Veteri  Testamento 
leguntur,  ex  ipsius  Christi  testimonio  ad  Messiam  referri;  at  non  in 
sensu  litterali,   ergo  in  spirituali. 

Besp.  Christus  Dominus  non  dicit:  omnia  de  eo  scripta  esse,  sed 
omnia  quae  de  eo  scripta  sunt,   impleri  necesse  esse. 

Obi.  3.  Praeter  Origenem,  qui  ut  quilibet  concedit,  ubique  sensum 
spiritualem  quaerit,  etiam  S.  Augustinus  et  Hieronymus  huic  sententiae 
alicubi  favent.  Primus  enim  scribit  (Doctr.  Christ.  1.  3.  c.  22):  «Omnia 
vel  pene  omnia,  quae  in  Veteris  Testamenti  libris  gesta  continentur, 
non  soliim  proprie,  sed  etiam  figurate  accipienda  sunt»  Et  alter: 
«Perspicue  demonstratur,  omnia  illius  populi  in  umbra  et  typo  et  ima- 
gine  praecessisse»  (Ad  Dardan.  ep.  129,  6).  «Singuli  sermones, 
syllabae,  apices,  puncta  in  divinis  Scripturis  plena  sunt  sensibus»  (In 
epist.  ad  Eptes.  3,  6).  «Post  historiae  veritatem  spiritualiter  accipienda 
sunt  Omnia»   (Proleg.  ad  Comment.  in  Is.). 

Besp.  Non  est  tam  certum,  Origenem  ubique  in  s.  Scriptura  nos- 
trum  sensum  spiritualem  admisisse;  valde  enim  probabile  est,  eum  loqui 
saepe  de  eo  sensu  spirituali,  qui  opponitur  carnali,  i.  e.  de  sensu 
litterali  improprio.  Eodem  modo  exponenda  sunt  verba  ss.  Patrum  in 
obiectione  allegata,  cum  hisce  vix  contradicere  voluerint  iis,  quae  alibi 
clare  asseruerunt.  Aut  dicendum  est,  eos  textibus  in  obiectione  citatis 
locutos  esse  de  generibus  singulorum,  non  de  singuHs  generum,  prout 
sc.  ex  omnibus  classibus  hominum  et  rerum  et  gestorum  et  ex  omnibus 
periodis  antiqui  Testamenti  aliqua  inveniuntur,  quibus  sensus  spiritualis 
subest. 

§17- 

Sensus  spiritualis  invenitur  etiam  in  Novo  Testamento. 

Sensum  spiritualem  inveniri  in  Antiquo  Testamento,  ab  omnibus 
catholicis  conceditur;  est  enim  res  fidei  proxima.  Non  ita  se  habet 
res  quantum  ad  Novum  Testamentum;  aliqui  enim  in  eo  nullum  typum 
agnoscunt,  ahi  in  EvangeHis  quidem  typos  admittunt,  non  autem  in 
oeconomia  Novi  Testamenti.  Distinctionem  hanc  a  se  propugnatam 
P.  Patrizi  sequenti  modo  exponit  (1.  c.  pag.  199):  «Novum  Testa- 
mentum    vocamus     tum     divinam     illam     ocxovo/^dav    illumque     rerum 

ordinem,  quem  Christus  constituit,  tum  libros,  in  quibus  haec  eadem 
una  cum  gestis  Christi  scriptores  divino  Spiritu  afflati  litteris  consignarunt. 
Animadverte  tamen  ahquibus  librorum,  quos  «Novum  Testamentum» 
dicimus,  Evangeliis  inquam,  ea  contineri,  quae  maximam  partem,  cum 
vetus  etiam  ocxovofua  obtineret ,  facta  sunt ;  novam  quippe  veteri 
successisse,  cum  Christus  mortem  obiret,  Paulus  nos  docuit:  »Ubi 
enim»,  inquit,  «testamentum  est,  mors  necesse  est  intercedat  testatoris, 
testamentum  enim  in  mortuis  confirmatum  est;  alioquin  nondum  valet, 
dum  vivit,  qui  testatus  est»  (Hebr.  9,  163.).  Quamobrem  quaestio, 
an  typi  etiam  in  novo  foedere  sint,  diversa  ratione  circa  Hbros  ac  circa 
divinam  ipsam  orxovofuav  versatur;  si  enim  de  hac  illud  quaeramus, 
quaestio  spectare  nequit  nisi  ad  ea,  quae  Christi  morte  posteriora  sunt. 
Quibus  praecognitis  tota  res  facilius  expeditur.  Itaque,  si  typi  tales 
habendi  sint,  quales  definivimus,  dicimus,  quamquam  secundum  quo- 
rumdam  Patrum  sententiam  typos  nonnullos  esse  inter  ea,  quae  in 
Evangelio  commemorantur,  putandum  sit,  nullos  tamen  post  Christi 
mortem,  i.  e.  post  sublatum  vetus  testamentum,  vel  certe  post  adventum 
Spiritus  sancti,  i.  e.  post  novum  testamentum  promulgatum,  typos  ex- 
stitisse». 

Nos  quidem  concedimus,  typos  messianicos  in  novo  Foedere 
non  inveniri,  at  quantum  ad  reliqua  asserimus,  in  Novo  Testamento  tum 
ut  liher  est  tuni  ut  oeconomia  sensum  spiritualem  adessse. 

Probatur : 

I.  Batione  s.  Thomae  (I.  q.  i.  a.  10):  «Lex  vetus  figura  est  novae 
Legis,  et  ipsa  nova  Lex,  ut  dicit  Dionysius,  est  figura  futurae  gloriao 
Quae  accuratius  evolvens  (Quodl.  7.  a.  15  ad  5""")  ait  :  «In  sacra 
enim  Scriptura  praecipue  ex  prioribus  posteriora  significantur ;  et  ideo 
quandoque  in  sacra  Scriptura  secundum  sensum  litteralem  dicitur  ali- 
quid  de  priori,  quod  potest  spiritualiter  de  posterioribus  exponi,  sed 
non  convertitur.  Inter  omnia  autem,  quae  in  sacra  Scriptura  narrantur, 
prima  sunt  illa,  quae  ad  vetus  testamentum  pertinent;  et  ideo,  quae 
secundum  litteralem  sensum  ad  facta  veteris  testamenti  spectant,  possunt 
quatuor  sensibus  (litterali,  allegorico,  tropologico,  anagogico)  exponi. 
Secunda  vero  sunt  illa,  quae  pertinent  ad  statum  praesentis  Ecclesiae, 
in  quibus  illa  sunt  priora,  quae  ad  caput  pertinent,  respectu  eorum, 
quae  pertinent  ad  membra ;  quia  ipsum  corpus  verum  Christi  et  ea, 
quae  in  ipso  sunt  gesta,  sunt  figura  corporis  Christi  mystici  et  eorum 
quae  in  ipso  geruntur,  ut  in  ipso  scilicet  Christo,  exemplum  vivendi 
sumere  debeamus.  In  Christo  etiam  futura  gloria  nobis  praemonstrata 
est;  unde  ea,  quae  ad  litteram  de  ipso  Christo  capite  dicuntur,  possunt 
exponi  et  allegorice,  referendo  ad  corpus  eius  mysticum ;  et  moraliter, 
referendo  ad  actus  nostros,  qui  secundum  ipsum  debent  reformari;  et 
anagogice,    inquantum    in  Christo    est  nobis    iter  gloriae  demonstratum. 

Sed  quando  secundum  litteralem  sensum  dicitur  aliquid  de  Ecclesia, 
non  potest  exponi  allegorice,  nisi  forte  ea,  quae  dicuntur  de  primitiva 
Ecclesia,  exponantur  quantum  ad  futurum  statum  Ecclesiae  praesentis  ; 
possunt  tamen  exponi  moraliter  et  anagogice.» 

2.  Ss.  Patrum  auctoritate.  Plura  ex  illis  argumentis  Patrum,  quae 
supra  attulimus  ad  probandum  sensum  spiritualem  in  s.  Scriptura,  tam 
generalia  sunt,  ut  Novum  quoque  Testamentum  includant.  Sed  profera- 
mus  aliqua  saltem,  quae  id  in  Novo  Testamento  expresse  asserunt. 
S.  Ambrosius  (in  Ps.  30.  n.  25)  id  pro  certo  habet ;  scribit  enim :  «Pri- 
mum  igitur  umbra  praecessit,  secuta  est  imago,  erit  veritas :  umbra  in 
lege,  imago  vero  in  Evangelio,  veritas  in  coelestibus. »  S.  Ghrysostomus 
(in  Math.  homil.  66)  dicit  Christum  implentem  prophetiam  veterem, 
initium  dedisse  novae  prophetiae  «gestis  suis  futura  praesignificantem » . 
S.  Augustinus  exponens  historiam  hominis  caeci  a  nativitate  et  a  Christo 
sanati  (Joan.  9)  scribit:  «Ea  quae  fecit  Dominus  noster  Jesus  Christus 
stupenda  ac  miranda  et  opera  et  verba  sunt :  opera  quia  facta  sunt, 
verba  quia  signa  sunt.  Si  ergo,  quid  significet  hoc,  quod  factum  est, 
cogitemus;  genus  humanum  est  iste  coecus»  etc.  et  prosequitur  mysti- 
cam  expositionem.  S.  Gregorius  M.  (in  homil.  2  in  Evang.)  exponens 
miraculum,  quo  Christus  coeco  visum  restituit  prope  Jerichuntem  (Luc. 
18),  scribit:  «Sed  miracula  Domini  et  Salvatoris  nostri  sic  accipienda 
sunt,  fratres  charissimi,  ut  et  in  veritate  credantur  facta,  et  tamen  per 
significationem  nobis  aliquid  innuant.  Opera'  quippe  eius  et  per  poten- 
tiam  ahud  ostendunt  et  per  mysterium  aliud  loquuntur.  Ecce  enim, 
quis  iuxta  historiam  coecus  iste  fuerit  ignoramus  ;  sed  tamen  quid  per 
mysterium  significet,  novimus»  etc.  S.  Joannes  Damascenus  (De  fide 
orth.  4,  13)  in  ss.  Eucharistiae  sacramento  typum  beatitudinis  coelestis 
vidit  idemque  asserit  Ecclesia  (in  Missa  de  ss.  Sacramento,  in  postcom.): 
«Fac  nos  quaesumus,  Domine,  divinitatis  tuae  sempiterna  fruitione  re- 
pleri,  quam  pretiosi  corporis  et  sanguinis  tui  temporahs  perceptio  prae- 
figurat. »  Et  revera,  ss.  Eucharistiae  Sacramentum  typus  vitae  aeternae 
est  (cf.  Math.   26,  29;  S.  Thomas,  Summa  p.   3.   q.   60.  a.   3). 

3.  Exemplis.  Ipse  s.  Paulus  in  ea  circumstantia,  quod  Christus 
Dominus  «extra  portam  passus  sit»,  videt  rationem  typicam  (Hebr.  13, 
I  — 13).  —  Navicula  Petri  ss.  Patribus  typus  est  Ecclesiae  persecutiones 
patientis.  —  Destructio  civitatis  Jerusalem  eo  modo  a  Salvatore  prae- 
dicitur,  ut  simul  finem  mundi  praefiguret  etc. 

Oli.  1.  S.  Augustinus  scribit  (in  verba  Evang.  S.  Math.  13,  52): 
«Veniente  imperatore,  imagines  tolluntur  de  medio.  Ibi  spectatur  imago, 
ubi  imperator  praesens  non  est.  Ubi  est  autem  ille,  cuius  est  imago, 
imago  removetur.  Imagines  ergo  praeferebantur,  antequam  veniret 
imperator  noster  Dominus  Jesus  Christus.  Imaginibus  sublatis  fulget 
praesentia  imperatoris>. 

Textus  allatus  probat  tantum,    in  N.   Testamento  non  dari 
vaticinia  messianica,  non  aliud. 

Ohi.  2.  Sensus  spiritualis  repugnat  characteri  N.  Testamenti;  hoc 
enim  clarum  est. 

Resp.  Novum  Testamentum  omni  modo  clarum  esse,  negare  pos- 
sumus,  ipsis  verbis  Apostolorum  (i.  Cor.  13,  12  ;  2.  Petr.  3,  16; 
I.  Joan.  3,  2)  innitentes.  Et  de  facto,  plures  textus,  etsi  in  sensu 
litterali  solummodo  sumpti,  tam  sunt  obscuri,  ut  necessario  in  eis  ad 
Ecclesiae  auctoritatem  nobis  recurrendum  sit.  Praeterea  negamus, 
sensum  spiritualem  semper  magnam  involvere  obscuritatem ;  non  enim 
est  hoc  de  eius  essentia.  Absque  ullo  dubio  in  pluribus  locis  sensus 
spiritualis  clarior  est,  quam  litteralis  in  aliis,   ex.   gr.   in  Apocalypsi. 

OU.  8.  Antiquum  testamentum  respectu  novi  umbra  dicitur,  hoc 
veritas. 

Besp.  Ea  quae  sunt  dicta  typice  in  A,  T.,  in  novo  describuntur 
ut  impleta.  Sed  per  hoc  non  excluditur,  quod  aliqua  in  Novo  Testa- 
mento  relata  possint  esse  figurae  futurorum,  praesertim  coelestium. 


E  sensu    spirituali  potest   desumi   argumentum    efficax   ad  pro- 

bandas  res  fidei. 

S.  Thomas  (I.  q.  i.  a.  10  ad  i"™)  negare  videtur,  e  sensu  spiri- 
tuali  posse  argumentari  ad  probandam  aliquam  veritatem.  Dicit  enim, 
sensum  htteralem  esse,  «ex  quo  solo  trahi  potest  argumentum,  non  ex 
iis,  quae  secundum  allegoriam  dicuntur,  ut  dicit  Augustinus  (epist.  43. 
contra  Donat.)».  Videmus  etiam  aUos,  qui  ceterum  de  sensu  spirituali 
recte  sentiunt,  eo  non  uti  in  probationibus.  Inde  posset  aliquis  con- 
cludere,   sensui  illo  nullam  vim  probandi  inesse. 

Verum  false  sentiret.  Inest  enim  non  solum  sensui  litterali,  sed  et 
spirituali  vis  probativa. 

Frohatur  1.  ex  eius  natura.  Ostendimus  supra,  sensum  spiritualem 
non  esse  solum  aliquam  accommodationem  aut  moralem  apphcationem, 
sed  verum  sensum  s.  Scripturae,  seu  veritatem  a  Deo  intentam.  Inde 
vim  probativam  habet. 

2.  Exemplo  auctorum  sacrorum,  qui  hoc  argumentandi  genere  usi 
sunt.  Hoc  modo  S.  Paulus  (Hebr.  1,5)  probat  divinam  Christi  filia- 
tionem  verbis,  quae  per  Nathanem  prophetam  in  sensu  litterah  Deus 
de  Salomone  dixerat :  «EgO  ero  illi  in  Patrem,  et  ipse  erit  mihi  in 
Filium».  Et  s.  Matthaeus  (2,  15)  reditum  Christi  ex  Aegypto  probat 
verbis  :  «Ex  Aegypto  vocavi  Filium  meum»,  quae  verba  in  sensu  litterali 
de  liberatione  populi  israelitici  ex  servitute  aegyptiaca  valent. 

Sed  notandum  est,  hanc  vim  sensui  spirituali  non  inesse,  nisi  de 
eo  certo  constet,  quod  absque  dubio  tunc  locum  habet,  si  de  eo  con- 
stat  ex  testimonio  alicuius  auctoris  sacri  aut  ex  Ecclesiae  traditione. 
Sic  verbis  :  «Ego  ero  ei  in  Patrem  et  ipse  erit  mihi  in  Filium»,  prout 
in  2.  Reg.  7,  14  referuntur,  nulla  vis  inesset  ad  probandam  Christi 
filiationem,  nisi  ex  Pauli  testimonio  constaret,  ea  in  sensu  typico  de 
Messia  fuisse  pronunciata. 

Et  hoc  modo  intelligenda  sunt  verba  s.  Thomae  initio  allata ; 
alibi  enim  (Quodlib.  7.  a.  14.  ad  4"™)  mentem  suam  hac  de  re  fusius 
explicat  sequentibus  verbis  :  «Non  est  propter  defectum  auctoritatis, 
quod  ex  sensu  spirituali  non  potest  trahi  efficax  argumentum ;  sed  ex 
ipsa  natura  similitudinis,  in  qua  fundatur  spiritualis  sensus.  Una  enim 
res  pluribus  similis  esse  potest ;  unde  non  potest  ab  illa,  quando  in 
Scriptura  sacra  proponitur,  procedi  ad  aliquam  illarum  determinate  ; 
sed  est  fallacia  consequentis  :  verbi  gratia,  leo  propter  ahquam  simili- 
tudinem  significat  Christum  et  diabolum  ;  unde  per  hoc,  quod  aUquid 
de  leone  dicitur  in  sacra  Scriptura,  ad  neutrum  potest  fieri  processus, 
in  sacra  Scriptura  argumentando».  Ceterum,  ut  ipse  idem  theologorum 
princeps  notat  (I.  q.  i.  a.  10  ad  i""')  :  «Non  tamen  ex  hoc  aliquid 
deperit  sacrae  Scripturae,  quia  nihil  sub  spirituali  sensu  continetur  fidei 
necessarium,  quod  Scriptura  per  litteralem  sensum  ahcubi  manifeste 
non  tradat». 

Quodsi  de  sensu  spirituaH  non  constet  ex  verbis  alicuius  hagio- 
graphi  aut  Ecclesiae  testimonio,  et  tamen  ahcui  probabihs  videatur, 
ad  summum  eo  ahas  probata  confirmare  et  illustrare  poterit,  non  autem 
eum  tanquam  rationem  peremptoriam  adducere,  praecipue  contra  in- 
credulos  aut  haereticos. 

Et  hoc  bene  iam  sciebant  ss.  Patres  et  in  suis  scriptis  expresse 
asserebant,  quapropter  Protestantium  quidam  iniuste  eorum  expositionem, 
utpote  nimis  « allegoricam »  vihpendunt.  S.  BasiHus  homil.  3,  9  in 
Hexaemeron  hoc  modo  loquitur  :  «Ahquis  etiam  nobis  adversus  eccle- 
siasticos  quosdam  scriptores  de  discretis  aquis  (Gen.  i,  7)  habendus 
est  sermo,  qui  anagoges  et  sublimioris  intelhgentiae  nomine  confugerunt 
ad  allegorias,    adeo    ut    spiritales    et    incorporeas    virtutes    asserant    per 

aquas  tropice  assignari Tales  sermones  veluti    somniorum    inter- 

pretationes  et  aniles  fabulas  reiicientes  aquam  intelUgamus  aquam  etc. » 
Et  homil.  9,  I  :  «Novi  leges  allegoriae.  Scripturarum  communes  notiones 
qui  non  suscipiunt,  aquam  non  aquam  dicunt,  sed  aham  quandam 
naturam,  et  plantam  et  piscem  secundum  suam  ipsorum  sententiam 
interpretantur ;  quin  etiam  reptiUum  et  pecorum  generationem  ad  suas 
allegorias  detortam  perinde  exponunt,  ut  quidam  rerum  sese  imaginationi 
per  somnum  obiicientium  interpretes,  qui  suas  interpretationes  ad  pro- 
prium  consiUum  accomodant.  Ego  vero,  cum  foenum  audio,  foenum 
intelUgo  et  plantam  et  piscem  et  bestiam  et  pecus,    omnia  sicut    dicta 

sunt,  sic  accipio.  Non  enim  erubesco  Evangelium » .  Audiatur  et 
s.  Augustinus  (epist.  93.  adv.  Vinc.)  :  «Quis  nitatur  aliquid  in  allegoria 
positum  pro  se  interpretari,  nisi  habeat  et  manifeste  testimonia,  quorum 
lumine  illustrentur  obscura?»  Distinguebant  igitur  ss.  Patres  inter 
prohare    et  illustrare   vel  exhortari.  ^) 


*)  Cf.  etiam  verba  Sixti  Senensis  (Bibl.  S.  1.  3.  ed  Ven.  1575  p.  262)  :  <Hic 
tamen  admonendi  sunt,  qui  negotium  exponendi  sanctas  Scripturas  assumunt,  ut 
medium  in  his  expositionibus  teneant  et  extrema,  quae  semper  vitiosa  sunt,  fugiant. 
Nam  sicut  minime  probandi  sunt  quidam  nostri  saeculi  expositores,  qui  spretis 
mysticis  sensibus,  tanqnam  fortuitis  cogitationibus  et  ad  arbitrium  excogitatis,  dormi- 
tanti  litterae  perpetuo  assident  et  solis  mortuis  syllabis  et  dictionibus  incumbunt, 
frigidi,  sine  spiritu,  exsangues  et  exanimes  :  ita  graviter  damnandi  sunt  inepti  qui- 
dam  nostrorum  temporum  expositores,  qui,  reiecta  prorsus  litterali  expositione  tan- 
quam  re  levissimi  momenti  et  grammaticis,  ut  aiunt,  potius  quam  theologis  digna, 
in  singulis  Scripturae  locis  coactas  quasdam  et  insulsas  allegorias  protrahunt,  vim 
inferentes  divinae  bcripturae  et,  destructa  historiae  veritate ,  ridiculas  cogitationes 
suas  venditant  tanquam  magna  et  arcana  Ecclesiae  sacramenta». 


^9=>#44c^ 


CAPUT  V. 
DE  S.  SCRIPTURAE  ACCOMMODATIONE. 


-*-<£S>-»- 


8   19- 
Accommodationis  notio  et  usus. 

Relinquitur,  ut  accuratius  dicamus  de  accommodatione  s.  Scrip- 
turae,  seu  de  eo  quod  aliqui  interpretes  et  concionatores  falso  «sensum» 
accommodatum  vel  accommodatitium  appellant. 

1.  Accommodatio  adest,  cum  verba  sacrae  Scripturae  accommo- 
dantur,  i.  e.  applicantur  alteri  rei,  differenti  ab  ea,  quam  verbis  illis 
auctor  sacer  intendebat.  Itaque  praeter  auctoris  mentem  verba  affin- 
guntur  alteri  rei  propter  aliquam  analogiam.  Quodsi  nulla  adsit  ana- 
logia,  neque  accommodatio  proprie  dicta  existit ;  tunc  enim  sola  vio- 
lenta  detorsio  et  depravatio  verborum  locum  haberet,  non  praeter  sed 
contra  auctoris  intentionem. 

2.  Accommodatio  duplex  distingui  solet :  extensiva  et  allusiva. 

a)  Accommodatio  extensiva  adest,  cum  verba  s.  Scripturae  sumuntur 
quidem  iuxta  sensum,  quem  habent,  sed  personae  vel  rei  appHcantur, 
de  quibus  non  fuerunt  enunciata,  ut  cum  verba  de  Noe  dicta:  «In- 
ventus  est  iustus  et  in  tempore  iracundiae  factus  est  reconciUatio»,  alicui 
alteri  sancto  appHcantur. 

b)  Accommodatio  allusiva  adest,  cum  verba  s.  Scripturae  non  su- 
muntur  iuxta  suum  sensum,  sed  eis  datur  sensus  omnino  aHus,  ad  quem 
tamen  illa  verba  aHquo  modo  alludere  videntur.  In  hac  accommodatione 
simiHtudo  non  est  in  re  significata,  sed  solummodo  in  verbis  signifi- 
cantibus,  ut  cum  verba  (Ps.  17,  26  s.) :  «Cum  sancto  sanctus  eris  et 
cum  perverso  perverteris»,  quibus  psaltes  Deum  alloquitur  et  dicit,  eum 
in  bonos  bonum  in  malos  inclementem  fore,  assumuntur  ad  designan- 
dum,  hominem  similem  fore  eis,    cum  quibus  conversatur. 

3.  Usus  accommodationis  servatis  conditionibus  debitis  licitus  est. 

Probatur : 

a)  Quia  nihil  mali  praesefert.  Si  cautelae  debitae  servantur,  nihil 
maH  in  ea  deprehendi  potest.    Si  enim  res,  quibus  verba  s.  Scripturae 

accommodantur,  in  se  honestae  sunt,  nulla  irreverentia  hoc  modo  s. 
Scripturae  irrogatur.  Idem  facere  solemus  cum  verbis  auctorum  pro- 
fanorum,  quin  aUquid  iniuriosi  agamus  ;  immo  sermonibus  nostris  eorum 
verba  inserentes  et  ita  orationem  nostram  decorantes,  potius  reverentiam 
eis  exhibemus. 

b)  Ex  praxi  Ecclesiae  et  Boctorum.  In  libris  liturgicis  accommoda- 
tiones  frequenter  occurrunt;  sic  sanctis  novi  Testamenti  Ecclesia  appli- 
cat  illos  textus,  qui  in  s.  Scriptura  de  personis  determinatis  antiqui 
Foederis  edicuntur,  ex.  gr.  illud  quod  de  Noe  dicit  Ecclesiasticus , 
«Inventus  est  iustus,  et  in  tempore  iracundiae  factus  est  reconciHatio » ; 
vel  illud  de  Jsaac  dictum:  «Benedictionem  omnium  gentium  dedit  illi 
Dominus»  etc.  (cf.  Eccli.  44,17.  25).  In  litaniis  sanctorum  summo 
Pontifici  applicantur  verba  in  psalmo  (40,  3)  de  viro  diligente  pauperem 
dicta:   «Dominus  conservet  eum  et  vivificet  eum»   etc. 

SS.  Patres  accommodationibus  usos  esse  in  suis  scriptis,  quae 
praesertim  ad  fidelium  aedificationem,  non  ad  dogmata  defendenda 
ediderunt,  res  tam  certa  est,  ut  inutile  sit  exempla  afferre.  Eos  in 
hac  re   secuti  sunt  Doctores  et  praesertim  concionatores. 

4.  Cautelae,  quas  in  accommodationibus  observare  oportet,  se- 
quentes  sunt : 

a)  Accommodatio  nunquam  pro  sensu  litterali  venditetur  i.  e. 
nunquam  ita  proponatur,  acsi  esset  sensus  verus  a  Spiritu  s.  intentus.  — 
Ratio  manifesta  est;  etenim  secus  mendacium  esset. 

5.  Hieronymus  carpit  huiusmodi  interpretes  et  concionatores, 
«qui  si  forte  ad  Scripturas  sanctas  post  saeculares  litteras  venerint  et 
sermone  composito  aures  populi  mulserint,  quidquid  dixerint,  hoc  legem 
Dei  putant  nec  scire  dignantur,  quid  prophetae,  quid  ApostoH  senserint, 
sed  ad  sensum  suum  incongrua  aptant  testimonia;  quasi  grande  sit  et 
non  vitiosum  docendi  genus,  depravare  sententias  et  ad  voluntatem 
suam  trahere  Scripturam  repugnantem.  Quasi  non  legerimus  Homero- 
centonas  et  VirgiHocentonas,  ac  non  sic  etiam  Maronem  sine  Christa 
possimus  dicere  Christianum,  quia  scripserit: 

Jam  redit  et  virgo,  redeunt  Saturnia  regna, 
Jam  nova  progenies  coelo  demittitur  alto ; 

et  Patrem  loquentem  ad  Filium: 

Nate,  meae  vires,  mea  magna  potentia  solus; 
et  post  verba  Salvatoris  in  cruce: 

Talia  perstabat  memorans,  fixusque  manebat. 
Puerilia  sunt  haec»      (ad  Paulin.   ep.   53,   7).^) 


*)  Cf.  verba  S.  Franc.  Sales. :  <L'Ecriture  sainte  doit  etre  trait^e  avec  plus 
de  solidite  et  de  reverence.  Ce  n'est  pas  une  etofFe  qu'on  puisse  tailler  k  son  gre 
pour  s'en  faire  des  parements  a  sa  mode>  (Esprit  de  saint  Frangois  de  Sales, 
II.  P.  ch.    13). 

b)  Accommodatio  nunquam  adhibeatur  ad  aliquam  rem  proban- 
dam,  tanquam  esset  argumentum  ex  ipsa  s.  Scriptura  desumptum.  — 
Si  enim  accommodationi  aliqua  vis  probativa  inesset,  hoc  non  haberet 
ab  auctoritate  s.  Scripturae,  cum  haec  illum  sensum  non  exhibeat. 

c)  Nunquam  accommodare  licet  verba  s.  Scripturae  rebus  falsis 
aut  absurdis  aut  ludicris  et  fabulosis.  —  Verbum  Dei  enim  magna  cum 
reverentia  tractandum  est;  quapropter  Concilium  Tridentinum  (Sess.  4) 
statuit:  «Sacrosancta  Synodus  .  .  .  temeritatem  illam  reprimere  volens, 
qua  ad  profana  quaeque  convertuntur  et  torquentur  verba  et  sententiae 
sacrae  Scripturae,  ad  scurrilia  scilicet,  fabulosa,  vana,  adulationes,  de- 
tractiones,  superstitiones,  impias  et  diabolicas  incantationes,  divinationes, 
sortes,  libellos  etiam  famosos,  mandat  et  praecipit,  ad  tollendam  huius- 
modi  irreverentiam  et  contemptum,  ne  de  cetero  quisquam  quomodoli- 
bet  verba  Scripturae  sacrae  ad  haec  et  similia  audeat  usurpare,  ut 
omnes  huius  generis  homines  temeratores  et  violatores  verbi  Dei,  iuris 
et  arbitrii  poenis  per  episcopos  coerceantur,» 

d)  Res,  quibus  verba  sacrae  Scripturae  accomodantur,  ne  sint 
nimis  dissimiles  earum,  quas  Auctor  sacer  intendit,  sed  adsit  semper 
aliqua  analogia.  —  Secus  enim  s.  Scriptura  ridicula  redderetur.  Sic 
inconvenienter  ageret,  qui  de  Beatae  Virginis  Conceptione  immaculata 
loquens,  adhiberet  verba  (Ps.  9,  36):  «Quaeretur  peccatum  iUius  et  non 
invenietur»,  quae  non  de  innocentia  sed  de  magnis  peccatoribus  dicta 
sunt  et  indicant,  Deum  deleturum  esse  horum  potentiam  et  memoriam. 

§   20, 
Num  ipsi  hagiographi  usi  sint  accommodationibus  ? 

Probavimus,  s.  Scripturam  interdum  ab  Ecclesia  et  viris  catholicis 
accommodari  rebus,  quas  auctor  sacer  non  intendebat.  Cum  quaestione 
hac  autem  cohaeret  altera  eaque  magni  momenti,  num  accommodatione 
illa  usi  sint  ipsi  hagiographi,  praecipue  Novi  Testamenti,  et  quousque 
illae  accommodationes  se  extendant. 

I. 

Catholicorum  aliqui  concedunt,  sacros  Scriptores  Novi  Testamenti 
quandoque  textus  ex  Antiquo  Foedere  suis  rebus  accommodasse,  pro- 
bantque  exemplis: 

1.  Christus  Dominus  annunciat  (Math.  7,  23)  sententiam,  quam 
in  extremo  iudicio  in  reprobos  laturus  est:  «Et  tunc  confitebor  illis, 
quia  nunquam  novi  vos:  diseedite  a  me,  qui  operamini  iniquitatem.»  Verba 
illa  psaltae  sunt  (Ps.  6,  9),  ubi  absque  dubio  alium  sensum  praeseferunt. 

2.  S.  Paulus  (Rom.  10,  18)  dicit  de  Apostolis,  qui  ubicunque 
terrarum    Evangelium    annuntiarunt :      «In    omnem    terram    exivit  sonus 

eorum,  et  in  fines  orbis  terrae  verba  eorum.»  Sunt  autem  verba  illa 
desumpta  ex  Ps.  i8,  v.  5.,  ubi  de  astris  dicuntur  praedicantibus  maies- 
tatem  Dei  omnibus,  qui  ea  conspiciunt.  Apostolus  ergo  ea  accommodat 
per  extensionem. 

3.  Idem  Apostolus  (2.  Cor.  8,  15)  ad  eleemosinas  extendit 
verba :  «Qui  multum,  non  abundavit,  et  qui  modicum,  non  minoravit», 
quae  in  Exodo  (16,   18)  de  Manna  dicuntur. 

4.  Hebr.  13,  5  Apostolus  omnibus  christianis  applicat  verba: 
«Sint  mores  sine  avaritia,  contenti  praesentibus,  ipse  enim  dixit:  Non 
te  deseram  neque  derelinquam»,  quae  Deus  Josuae  (Jos.  i,  5)  dixerat, 
qui  tamen  non  consideratur  ut  typus  omnium   Christianorum. 

5.  Apoc.  II,  4  dicitur  de  duobus  testibus,  qui  in  fine  mundi 
apparebunt:  «Hi  sunt  duae  olivae  et  duo  candelabra  in  conspectu 
Domini  terrae  stantes»,  quae  deprompta  esse  creduntur  e  Zach.  4,  14 
ubi,  ut  videtur,  ad  Zorobabelem  populi  ducem  et  Josue,  summum  pon- 
tificem,  referuntur. 

Proferunt  etiam  convenientiae  rationem :  non  est,  cur  res,  in  se 
rainime  mala,  sacris  Scriptoribus  omnino  denegetur.  Nulla  hoc  modo 
iniuria  fertur  Scripturae  sanctitati,  neque  id  attestatur  sacrorum  Scrip- 
torum  ignorantiam,  cum  non  sit  necesse,  ut  ille,  qui  per  accommodati- 
onem  aliquem  textum  refert,  eius  verum  sensum  ignoret. 

Et  addunt,  magnum  discrimen  intercedere  inter  accommodationem 
Scriptoris„„sacri._-et~hominis-alius.  Si  enim  hic  phrasim  ahquam  Scripturae 
alteri  rei  applicat,  sensus  ille  est  hominis  accommodantis  et  non  gaudet 
alia  auctoritate  quam  humana.  Si  autem  aHquis  scriptor  sacer  phrasim 
alteTrirs^Mgiogfaphi  accommodat,  habetur  sententia  iuspirata,  verbum 
Dei.  Sic  cum  s.  Paulus  affert  psaltae  verba:  «In  omnem  terram 
exivit  sonus  eorum  etc. »,  haec  rei  novae  accommodantur;  sed  cum 
s.  Paulus  ipse  sit  auctor  inspiratus,  sententia  eius  veritas  est  divina, 
i.  e.  Deus  verbis  illis,  prout  ab  Apostolo  adhibentur,  revera  dicit : 
Apostolos  Evangehum  ubique  praedicasse,  etsi  apud  Psaltem  eadem 
veiba.  alium  sensum  habeant. 

Alii  vero  huiusmodi  accommodationes  hagiographis  abiudicant  et 
exempla  allata  nihil  probare  contendunt,  cum  textus  illi  in  Novo  Tes- 
tamento  bene  possint  adhiberi  in  sensu  spirituali  atque  a  ss.  Patribus 
et  theologis  ita  revera  exponantur.  Patroni  sensus  litteralis  multiplicis 
praeterea  admissione  secundi  sensus  litteraHs  difficultates  huiusmodi 
interdum  solvere  conantur. 

II. 

Sed  etsi  aliquot  accommodationes  huiusmodi  in  Novo  Testamento 
inveniantur,  tamen  falsum  est,  omnes  allegationes  ex  Antiquo  Foedere  in  Novo 
meras  accommodationes 

Thesis  haec  est  contra  inimicos  religionis  Christianae,  qui  vatici- 
niis  ex  Antiqua  lege  in  Nova  allatis  omnem  vim  auferre  conantur. 
Primus  qui  hunc  errorem  affirmavit,  Theodorus  Mopsuestenus  fuisse 
dicitur,  damnatus  in  hoc  a  synodo  V.  oecumenica.  Eidem  errori  Soci- 
niani  quoque  adhaeserunt,  neque  omnino  immunem  ab  eo  se  ostendit 
Grotius. 

Probatur  thesis  nostra  : 

1 ,  Argumento  magis  generali :  Si  hagiographi  N.  T.  prophetarum 
vaticinia  semper  in  sensu  accomodato  apphcassent  Christo  Domino  et 
corpori  eius  mystico,  id  fuisset  aut 

a)  quia  Vetus  Testamentum  in  vero  sensu  nihil    de  Christo    con- 
tineret,  aut 

b)  quia  hagiographi  ignorassent  huiusmodi  vera  vaticinia  vel  eorura 
sensum,   aut 

c)  quia  consulto  noluissent  ea  in  sensu  vero  allegare. 
Sed  omnes  hae  hypotheses  falsae  sunt. 

Falsum  est,  Vetus  Testamentum  nihil  de  Christo  praedicere ;  con- 
tradicit  enim  hoc  iam  consensui  Judaeorum,  consensui  Christianorum, 
praesertim  vero  aperto  Christi  Domini  testimonio  (Luc.  24,  25  ss.  44): 
«Necesse  est  impleri  omnia,  quae  scripta  sunt  in  lege  Moysi  et  Prophetis 
et  Psalmis  de  me». 

Falsum  est,  Apostolos  et  Evangelistas  huiusmodi  vera  vaticinia 
aut  eorum  sensum  genuinum  ignorasse.  Multa  enim  eorum  erant 
omnino  clara  et  ab  omnibus  Judaeis  admissa,  ita  ut  solos  Apostolos 
et  Evangelistas  excipere,  non  adsit  ratio  sufficiens.  Et  si  ignorassent, 
absque  dubio  de  eis  a  Christo  Domino  edocti  fuissent. 

Falsum  est,  hagiographos  consulto  vaticinia  prophetarum  solum 
per  accommodationem  allegare  voluisse  et  veras  praedictiones  consulto 
praetermisisse.  Appellant  enim  ad  ea  frequenter  et  quidem  ut  ad 
argumenta.     Jamvero  solis  accommodationibus  vis  probativa  non   inest. 

Occurrunt  ergo  in  Novo  Testamento  verae  allegationes  et  non 
tantum  accommodationes. 

2.  Argumento  magis  speciaU.  Posset  thesis  nostra  probari  expositione 
singularum  allegationum.  Sed  cum  hoc  tractationem  longam  exposcat, 
alio  modo,   qui  indirectus  sed  brevior  est  rem  absolvemus. 

Illae  allegationes  in  sensu  vero,  genuino  sunt  accipiendae,  quarum 
finis  et  formidae  id  requirunt ;  sed  finis  et  formulae  multarum  allega- 
tionum  in  Novo  Testamento  requirunt,  ut  hae  in  suo  sensu  vero, 
genuino  sint  sumptae;   ergo. 

Maior  patet ;  probatur  minor,  et  quidem  primo  quantum  ad  finem. 
Saepius  in  Novo  Testamento  occurrunt  verba  (Ps.  2,7):  «FiUus  meus 
es  tu,  ego  hodie  genui  te».     Hebr.    1,5    s.  Paulus    hoc    textu    probat, 

Christum  esse  Dei  Filium ;  Hebr.  5,  5  iisdem  verbis  probat  eius  aeter- 
num  sacerdotium,  et  Act.  13,  33  eum  resurrexisse.  Jamvero  inutiliter 
€t  falso  illa  verba  allegasset  in  sua  argumentatione,  nisi  revera  funda- 
mentum  continerent  illarum  veritatum,   quas  probare  vult. 

Christus  Dominus  (Math.  22,41  s)  ex  iisdem  verbis  demonstrat, 
Messiam  non  esse  purum  hominem,  quo  argumehto  Judaei  tam  con- 
fusi  sunt,  ut  nemo  ei  respondere  potuerit. 

S.  Petrus  (Act.  3,  25  ss.)  ex  verbis  ad  Abrahamum  dictis  :  «Bene- 
dicentur  in  semine  tuo  omnes  gentes»  (Gen.  12,3;  18,18;  22,18) 
demonstrat,  salutem  mundo  ex  Judaeis  venisse  etc. 

Cum  ergo  hagiographi  huiusmodi  textibus  aliquam  veritatem  pro- 
bare  voluerint,  necesse  est  eos  verba  in  sensu  vero  usurpasse,  quia 
alias  nihil  probassent. 

Probatur  minor  secundo  quantam  ad  formulas.  Plures  textus  non 
allegari  per  solam  accommodationem,  sed  in  suo  sensu  vero,  ostendunt 
formulae,  quas  hagiographi  saepe  numero  adhibent.  Sic  cum  dicunt, 
aliquid  iactum  esse,  «ut  impleretur  quod  scriptum  est»,  «ut  impleretur 
Scriptura»,   ex.  gr.   Luc.   24,  44  s.,   quod  verum  implementum  involvit. 


^3o>^4:^ce^ 


PARS  SECUNDA. 


HEURISTICA 

SEU    DE   SENSU    INVENIENDO. 


§     21. 

Dicendorum  conspectus. 

Absolutis  iam  iis,  quae  de  sacrae  Scripturae  sensibus  dicenda 
erant,  ad  regulas  pergere  oportet,  quarum  ope  illi  sensus  eruantur. 
Huiusmodi  regulae  triplicis  sunt  generis,  prout  sc.  spectant  sacram 
Scripturam  i*^  inquantum  est  liber  sermone  humano  conscriptus,  2^  in- 
quantum  est  liber  divinus  seu  Deum  habens  auctorem,  3^  in  quantum 
est  liber  Ecclesiae  traditus  ad  custodiendum  et  exponendum.  Hinc  tres 
enascuntur  sectiones  partis  Heuristicae  : 

1.  Heuristica  rationalis.    2.  Heuristica  christiana.    3.  Heuristica  catholica. 

Omnia  haec  ad  scientificam  Scripturae  expositionem  pertinent, 
quia  non  sufficit  sub  uno  tantum  respectu  dictum  interpretandum  con- 
siderare  et  alios  omittere,  sed  sub  omni  respectu,  quem  dictum  ex- 
ponendum  involvit. 

Quia  autem  rationalistae  quaedam  falsa  interpretationis  principia 
excogitaverunt,  ea  in  fine  huius  partis  breviter  perstringemus,  ut  prin- 
cipia  vera  vel  clarius   pateant. 


-^9=>^4<ce^- 


SECTIO  PRIMA. 


RATIONALIS. 

-r^g^ ■ 


§     22. 

Ratio  huius  tractationis  eiusque  divisio. 

Deum  lingua  humana  usum  esse  in  s.  Scriptura,  ut  nobis  veritates 
suas  revelaret,  ab  omnibus  admittitur.  Oportet  igitur  omnes  illas 
regulas  commemorare,  quae  utiles  sunt  ad  hoc,  ut  dicti  humani  sensus 
genuinus  eruatur. 

Ut  autem  sermonis  humani  sensum  rite  eruamus,  plura  consideremus 
necesse  est.  Primo  enim  scire  oportet  significationes  vocabulorum, 
quae  auctor  adhibet  seu  aliis  verbis  :  oportet  scire  usum  loquendi  auctoris. 
Elementum  hoc  est  philologicum. 

Deinde,  quia  vocabula  plures  habere  possunt  significationes,  deter- 
minare  oportebit,  quid  auctor  hic  et  nunc  illo  vocabulo  exprimere 
voluerit,  quod  fit  ope  certorum  criteriorwn  internorum  et  externorum. 
Criteria  interna  sunt,  quae  ex  ipsa  sermonis  materia  desumuntur,  prout 
scilicet  auctor  hac  vel  illa  voce,  iuxta  leges  cogitandi,  hoc  in  con- 
textu,  hoc  vel  illuJ  exprimere  voluit.  Hoc  elementum  est  igitur  magis 
logicum.  Demum  adliibenda  sunt  criteria  externa,  inquantum  sc.  sensus 
inventus  accuratius  determinatur  ex  quibusdam  adiunctis  historicis,  uti 
sunt :  scopus  auctoris,  personae  quibus  sermo  aut  liber  destinatus 
est  etc.     Haec  criteria  sunt  externa,  historica. 


-^a->#44®^" 


CAPUT  VI. 
DE  USU  LOQUENDI. 

>-<S5^ 

§    23. 
Notio  et  divisio  usus  loquendi  in  genere. 

Usus  loquendi  definitur:  «Constans  nexus  inter  vocabula  et 
eorum    notiones,    hominum    consensu    (conventione    virtuali)    formatus.» 

Considerandus  est  autem  usus  loquendi  non  solum  sub  respectu 
lexicali,  sed  etiam  sub  respectu  grammatico   et  syntactico. 

Usus  loquendi  sub  respectu  lexicali  est  coniunctio  eiusdem 
notionis  cum  eodem  vobaculo;  inquantum  autem  notionum  relationes 
certis  quibusdam  formis  et  certo  vocabulorum  ordine  exprimuntur, 
habetur  usus  loquendi  grammaticus  et  syntacticus. 

Ratio  usus  loquendi  manifesta  est.  Cum  enim  vocabula,  vocabu- 
lorum  formulae  et  ordo  ab  hominum  arbitrio  dependeant,  ut  homo 
sermonem  alterius  intelUgat,  necesse  est,  ut  usu  certis  quibusdam  vo- 
cabulis  certae  significationes  affingantur,  et  certis  quibusdam  vocabulorum 
formulis  et  ordine  certae  notionum  relationes  exprimantur. 

Quae  cum  ita  sint,  in  propatulo  est,  quemHbet  interpretem  usum 
loquendi  auctoris,  cuius  dicta  expositurus  est,  nosse  debere,  secus  enim 
nunquam  eius  sensum  assequi  poterit. 

Usus  loquendi  varie  dividitur: 

1 .  Respectu  ambitus  est :  a)  generalis,  si  communis  est  omnibus 
hominibus  eadem  Hngua  utentibus;  b)  particularis,  si  alicui  classi 
hominum  tantum  communis  est;  c)  singularis  seu  individualis,  qui  apud 
unum  auctorem  deprehenditur,  certas  notiones  certis  quibusdam  vocibus 
exprimentem. 

2 .  Respectu  ohiecti  usus  loquendi  est :  a)  profanus,  si  obiectum 
eius  profanum  est;  b)  sacer,  si  obiectum  sacrum  est;  hic  iterum  sub- 
dividitur  in:   o)  hiblicum,  /3)  ecclesiasticum,  j)  patristicum. 

3 .  Respectu  scientiarum  dividitur  in :  a)  theologicum,  b)  philosopMcum, 
c)  iuridicum,   d)  officialem    sive  curialem. 

4.  Respectu  styli  dividitur  in:  a)  prosaicum,  b)  poeticum,  c)  didac- 
iicum,    d)  familiarem. 

5.  Respectu  Unguarum  mutationis  dividitur  in  :  a)  primaevum,  b)  anti- 
quum,  c)  recentiorem,  d)  recentissimum. 

Ex  hac  divisione  iam  patet,  constantiam  illam,  quae  ad  usum  lo- 
quendi  requiritur,  non  esse  absolutam  sed  relativam  ;  admittit  enim 
usus  loquendi  variationem.  Sunt  autem  sequentia  adjuncta,  quae  illam 
variationem  causare  solent : 

1.  Tempus;  iam  Horatius  (De  arte  poet.  69  —  72)  bene  asseruerat : 

«Nedum  sermonum  stet  honos  et  gratia  vivax : 
Multa  renascentur,  quae  iam  cecidere  cadentque, 
Quae  nunc  sunt  in  honore  vocabula,  si  volet  usus, 
Quem  penes  arbitrium  est  et  ius  et  norma  loquendi.» 

Hac  de  causa  sermo  est  saepe  de  archaismis  i.  e.  de  dictionibus 
obsoletis,  et  de  neologismis  seu  de  dictionibus  recenter  introductis. 

2.  Locus;  in  eadem  enim  Hngua  ob  regionis  diversitatem  saepe 
eadem  vox  alio  modo  pronunciatur,  nova  significatione  donatur,  immo 
novae  voces  formantur ;  sic  iam  s.  Petro  Hierosolymis  dictum  est : 
«Vere  Gahlaeus  es,  nam  loquela  tua  manifestum  te  facit»  (Matth.  26,  73), 

3.  Beligio;  haec  enim  efficit,  ut  verbis  quandoque  subsit  signifi- 
catio  differens  ab  ea,  quam  in  vita  communi  habent,  ut  hebr.  -^^^ 
in  lingua  vulgari   «fecit»,  in  cultu  divino  saepe   « sacrificavit »   significat. 

4.  Ingenii  cultura;  quanto  enim  scientia  aliqua  excohtur,  tanto 
maior  apparet  copia  verborum  et  significationum.  Inde  etiam  exsurgit 
illa  differentia  inter  linguam  eruditorum  et  idiotarum. 

5.  Forma  reipublicae  civilis  et  ecclesiasticae ;  harum  diversa  ratio 
diversum  etiam  modum  loquendi  creat.  Huc  spectant  illa  nomina  in 
Novo  Testamento  frequenter  occurrentia :  «scribae»  ,  cpontifex  anni 
ilhus»,    «archisynagogus»,    «synedrium»    etc, 

6.  Mores,  consuetudines  populi;  huc  pertinent  ex.  gr.  diversi  tropi,' 
qui  a  vita  nomadica,  pastoritia  desumuntur,  quos  difficile  lector  intelli- 
get,  nisi  mores  et  consuetudines,  ad  quas  alluditur,  ei  notae  sint. 

.     §   24. 

Notio  et  divisio  usus  loquendi  biblici. 

Usus  loquendi  s.  Scripturae  duplex  est :  hebraicus  (cum  aramaico) 
et  graecus. 

I.  Maxima  pars  librorum  Antiqui  Testamenti  conscripta  est  in 
lingua  hebraica,  quae  dialectus  fuit  Hnguarum  semiticarum,  et  earum 
ramo  septentrionali  propior  quam  meridionali. 

Lingua  hebraica,  quemadmodum  et  aliae  linguae  semiticae,  stabi- 
lior  quidem  fuit    quam    Hnguae  nostrae,    at    nihilominus  mutatio    in   ea 

deprehenditur.  Possunt  in  eius  historia  praecipue  duae  periodi  distin- 
gui,  quarum  prima  duravit  usque  ad  exilium  babylonicum,  altera  tempus 
post  exilium  spectat.  In  prima  harum  periodorum  lingua  hebraea  magis 
pura  fuit,  nonnisi  paucos  aramaismos  continens  et  ad  florem  suum  per- 
venit  praesertim  sub  prophetis  praeexilicis.  In  periodo  altera  aramaismi 
abundant,  et  denique  hngua  hebraica  dialecto  aramaicae  locum  cessit 
(ca.   an.   200  a.   Chr.). 

In  dialecto  araniaica  scriptae  sunt  quaedam  partes  Antiqui  Testa- 
menti,  sc.  Danielis  2,  4^  —  7,  28,  Esdrae  4,  8  —  6,  18  et  7,  12  — 
26,  Jer.    10,    II. 

2.  In  lingua  graeca  compositus  fuit  liber  Sapientiae,  secundus 
liber  Maccabaeorum  et  omnes  Hbri  Novi  Testamenti  excepto  EvangeUo 
s.  Matthaei ;  praeterea  quaedam  partes  deuterocanonicae  Antiqui  Testa- 
menti  ad  nos  non  pervenerunt  in  sua  lingua  primitiva,  sed  in  hngua 
graeca,  quae  propterea  nunc  illis  in  partibus  linguae  originalis  locum  tenet. 

Saec.  17.  controversia  erat,  praesertim  inter  Protestantes,  de 
linguae  graecae,  in  qua  Libri  sacri  conscripti  sunt,  puritate.  Aliqui 
€nim,  qui  propterea  «puristae»  dicti  sunt,  Unguam  illam  omnio  puram, 
accuratam  vocabant,  ahi,  «hebraistae»,  eius  imperfectionem  demonstra- 
bant.  Quemadmodum  multis  in  rebus,  ita  hic  quoque  viam  mediam 
tenere  oportet.  Lingua  enim  graeca  librorum  sacrorum  neque  omnino 
pura  est  neque  omnino  corrupta,  sed  est  illa  dialectus  communis 
(dcdhxTog  y.ocvr]),  quae  a  tempore  Alexandri  Magni,  imprimis  in  eius 
regni  regionibus,  adhibebatur  et  a  Judaeis  etiam  quaedam  vocabula 
nova,  formes  novas  et  significationes  novas  accepit^  quapropter  «lingua 
Hellenistarum»  dicitur.  Judaei  enim  linguae  graecae  non  sufficienter 
gnari  et  novas  etiam  ideas  et  res  exprimere  conantes,  vocabulis  graecis 
affingebant  significationes  ab  usu  graeco  differentes,  novas  voces  com- 
ponebant  ad  genium  linguae  graecae  parum  attendentes,  et  vocabula 
etiam  ordine  disponebant  nec  non  propositiones  coniungebant  more 
suae  linguae  patriae.  Hinc  ergo  illa  differentia  inter  Hnguam  atticam 
puram  et  inter  Hnguam  hellenistarum,  in  qua  Hbri  sacri  Antiqui  Testa- 
menti  conscripti  sunt.  Eadem  Hngua  habetur  quoque  in  Novo  Testa- 
mento,  ubi  tamen  interdum  novas  proprietates  habet,  quia  Scriptores 
sacri  in  ea  ideas  omnino  novas,   christianas,  expresserunt. 

Oportet  igitur  in  Hbris  sacrae  Scripturae  graece  exaratis  qua- 
drupHcem  usum  loquendi  distinguere : 

1 .  usum  loquendi  graecum  deterioris  notae,  qui  apud  aHos  etiam  ilHus 
aevi  scriptores  reperitur; 

2.  usum  loquendi  hebraisticum,  i.  e.  hebraismos,  aramaismos,  rabbi- 
Tiismos,  qui  aHis  quoque  scriptis  Hellenistarum  inhaerent ; 

3.  usum  loquendi  Novo  Testamento  peculiarem,  qui  sc.  ab  eius  auctori- 
l)us  formatus,  eis  plus  minus  communis  est; 

4.  tisum  loquencU  indimdualem,    quo  hic  vel  ille  auctor  utitur. 

Exempla  hebraismorum  et  aramaismorum  :  «/3/9« (N3N)  ((pater>,(Marc. 
14,  36;  Rom.  8,  5),  axeAdan.di^'^^'^  ^?'^0'  "^ge''  sanguinis»  (Mtth.  27,8; 
Act.  I,  19),  dAXrjXooca.  (  ^f  ''-'r'^),  «laudate  Dominum»  (Apoc.  19,  i. 
3.  4.  6),  jjoavspyig  (  ''^!^^.  "'.":^),  «  fihi  tonitrui »  (Marc.  3,17),  i>iog 
elprjvrji  «filius  pacis>>  Luc.  10,6  pro  homine  pacifico  etc.  —  Exempla 
Tabbinismorum :  Tzapd/.Xrjac-^  rou  ^laparjl  «consolatio  Israel»  Luc.  2,25 
pro  Messia,  et  modi  allegationis  ut  ijzl  zrjg  ^droo,  «in  rubo»  i.  e. 
in  eo  Pentateuchi  loco,  qui  refert  historiam  rubi  ardentis  (Exod  3,  2  ss), 
iy  ^tDlax.  e.  3  Reg.  19,  10  ss.  —  Exempla  latinismorum :  aouodpcov 
(Act.  19,  12),  '/.ova-cooia.  (Matth.  27,  65);  Ixavov  Tcocelv  zw  oy)M  «satis 
facere  populo»  (Marc.  15,  15)  etc.  —  Exempla  elementorum  christiano- 
rum  :  dvzr^pcazog  «Christi  adversarius»  (i.  loan.  2,  18  al.),  ^dnzcapa 
ritus  sacer  s.  Joannis  Baptistae  et  deinde  sacramentum  baptismi 
(Matth.  3,  7;  II,  II  al.),  i^iaacAeca  zoo  ■deoo,  zwv  oopavdJv  «ecclesia 
Christi»  (Matth.  6,  10.  33.  13,  11  al),  ixXe/.zot  «Christiani»  (Matth. 
22,  14;  Rom.  8,  T^T^.  al.),  -j^^elpag  iTzczcd^ivac  «sacris  initiare»,  «con- 
firmare»  Xpcazov  evd6aa.a&ac  (Christum  induere)  i.  e.  Christo  impleri  et 
iuxta  eius  vokmtatem  vivere  (Rom.   13,   14;  Gal.   3,   27)  etc. 

§   25. 
Fontes  usus  loquendi  generatim. 

Cum  usus  loquendi  tanti  momenti  sit,  scire  oportet,  quomodo 
•cognoscatur.  Hac  in  re  autem  primum  attendere  oportet  ad  id,  utrum 
lingua,  cuius  usus  loquendi  quaeritur,  viva  sit  an  emortua.  Si  viva 
est,  tunc  usus  loquendi  cognoscitur  ex  consuetudine  quotidiana  et 
exercitio  tum  orali  tum  htterali.  Si  autem  lingua  illa  iam  emortua  est, 
tota  res  est  quaestio  facti,    indeque  testimoniis  fide    dignis  dijudicanda, 

Testimonia  illa  sunt  duplicis  generis:  directa  et  indirecta. 

1.  Directa  testimonia  sunt: 

a)  Omnes  auctores,  quibus  illa  lingua,  de  cuius  usu  loquendi 
-quaeritur,  erat  vernacula,  et  qui  in  ea  opera  conscripserunt ; 

b)  illi  auctores,  quibus  illa  lingua  vernacula  quidem  non  erat, 
at  qui  tempore,  quo  illa  vivebat,  eam  didicerunt  et  in  ea  opera 
composuerunt. 

2.  Indirectatestimonia  sunt: 

a)  li  auctores,  quibus  illa  lingua  vernacula  erat,  at  ipsi  non  in 
ea,  sed  in  aha,  opera  ad  usum  loquendi  cognoscendum  utilia  exararunt, 
ut  lexicographi,  commentatores,  glossatores,  translatores ; 

b)  auctores,  qui  lingua  illa  ipsa  quidem  opera  sua  composuerunt, 
.sed  tempore,  quo  iam  non  adhibebatur  in  usu  communi. 


64  Caput  VI :  De  usu  loquendi, 

3.  Si  haec  testimonia  desunt,  aut  etiam  ad  usum  loquendi  iam 
notum  illustrandum  et  confirmandum  recurrere  licet  ad  subsidia,  quae 
sunt:   etymologia,  analogia  linguae  et  dialecti  cognatae- 

a)    Etymologia     definitur:     investigatio  aut    significationis    primi'- 

geniae    alicuius  vocis    ex    eius    elementis  et  radice,     aut    significationis 

secundariae  ex  similitudine  aliqua  vel    nexu  quodam   cum  significatione 
primigenia. 

Etymologiam  interdum  exegetae  valde  utilem  esse,  ab  omnibus- 
conceditur.  At  simul  negari  non  potest,  ea  non  raro  abuti  auctores 
non  attendentes  ad  modum,  quo  homines  res  denominant.  «A  pro- 
prietatibus  enim  exterioribus, »  ut  bene  advertit  s.  Thomas,  «plerumque 
nomina  imponuntur  ad  significandas  rerum  essentias»  (Sum.  th.  I.  q, 
18,  a.  2).  Verum  non  omnes  homines  eodem  modo  res  inspiciunt;^ 
alii  enim  hanc  proprietatem  praecipue  advertunt,  alii  aliam,  quo  fit,  ut 
non  raro  nexus  inter  significationem  primigeniam  et  derivatam  nobis- 
occultus  remaneat.  Sic  v.  gr.  vox  «leo»  in  sua  significatione  derivata 
regem  potentem  vel  virum  fortem  vel  virum  magnanimum  vel  etiam 
hominem  saevum  denotare  potest.  Inde  certitudo  non  aderit,  nisi  con- 
stet,  qua  ex  parte  illa  simiUtudo  cum  leone  accipiatur. 

1 .  Analogia  linguae  definitur :  simiHs  similium  delineatio.  Cum 
enim  homines  sua  sensa  ahis  intelligibiUa  reddere  conentur,  simiies 
notiones  et  notionum  relationes  similibus  formis  exprimere  solent.  Sic 
ex.  gr.,  cum  constet,  in  graeco  formam  verbi  fJ.ai  aa:,  zai  passivum 
designare,  si  eadem  forma  in  aliqua  voce  occurrit,  passivum  adesse  non 
absque  ratione  concludimus.  At  erraret  omnino,  qui  semper  analogiae 
linguae  confideret;  occurrunt  enim  etiam  exceptiones,  ut  de  exemplo 
allato  constat,  cum  in  graeco  dentur  etiam  verborum  formae  /<«.',  oatj 
zac,  quin  passivum  significent. 

2.  Bialecti  cognatae  saepe  magno  sunt  emolumento,  praesertim 
quando  significatio  vocis  alicuius  ignoratur,  et  in  lingua  cognata  vox 
illa  bene  nota  est.  Sic  ex.  gr,  optime  phrasis  «terram  comedes» 
5?Nn  ^sr  (Gen.  3,  14)  illustratur  ex  hngua  assyriaca,  hebraeae 
cognata,  ubi  (in  litteris  Tell  -  el  -  amarnensibus)  legitur:  «u  tidagalu 
aiabunu  u  tikalu  ipra>  i,  e.  videant  id  inimici  nostri  et  pulverem  comedant 
i.  e.  confundantur.  At  hic  quoque  attentione  quam  maxima  opus  est, 
cum  eidem  voci  non  semper  in  omnibus  dialectis  eadem  significatio 
subsit.  Sic  vox  ^t!?  in  hebraeo  «panem»  significat ,  at  in  arabico 
«carnem».  Non  licet  ergo  semper  significationem  vocis  assumere, 
quam  in  dialecto  cognata  habet,  quia  ita  dialectorum  ratio  tolleretur 
et  expositionibus  arbitrariis  porta  latissima  aperiretur,  cum  quilibet 
tunc  ex  dialectis  cognatis  eam  significationem  assumere  posset,  quae 
eius  opinioni  praeconceptae  faveret. 

§    26. 

Fontes  usus  loquendi  biblici. 

Cum  linguae,  in  quibus  Libri  sacri  conscripti  fuerunt,  nunc 
emortuae  sint,  usus  loquendi  biblicus  eis  mediis  inquirendus  est,  quibus 
linguae  emortuae  usus  loquendi  investigatur. 

I. 
FONTES  USUS  LOQUENDI  HEBRAICI. 

I.  Fons  directus  nullus  datur  praeter  ipsos  Libros  sacros  hebraice 
conscriptos,  cum  praeter  illos  Libros  nullus  alius  liber  hebraicus  ex 
illo  tempore,  quo  lingua  hebraica  in  usu  erat,  ad  nos  pervenerit.  Hinc 
ante  omnia  hos  Libros  sacros  frequenter  legere  oportet,  quia  dictiones 
obscurae  persaepe  ex  orationis  contextu,  ex  libri  argumento,  fine  aliisque 
adiunctis  explicantur.  Dantur  etiam  textus,  in  quibus  dictio  aUbi 
obscura,  clarius  exprimitur.  Valet  igitur  etiam  de  usu  loquendi  bibHco, 
quod  s.  Augustinus  de  Hngua  vernacula  asserit :  «Si  ipsius  Hnguae 
nostrae  ahqua  verba  locutionesque  ignoramus,  legendi  consuetudine 
audiendique  innotescunt.  Nulla  sane  sunt  magis  mandanda  memoiiae, 
quam  illa  verborum  lectionumque  genera,  quae  ignoramus:  ut  cum  vel 
peritior  occurrerit,  de  quo  quaeri  possint,  vel  talis  lectio,  quae  vel  ex 
praecedentibus  vel  consequentibus  vel  utrisque  ostendat,  quam  vim 
habeat  quidne  significet,  quod  ignoramus,  facile  adiuvante  memoria 
possimus  advertere  et  discere.»  Et  s.  Scripturae  illa  applicans,  ait: 
«Prima  observatio  est,  nosse  istos  libros,  etsi  nondum  ad  intellectum, 
legendo  tamen  vel  mandare  memoriae  vel  omnino  incognitos  non 
habere  ....  Tum  vero  facta  quadam  famiharitate  cum  ipsa  Hngua 
divinarum  Scripturarum,  in  ea,  quae  obscura  sunt,  aperienda  et  dis- 
cutienda  pergendum  est,  ut  ad  obscuriores  locutiones  illustrandas  de 
manifestioribus  sumantur  exempla,  et  quaedam  certarum  sententiarum 
testimonia  dubitationem  incertis  auferant»  (S.  Aug.  De  Doctr.  Chr. 
2,   14.   9). 

Hac  in  re  multum  iuvant  concordantiae,  i.  e.  collectiones  voca- 
bulorum,  quae  in  s.  Scriptura  leguntur,  ordine  alphabetico  dispositae, 
addito  semper  textu,  in  quo  vocabulum  invenitur.  Cum  vocabula  in 
diversis  contextibus  appareant  et  in  diversis  adiunctis,  ex  comparatione 
textuum  vocabuloruui  sensus  persaepe  erui  potest.  Concordantiae  ss. 
Patribus  ignotae  erant  et  vix  necessariae,  quia  ii  s.  Scripturam  uni- 
versam  fere  memoriter  tenebant.  Primam  concordantiam  composuit 
Card.  Hugo  a  S.  Caro  O,  Praed.  (f  1263),  et  libri  eius  tahs  est  utilitas, 
ut  innumeras  editiones  nactus  fuerit  simulque  ad  eius  exemplum  con- 
cordantiae  in  s.  Scripturae  textum  graecum  et  hebraicum  adornatae  fuerint.  ^) 


*)  Primas    concordantias    hebraieas    adornavit    M.  Isaac^Nathan    (saec.   15,) 
quae    primum    Venetiis    (1523),    deinde    saepius,    typis    editae  fuerunt;   Marius    de 

2.   Fontes  indirecti: 


a)  Inter  hosce  primum  locum  tenent  antiquae  versiones,  quoniam 
ut  s.  Augustinus  dicit :  «Plurimum  .  .  iuvat  interpretum  numerositas 
collatis  codicibus  inspecta  atque  discussa»  ;  «nam  nonnullas  obscuriores 
sententias  plurium  codicum  saepe  manifestavit  inspectio»  (De  Doctr. 
Christ.  2,  14.  12.).  Sic  illud  Ps.  18,  v.  4:  "Vf  °'1?1  1"^!  ^'2J<  V^^. 
tDDlp  '^^iy^i^  in  quo  recentiores  quidam  «interpretum  crucem»  vident 
et  verba  variis  modis  exponunt,  optime  explicatur  versionibus :  LXX, 
Vulgata,  Aquilae,  Symmachi,  Theodotionis,  Pesitta,  Targume  clamanti- 
bus,  sensum  huius  textus  esse :  laudem  Dei,  quam  coeli  et  firmamentum, 
dies  et  nox  praedicant,   concionera  esse  in  lingua  bene  intelligibili. 

Versiones  non  omnes  eiusdem  sunt  valoris,  sed  illae  praeprimis 
consulendae  sunt,  quae  antiquitate  excellunt  et  textum  originalem  accu- 
ratius  reddunt.  Primum  tempore  et  auctoritate  locum  tenet  versio 
Alexandrina,  Septuaginta  vocata,  quae  etiam  textum  hebraeum  antiqui- 
orem  exhibet,  quam  hodiernus  massoreticus.  Veniunt  deinde  aliae  ver- 
siones  graecae :  Aquilae,  Symmachi,  Theodotionis  et  reliquae  hexaplares,^) 
Vulgata,  Targumim,  versiones  syriacae  et  praesertim  illa,  quae  Pesitta 
vocatur,  deinde  versio  a  S.  Hieronymo  ex  hebraeo  adornata,  versiones 
copticae  et  praecipue  copto-sahidica,  quae  textum  versionis  Septuaginta- 
viralis  refert,  ut  ante  Origenis  Hexapla  existebat.^)  Minoris  pretii,  at  non 
spernenda  est  versio  aethiopica  et  arabica. 

b)  Commentatores  antiqui  sive  iudaici  sive  christiani,  et  inter  hosce 
praesertim  ss.  Patres,  qui  quidem  praeprimis  ad  usum  loquendi  graecum 
et  latinum  cognoscendum  utiles  sunt,  sed  etiam  hebraicum  referunt, 
tum  quia  per  traditionem  multa  tenentes,  ea  narrant  in  suis  commen- 
tariis,  tum  etiam  quia  sibi  quasdam  locutiones  bibhcas  proprias  fecerunt, 
etsi  hae  genio  linguae  eorum  repugnarent.  De  his  audiatur  iterum 
s.  Augustinus:  «Non  solum  verba  singula  sed  etiam  locutiones  saepe 
transferuntur,  quae  omnino  in  Hnguae  latinae  usum,  si  quis  consue- 
tudinem  veterum,  qui  latine  locuti  sunt,  tenere  voluerit,  transire  non 
possunt.  >  Et:  «tanta  est  vis  consuetudinis  etiam  ad  discendum,  ut  qui 
in  Scripturis  sanctis  quodammodo    nutriti    educatique    sunt,    magis  alias 


Calasio  O.  Min  alias,  perfectiores,  edidit  (Romae  1621),  adiectis  variantibus  Vul- 
gatae  et  Alexandrinae  versionis.  Recentius  prodierunt  duae:  primae  auctore  Jul. 
Furst,  adiuto  a  F.  Delitzsch  (Lipsiae  1840),  alterae  auctore  Sal.  Mandelkern: 
Veteris  Testamenti  Concordantiae  hebraicae  atque  chaldaicae,  Lips.    1896. 

*)  Versiones  illae  hexaplares,  prout  conservatae  sunt,  optime  editae  sunt  a 
Fried.  Field:  Origenis  Hexaplorum  quae  supersunt.  Oxonii  1875.  Recentissime 
G.  Mercati  invenit  in  bibliotheca  Ambrosiana  (Mediolani)  Origenis  Hexapla  ad 
undecim  Psalmos  (cf.  Rendiconti  del  r.  Jst.  Lomb.  di  sc.  e  lett.,  Serie  II, 
Vol.  XXIX,    1896). 

*)  Cf.  hac  de  re  Aug.  Ciasca :  Sacrorum  Bibliorum  Fragmenta  Copto-Sahidica. 
Vol  2.  pag.  V.  ss.     Rom.   1889. 

lectiones  mirentur  easque  minus  latinas  putent,  quam  illas,  quas  in 
Scripturis  didicerunt,  neque  in  latinae  auctoribus  reperiuntur»  (De 
Doctr.   Christ.    2,    13.    14). 

c)  Traditores  occasionales,  i.  e.  ii  auctores,  ■  qui  commentarios  pro- 
prie  dictos  quidem  in  s.  Scripturam  non  scripserunt,  sed  nihilominus 
occasione  data  quasdam  dictiones  hebraicas  exponunt.  Huc  spectat 
ex.  gr.  Flavius  Josephus,  qui  etsi  versionem  alexandrinam  secutus  sit, 
saepe  ipsum  textum  originalem  contulit ;  deinde  patres  apostolici,  apo- 
logetae  aliique  scriptores  ecciesiastici. 

d)  Grammatici  et  lexicographi  recentiores}) 


*)  Non  est  nobis  in  animo,  omnes  grammaticas  et  omnia  vocabularia  exegetis 
utilia  hic  referre ;  sufficiat  principalia  indicare.  Primas  grammaticas  liehraicas 
rabbini  medii  aevi  composuerunt  eosque  ex  christianis  primus  Petrus  Niger  O.  Praed. 
{\  1490)  secutus  est.  Ex  recentioribus  notatu  digniores  sunt :  G.  H.  Vosen:  Ru- 
dimenta  linguae  hebraicae>;  germ.  denuo  edita  a  Fr.  Kaulen  (ed.  14.  Friburgi 
Brisg.  1881).  Ex  protestantibus  praesertim  Gittl.  Gesenius:  Hebraische  Grammatik 
(ed.  25  cura  E.  Kautzsch,  Lips.   1889). 

Grammaticae  aramaicae:  Henn.Zschokke:  Institutiones  fundamentales  linguae 
aramaicae.  Vindob.  1870.  E.  Kautzsch,  Grammatik  des  Biblisch-Aramaischen. 
Lips.  1884.  H  L.  Strack,  Abriss  des  biblischen  Aramaisch.  Lips.  1896.  Karl 
Marti:    Kurzgefasste  Graramatik  der  biblisch-aramaischen  Sprache,  Berolini   1896. 

Grammaticae  syriacae:  Theod.  Noldeke:  Kurzgefasste  syrische  Grammatik. 
Lips.   1880.     Eh.  Nestle:    Syrische  Grammatik.    Berolini  1888. 

Gravimaticae  arabicae:  Herm.  Zschokke:  Institutionesfundamentaleslinguae 
arabicae.  Vindob.  1869.  A.  Socin,  Arabische  Grammatik,  3.  ed.  Berolin.  1894. 
D.   Vernier  S.  J.,    Grammaire  arabe,  Berythi   1891. 

Grammaticae  aethiopicae:  Aug.  DiUmann,  Grammatik  der  athiopischen 
Sprache,  Lips.  1857.  F.  Praetorius :  Aethiopische  Grammatik,  Lips.  1886. 
(prodiit  etiam  latine). 

Grammaticae  copticae:  L.  Stern,  Koptische  Grammatik,  Lips.  1880; 
P.  Steindorf,  Koptische  Grammatik,  Berolini   1894. 

Lexica  hehraica  iam  ss.  Patribus  innotuerunt.  Consulenda  sunt  praecipue 
opera:  Ghiil.  Gesenii:  Thesaurus  philolog.  criticus  linguae  hebr.  et  chald.  Lips. 
1835 — 53;  eiusdem :  Hebraisches  u.  aramaisches  Handworterbuch ,  ed.  11  cura 
F.  Iliihlau,  W.  Volck  et  D.  H.  Miiller,  Lips.  1890.  Gesenii  Vocabularium  latine 
€t  catholice  edidit  P.  L.  B.  Drach  (Paris  1848).  C.  Siegfried  et  B.  Stade:  He- 
braisches  Worterbuch  zum  alten  Testamente.     Lipsiae   1893. 

IjCxica  syriaca:  R.  P.  Smith,  Thesaurus  syriacus,  Oxon.  1879  ss.  C. 
Brockelman:  Lexicon  Syriacum,  Berolin.  1895.  J.  Brun  S.  J. :  Dictionarium 
syriaco-latinum.     Berythi   1895. 

Lexica  Arabica:  G.  W.  Freytag:  Lexicon  Arabico-latinum.  Halis 
Saxonum   1830.    Vocabulaire  Arabe-Frangais  a  Tusage  des  etudiants.  Beyrouth  1888. 

Lexicon  aethiopicum:  Aug.  Dillmann:  Lexicon  linguae  aethiopicae  cum 
indice  latino.     Lips.    1805. 

Lexicon  copticiim:  Am.  Peyron:  Lexicon  linguae  copticae,  Taurini  1835. 
€t  eius  auctaria  a  M.  Kabis  (Zeitschrift  fiir  agypt.  Sprache  1874—76)  et  A.  Bsciai 
,{ibid.    1886 — 1888).     Ed.  2.  cum  auctariis  Berolin.      1896. 

3.  Subsidia.  Cum  de  linguis  semiticis  hisce  ultimis  decenniis  institutae 
fuerint  multae  investigationes,  quam  plurima  ex  iis  tum  quoad  ety- 
mologiam  tum  quantum  ad  id,  quod  linguae  analogiam  et  dialectos- 
cognatas  diximus,  utiliter  desumuntur.  Praecipue  comparare  iuvat  lin- 
guam  Phoenicum,  utpote  linguae  hebraicae  proximam  et  maxime  affinem, 
linguam  assyriacam  ')  et  aethiopicam,  quae  multas  vocum  radices  aHbi 
deperditas  conservarunt,  et  linguam  arabicam  ob  eius  amplum  radicunt 
et  vocum   thesaurum. 

II. 

FONTES  USUS  LOQUENDI  GRAECI. 

Quia  in  Libris  sacris  graece  conscriptis  quadruplex  usus  loquendS 
occurrit,  de  singuHs  breviter  disserendum  est. 

I.  Fontes  directi 

a)  pro  usu  loquendi  graeeo  deterioris  notae  sunt: 

a)  I'psi  Scriptores  graeci  utriusque  Testamenti,  quia  quilibet  optimus 
est  sui  ipsius  interpres. 

^)   Versiones  graecae,   praecipue  Septuagintaviralis. 

■f)  Philo  et  Flavius  Josephus. 

0)  Ss.  Patres  et  alii  scriptores  ecclesiastici,  qui  scripta  sua  exaraverunt 

eo  tempore,  quo  lingua  graeca  adhuc  in  usu  erat. 
e)  Scriptores  ethnici,  qui  eadem  dialecto  communi  opera  sua  exararunt. 

b)  Pro  usu  loquendi  graeco  hehraistico  consulendi  sunt  omnes  fontes 
sub  a)  ab  a  usque  ad  o  enumerati.  Praeterea  utiles  sunt  libri  apocryphi 
tum  antiqui  tum  novi  Testamenti  sive  a  Judaeis  sive  a  Judaeo-Christianis- 
conscripti,  quia  eodem   modo  ideas  suas  exprimere  solent. 

c)  Pro  usu  loquendi  graeco,  ut  est  N.  Testamenti  scriptoribus- 
proprius  propter  ideas  christianas: 

a)  Ipse  Auctor. 

fS)  Reliqui  Novi  Testamenti   scriptores,     quia    multae    locutiones    eis 

communes  sunt. 
■f)  Patres  tam  latini  quam  graeci,  quia  de  fide  christiana  ab  Apostolis 

edocti,  quomodo  expressa  esset,  sciebant. 
o)  Pro  usu  loquendi  individuali  non  potest  consuH,   nisi  ipse  auctor 

eum  adhibens,  ut  manifestum  est. 


*)  Consulenda  sunt  praesertim  i*^r(^.  DeZif^rscTi:  Assyrische  Grammatik,  Berolini' 
18S9;   et   eiusdem:   Assyrisches  Handvvorterbuch,   Lips.    1894   ss. 

2.  Fontes  indirecti  omnibus  libris  sacris  graece  exaratis  com- 
inunes  sunt: 

a)  Antiqui  commentatores  latini  et  syriaci,  non  graeci,  quia  hi  testes 
directi  sunt. 

b)  Versiones  e  textu  graeco  adornatae. 

c)  Traditores  occasionales,  i.  e.  scriptores  latini  et  syriaci,  qui  com- 
mentarios  in  S.  Scripturam  quidem  non  composuerunt,  at  occasione 
data  in  suis  scriptis  dogmaticis,  polemicis,  homileticis  textum  graecum 
explanant. 

d)  Grammatici  et  lexicographi.^) 

3.  Subsidia  etiam  ad  cognoscendum  usum  loquendi  graecum 
optime  consuli  possunt,  at  hic  quoque  attentione  opus  est,  ne  meras 
coniecturas  tanquam  veritates  certas  accipiamus.  Ad  investigandas 
dictiones  hebraisticas  ad  linguam  hebraicam  eiusque  cognatas  recursus 
patebit,  ceteras  dictiones  dialecti  graecae,  imprimis  attica,  ionica,  dorica 
illustrare  possunt. 

§  27. 
Applicatio  huius  loci  exegetici. 

Ex  iis,  quae  de  usu  loquendi  diximus,  manifestum  est.  interpretem 
s.  Scripturae  linguarum  cognitione  indigere,  praesertim  linguae  hebraicae 
€t  graecae.  «Contra  ignota  signa»,  ait  s.  Augustinus,  «magnum  re- 
medium  est  linguarum  cognitio.  Et  latinae  quidem  linguae  homines. 
quos  nunc  instituendos  suscepimus,  duabus  aliis  ad  divinarum  Scripturarum 
cognitionem  opus  habent,  hebraica  scihcet  et  graeca,  ut  ad  exemplaria 
praecedentia  recurratur,  si  quam  dubitationem  attulerit  latinorum  inter- 
pretum  infinita  varietas»  (S.  Aug.  De  Doctr.  Chr.  2,  14).  «Ergo 
sacrae  Scripturae  magistris  necesse  est  atque  theologos  addecet,  eas 
iinguas  cognitas  habere,  quibus  libri  canonici  sunt  primitus  ab  hagio- 
graphis  exarati,  easdemque  optimum  factu  erit  si  colant  alumni 
Ecclesiae,  qui  praesertim  ad  academicos  theologiae  gradus  aspirant. 
Atque  etiam  curandum,  ut  omnibus  in  Academiis,  quod  iam  in  multis 
receptum  laudabiUter  est,  de  ceteris  item  antiquis  linguis,  maxime  se- 
miticis,  deque  congruente  cum  illis  eruditione,  sint  magisteria,  eorum  in 
primis  usui,  qui  ad  sacras  Litteras  profitendas  designantur»   («Prov.  Deus»), 


*)  J.  Th.  Beelen:  Grammatica  graecitatis  Novi  Testamenti.  Lovanii  1857. 
—  Winer,  Grammatik  des  neutest.  Sprachidioms.  —  C.  L.  W.  Crrimin:  Lexicon 
graeco-latin.  in  libros  N.  T.  Lips.  1879  —  V.  ioc/^  (RatisbOnae  1858)  adomavit  catho- 
licam  editionem  operis:  *Clavis  N.  Test.  philologica»  a  6r.  Wilke  conscripti.  — 
Herm.  Gremer,  Biblisch-theologisches  Worterbuch  der  neutestamentlichen  Gracitat., 
■ed.  7.  Gothae   1893. 

Sed  dicet  quispiam :  cur  ad  linguas  peregrinas  et  ad  textum  ori- 
ginalem  et  ad  versiones  antiquas  recurrendum,  cum  Vulgata  nostra 
authentica  sit,  ut  probe  scimus  ex  definitione  Concilii  Tridentini 
(Sess.  4.):  «SacrosanctaSynodus  considerans,  nonparum  utilitatis  accedere 
posse  Ecclesiae  Dei,  si  ex  omnibus  latinis  editionibus,  quae  circum- 
feruntur,  ss.  Librorum,  quaenam  pro  authentica  sit  habenda,  innotescat, 
statuit  et  declarat,  ut  haec  ipsa  vetus  et  Vulgata  editio,  quae  longo 
tot  saeculorum  usu  in  ipsa  Ecclesia  probata  est,  in  pubHcis  lectionibus^ 
disputationibus,  praedicationibus  et  expositionibus  pro  authentica  habe- 
atur,  et  nemo  illam  reiicere  quovis  praetextu  audeat  vel  praesumat.» 
Hisce  decreti  verbis  enim  duplex  continetur  conclusio :  a)  Vulgatam 
ut  authenticam  esse  habendam  in  pubUcis  lectionibus,  disputationibus, 
praedicationibus  et  expositionibus  et  b)  nemini  licere  eam  quovis  prae- 
textu  reiicere.  Recte  igitur  asseruit  Poncius  (f  1626),  Universitatis 
Salmanticensis  cancellarius,  in  Vulgata  «omnia,  quantumvis  minima, 
recte  conversa.» 

Huic  exceptioni  respondendum  est : 

1.  Vulgatae  authentiam  linguarum  bibhcarum  utilitatem,  immo 
necessitatem,  nuUo  modo  excludere,  cum  nihil  aliud  dicat,  quam  Vul- 
gatam  substantiahter  continere,  quae  in  textibus  originalibus  existebant, 
praecipue  eam  continere  illa,  quae  fidem  et  mores  spectant.  Jamvero 
in  ipsa  Vulgata  reperitur  usus  loquendi  hebraicus  et  graecus,  cum  eius 
lingua  non  sit  omnino  pura,  et  ad  hos  usus  loquendi  cognoscendos, 
prout  in  Vulgata  apparent,  utile  immo  necessarium  est,  linguas  biblicas 
addiscere.  ^) 

2.  Decreto  illo  Concilium  Tridentinum  Vulgatam  nequaquam  ab 
omni  mendo  et  errore  Hberam  declarare  voluit,  sed  admisit  vulnera, 
i.  e.  typographorum  menda  et  etiam  menda  versionis.  Hanc  fuisse 
rnentem  Concilii  patet: 

a)  Ex  testimonio  eorum,  qui  ei  interfuerunt.  Sic  Andreas  Vega, 
theologus  consiliarius,  narrat,  Concihum  eatenus  Vulgatam  authenticam 
haberi  voluisse,  «ut  certum  omnibus  esset,  nullo  eam  foedatam  esse 
errore,  ex  quo  perniciosum  aHquod  dogma  in  fide  et  moribus  colligi 
posset,»  «neque  quidquam  ampHus  statuere  voluisse»  synodum;  nec 
quemquam  «propter  hanc  Vulgatae  editionis  approbationem»  impediri, 
«quominus,  ubi  haesitaverit,  ad  fontes  recurrat  et  in  medium  proferat, 
quidquid  habere  potuerit,  quo  iuventur  et  locupletentur  Latini  et 
Vulgatam  editionem  ah  erroribus  repurgent*   (De  iustificatione   4,  9). 

b)  Ecclesia  etiam  post  illud  Decretum  in  Martyrologio  chronolo- 
giam  septuagintaviralem  retinuit. 


^)  De  usu  loquendi  Vulgatae  vide:  Jac.  Arn.  Hagen:  Sprachliche  Eror- 
ttruiigen  zur  Vulgata,  Friburgi  Brisg.  1863;  Fr.  Kaulen:  Handbuch  zur  Vulgata. 
Eine  systematische  Darstellung    ihres    lateinischen  Sprachcharakters.    Moguntii   1870. 

Hanc  esse  Decreti  Tridentini  mentem,  defendit  quoque  Bellar- 
minus  (De  Verbo  Dei  2):  «Mendacium  (Calvini)  est,  decrevisse  Tri- 
dentinos  Patres,  minime  esse  audiendos  eos,  qui  ex  ipso  fonte  purum 
liquorem  proferunt  .  .  .  Hoc  ideo  mendacium  voco,  quod  nihil  eius- 
modi  in  decreto  Concilii  legatur  .  .  .  Respondeo  quatuor  temporibus 
licere  nobis  recurrere  ad  fontes  hebraeos  et  graecos:  i"  Quando  in 
nostris  codicibus  videtur  esse  error  librariorum  .  .  .  2^  Quando  latini 
codices  variant,  ut  non  possit  certo  statui,  quae  sit  vera  vulgata  lectio 
...  3^  Quando  verba  aut  sententia  in  latino  est  anceps,  possumus 
recurrere  ad  fontes,  si  forte  ibi  non  sit  ambiguitas.  .  .  .  4**  Licet  re- 
currere  ad  fontes,  ad  energiam  et  proprietatem  vocabulorum  intelli- 
gendam.»  Propterea  etiam  Summus  Pontifex  Leo  XIII.  (enc.  «Prov. 
Deus»)  ait:  «Neque  tamen  non  sua  habenda  erit  ratio  reliquarum 
versionum,  quas  christiana  laudavit  usurpavitque  antiquitas,  maxime 
codicum  primigeniorum.  Quamvis  enim,  ad  summam  rei  quod  spectat, 
ex  dictionibus  Vulgatae  hebraea  et  graeca  bene  eluceat  sententia, 
attamen  si  quid  ambigue,  si  quid  minus  accurate  inibi  elatum  sit,  «in- 
spectio  praecedentis  linguae,»  suasore  Augustino,  proficiet. » ^)  Ita  loque- 
bantur  iam  ss.  Patres,  ita  etiam  exegetae  scholastici,  praeprimis 
s.  Thomas,^)  nunquam  rem  tam  utilem,  uti  sunt  versiones  antiquae  et 
linguarum  sacrarum  cognitio,  reiicientes. 


^)  Cf.  etiam  quae  Hier.  ab  Oleastro  O.  Praed.,  inquisitor  Ulyssiponensis  et 
Concilii  Tridentini  theologus,  scripsit  in  praefatione  ad  sua  Commentaria  in  Penta- 
teuchum,  in  quibus  non  Vulgatae  textum,  sed  Sanct.  Pagnini  versionera  ex  hebraeo 
exposuit :  <Est  etiam  aliud,  quod  et  te  (lector)  hic  admonere  volumus,  quare, 
omissa  vulgata  editione,  Sanctis  Pagnini  Lucensis  versionem  exponere  maluerimus. 
Cuius  rei  causam  paucis  accipe.  Scito,  nostri  instituti  esse,  non  aliquem  interpretum 
(qui  an  literae  mentem  in  omnibus  sint  assecuti,  nescio),  sed  contextum  ipsum 
hebraicum,  quantum  mihi  possibile  fuerit,  explicare.  Et  quoniam  non  omnes  hebraice 
sciunt,  et  haec  Sanctis  nostri  editio  ceteris  omnibus  (quas  videre  licuit)  germanius 
hebraicum  fontem  referre  videtur,     eam  prae  ceteris  interpretandam  delegimus,    non 

tam  illam,  quam  in  ea  hebraicum  contextum  interpretantes Feci  etiam  hoc, 

ne  quod  multis  male  cessisse  video,  mihi  accideret.  Qui  dum  frequentissime  vulgatam 
editionem  in  suis  commentariis  castigare  volunt  dicentes  sic  aut  aliter  in  hebraeo 
haberi,  et  lectorem  remorantur  et  illi  perpetuo  fastidio  sunt.  Qui  meo  quidem 
iudicio  consultius  facerent,  quando  vulgata  non  placet,  aliquam  ex  vulgatis,  quam 
exponerent,  deligere,  ne  in  corrigenda  veteri  totam  operam  absumerent  et  tempus 
ad  meliora  lectori  relinquerent  ....  Neque  plus  divo  Hieronymo  in  sua  editione 
a  nobis  tribuendum  puto,  quam  sibi  velit  ipse  tribui.  Ipse  vero  utpote  vir  sanctus, 
se  aliquando  hallucinatum  ingenue  fatetur  suamque  versionem  in  aliquot  locis 
emendasse  ....  Quae  non  in  eum  finem  adducimus,  ut  virum  sanctum  traducamus, 
sed  ut  sentiamus  eum  non  prophetam  sed  hominem».  Nunc  tamen  exegeta  catho- 
licus,  etsi  nullatenus  negligere  debeat  versiones  antiquas  et  textus  codicum  primi- 
geniorum,  Vulgatam  explicet,  «quam  Concilium  Tridentinum  in  publicis  lectionibus, 
disputationibus,  praedicationibus  et  expositionibus  pro  authentica  habendam  decrevit» 
(Prov.  Deus). 

*)  Cf.  ex.  gr.,  quae  dicit  in  Summa  theol.  I.  q.  10.  a.  2.  ad  2um,  ubi  ex" 
ponit  illud  Ex.  3,18:  «Dominus  regnabit  in  aeternum  et  ultra»:  «Sciendum,  quod 
aetein  lim  accipitur    ibi  pro  saeculo,  sicut  habet  alia  translatio.     Sic  igitur  dicitur 


72  Caput  VI:  De  usu  loquendi.  , 

Fatemur  tamen,  exegetas  catholiccs  valorem  usus  loquendi  nun- 
quam  exaggerasse,  quemadmodum  a  recentioribus  quibusdam  factum  est, 
clamantibus:  «hoc  acquisito  criterio,  omnis  ambiguitas  cessat.»  Et 
recte  ita  doctores  cathoHci;  etenim  i.  non  ubique  possibile  est,  usum 
loquendi  cognoscere,  cum  monumenta  litteraturarum  antiquarum  magna 
ex  parte  deperdita  sint,  et  2.  etsi  hnguae  antiquae  omnino  notae  essent, 
non  adesset  semper  hix  sufficiens  ad  verum  cuiushbet  dictionis  sensum 
detegendum,  cum  muha,  ex.  gr.  veritates  christianae  Novi  Testamenti, 
ex    solo    usu    loquendi    Hebraeorum    aut  Graecorum    non    innotescant. 

Ut  autem  hoc  loco  exegetico,  quem  usum  loquendi  appellavimus, 
interpres  bene  utatur,   sequentes  cautelas  observare  debet: 

1.  In  uno  et  eodem  contextu  eadem  dictio  eodem  modo  est 
exphcanda,  i.  e.  usus  loquendi  idem  adesse  solet,  nisi  contrarium  ra- 
tionibus  sufficientibus  probetur. 

2.  Non  hcet  ex  opinione  praeconcepta  recedere  ab  usu  loquendi 
ordinario. 

3.  Usus  loquendi  e  fontibus  directis  cognitus  perfectior  est  quam 
ille,   qui  e  sohs  fontibus  indirectis  acquiritur. 

4.  Deficientibus  fontibus  directis  et  indirectis,  ad  subsidia  re- 
currere  hcet,  at  ea,  quae  eorum  ope  eruuntur,  non  ut  veritates  certis- 
simae,  sed  ut  probabihtates  tantum  producantur. 


quod  regnabit  ultra  aeternum,  quia  durat  ultra  quodcumque  saeculum,  i.  e.  ultra 
quamcumque  durationem  datam.  Nihil  est  enim  aliud  saeculum,  quam  periodus 
cuiuslibet  rei.>     Cf.  etiam  I,  q.  66.  a.    I.  al. 


^ao^^^^ce^ 


CAPUT   VII. 
DE  CRITERIIS  INTERNIS. 


Detectis  iam  vocum  significationibus,  interpres  investigare  debet, 
quamnam  ex  eis  auctor  intenderit,  quod  ope  certorum  criteriorum  fit. 
Haec  non  semper  eodem  ordine  enumerabantur.  Card.  Hugo  a  S.  Caro 
sex  enumerat  ^) :  «Ad  maiorem  igitur  evidentiam  breviter  inquiramus 
illa  sex,  quae  in  exordiis  cuiuslibet  libri  solebant  antiquitus  praelibari, 
quae  maxime  totius  operis  seriem  pandunt  et  lectorem  maxime  dirigunt 
in  legendo,  scilicet :  quae  materia,  quis  auctor,  quae  intentio,  quae 
utilitas,  quis  modus  agendi,  quis  titulusr»  Alii  septem  enumerant  iuxta 
hosce  versiculos  memoriales : 

«Quis,  scopus,  impellens,  series,  tempusque  locusque, 
Et  modus :   haec  septem  Scripturae  attendito  lector.» 

Nos  criteria  illa  in  interna  (logica)  et  externa  (historica)  dividentes, 
primis  contextum,  argumentum,  locos  parallelos,  adnumeramus,  alteris 
vero  libri  auctorem,  occasionem,  scopum,  lectores  ceteraque  adiuncta 
historica. 

§   28. 
Contextus. 

1.  Contextus  defmitur:  Partium  orationis  cum  antecedentibus  et 
consequentibus  nexus  earumque  mutua  ad  invicem  relatio. 

2.  Quia  autem  ille  partium  nexus  diversi  generis  esse  potest, 
sermo  est  etiam  de  variis  contextus  speciebus : 

a)  Contextus  grammaticus  is  est,  quem  regularis  vocum  eiusdem 
dicti  connexio  indicat,  inquantum  sciHcet  vocabula  suis  formis  declarant, 
qua  ratione  coniungenda  sint,  et  particulae  nexum  indicant,  quo  pro- 
positiones  inter  se  cohaereant.  Occurrunt  quidem  etiam  in  s.  Scriptura 
anomahae    quaedam,    quae  enallage    generis,    numeri,    casus,    temporis 


^)  Hugo  a  S.  Caro:  Prologus  in  librum  Josue. 

appellantur,  occurrunt  etiam  ellipses  et  parentheses  ^),  at  hisce  interpres 
non  debet  impediri,  quominus  ubique  ante  omnia  contextum  gram- 
maticum  inquirat. 

b)  Contextus  logicus  adest,  si  partes  orationis  nectuntur  iuxta  leges 
logicae  naturalis,   et  subdividitur  in  arctissimum,  arctiorem,  latiorem: 

o)  arctissimus  est,  qui  partes  unius  propositionis  logice  iungit; 
quapropter  cum  contextu  grammatico  coincidit. 

/5}  Arctior  est,  qui  unam  propositionem  aut  periodum  cum  altera 
logice  unit;  hic  quidem  interdum  etiam  cum  contextu  grammatico  coin- 
cidit,  at  non  semper,  quia  scriptores  hebraei  ob  paupertatem  particu- 
larum  coniunctivarum  Hnguae  suae  iisdem  saepe  numero  particulis  ad 
diversum  nexum  logicum  exprimendum  utuntur,  scriptores  autem  graeci 
eos  hac  in  re  saepe  imitantur,  quare  sola  grammatica  ad  nexum  arcti- 
orem  indicandum  non  sufficit. 

j )  Latior  est,  qui  maiores  libri  partes  et  sectiones  logice  unit ; 
hic  in  libro  supponendus  est,  quia  quihbet  hbri  auctor  logicae  regulas 
observare  solet  non  tantum  in  singuHs  propositionibus  tum  in  se  specta- 
tis  tum  ut  sibi  immediate  succedunt,  sed  etiam  in  omnibus  maioribus 
sui  operis  partibus. 

c)  Contextus  jjsycholocjicus  est,  qui  in  idearum  associatione  fundatur. 
In  oratione  vivida  enim  non  semper  ordo  stricte  logicus  adest,  sed  ob 
aflfectus  vehementiam  interdum  etiam  res  magis  distantes  coniungimus, 
quae  tamen  ratione  temporis,  loci  aut  ahorum  adiunctorum  in  mente 
nostra  ita  sunt  sociatae,  ut  una  excitata  altera  quoque  simul  menti  ap- 
pareat.  In  s.  Scriptura  hic  contextus  praecipue  in  partibus  lyricis,  im- 
primis  in  Psalmis  et  in  prophetarum   admonitionibus  reperitur. 

d)  Contextus  historicus  adest,  si  orationis  partes  praecedentes  et 
subsequentes  iuxta  factorum  successionem,  i.  e.  chronologice  ordinantur. 
Contextus  hic   subdividitur  in   determinatum  et  indeterminahim: 

a)  contextus  historicus  determinatus  adest,  si  temporis  spatium, 
quod  inter  singula  facta  intercessit,  aperte  indicatur; 

/S)  contextus  historicus  indeterminatus  adest,  cum  illud  temporis 
spatium  non  indicatur. 

e)  Contextus  dogmatictis  adesse  dicitur,  si  scriptor  in  partibus  ora- 
tionis  suae  facta  refert  ad  aHquem  scopum,  ut  ad  veritatem  aliquam 
demonstrandam  aut  rem   ahquam  iUustrandam.      Contextus   hic  est 


*)  Sic  masculinum  ^'Q  Gen.  23,  4.  6  Saram  mortuam  significat;  Matth. 
28,  19:  Mo.&-f]ze6aare  navza  rd  edvv^,  i^a-ziaahTsg  aozoog-^  Luc.  i,  55: 
iXalrjaev  Ttpbg,  zobg  Tio.zipag  i^fuuv^  zw  \ifipaaij.  /.at  zuJ  nTiipixazc  auzoo  ; 
ellipses  frequenter  occurrunt  in  iuramentis  Hebraeorum  et  in  Epistolis  s.  Pauli. 

a)  simpUciter  dogmaticus,  si  in  illis  factis  referendis  temporis  ratio 
non  observatur ; 

'^)  historico-dogmaticus,  si  facta  etiam  chronologice  referuntur. 

f)  Contextus  opticiis  solummodo  in  partibus  propheticis  invenitur  et 
quidem  tunc  adest,  quando  prophetae  res  tempore  et  loco  distantes 
aeque  ac  res  proximas  et  immediate  imminentes  depingunt.  Eiusmodi 
textus  nonnulli  exegetae  non  inconvenienter  imaginibus  comparant,  in 
quibus,  contra  scenographiae  regulas,  res  distantes  aeque  magnae  et 
lucidae  depinguntur  ac  res  praesentes. 

3.  Usus.  Contextus  notionem  interpreti  perutilem  esse,  ex  dictis 
apertum  est. 

a)   Contextus   logicus  in  specie : 

«)  indicat,  quamnam  significationem  vocabuli  polysemi  auctor  in- 
tenderit ;  sic  vocem  Aoyog.  Joan.  i,  i  non  abstracte  de  sapientia  divina 
sed  concrete,  de  Jesu  Christo,  secunda  persona  divina  esse  intelhgendam 
docet  contextus,  quia  in  versibus  sequentibus  idem  /oj-os  dicitur  tan- 
quam  lux  hominum  in  terram  venisse,  naturam  humanam  assumpsisse, 
a  suis  i.   e.  Judaeis  receptum  non  fuisse,    etc. 

fi)  Contextus  logicus  saepe  docet,  utrum  verba  proprie  an  meta- 
phorice  sint  exponenda  et  quid  per  metaphoram  significetur.  Sic  illud 
Act.  2,  4:  «Et  coeperunt  loqui  variis  Hnguis»  revera  de  miraculosa  doni 
linguarum  peregrinarum  collatione  et  non  de  fervore  et  maxima  tantum 
eloquentia  intelHgendum  esse,  ex  contextu  clare  elucet.  Apostohs  enim 
I,  4  ss.  iam  praecipitur,  ne  Hierosolymis  discederent,  donec  baptiza- 
rentur  Spiritu  sancto;  2,  .3  describitur  phaenomenon  insolitum  Hnguarum 
tamquam  ignis  supra  singulos  apparentium  ;  ib.  v.  6  dicitur  multitudinem 
omnino  confusam  esse,  quia  unusquisque  Hngua  sua  Apostolos  loquen- 
tes  audiebat;  quae  nationes  v.  g — 11  enumerantur;  demum  s.  Petri 
responsio  v.  14  ss.  ostendit,  Christi  discipulos  hoc  modo  ex  virtute 
divina  Hnguas  peregrinas  locutos  esse. 

/')  Sensum  verborum  ambiguum  determinat.  Sic  ex.  gr.  ostendit, 
illum  «servum  Domini»  (  ~'3'°'"1  ^t-v  ),  de  quo  Isaiae  52,  13  —  53,  12 
legitur,  neque  totum  populum  israeHticum  esse  neque  eius  partem  mefi- 
orem,  neque  aHquam  aHam  personam,  quam  ipsum  Messiam.  Servus 
enim  Domini  despectus,  doloribus  oneratus  apparet,  quia  nostras  poenas 
in  se  suscepit  (53,  4 — 6);  elegerunt  ei  quidem  sepulcrum  apud  impios, 
sed  post  mortem  suam  positus  est  in  sepulcrum  divitis,  ut  iam  inde 
eius  innocentia  innotescat  (53,  7  —  9).  Quia  vitam  suam  pro  peccatis 
obtuHt,  posteritatem  sempiternam  habebit  et  opus  Domini  gloriose  per- 
ficiet  (53,  10 — 12).  Omnia  haec  ad  amussim  cum  iis  quadrant,  quae 
EvangeHa  de  Christo  Domino  referunt 

d)  Docet  interdum,  num  dictio  latius  an  angustius  sit  accipienda. 
Sic  verba  Act.  2,  5:  «ex  omni  natione,  quae  sub  coelo  est»  non  esse 
accipienda  iuxta  omnem  suam  vim  docet  v.  9,  ubi  gentes,  quae  miraculo 
linguarum  praesentes  erant,  enumerantur. 

s)  Indicat,  quaenam  e  pluribus  locutionis  tropicae  similitudinibus 
in  certo  loco  intenta  sit.  Sic  ex.  gr.  propter  contextum  logicum  «lac» 
in  I.  Cor.  3,  2.  Hebr.  5,  12  imago  est  primorum  elementorum  doc- 
trinae  christianae ;  i .  Petr,  2 ,  2  autem  imago  est  puritatis  doctrinae 
christianae. 

Huc  spectant  etiam  dictiones  proverbiales,  quae  saepe  variis  rebus 
applicantur  et  juxta  diversum  contextum  diversa  etiam  significant.  Sic 
€x.  gr.  illud:  «Non  est  discipulus  super  magistrum  et  servus  super 
Dominum»,  significare  potest  aut:  «Discipulus  non  est  magistro  suo 
praestantior  doctrina»,  aut  «discipuli  sors  non  est  melior  sorte  magistri 
sui»  aut  «quidquid  magistrum  non  dedecet,  neque  discipulum  eius 
dedecet. »  Effatum  illud  in  omnibus  hisce  significationibus  in  libris  Novi 
Testamenti  occurrit.  Prima  intenditur  Luc.  6,  40,  quia  in  praecedentibus 
de  caeco  caecorum  duce  est  sermo  :  altera  Matth.  10,  24,  Joan.  15,20, 
quia  in  contextu  sors  discipulorum  describitur,  tertia  Joan.  13,  16.,  quia 
in  praecedentibus  et  subsequentibus  de  exemplo  a  Christo  Domino  dato 
iocutio  est. 

C)  Indicat  ellipses  a  legente  supplendas.  Sic  in  verbis  Christi 
Domini  Matth.  6,  24;  «Nemo  potest  duobus  dominis  servire»,  subintel- 
ligendum  est :  « contraria  praecipientibus »  ;  in  sequentibus  enim  loquitur 
de  Deo  et  de  inordinata  divitiarum  cupiditate. 

b)   Contextus  psychologicus : 

a)  docet,  quaenam  sit  ratio  dicti  et  ipsius  dicendi  modi.  Quando- 
que  enim  dictum  inopportunum  videtur  et  extra  chorum  canens,  at 
contextu  psychologico  eius  convenientia  elucet.  Sic  ex.  gr.  Joan. 
4,  34  Christus  Dominus  dicit:  «Meus  cibus  est,  ut  faciam  voluntatem 
eius,  qui  misit  me»,  ubi  metaphora  «meus  cibus»  in  se  dura  esse 
videtur,  at  optime  ex  iis,  quae  praecesserunt  circumstantiis  explicatur. 
Apostoli  enim  Christo  Domino  defatigato  ad  puteum  cum  muliere 
Samaritana  loquenti  cibum  obtulerunt  eumque  comedere  monuernut ; 
Christus  Dominus  autem  cibos  recusans,  per  idearum  associationem 
vocem  «cibus»  in  verbis  suis  adhibet.  Hoc  modo  etiam  optime 
expHcatur,  cur  Christus  Dominus  (Joan.  7,  37)  ultimo  die  festi  Taber- 
naculorum  clamabat  dicens :  «Si  quis  sitit,  veniat  ad  me  et  bibat».  IUo 
enim  festo  sacerdos  aquam  in  fonte  Siloe  haustam  in  atrio  templi  effun- 
debat,  aliis  sacerdotibus  cantantibus  verba  messiana  Isaiae  (12,  3):  «Laeti 
aquam  haurietis  e  fontibus  salutis » ;  hisce  caerimoniis  Jesus  motus  est, 
ut  illis  et  non  aliis  verbis  uteretur  ad  suam  aquam  spiritualem  i.  e. 
Sfratiam  commendandam. 

/5)  Ostendit,  cur  Novi  Testamenti  scriptores  tam  saepe  verba 
Antiqui  Testamenti  allegent.  Quia  enim  inter  praedictiones  antiqui 
Foederis  et  facta  verbaque  Christi  magna  est  similitudo,  Apostoli  et 
scriptores,  qui  illa  noverunt  et  haec  viderunt  aut  audierunt,  utraque 
coniungebant. 

f)  Rationem  pandit,  cur  contextus  logicus  interdum  interrumpatur. 
Sic  per  idearum  associationem  explicatur,  cur  s.  Paulus  i.  Cor.  7  de 
matrimonio  et  virginitate  disserens,  postquam  v.  12  — 16  dixerat,  matri- 
monium  dissolvi  posse,  si  pars  infidelis  cum  parte  ad  fidem  conversa 
pacifice  cohabitare  nolit,  deinde  a  v.  17 — 24  de  aliis  statibus  disserat 
et  nonnisi  v.    25   ad  thema  suum  de  matrimonio  et  virginitate  revertatur. 

4.  Fontes  contextus.  Hic  cognoscitur  ex  accurata  libri  aut  partis 
interpretandae  lectione  et  ex  eius  analysi,  in  qua  lector  attendat  ad 
pericoparum  initia  et  fines,  ad  numerum  partium  distinctarum  et  ad 
nexum  singularum  partium.  Sciat  autem,  hodiernam  s.  Scripturae  irt. 
capita  et  versus  divisionem,  cum  non  sit  ubique  accurata,  ad  contex- 
tum  cognoscendum  non  sufficere,  et  simul  attendat  ad  hoc,  quod  in 
quibusdam  partibus,  praesertim  librorum  sapientialium,   nexus  non  existat. 

5.  Begulae  ad   rectum   huius  loci  exegetici    usum  sequentes  sunt: 

a)  Ad  contextum  cognoscendum  interdum  non  sufficit  illa  tantum 
legere,  quae  immediate  praecedunt  aut  sequuntur,  sed  etiam  partes 
magis  distantes  expendendae  sunt,  si  aliquid  obscurum  remaneat.  Con- 
textus  enim   non  solum  strictissimus   et    strictior    est,    sed    etiam    latior. 

/i)  Non  hcet  per  aliquod  artificium  criticum  aut  hermeneuticum 
contextum  ibi  extorquere,  ubi  nullus  existit.  Artificium  criticum  dicitur 
textus  correctio  contra  codicum  fidem  ;  ar.tificium  hermeneuticum  adest, 
cum  vocabulis  loco  significationis  obviae,  ab  usu  loquendi  probatae, 
aliae,  ideis  praeconceptis  faventes,  afifinguntur.  Arianos  contra  hanc 
regulam  peccasse,  s.  Augustinus  testatur  (De  Doctr.  Chr.  3,  2)  asserens^ 
eos  sensum  primorum  versuum  EvangeHi  s.  Joannis  mutasse  per  inter- 
positionem  puncti  post  vocem  «erat»,  ita  ut  legerent:  «Et  Deus  erat. 
Verbum  hoc  (i.   e.  ista  res)  erat  in  principio  apud  Deum.  * 

j)  Ne  quaeratur  alius  nexus  vel  aHus  connexionis  gradus,  quam. 
is,  qui  in  textu  revera  existit.  Contra  hanc  regulam  praecipue  ii  pec- 
cant,  qui  contextum  stricte  logicum  quaerunt,  ubi  contextus  psycholo- 
gicus  solummodo  existit. 

o)  Non  licet  elHpses  quaerere,  ubi  nullae  existunt  et  planis  auc- 
toris  verbis  contradicunt. 

e)  Eadem  vox  eodem  in  contextu  sub  eadem  notione  et  cum 
eodem  ambitu  accipiatur,  nisi  adsit  aut  avraxXaasg,  i.  e.  figura,  qua 
vox  eadem  in  eodem  contextu  diversam  significationem  habet,  ut  Mt.  8,, 

22:    «Diniitte  mortuos  sepelire  mortuos  suos»,  ^)  aut  suavis  transitus  fiat 
ad  aliam  rem  affinem,  prout  praesertim  in  libris  sapientialibus  contingit. 

§   29. 
Argumentum  orationis. 

1.  Notio.  Argumentum  orationis  dicitur  illa  res,  quam  auctor  in 
libro  suo  aut  in  eius  parte  pertractat. 

2.  Usus,  eius  multiplex  est: 

a)  Definit,  quaenam  ex  pluribus  significationibus,  quae  voci  con- 
venire  possunt,  hic  et  nunc  intenta  sit.  Quemadmodum  enim  cognito 
subiecto  propositionis  facile  detegitur,  quo  sensu  praedicatum  sumendum 
sit.  ita  cognito  argumen:o,  quod  se  ad  librum  aut  libri  partem  veluti 
subiectum  habet,  facile  eruitur,  in  quonam  sensu  certa  vocabula  acci- 
pienda  sint,  ita  ut  tanquam  regula  generalis  statui  possit,  omnem  signi- 
ficationem,  quae  auctoris  argumento  repugnet,  reiiciendam  esse.  Sic  ex 
argumento  epistolae  ad  Romanos  et  ad  Galatas  elucet,  quid  s.  Paulus 
nomine   «legis»   et   «operum  legis»   intelligat, 

b)  Significationes  verborum  aut  restringit  aut  extendit.  Ita  argu- 
mentum  docet,  restringendas  esse  significationes  in  propositionibus : 
«Eritis  odio  omnibus  Jiominibus  propter  nomem  meum»  (Matth.  10,  22); 
«Testimonium  eius  nemo  accinit»  (Joan.  3,  32).  Ita  etiam  argumentum 
docet,  nullo  modo  ad  errorum  approbationem  esse  extendendum,  quod 
dicit  Apostolus  (i  Cor.  10,  20  ss.)  :  «Et  factus  sum  Judaeis  tanquam 
Judaeus,  ut  Judaeos  lucrarer  .  .  .  iis,  qui  sine  lege  erant,  tanquam  sine 
lege  essem  .  .  .  factus  sum  infirmis  infirmus,  ut  infirmos  lucrifacerem. 
Omnibus  omnia  factus  sum,  ut  omnes  facerem  salvos. »  Etenim  non 
de  erroribus  Apostolus  ibi  loquitur,  sed  de  iis,  quae  fieri  aut  omitti 
poterant,    ut  erant    leges  caerimoniales,    et    de  incommodis  perferendis. 

c)  Definit,  quaenam  dicta  sint  pars  essentialis  vel  saltem  integrans, 
et  quaenam  per  accidens  tantum  orationi  adiungantur;  ut  in  parabolis 
Christi  Domini,  ubi  plura  ornatus  causa  tantum  addita  sunt  et  abesse 
possent,   quin  mens  Christi  ideo  obscura  redderetur. 

3.  Cautela.  Caveat  interpres,  ne  naturali  modulo  omnia  in  s.  Scrip- 
tura  metiatur  sibique  persuadeat,  se  argumentum  librorum  sacrorum 
semper  clare  perspectum  habere.  Multa  enim  ibi  referuntur,  quae  naturale 
intellectus  humani  lumen  transcendunt,  quapropter  in  huiusmodi  locis 
magna  attentione  opus  est,  ne  ex  argumento  parum  noto  falsas  conclu- 


1)  Cf.  etiam  job   15,  31:  •n'pi73n   ny^T\  NT»^--'^   wn3   TvS's   )myhii 

«ne  fidat  in  vano,  decipit  se !  quia  vanum  erit  commutatio  eius»,  ubi  vox  «vanum> 
duplicem  significationem  habet :  prima  vice  apparentem  prosperitatem,  secunda  vice 
autem  certam  afflictionem  significat. 

siones  deducat,  Eadem  e  causa  peccant  quidam  recentiores,  qui  semper 
ad  profanos  recurrunt  scriptores,  ut  dictionis  alicuius  sensum  aperiant; 
cum  enim  argumentum  scriptorum  profanorum  diversum  sit,  etiam  voca- 
bula  ab  eis  adhibita  saepe  numero  significationes  habent  dififerentes  ab 
eis,  quae  s.  Scripturae  vocibus  subsunt, 

4.  Fons,  e  quo  argumenti  notionem  haurimus,  est,  ut  per  se  patet, 
accurata  libri  aut  pericopae  lectio.  Interdum  ipse  auctor  initio  aut  in 
decursu  sui  sermonis  argumentum  indicat,  ut  i  Cor.  7,  i  s.  Paulus 
argumentum  totius  capitis  edicit  verbis :  «De  quibus  autem  scripsistis 
mihi :  bonum  est  homini  mulierem  non  tangere »   etc. 

§   3°- 
Loci  paralleli. 

1,  Notio  et  divisio.  Ubi  contextus  aut  orationis  argumentum 
sensum  dicti  non  manifestant,  saepe  id  perficiunt  loci  paralleli  seu  illi 
textus  eiusdem  vel  variorum  scriptorum,  qui  eandem  vocem  aut  eandem 
rem  referunt. 

Loci  paralleli  dividuntur : 

a)  ratione   obiecti  in    verbales  et  reales; 

a)  loci  paralleli  verbales  sunt,  qui  easdem  expressiones  (vocabula 
aut  phrases)  continent,  etsi  hae  diversas  habeant  significationes ; 

/5)  loci  paralleli  reales  sunt,  in  quibus  idem  argumentum  occurrit, 
etsi  interdum  diverse  expressum. 

Loci  paralleh,  qui  idem  argumentum  eodem  modo  exprimunt, 
sunt  simul  verbales  et  reales; 

b)  ratione  veritatis  in  veros  et  falsos; 

c)  ratione  fontis  in  locos  parallelos  eiiisdem  auctoris  aut  diversorum; 

d)  ratione    ambitus    in  adaequatos  et  inadaequatos; 

a)  loci  paralleli  adaequati  ii  dicuntur,  qui  idem  sub  eadem  exten- 
sione  referunt; 

(9)  loci  paralleli  inadaequati  adsunt,  si  aut  eadem  vox  in  altero 
occurrit,  at  cum  significatione  arctiore,  aut  idem  argumentum  in  pluri- 
bus  locis  tractatur,   sed  minoribus  cum  adiunctis  in  uno  quam  in  altero. 

2.  Usus.  Loci  paralleli  sive  sunt  eiusdem  auctoris  sive  diver- 
sorum,  valde  utiles  sunt  interpreti  ad  sensum  obscurum  eruendum  aut 
etiam  ad  sensum  iam  erutum  confirmandum  et  illustrandum.  «Facilius, 
inquit  Origenes    (in  Num.   hom.    24,   3),  in  s.   Scriptura    quod  quaeritur 

agnoscitur,  si  ex  pluribus  locis,  quae  de  eadem  re  scripta  sunt,  profe- 
rantur. »  <Ad  obscuriores  locutiones  illustrandas  de  manifestioribus 
sumantur  exempla,  et  quaedam  certarum  sententiarum  testimonia  dubi- 
tationem  de  incertis  auferant»  (S.  Aug.  De  Doctr.  Chr.  2,  9).  ^) 
Horum  ratio  in  promptu  est :  aut  enim  loci  paralleli  eiusdem  sunt 
auctoris  aut  diversorum.  Si  eiusdem  sunt  auctoris,  tunc  ad  se  invicem 
illustrandos  conferri  possunt,  quia  nemo  gravis  et  sanae  mentis  sibi 
contradicere  praesumendus  est,  nisi  se  retractare  velit.  Si  autem  loci 
paralleli  diversorum  auctorum  sunt,  bene  conferri  possunt  ut  testes 
usus  loquendi,  contextus  et  interdum  etiam  adiunctorum  historicorum, 
cum  auctores  in  multis  similem  loquendi  modum  adhibeant,  quare  loci 
clariores  comparari  possunt  ad  illustranda  verba  illius  auctoris,  qui  magis 
obscure  et  minus  accurate  locutus  est.  Quae  omnia  multo  magis  de 
Scriptoribus  sacris  valent,  qui,  a  Spiritu  sancto  inspirati,  neque  sibi  ipsis 
neque  reliquis  contradicere  possunt. 

In  specie  loci  paralleli  ad  sequentia  utiles  sunt: 

a)  Sensum  vocabulorum  obscurorum  et  ambiguorum  aperiunt, 
aut  quia  in  uno  loco  synonymum  clarius  occurrit,  aut  quia  tropice 
dicta  alibi  proprie  enunciantur,  aut  quia  epitheta  vel  opposita  clariora 
sunt,  aut  demum  quia  contextus  in  uno  loco  clarius  patet  quam  in 
altero.  Sic  vox  ^^rLl^,  qua  2.  Sam.  8,  18  filii  Davidis  designantur, 
et  quae  communiter  sacerdotes  significat,  in  textu  allato  exponitur  ex 
loco  parallelo  i.  Chr.  18,17,  ^^i  cum  n"'3lu:N'i  permutatur,  quae 
vox  primos  ad  manum  regis  indicat. 

b)  Indicant,  num  dictio  aliqua  proprie  an  improprie  sit  intelli- 
genda.  Hoc  modo  etiam  probatur,  verba  «variis  linguis  loquij-,  quae 
Act.  2,  4  occurrunt,  de  vero  dono  linguarum  esse  intelligenda ;  etenim 
Marc.  16,17  Christus  Dominus  in  se  credituris  promittit :  «Signa 
autem  eos,  qui  crediderint,  haec  sequentur:  in  nomine  meo  daemonia 
eiicient,  linguis  loquentur  novis  etc»;  Act.  10,  44 — 46  narratur,  etiam 
Cornelium  et  socios  eius  per  Spiritum  sanctum  Hnguis  peregrinis  locutos 
esse,  ex  quo  s.  Petrus  (ib.  11,  15)  asserit,  Spiritum  sanctum  cecidisse 
super  eos,   ut  super  Apostolos  in  die  Pentecostes. 

c)  Indicant  num  dictionis  significatio  sit  amplianda  an  restrin- 
genda.  Ita  in  Novo  Testamento  «lex»  ad  Moysis  legem  restringitur, 
«rao?  y.ac  al/ua  (Gal.  1,16)  de  hominibus  per  oppositionem  ad  Deum 
dicitur. 


^)  Cf.  etiam  De  Doctr.  Chr.  3,26;  «Obscura  ex  locis  apertioribus  explicanda 
sunt»  et  S.  Bonaventura  (in  Hexaem.  serm.  19.):  <Tota  Scriptura  est  quasi  una 
cithara.  Et  sicuti  chorda  per  se  non  facit  harmoniam  sed  cum  aliis,  similiter  unus 
locus  Scripturae  dependet  ab  alio,  immo  unum  locum  respiciunt  mille  loci.> 

d)  Inserviunt  ad  rem  aliquam,  doctrinam  vel  facta,  plene  cog- 
noscendam.  Sic  historiam  populi  israelitici  e  solis  libris  Regum  plene 
cognoscere  non  possumus  et  de  Messia  in  Antiquo  Testamento  praedicto 
omnino  inadaequatam  haberemus  ideam,  si  unum  tantum  ex  prophetis 
legeremus  aliosque  textus  messianicos  omitteremus.  Auctores  enim  sacri 
non  solent  doctrinam  suam  in  uno  loco  plene  et  systematice  proponere, 
verum  ut  doctores  populares  materiam  suam  non  exhauriunt,  sed  partem 
eius  lectoribus  revelant,    prout  orationis  scopus    et  occasio  id  exposcit. 

3.  Fontes,  e  quibus  loci  paralleli  hauriri  possunt,   sunt: 

a)  Concordantiae  hihlicae,  et  quidem  locos  parallelos  verbales  con- 
cordantiae  verbales,  locos  parallelos  reales  concordantiae  reales^j. 
continent. 

b)  Lexica  hihlica  tum  verbaHa  tum  realia. 

c)  Opera  dogmatica  et  moralia,  in  quibus  doctrina  proposita  etiam 
ex  s.   Scriptura  probatur. 

d)  Commentarii  in  s.  Scripturam. 

e)  Propria  lectio  s.   Scripturae. 

4.  Cautelae  in  usu  locorum  parallelorum  ab  interprete  observandae: 

a)  Ne  habeantur  ut  loci  paralleli,  qui  tales  non  sunt;  ideo  bene 
distinguendi  sunt  a  locis  similibus,  ubi  quidem  adest  dictorum  quaedam 
congruentia,  at  reipsa  essentialis  dififerentia. 

b)  Ne  alicui  loco  parallelo  plus  tribuatur,  quam  quod  ei  revera 
inest.  Contra  hanc  regulam  peccant,  qui  locis  parallehs  semper  idem 
subesse  credunt,  non  attendentes  ad  hoc,  quod  in  aHquo  ex  eis  interdum 
quiddam  addatur.  «In  omnibus  Scripturis  sanctis, »  inquit  s.  Hieronymus 
(in  Ezech.  33,  i),  « observare  debemus,  ubi  videtur  aUqua  similitudo 
esse  essentiae,  non  in  omnibus  eadem  dici,  sed  vel  subtrahi  pleraque 
vel  addi  et  singulorum  inter  se  verborum  discrepantium  habere  rationem. » 

c)  Ne  locus  clarior  obscuriore  explicetur.  Regula  haec  sole 
clarior  est,  at  interdum  ab  iis  negligitur,  qui  ex  opinione  praeconcepta 
sensum  loci  clari  respuunt.  Hinc  etiam  sponte  sua  fluit,  textus,  qui 
obiter  tantum  rem  tangunt,  ex  iis  esse  intelligendos,  qui  eandem  rem 
ex  professo  pertractant. 

d)  Utiliores  sunt  loci  paralleli  ex  eodem  auctore  hausti,  quam  ii 
qui  e  diversorum  scriptis  desumuntur;  nam  quilibet  optimus  est  sui 
ipsius  interpres.  Regula  haec  tamen  potius  locos  parallelos  verbales 
spectat    quam    reales.     Inspiratio  enim  non  impedit,    quominus  scriptor 


*)    Cf,   ex.  gr.  Sev.  Lueg:    Biblische    Realconcordanz,    ed.    3.     Ratisb.   1890. 
Zapletal,  Herineneutica.  6 

sacer  suum  modum  loquendi  retineat,  indeque  seipsum  optime  explicat, 
quemadmodum  Homerus  ex  Homero  et  s.  Paulus  ex  s.  Paulo  aptius 
illustratur,  Quod  autem  ad  locos  parallelos  reales  attinet,  nunquam 
oblivisci  licet,  atictorem  primarium  totius  s.  Scripturae  ipsum  Deum 
esse.  Hinc,  ut  pulchre  ait  s.  loannes  Chrysostomus  (in  Matth.  hom.  4,5): 
«Scriptura  sancta  haeret  sibi  tota  et  uno  spiritu  copulata  est,  atque  ut 
circulus  circulo  innectitur,    et   si  quid  desumpseris,    ahud  late  pendet.» 

§  31- 
AUegationes  biblicae. 

Ad  parallelismum  locorum  referendae  sunt  etiam  allegationes 
bibhcae  et  parallelismus  membrorum. 

1.  Notio  allegationis.  Allegatio  locum  habet,  cum  verba  unius 
Scriptoris  sacri  ab  aHo  Hagiographo  referuntur  seu  citantur.  Ailegantur 
autem  praecipue  textus  Antiqui  Testamenti  a  Scriptoribus  Novi  Foederis. 

2.  Allegationes   varie  dividuntur: 

a)  Ratione  formae  distinguuntur :  allegatio  (stricte  sumpta),  accommo- 
datiOf  allusio. 

a)  Allegatio  (in  sensu  strictiore)  adest,  cum  verba  (non  aliqua 
circumstantia  aut  factum)  unius  auctoris  ab  alio  referuntur  si  non  om- 
nino  eodem  modo,  quo  dicta  fuerunt,  at  saltem  absque  mutatione 
essentiali. 

/9)  Accommodatio  habet  locum,  si  verba  a  referente  ea  alium  sensum 
obtinent,  quam  quem  habent  in  loco,   e  quo  deprompta  sunt.*) 

j)  Allusio  obtinet,  si  unus  auctor  adhibens  terminum  ab  alio 
usurpatum  ad  eius  significationem  quidem  respicit,  at  simul  ei  novam 
adsignificationem  addit. 

b)  Ratione  scopi  allegatio  fieri  potest: 

a)  ad  ahquam  veritatem  probandam;  praesertim  hoc  in  casu 
applicatio  appellatur; 

/3)  ad  aliquid  illustrandum ; 

y)  ad  dictum  aliquod  exornandum. 

3.  Formulae  allegandi  variae  sunl.  Raro  ipse  liber,  e  quo  textus 
desumitur,  accurate  designatur,  sed  solum  classis,  in  qua  liber  ille 
ponebatur ;    saepissime     autem    allegatum    ut    e    s.    Scriptura    tantum 


^)  Cf.  dicta  paragr.   20. 

desumptum  indicatur  phrasibus:  «Scriptum  est  enim»,  «Scriptura  dicit>, 
«Hoc  factum  est,  ut  adimpleretur,  quod  dictum  est»,  aut  «Deus>  vel 
«Spiritus  S.  illa  dixisse»   asseritur 

4.  Cognitio  textus  allegati  interpretem  saepe  iuvat  ad  sensum 
Librorum  sacrorum  eruendum;  at  caveat,  ne  allegationis  species  con- 
fundens,  textui  allegato  plus  tribuat,  quam  continet.  Meminerit  etiam 
illorum  s.  Hieronymi:  «Crebro  dixisse  me  novi,  Apostolos  et  Evange- 
listas  ubicunque  de  Veteri  Instrumento  ponunt  testimonium,  si  inter 
hebraicum  et  Septuaginta  nulla  diversitas  sit,  vel  suis  vel  Septuaginta 
interpretum  verbis  uti  solitos.  Sin  autem  aliter  in  Veteri  Editione 
sensus  est,  hebraicum  magis  quam  septuaginta  interpretes  sequi> 
(prooem.  1.  XV.  comm.  in  Isaiam)  et:  «In  quibus  cunctis  illa  semper 
observanda  est  regula:  Evangelistas  et  Apostolos  absque  damno  sensuum 
interpretatos  in  graecum  ex  Hebraeo,  ut  sibi  visum  fuerit»  (Lib.  IX 
ad  Is.   29,   16). 

§  32. 
Parallelismus  membrorum. 

Quemadmodum  poesi  antiquorum  Aegyptiorum^)  et  Assyriorum,^) 
ita  et  hebraicae  proprius  est  quidam  rhytmus  idearum  et  sententiarum, 
qui  parallelismus  poeticus  vel  parallelismus  membrorum  appellatur,  et 
in  eo  consistit,  quod  integra  sententia  duobus,  tribus  vel  etiam 
quatuor  stichis,  in  quibus  res  rebus  et  saepe  etiam  verba  verbis  corres- 
pondent,   explicatur.^) 

2 .  Species  parallelismi  poetici  tres  inveniuntur :  synonymus,  anti' 
iheticus,  synthetieus. 

a)  Parallehsmus  synonymus  adest,  si  eadem  idea  bis  aut  ter  ex- 
primitur  vocabulis  idem  aut  fere  idem  significantibus,  ut : 

<Adda  et  Sella,  audite  vocem  meam, 

uxores  Lamech,  auscultate  sermonem  meum»  (Gen.  4,  23). 

«Prohibe  linguam  tuam  a  malo, 

et  labia  tua  ne  loquantur  doIum>  (Ps.   33,14). 


^)  Cf.  H.  Brugsch,  Hieroglyphische  Grammatik,  Lips.   1872.  pag.  97. 

')  Ex.  gr.  babylonicum  epos  creationis  (nova  ed.  Friedr.  Delitzsch:  Das 
babyl.  Weltschopfungsepos.    Lips.    1896.) 

')  De  parallelismo  hoc  loquitur  iam  Abenezra,  eum  «duplicatum>  (^''^^) 
appellans,  et  Qimchi  eum  definivit:  «Duplicatio  sententiae  verbis  variatis>.  Plene 
de  eo  disseruit  Lowth  in  opere  suo :  «Praelectiones  de  sacra  poesi  Hebraeorum> 
(in  praelect.  3.  et  19.)  eumque  definivit:  «Poetica  sententiarum  compositio  maxi- 
mam  partem  constat  in  aequalitate  ac  similitudine  quadam  sive  parallelismo  mem- 
brorum  cuiusque  periodi,  ita  ut  in  duobus  plerumque  membris  res  rebus,  verbis 
verba  quasi  demensa  et  paria  respondeant.> 

Quandoque     illa     identitas    sententiae    magis    occultatur,    ex    quo 
parallelismus  synonymus  vel  pulchrior  evadit,  ut: 

«Sitivit  anima  mea  ad  Deum ,  fontem  vivum ; 

quando  veniam  et  apparebo  ante  faciem  Dei?»   (Ps    41,   3). 

Interdum    alteri  sticho  vocabulum  additur,    quo  sensus  completur 
aut  augetur,  ut:  . 

1.  «Domine,  Deus  ultionis, 
Deus  ultionis,  appare ! 

2.  Exaltare,  o  iudex  terrae, 
repende  actionem  superbis ! 

3.  Quousque  impii,  o  Domine, 

quousque  impii  exultabunt!>   (Ps,  93,    l — 3). 

Interdum  versus  bini  et  bini  paralleli  sunt,    ut: 

<Dominus  lux  mea  et  salus  mea, 
Quem  timebo? 

Dominus  protector  vitae  meae, 
A  quo  trepidabo  ? 

Si  consistant  adversum  me  castra, 
Non  timebit  cor  meum; 

Si  exsurgat' adversum  me  proelium, 

In  hoc  sperabo!»  (Ps.  26,  i.  3.). 

Quandoque  unus  versus  alterum  probat,   exponit,  illustrat,   ut : 

«Fortitudo  et  laus  mea  Dominus, 
Et  factus  est  mihi  in  salutem. 

Dominus  quasi  vir  pugnator, 
«Omnipotens»   nomen  eius»   (Ex.   15,  2.   3). 

«Aufer  rubiginem  de  argento, 

Et   egredietur  vas  purissimum ; 
Aufer  impietatem  de  vultu  regis, 

Et  firmabitur  iustitia  thronus  eius»   (Prov.   25,  4.   5). 

«Supra  mortuum  plora, 

Defecit  enim  lux  eius ; 
Et  supra  fatuum  plora, 

Defecit  enim  sensus»  (Eccli  22,   10). 

b)  Parallelismus  antHheticus  adest,  si  unus  stichus  contrarium  eius 
dicit,  quod  in  correspondente  sticho  enunciatur,  ut: 

«Ipsi  lapsi  sunt  et  ceciderunt, 

Nos  autem  surreximus  et  erecti  stetimus»  (Ps.   19,  9). 

<Statera  dolosa  abominatio  est  apud  Dominum, 

Et  pondus  aequum  voluntas  eius.  — 

Ubi  fuerit  superbia,  ibi  erit  et  contumelia, 

Ubi  autem  humilitas,  ibi  et  sapientia.  — 

Simplicitas  iustorum  dirigit  eos, 

Et  perversitas  impiorum  devastat  illos.  — 

Non  proderunt  divitiae  in  die  ultionis; 

lustitia  autem  liberabit  a  morte.  — 

lustitia  simplicis  dirigit  viam  eius, 

Et  in  impietate  sua  corruit  impius.  — 

lustitia  rectorum  liberabit  eos, 

Et  in  insidiis  suis  capientur  iniqui.  — >  (Prov.   il,   l   ss). 

<Responsio  mollis  frangit  iram; 

Sermo  durus  suscitat  furorem.»  (Prov.   15,1). 

c)  Parallelismus  syntheticus  locum  habet,  ubi  membra  nec  syno- 
nyma  nec  antithetica  sunt,  tamen  eadem  constructionis  forma  adest, 
licet  sermo  sit  de  diversis  rebus.  Cum  hic  parallelismus  ab  oratione 
soluta  parum  differat,  imprimis  praesentia  parallelismi  synonymi  et 
synthetici  cognoscitur.     Exempla: 

<Voce  mea  ad  Dominum  clamavi, 

Et  exaudivit  me  de  monte  sancto  suo»  (Ps.  3,  5). 

<Dixit  Dominus  Domino  meo : 
Sede  a  dextris  meis»  (Ps.   109,    l). 

Saepe  omnes  tres  parallelismi  species  variis   modis   alternant,    ut: 

<Oculum,  qui  subsannat  patrem 

et  spernit  obedientiam  matris, 

Effodient  corvi  de  torrente, 

Et  comedent  pulli  aquilarum»  (Prov.  30,   17). 

«Excaeca  cor  populi  huius, 

Et  aures  eius  aggrava, 

Et  oculos  eius  claude: 

Ne  forte  videat  oculis  suis, 

Et  auribus  suis  audiat, 

Et  corde  suo  intelligat, 

Et  convertatur  et  sanem  eum»  (Is.  6,   10). 

3.  Usus.  Parallelismus  poeticus,  praesertim  synonymus  et  antithe- 
ticus,  interpreti  est  egregium  subsidium;   etenim 

a)  Indicat  interdum,  quinam  textus  sit  praeferendus,  ut  in  Ps.  21,17 
docet  legendum  esse  non  "''1^^  (ad  instar  leonis)  sed  cum  versionibus 
antiquis  (LXX,  Vulg.  Aq.  Hier.  Syr.)  retinendum  esse  ''^'<^  (foderunt), 
ita  ut  sensus  sit: 

<Foderunt  manus  meas  et  pedes  meos, 
Dinumeraverunt  omnia  ossa  mea.» 

b)  Uno   membro    intellecto,    membrum    correspondens   illustratur, 
ut  in  Ps.   75,   3: 

•  «Et  factus  est  in  pace  locus  eius, 
Et  habitatio  eius  in  Sion» 

vox  «in  pace>  ob  parallelam  «in  Sion»  intelligenda  est  de  civitate  sancta. 

4.  Cautelae  ab  interprete  hac  in  re  observandae: 

a)  Interpres    semper    inquirat,    quaenam    parallelismi    membrorum 
species  in  textu  exponendo  locum  habeat. 

b)  Ne  confundat  synonymiam  cum  tautologia,  indeque  ne  credat, 
in  parallelismo  synonymo  membra  sibi  ad  amussim  semper  correspondere. 

c)  Membrum  obscurum  ex  clariore  explicetur,  non  viceversa. 


H^9^^4<^C^- 


CAPUT  VIII. 

DE  CRITERIIS  EXTERNIS. 


§   33- 
Orationis  auctor. 

1.  Interpretis  maxime  interest  nosse,  quaenam  sit  persona  loquens, 
cum  inde  non  solum  dictorum  auctoritas  pendeat,  sed  etiam  eorum 
notio  et  notionum  limites.  Inspiratio  enim  non  impedit,  quominus 
auctor  scribens  loquatur  modo  humano,  et  quidem  modo  illo,  qui 
eius  characteri,  eius  animo  respondeat  et  qui  a  lectoribus  vel  auditoribus 
intelligatur. 

2.  Usus.  Ea,  quae  personam  loquentis  spectant,  ad  duo  revocari 
possunt,  sc.   ad  eius  characterem  et  animum  seu  affectum. 

a)  Characterem  loquentis  quod  spectat,  tamquam  lex  statui  potest, 
omnem  sensum,  qui  characteri  sive  intellectuali  sive  morali  repugnat, 
esse  reiiciendum.  Hinc  si  novimus,  aliquem  auctorem  semper  gravem 
fuisse,  nullo  modo  sensum  ludicrum  in  eius  verbis  supponere  possumus, 
etsi  eius  verba  interdum  in  se  sumpta  tahs  sensus  sint  capacia.  Simi- 
Hter  si  de  humanitate  auctoris  constat,  non  Hcet  verbis  eius  sensum 
inhumanum  supponere.  Propterea  verba  Christi  (Joan.  2,  4):  «Quid 
mihi  et  tibi  est  mulier?»  nullo  modo  sensu  inhumano  sunt  explicanda, 
cum  Christus  Dominus,  erga  omnes  semper  humanus,  praecipue  matrem 
suam  continuo,  ab  adolescentia  usque  ad  extremum  spiritum,  maximo 
amore  filiali  prosecutus  sit. 

b)  Affectum  loquentis  quod  spectat,  scire  oportet,  num  auctor 
aflfectu  abreptus  loquatur  an  animo  sedato.  Si  enim  affectu  abreptus 
loquitur 

a)  potestas  vocabulorum  interdum  augenda  est,  cum  alio  modo 
sumpta  sensum  nimis  frigidum  redderent ; 

/9)  dictionum  hyperbolicarum  sensus  mitigandus  est.  Hyperbola 
adest,  quando  loquens  verbis  utitur,  quae  in  usu  communi  plus  valent, 
quam  ipse  vere  intendit.   TaHum  dictionum  ergo  sensus  non  est  premendus 

sed  potius  restringendus,  et  dandum  est  aliquid  etiam  affectui.  Hoc 
modo  restringendae  sunt  quaedam  imprecationes  in  Psalmis,  in  libro  Job, 
apud  Prophetas  occurrentes. 

j)  Affectus  loquentis  indicat  etiam,  ubi  sit  aposiopesis  seu  figura 
reticentiae,  qua  sententia  vel  idea  faciliter  supplenda  omittitur,  ut 
Luc.  2  2,  42  :  TiOXEp^  ec  iSouAsi,  Tzapiveyxs  toDto  to  liOTrjpcov  aii  i/uou 
7:krjv  fiTi  To  dkl-qixa.  p.00  aXXa  t6  aov  jevead-co. 

d)  Constructionis  praegnantis  rationem  pandit,  ut  Ps.  117,  5: 
« Exaudivit  me  in  latitudine  Dominus  j  pro :  exaudivit  me  in  spatium 
amplum  educens  me. 

3)  Fontes,  e  quibus  orationis  auctor  dignoscatur,  non  semper  ad- 
sunt.   Generatim  ipse  libri  auctor  loqui  censendus  est,  nisi  aliud  elucescat, 

a)  ex  ipsius  auctoris  testimonio, 

b)  ex  certis  aliorum  auctorum  relationibus, 

c)  ex  orationis  indole. 

Persona  loquens  praecipue  in  libris  poeticis  et  propheticis  saepe 
variatur,  quin  lector  de  hoc  moneatur,  ut  Js.  58,  3  :  iQuare  ieiunavimus, 
et  non  aspexisti  ?  Humiliavimus  animas  nostras  et  nescisti  ?  Ecce  in 
die  ieiunii  vestri  invenitur  voluntas  vestra,  et  omnes  debitores  vestros 
repetitis. »  Ubi  iam  certum  est,  aliam  personam  loqui,  interpres  etiam 
finem  sermonis  eius  quaerat. 

§   34- 
Orationis  occasio. 

1.  Notio  et  divisio.  Orationis  occasio  est  quaelibet  circumstantia, 
quae  auctorem  movet  ad  aliquid  dicendum  vel  scribendum.  Sicut  enim 
in  genere  ad  actionem  aliquam  saepissime  circumstantia  aliqua  movemur, 
ita  et  orator  ad  dicendum  et  scriptor  ad  scribendum. 

Occasio  dividitur  in : 

a)  Internam  et  externam;  interna  dicitur,  si  circumstantia  illa,  quae 
auctorem  ad  dicendum  vel  scribendum  movit,  in  ipso  auctoris  animo 
quaerenda  est ;  externa  dicitur,  si  extra  auctorem  in  circumstantiis  loci, 
temporis,  personarum  etc.  quaerenda  est. 

b)  Primariam  et  secimdariam,  secundum  quod  plus  vel  minus 
auctorem  movent. 

c)  Universalem  et  particularem,  quatenus  ad  totam  orationem  vel 
solum  partem  eius  moverunt. 

2.  JJsus  huius  loci  exegetici  multiplex  est : 

a)  Indicat,  quamnam  vocis  polysemae  significationem  auctor  certo 
in  loco  intendat.     Sic  vox   « benedicere  »   Job.    i,    1 1   in  phrasi:     «  Sed 

extende  paululum  manum  tuam  et  tange  cuncta,  quae  possidet,  nisi  in 
faciem  benedixerit  tibi»  ex  occasione,  qua  prolata  fuit  ad  «deserere», 
«valedicere»  determinatur.  Deus  enim  Jobi  pietatem  et  constantiam  in 
bono  laudaverat,  quod  diabolus  admittere  nolens  petit,  ut  Jobus  affligatur, 
quo  illa   pietas  Jobi  tamquam  in  solis  bonis  externis  fundata   appareat. 

b)  Ostendit,  num  dictio  proprie  an  improprie  sit  intelligenda.  Sic 
verba  Christi  Domini  Joan.  6,  54  ss.  :  «Amen,  amen  dico  vobis :  nisi 
manducaveritis  carnem  filii  hominis  et  biberitis  eius  sanguinem,  non 
habebitis  vitam  in  vobis  .  .  Caro  enim  mea  vere  est  cibus,  et  sanguis 
meus  vere  estpotus,»  proprie  accipienda  esse,  occasio  docet.  Vers.  53. 
enim  Judaei  scandalizati  erant  et  litigabant  dicentes  :  quomodo  hic  nobis 
potest  carnem  suam  dare  ad  manducandum  ?  Jesus  autem  scandalum 
eorum  non  removit,  dicens  illa  improprie  esse  accipienda,  sed  idem  vel 
magis  affirmavit. 

c)  Docet,  utrum  ahquid  absolute  dicatur  an  relative.  Ita  verba 
Christi  Matth.  10,  5:  «In  viam  gentium  ne  abieritis  et  in  civitates 
Samaritanorum  ne  intraveritis,  sed  potius  ite  ad  oves,  quae  perierunt 
domus  Israel»  non  absolute  de  omni  tempore,  sed  de  prima  tantum 
missione  accipienda  esse ,  occasio  indicat.  Praeceptum  illud  enim 
Christus  Dominus  dedit,  quando  per  Apostolos  Evangelium  praedicare 
incipiebat;  Judaei  enim  scandalum  sumpsissent,  si  Apostoli  gentibus 
statim  initio  praedicassent.  Sed  postquam  Judaeis  doctrina  Christi 
annunciata  fuit,  nihil  obstabat,  quominus  Apostoli  etiam  ad  gentes  iter 
suum   dirigerent. 

d)  Docet,  sintne  verba  premenda  an  restringenda.  Sic  verba  s. 
Pauli  I.  Cor.  9,  21  :  «iis,  qui  sine  lege  sunt,  tamquam  sine  lege  fui» 
ad  legem  mosaicam  restringenda  sunt,  quia  de  huius  observantia  con- 
tentio  erat  inter  Corinthios. 

e)  Indicat  rationem,  cur  auctor  haec  et  non  aha,  hoc  et  non 
alio  modo  statuerit,  ut  verba  Deut.  24,  i — 4,  quibus  Judaeis  potestas 
datur  uxores  dimittendi.  Erat  enim  ille  mos  iam  apud  Judaeos,  homines 
durae  cervicis,  apud  quos  absoluta  prohibitio  alia  mala,  et  quidem 
maiora,  adduxisset.  Hinc  melius  erat  illam  potestatem  solum  certis 
condicionibus  restringere. 

f)  Occasio  saepe  negative  interpretem  iavat ;  si  enim  nulla  cir- 
cumstantia  loquentem  cogebat,  cur  haec  vel  illa  diceret,  si  ea  dixit,  ea 
ut  propriam  opinionem  et  non  per  accommodationem  ad  opiniones 
lectorum  vel  auditorum  dixisse  censendus  est.  Pugnat  hoc  praesertim 
contra  rationalistas,  qui  in  verbis  Christi  et  Apostolorum  ubique  accom- 
modationem  ad  Judaeorum  opiniones  conspiciunt. 

3 .    Fontes,    e  quibus  orationis  occasio  innotescit,  sunt : 

a)  Ipse  loquens,  occasionem  suam  aperte  declarans.  Sic  ex.  gr. 
s.  Lucas   I ,   I   s.  scribit :     « Quoniam    multi  conati    sunt  ordinare  narra- 

tionem,  quae  in  nobis  completae  sunt,  rerum :  visum  est  et  mihi  assecuto 
omnia  a  principio  diligenter  ex  ordine  tibi  scribere,   optime  Theophile». 

b)  Alii  testes  fide  digni,  ut  cum  Evangelistae  indicant  occasiones, 
quibus  Christus  Dominus  permotus  est  ad  sermones  suos  habendos. 

c)  Historia  auctoris  et  auditorum,  quae,  aHis  fontibus  deficientibus, 
perscrutanda  est.  Adiuncta,  quibus  oratio  respondet,  tunc  pro  occasione 
haberi  poterunt,  ut  persecutio  Saulica  et  rebelHo  Absalomica  Davidi 
occasionem  dedit  plurium  psalmorum  componendorum. 

d)  Accurata  orationis  lectio  interdum  occasionem  saltem  proba- 
bilem  indicat. 

§   35. 
Auctoris  scopus. 

I.  NoUo  et  divisio.  Quemadmodum  generatim  homo  rationalis 
semper  propter  aliquem  finem  agit,  ita  et  in  specie  dum  scribit  aut 
loquitur.  Illa  auctoris  intentio  effectum  certum  obtinendi  consilium  di- 
citur,  si  per  respectum  ad  auctorem  consideratur,  et  scoinis  appellatur 
per  respectum  ad  ipsum  effectum. 

Scopus  dividitur: 

a)  in  communem,  generalem,  specialem. 

ol)  Scopus  communis  s.  Scripturae  est,  qui  omnibus  utriusque 
Foederis  libris  communis  est. 

,5)  Scopus  generalis  dicitur,  qui  pluribus  Hbris  sacris  communis 
est,   ut  ex.   gr.   libris  Antiqui  Testamenti,  ad  Christum  praeparare. 

/-)  Scopus  specialis  vocatur,  qui  uni  libro  vel  eliam  singulis  libri 
partibus  proprius  est; 

b)  in  primarium  et  secundarium. 

d)  Primarius  est,  quem  auctor  ex  professo  et  prae  ceteris  intendit; 
/5)  secundarius    dicitur,     qui     ab     auctore    minus    intenditur    quam 
primarius ; 

c)  in  didacticum,  historicum,  Mstorico-dogmaticum,  poeticum. 

a)  Bidacticus  adest,  si  auctor  veritatum  sive  ordinis  intellectualis 
sive  ordinis  moralis  cognitionem  intendit. 

j5)  Historicus  est,  si  eventus  praeteritos  auctor  describere  intendit. 
Scopum  pure  historicum  tamen  nemo  ex  Auctoribus  sacris  habuit. 

■j-)  Historico-dogmaticus  dicitur,  si  auctor  ope  historiae  certam  veri- 
tatem  demonstrare  intendit; 

0)  Poeticus  dicitur,  si  auctor  sua  pia  sensa  manifestat,  ut  alios 
ad  similia  rapiat. 

2.  Usus.  Cum  quilibet  prudens  omnes  orationis  suae  partes  ita 
accommodet,  ut  scopo  eius  inserviant,  et  ea  quae  scopo  repugnant,  re- 
movere  conetur,  ita  ut  scopus  velut  anima  orationis  sit,  eius  cognitionem 
interpretem  multum  iuvare,  in  propatulo  est;  in  specie 

a)  Dictionum  ambiguarum  sensum  manifestat,  ut  Gal.  2,  6  ex- 
cludit  expositionem,  iuxta  quam  oodsv  [wc  dcaipeptc  esset  verbum  regens 
et  •'710  Twv  doy.ouvTojv  elvac  tc  eius  subiectum,  ita  ut  sensus  esset: 
quod  ad  me  attinet,  nolo  esse  aliquid  in  oculis  eorum,  qui  sunt  aliquid, 
i,  e.  Apostolorum.  Hunc  enim  sensum  scopus  s.  Pauli  excludit,  qui 
ut  iudaizantes  accusatores  suos  confundat,  Hierosolyma  eo  venit,  quo 
Apostoli  Evangelium  eius  confirmarent, 

b)  Docet  utrum  dictio  aliqua  proprie  sit  accipienda  an  improprie. 
Sic  verba  Christi  Joan.  3,  5:  «Nisi  quis  renatus  fuerit  ex  aqua  et 
Spiritu  s,,  non  potest  introire  in  regnum  Dei»  proprie  accipienda  sunt, 
non  improprie  de  aqua  spirituali  seu  doctrina  evangelica,  quia  scopus 
Christi  erat  Nicodemum  instruere,  quomodo  homo  possit  in  regnum 
Christi  ingredi. 

c)  Indicat,  num  significatio  aHquorum  verborum  absolute  sit  acci- 
pienda  an  relative,  sub  respectu  aHquo.  Sic  cum  solos  abusus  Judaeorum 
Christus  corrigere  voluerit,  ea  quae  Matth.  cap.  5.  de  prohibitione  iura- 
menti  dicit,  non  sunt  absolute  sumenda. 

d)  Manifestat,  quaenam  partes  sint  sermonis  essentiales  et  quaenam 
solum  per  accidens,  ex.  gr.  ornatus  causa,  ut  in  parabola  de  virginibus 
prudentibus  et  fatuis  (Matth.  25,  i  — 12)  virginum  numerus  specialem 
significationem  non  habet,  cum  scopus  Christi  ibi  sit  ad  vigilantiam 
incitare. 

e)  Indicat,  cur  Scriptores  sacri  quaedam  narraverint  aliaque  omi- 
serint.  Sic  scopus  EvangeHi  s.  Joannis,  sciHcet  probare  Christi  divinitatem 
et  supplere,  quae  ab  EvangeHstis  praecedentibus  omissa  fuerunt,  rationem 
pandit,  cur  quaedam  ab  eis  relata  ipse  non  proferat. 

f)  Docet,  num  aHquis  propriam  mentem  aperiat,  an  ex  aHorum 
sententia  loquatur.  Sic  si  aHquis  docet,  demonstrat  et  praecipue  si  id 
uberius  facit,  suam  opinionem  proponere  censendus  est.  E  contra  si 
loquens  e  concessis  argumentatur,  aHos  refutat,  interdum  ex  aHorum 
sententia  loquitur,  ut  cum  Christus  Dominus  Matth.  12,  26  dicit :  t  Si 
satanas  satanam  eiicit,  adversus  se  divisus  est,  quomodo  ergo  stabit 
regnum  eius?»  nullo  modo  Judaeorum  opinionem  de  satanae  per  satanam 
eiectione  admittit,  sed  ex  concesso  ad  hominem  argumentatur. 

3,  Fontes.    Scopus  loquentis  dignoscitur: 

a)  Ex  aperta  auctoris  declaratione,  ut  Ecclesiastes  initio  et  in  fine 
operis  sui,  et  Christus  Dominus  Matth.  25,  13  parabolae  de  decem 
virginibus  scopum  ipse  indicat  verbis :  «Vigilate  itaque,  quia  nescitis 
diem  neque  horam». 


■92  Caput  VIII:  De  criteriis  externis. 

b)  Ex  orationis  argumento.  Inquirendum  est,  quid  auctor  saepius 
repetat  atque  inculcet. 

c)  Ex  orationis  occasione ;  homo  enim,  ut  certum  consilium  capiat, 
circumstantiis  diversis  ad  hoc  moveri  solet,  et  ita  quoque  auctores  sacri 
interdum  scripserunt,  ut  dubia  removerent  aut  vitia  impugnarent  aut 
animum  debilium  erigerent. 

d)  Ex  traditione,  qua  interdum  conservatum  est,  cur  hic  vel  ille 
auctor  sua  scripta  exaraverit. 

§   36. 
Orationis  auditores  et  lectores  ceteraque  adiuncta  historica. 

1.  Auctor  quilibet  proxime  suos  auditores  vel  lectores  alloquitur, 
indeque  tali  modo  se  exprimit,  ut  ab  eis  intelHgatur.  Sic  ex.  gr.  Christus 
Dominus  alio  modo  loquitur  cum  pharisaeis  et  scribis,  alio  modo  cum 
suis  discipulis  et  iterum  alio  modo  cum  agricoHs.  Hinc  interpretem 
quam  maxime  nosse  interest,  quibusnam  auctor  sacer  librum  suum  de- 
stinaverit,  quosnam  in  singuHs  Hbri  partibus  alloquatur  et  quaenam  fuerit 
eorum  condicio  et  cultura. 

Hoc  enim  modo  saepe  sensus  dictorum  determinatur,  elHpses  pan- 
duntur,  cur  auctor  haec  et  non  aHa  dixerit,  cur  responsum  interdum 
prorsus  omne  negaverit  indicatur,  ut  cur  Matth.  26,  62  s.  Christus 
Dominus  responsum  non  dederit;  cum  enim  verba  a  testibus  allata 
responsione  indigna  essent  et  iudices,  qui  eius  mortem  omni  sub  con- 
dicione  intendebant,  omne  eius  responsum  vanum  ducerent,  Christus 
responsum  nullum  dedit. 

Lectores  vel  auditores  cognoscuntur : 

a)  ex  ipsius  auctoris  declaratione, 

b)  ex  orationis  argumento, 

c)  ex  testimonio  aUorum  fide  dignorum. 

2.  Multo  faciHus  s.  Scripturam  inteUigere  poterimus,  si  etiam 
ceterarum  personarum  et  rerum,  quae  in  s.  Scriptura  describuntur  vel 
ad  quas  saltem  alluditur,  notitiam  nobis  comparabimus.  Innumerae 
enim  sunt  allusiones  ad  popuH  israeHtici  et  finitimorum  eius  historiam, 
reHgionem,  culturam,  mores,  consuetudines,  quae  dictorum  sensum  et 
rationem  interdum  obscuram  reddunt,  sed  cognitae  mentem  s.  Scriptorum 
aperiunt. 

Sic  ex.  gr.  puerorum  Betlehemiticorum  strages  (Matth.  2,  16 — 18) 
possibiHs  apparebit  cuiHbet,  qui  Herodis  crudeHtatem  apud  Flavium 
Josephum  et  aHos  scriptores  profanos  legerit.  Qui  formam  domuum 
orientaHum  noverit,  facile  inteUiget  illud  Christi  (Matth.  10,  27):  «Quod 
n  aure  auditis,  praedicate  super  tecta»  ;  tecta  enim  Judaeorum  quemad- 

modum  adhuc  in  Palaestina  inveniuntur,  plana  fuerunt.  E  situ  locorum 
in  s.  Scriptura  commemoratorum  bene  noto  rationem  nominum  quorundam 
deteget,  ut  cur  mare  Mediterraneum  in  s.  Scriptura  « mare  occidentale, » 
mare  Mortuum    «mare  ad  orientem»   vocetur  etc. 

Propterea  interpres  s.  Scripturae  bene  noverit  oportet : 

a)  historiam  populi  israelitici  et  populorum  ei  vicinorum,  ^) 

b)  geographiam  biblicam,  ^) 

c)  antiquitates  biblicas.  ^) 

Harum  et  similium  disciplinarum  scientiam  iam  Origenes  incul- 
caverat,  raonens  s.  Gregorium  Thaumaturgum  (ep.  ad  Gregorium  Neo- 
caes.),  ut  -a  ifx6y.Aca  fjia&rjixaTa  addisceret,  i.  e.  geometriam,  musicam, 
grammaticam,  rhetoricam,  astronomiam.  Et  uberius  de  historiae  alia- 
rumque  scientiarum  necessitate  disseruit  s.  Augustinus  (De  Doctr. 
Christ.   2,   29  ss.). 


*)  Opera  catholica  consulenda:  D.  B.  Haneberg,  Geschichte  der  biblischen 
Ofifenbarung,  ed.  4.  Regensb.  1876;  /.  Danko,  Historia  revelationis  V.  et  N.  T. 
Viennae  1866;  F.  Vigouroux,  La  Bible  et  les  decouvertes  modernes,  Paris.  187955; 
Aeni.  Schopfer,  Geschichte  des  Alten  Testamentes,  Brix.   1893  s. 

°)  Laur.  Clem.  G-ratz,  Schauplatz  der  heil.  Schrift,  ed.  2.  Monaci  1858; 
B.  BieSS,  Biblische  Geographie,  Friburgi  1872;  eiusdem:  Atlas  Scripturae  sacrae 
ib.   1896;   V.  Gruerin,  La  terre  sainte,  Paris   1882  ss. 

Res  naturales  describunt:  P.  Gultrera,  Flora  biblica,  Palermo  1861 ;  et 
Fauna  biblica,  Palermo  1880;  L.  Gl.  Fillion,  Atlas  d'histoire  naturelle  de  la  Bible, 
Lugd.    1884. 

^)  De  antiquitatibus  biblicis  agunt:  D.  B.  Haneberg,  Religiose  Alterthiimer 
der  Bibel,  ed.  2.  Monaci  1869;  Paul  Scholz,  Die  heil.  Alterthiimer  des  Volkes 
Israel,  Ratisb.  1868;  Fillion,  Atlas  archeologique  de  la  Bible,  Lugd.  1883;  Bern. 
Schdfer,  Die  religiosen  sow^ie  die  v?ichtigsten  hauslichen  u.  politischen  Alterthiimer 
der  Bibel,  ed.  2.  Monaster.  1891;  Petr.  Schegg,  Biblische  Archaeologie,  Friburgi  1887. 

Res  historicas,  geographicas,  naturales,  archaeologicas  continent  Dictionaria 
biblica;  catholica  duo  prodierunt:  Galmet:  Dictionnaire  historique,  critique,  chrono- 
logique,  geographique  de  la  Bible,  Paris  1722;  eius  editionem  latinam  adomavit 
J.  D.  Mansi.     Fr.   Vigouroux,  Dictionnaire  de  la  Bible,  Paris.    1892  ss. 

Protestantes  habent :  B.  Winer,  Bibl.  Realworterbuch,  ed.  3.  Lips.  1847; 
/ScAenftcZ, Bibel-Lexikon,  Lips.  1869 — 75;  Smith,  Adictionary  of  theBible,  London  1870.. 

CAPUT  IX. 

REGULAE  QUAEDAM  SPECIALES. 

§   37- 
Expositio  troporum. 

I.  Indoles  troporum  s.  Scriptiirae.  In  Libris  sacris  multas  locutiones 
tropicas  adesse,  notum  est.  Auctores  sacri  eis  usi  sunt  tum  ornatus 
causa,  tum  ut  veritates  quasdam  magis  inculcarent,  tum  etiam  ut  lecto- 
rum  corda  efficacius  moverent.^)  Est  autem  magnum  discrimen  inter 
tropos  a  nobis  usitatos  et  tropos  sacrae  Scripturae. 

a)  propter  indolem  populorum  orientalium,  qui  vivaciori  imaginatione 
praediti  esse  solent,  ita  ut  quae  nos  proprie  exprimimus,  ii  tropice 
efferant  troposque  nostris  audaciores  ament,  ut  ex.  gr.  Psaltes  facit 
(Ps.  77,  65)  depingens  Deum  de  Philistaeis  vindictam  sumentem:  «Ex- 
citatus  est  tamquam  dormiens  Dominus,  tamquam  potens  crapulatus  a 
vino,  et  percussit  inimicos  suos  in  posteriora.  »^3 

b)  propter  res  peregrinas,  a  quibus  tropos  desumunt.  Sic  Sapientia 
(Eccli.    24,17   ss.)  se  ipsam  celebrat  imaginibus,  quarum  quaedam  nobis 


*)  «Sciant  literati,  inquit  s.  Augustinus  CDe  Doctr.  Chr.  3,29),  modis  omnibu 
locutionis,  quos  grammatici  graeco  nomine  tropos  vocant,  auctores  nostros  uso  - 
fuisse.  Quos  tropos  qui  noverunt,  agnoscunt  m  Literis  Sanctis,  eorumque  scientia 
ad  eas  intelligendas  adiuvatur.>  «Convenit  sacrae  Scripturae,  quae  communiter 
omnibus  proponitur,  ut  spiritualia  sub  similitudinibus  corporalium  proponantur,  ut 
saltem  vel  sic  rudes  eam  capiant,  qui  ad  intelligibilia  secundum  se  capienda  non 
sunt  idonei»  (S.  Thomas  I.  q.  i.  a.  9).  «Dieser  anmuthige  Bilderreichthum  der 
heil.  Schrift  spricht  den  Leser  lieblich  an.  Er  soU  aber  nicht  einzig  zum  Schmucke 
dienen,  sondern  manohe  Gedanken  auf  eine  sehr  eindringliche  und  zugleich  viel- 
seitige  Weise  bezeichnen.  Das  Bild  beschaftigt  namlich  die  Phantasie  und  iiberlasst 
dem  Leser  oder  Zuhorer  noch  mancherlei  Entwicklungen,  welche  der  Redende  oder 
Schreibende  nicht  ohne  lange  Umschweife  und  doch  nicht  so  bezeichnend  hatte 
sagen  konnen.  An  die  Empfindung  richtet  sich  auch  das  Bild  und  regt  sie  wunder- 
barerweise  an,  um  Interesse  und  Warme  fiir  die  Sache  im  Herzen  des  Lesers  zu 
erwirken,  Die  Dichter  aller  Nationen  haben  darin  ein  Mittel,  auf  ihre  Leser  wie 
mit  einem  Zauber  zu  wirken,  und  sie  lassen  es  an  den  geeigneten  Stellen  nicht 
unbenutzt,  wie  von  Homer  an  bis  auf  den  jiingsten  Dichter  alle  zeigen»  (Loehnis, 
Grundziige  der  bibl.  Hermenentik  u.  Kritik,  Giessen   1849  p.  90). 

*j  Cf.  assyriacum  dur  appi  =  murus  nasi,  id  est  <genae»  et  similia. 

notae  sunt  aliae  autem  ignotae;  comparat  enim  se  cedro  Libani,  palmae, 
olivae  etc,  et  postea  prosequitur:  «Quasi  myrrha  electa  dedi  suavitatem 
odoris,  et  quasi  storax  et  galbanus  et  ungula  et  gutta  et  quasi  Libanus 
non  incisus  vaporavi  habitationem  meam  .  .  .  Ego  quasi  terebinthus 
extendi  ramos  meos.» 

c)  Propter  diversum  iudicium,  quod  de  rebus  habebant.  Propter 
diversam  enim  culturam  et  varias  consuetudines  habebant  in  pretio  res, 
quas  nos  viles  consideramus  et  viceversa.  Sic  Joseph  «primogenitus 
tauri»  appellatur  (Deut.  33,  17),  Issachar  «asinus  ossis  i.  e.  robustus» 
(Gen.  49,  14),  natio  «iuvenca  pulchri  oris»  dicitur  (Jer.  46,20).  Huius- 
modi  comparationes,  a  quibus  nos  abhorremus,  antiquis  Hebraeis  qui 
simplices  pastores  et  agricultores  erant,   omnino  obviae  erant. 

2.  Begulae  tropos  dignoscendi.  Jam  Apostoli  aliiqui  Christi  auditores 
interdum  ea,  quae  tropice  dixerat,  in  sensu  proprio  exponebant  et  vice 
versa.  Sic  ea,  quae  Jesus  de  regno  Dei  annunciaverat,  de  regno 
terrestri  intelligebant,  quae  tropice  de  pharisaeorum  fermento  asseruerat, 
de  pane  communi  exponebant,  et  nonnisi  serius  Christi  discipuU  cogno- 
verunt,  de  suo  corpore  eum  enunciasse  illud:  «Solvite  templum  hoc, 
et  in  tribus  diebus  excitabo  illud»  (Joan.  2,  19 — 22);  immo  hodiedum 
de  pluribus  s.  Scripturae  dictionibus  disputatur,  sintne  accipiendae 
proprie  an  figurate.  Ut  ergo  interpres  hac  in  re  securus  incedat,  se- 
quentem  regulam  observet: 

Verba  sacrae  Scripturae  in  sensu  proprio  sunt  accipienda,  nisi 
ratio  manifesta  tropum  adesse  suadeat.  —  Hanc  regulam  iam  s,  Augus- 
tinus  sequentibus  verbis  statuit:  «Servabitur  in  locutionibus  figuratis 
regula  huiusmodi,  ut  tamdiu  versetur  diligenti  consideratione,  quod 
legitur,  donec  ad  regnum  charitatis  perducatur.  Si  autem  hoc  iam 
proprie  sonat,  nulla  putetur  figurata  locutio»  (De  Doctr.  Christ.  3,  15). 
Ratio  huius  regulae  in  promptu  est:  Vocabulorum  enim  significatio 
propria  natura  prior  est  quam  translata,  quae  ornatus,  delectationis  vel 
etiam  necessitatis  causa  adhibetur;  inde  auctor  quilibet  proprie  loqui 
praesumendus  est,  nisi  aliud  constet. 

Ea  autem,  quae  tropi  praesentiam  manifestant,  sunt: 

a)  Si  subiectum  et  praedicatum  sunt  heterogenea  seu  talia,  ut 
praedicatum  subiecto  proprie  convenire  non  possit,  ut  cum  dicitur: 
«lapides  clamant»,   «montes  ut  arietes  exultant»   et  similia. 

Observandum  tamen  est,  ea  quae  de  Christo  primo  aspectu  sibi 
pugnantia  asseruntur,  non  esse  semper  tropi  indicium.  Cum  enim  in 
eo  duplex  sit  natura,  una  divina  altera  humana,  in  una  persona  con- 
iunctae,  praedicata,  quae  primo  obtutu  dissonantia  apparent,  ei  con- 
veniunt,    dummodo    ad  subiectum  correlatum    referantur.     Inde  ei  con- 

veniunt  ea,  quae  in  primo  capite  Evangelii  asseruntur  de  eius  divinitate: 
eum  ab  aeterno  extitisse,  Deum  esse,  et  ea  quae  deinde  de  eius  nati- 
vitate  e  Virgine,  de  vita  humana,  passione  et  morte  edicuntur. 

b)  Saepe  contextus  docet,  num  locutio  sit  propria  an  figurata. 

c)  Scopus  auctoris.  Itaque  si  auctor  leges  fert  aut  accuratius 
doctrinam  aliquam  exponit  vel  historiam  narrat,  tropi  non  sunt  quae- 
rendi,  saltem  non  audaciores;  e  contra  in  partibus  poeticis  tropi  sae- 
pissime  adsunt. 

d)  Loci  paralleli;  sic  Christus  Dominus  Joan.  ii,  14  aperte 
Lazarum  mortuum  esse  profitetur,  ex  quo  etiam  ibidem  v.  1 1  dictum : 
«Lazarus  amicus  noster  dormit»,   de  mortis  somno  exponendum  est. 

3.  Eegulae  tropos  exponendi.  Quodsi  iam  tropum  adesse  constat, 
eum  accurate  exponere  oportet,  quem  in  finem  :  • 

a)  inquirendum  est,  a  quanam  re  tropus  desumatur.  Solent  autem 
Hebraei  tropos  depromere: 

a)  ex  visihili  rerum  natura,  eius  produetis  et  phaenomenis,  Populus  vitae 
pastoritiae  et  agriculturae  deditus,  qualis  Israelitae  erant,  facile  de  natura 
eum  circumdante  loquitur,  quapropter  et  imagines  ex  ea  desumit.  Hinc 
astra  et  terra,  montes  et  valles,  maria,  fluvii  et  fontes,  lapides,  plantae 
et  animalia  tam  saepe  in  Antiquo  Testamento  occurrunt  scriptoribusque 
inserviunt  ad  res  alias  depingendas.  Praecipue  de  plantis,  imbribus  et 
rore  loqui  amant,  quia  eis  res  erant  ad  vitam  maxime  necessariae.  Cfr, 
ex.  gr.  Joel.  2,  2  ss. :  «Quasi  mane  expansum  super  montes  populus 
multus  et  fortis :  similis  ei  non  fuit  a  principio  .  .  .  Ante  faciem  eius 
ignis  vorans  et  post  eum  exurens  fiamma ;  quasi  hortus  voluptatis  terra 
coram  eo,  et  post  eum  solitudo  deserti,  neque  est,  qui  effugiet  eum. 
Quasi  aspectus  equorum  aspectus  eorum,  et  quasi  equites  sic  current. » 
Ps.  I,  3.  4:  «Et  erit  tanquam  Hgnum,  quod  plantatum  est  secus  decursus 
aquarum,  quod  fructum  suum  dabit  in  tempore  suo,  et  folium  eius  non 
defluet. » 

/5)  E  vita  quotidiana,  e  moribus  et  consuetudinibus  populi.  Ratio  vivendi 
IsraeHtarum  admodum  simplex  erat;  primum  enim  vitae  pastoritiae  dediti 
erant,  dein  etiam  agros  colebant,  ut  viri  belHcosi  autem  semper  etiam 
prompti  erant  ad  hostium  incursus  reiiciendos.  Hinc  e  vita  nomadica, 
ex  agricultura  et  arte  belHca  tanquam  fontibus  largis  quam  plurimae 
imagines  desumptae  sunt,  ut  cum  coelum  tentorio  comparatur  (Ps.  103, 
2  al.),  fiHa  Babylonis  areae  (Jer.  51,  33),  Deus  bellatori.  Intima  inter 
Deum  et  populum  israeHticum  relatio  apte  imagine  matrimonii  depingitur, 
quaeHbet  huius  popuH  infideHtas  ut  adulterium,  et  Dei  erga  populum 
ingratum  misericordia  tamquam  adulterae  receptio  repraesentatur. 

7-)  Ex  religione,  quae  legibus  suis  totam  vitam  privatam  et  pubH- 
cam  regebat.     Sic  ex.  gr.  peccati  aboHtio  sub  imagine  deletae  immun- 

ditiei  leviticae  repraesentatur  (Zach.  13,  i),  cultus  divinus  a  Messia 
introducendus  ut  iuge  sacrificium  et  ministerium  leviticum  depingitur 
(Jer.   33,    18). 

o)  Ex  Mstoria.  Sic  chaos  ante  opus  distinctionis  et  ornatus  existens 
prophetae  Jeremiae  (4,23  ss,)  est  imago  futurae  vastitatis  terrae  sanctae; 
in  Psalmis  aliisque  libris  saepe  occurrit  imago  civitatum  Sodomae  et 
Gomorhae  deletarum,  servitutis  aegypticae,  transitus  miraculosi  per  mare 
Rubrum  etc. 

b)  Interpres  inquirat,  qualis  tropi  species  dicto  inhaereat;  secus 
enim  confusio  oriri  posset. 

c)  Hisce  iam  detectis,  rationem  similitudinis  accuratius  inquirat  et 
quousque  se  extendat,  investiget,  seu  aliis  verbis:  videat,  quid  sit  tertium 
comparationis.  Hac  in  re  interpretem  minus  etymologia  iuvat  quam 
contextus  et  loci  paralleli.  Sic  dolores  sunt  tertium  comparationis  in 
Num.  33,  55:  «Sin  autem  nolueritis  interficere  habitatores  terrae,  qui 
remanserint,  erunt  vobis  quasi  clavi  in  oculis  et  lanceae  in  lateribus 
et  adversabuntur  vobis  in  terram  habitationis  vestrae. »  Versu  sequenti 
enim  dicitur  :  «Quidquid  illis  cogitaveram  facere,  vobis  faciam.»  Brevitas 
est  ratio  similitudinis,  cum  Os.  6,  4  de  poenitentia  dicitur:  «Misericordia 
vestra  quasi  nubes  matutina  et  quasi   ros    mane  pertransiens. » 

Tertium  comparationis  praecipue  in  exponendis  allegoriis  rhetoricis 
(praeserlim  in  parabolis)  est  investigandum  neque  plus  iusto  extendatur. 
«Permulta  sane  allegoriis  et  parabolis  admixta  esse  solent,  quae  non 
ad  rem  significatam,  sed  unice  ad  perfectionem  imaginis  atque  ad  or- 
natum  sermonis  spectant;  ut  adeo  hic  prorsus  idem  habeat  locum,  quod 
in  statuis  aut  picturis  symbohcis  obtinet,  in  quibus  ipsa  dumtaxat  integra 
figura  est  symbolum  rei  significatae  et  significat  id,  quod  pictor  aut  sculptor 
indicare  voluit :  ex.  gr.  matrona,  velatis  ocuHs  libram  in  manu  tenens, 
sistitur  ceu  symbolum  iustitiae ;  atque  prout  in  his  quisque  prudens 
unice  integram  figuram,  e.  g.  matronam  ipsam,  cum  principalibus  ad- 
iunctis,  nempe  oculis  velatis  et  Hbra  considerat  et  expHcat,  in  ceteris 
autem,  quae  unice  ad  complendam  figurae  integritatem  adiicienda 
erant,  uti  in  capillis,  digitis,  unguibus,  fimbriis  etc.  nullam  quaerit  sig- 
nificationem,  ne  fors  rideatur  a  pictore  :  ita  etiam  in  allegoriarum  aut 
parabolarum  sensu  constituendo  tantum  pars  principalis  cum  essentiali- 
bus  adiunctis  explicanda,  nequaquam  autem  singula  anxie  scrutanda 
sunt.  Quare  si  quis  in  parabola  de  filio  prodigo,  postmodum  poeni- 
tente,  ad  patrem  reverso,  ac  benigne  excepto  Luc.  15,  11  ss.  ea,  quae 
dicuntur  de  prima  stola,  de  calceamentis,  de  annulo,  vitulo  saginato  etc. 
quae  nonnisi  ad  ornandam  imaginem  adiecta  sunt,  et  generatim  tantum 
gaudium  exprimunt,  —  ad  ipsam  principalem  doctrinam  referret  atque 
singulis  distinctum  sensum  subesse  existimaret,  certe  insulsam  proferret 
interpretationem.  Sensum  vero  totius  huius  parabolae,  spectata  occasione, 

contextu    etc.  ita    constituere    licet :    Deus    serio   poenitentiam    agentes 
benigne  in  gratiam  recipit,  peccata  iis  remittit,  eosque  beneficiis  ornat. » ^) 

§  38. 
Expositio  prophetiarum. 

I.  Notio.  In  s.  Scriptura,  imprimis  in  Antiquo  Testamento,  multae 
prophetiae  occurrunt. 

Propheta  (jrpocprjTYjg)  vi  etymologiae  significat  loquentem  et  prae- 
sertim  talem,  qui  ex  mente  et  voluntate  alterius  loquitur.  Eandem 
significationem  habet  correspondens  vox  hebraica  ^"'^; ,  ut  deprehendi- 
mus  ex  verbis  Dei  ad  Moysen  dictis,  cum  ad  Pharaonem  accedere  re- 
cusaret,  eo  quod  non  esset  sat  eloquens :  «Ecce  constitui  te  Deum 
Pharaonis,  et  Aaron  frater  tuus  erit  propheta  tuus.  Tu  loqueris  ei 
omnia,  quae  mando  tibi,  et  ille  loquetur  ad  Pharaonem.»  Speciali  modo 
autem  propheta  appellatur,  qui  futura  praedicit.^) 

Ad  munus  suum  exercendum  propheta  exornatur  a  Deo  lumine 
prophetico,  quo  de  rebus  iudicat  et  interdum  etiam  novas  species  sive 
sensibiles  sive  imaginarias  sive  intellectuales  accipit.  «Per  donum  pro- 
phetiae,  inquit  s.  Thomas  (II.  II.  q.  173  a.  2.),  confertur  aliquid  hu- 
manae  menti  supra  id,  quod  pertinet  ad  naturalem  facultatem,  quantum 
ad  iudicium  per  influxum  luminis  intellectuaUs  et  quantum  ad  accep- 
tionem  seu  repraesentationem  rerum,  quae  fit  per  aliquas  species.  .  .  . 
Horum  autem  duorum  principaHus  est  primum  in  prophetia,  quia 
iudicium  est  completivum  cognitionis.  .  .  .  Repraesentantur  autem  divi- 
nitus  menti  prophetae,  quandoque  quidem  mediante  sensu  exterius 
quaedam  formae  sensibiles,  sicut  Daniel  vidit  scripturam  parietis,  ut 
legitur  Dan.   5.;    quandoque  autem   per    formas    imaginarias,    sive  om- 


')  J.  Banolder,  Hermeneutica  ed.  2.  p.   153  s. 

')  «Cognitio  prophetica  est  per  lumen  divinum,  quo  possunt  omnia  cognosci 
tam  divina  quam  humana,  tam  spiritualia  quam  corporalia,  et  ideo  revelatio  pro- 
phetica  ad  omnia  huiusmodi  se  extendit  ....  Considerandum  tamen  est,  quod 
quia  prophetia  est  de  his,  quae  procul  a  nostra  cognitione  sunt,  tanto  aliqua  magis 
ad  prophetiam  pertinent,  quanto  longius  ab  humana  cognitione  existunt.  Horum 
autem  est  triplex  gradus.  Quorum  unus  est  eorum,  quae  sunt  procul  a  cognitione 
huius  hominis  sive  secundum  sensum  sive  secundum  intellectum,  non  autem  a 
cognitione  omnium  hominum.  Secundus  autem  gradus  est  eorum,  quae  excedunt 
universaliter  cognitionem  omnium  hominum,  non  quia  secundum  se  non  sint  cogno- 
scibilia,  sed  propter  defectum  cognitionis  humanae,  sicut  mysterium.Trinitatis.  Ulti- 
mus  autem  gradus  est  eorum,  quae  sunt  procul  ab  omnium  hominum  cognitione, 
quia  in  se  ipsis  non  sunt  cognoscibilia,  ut  contingentia  futura,  quorum  veritas  non 
est  determinata.  Et  quia  quod  est  universaliter  et  secundum  se,  potius  est  eo  quod 
est  particulariter  et  per  aliud,  ideo  ad  prophetiam  propriissime  pertinet  revelatio 
eventuum  futurorum»  (S.  Thomas  II.  II.  2.  171   a.  3.). 

nino  divinitus  impressas,  non  per  sensum  acceptas,  vel  etiam  divinitus 
ordinatas  ex  his,  quae  a  sensibus  sunt  acceptae,  sicut  Jeremias  vidit 
ollam  succensam  a  facie  aquilonis,  ut  habetur  Jer.  i  ;  sive  etiam  im- 
primendo  species  intelligibiles  ipsi  menti,  sicut  patet  de  his,  qui  accipiunt 
scientiam  vel  sapientiam  infusam,  sicut  Salomon  et  Apostoli.  Lumen 
autem  intelligibile  quandoque  quidem  imprimitur  menti  humanae  divinitus 
ad  diiudicandum  ea,  quae  ab  aliis  visa  sunt,  sive  etiam  ad  iudicandum  se- 
cundum  divinam  veritatem  ea,  quae  cursu  nalurali  homo  apprehendit, 
sive  etiam  ad  diiudicandum  veraciter  et  efficaciter  ea,  quae  agenda 
sunt.  Sic  igitur  prophetica  revelatio  quandoque  quidem  fit  per  solam 
luminis  influentiam,  quandoque  autem  etiam  per  species  de  novo  im- 
pressas  vel  aliter  ordinatas.» 

Inde  fit,  ut  non  omnia,  quae  in  libris  prophetarum  leguntur, 
prophetiae  strictius  sumptae  sint,  seu  futurorum  praedictiones ;  e  contra 
in  libris  historicis  praeter  eventuum  praeteritorum  relationes  multae 
prophetiae  reperiuntur. 

2 .  Quomodo  prophetiae  dignoscmtur  ?  Interpretem  quaerentem,  ubinam 
prophetia  adsit,  iuvant : 

a)  Introductio  ad  illum  textum  propheticum,  quae  interdum  se- 
quentia  ut  prophetiam  manifestat,  ut  cum  2.  Reg.  7,  4  dicitur:  «Factum 
est  autem  in  illa  nocte  et  ecce  sermo  Domini  ad  Nathan,  dicens.» 

b)  Hagiographi  Novi  Testamenti,  ut  cum  Matth.  1,22  s.  dicitur : 
«Hoc  autem  totum  factum  est,  ut  adimpleretur,  quod  dictum  est  a 
Domino  per  prophetam  dicentem :  Ecce  Virgo  in  utero  habebit  etc» 
(Js.   1,   14.) 

c)  Antiquae  Synagogae  et  Ecclesiae  traditio;  hoc  modo  ex.  gr. 
Ps.  44  propheticus   dicitur. 

d)  Deficientibus  hisce  indiciis,  interpres  quandoque  in  ipso  textu 
ob  argumenti  elevationem  aut  formae  sublimitatem  prophetiae  signa 
reperiet,  ut  Js.   9,   i    ss. 

3.  Interpretatio  prophetiarum.  Ubi  interpreti  de  prophetia  constat, 
ad  eius  rectam  interpretationem  accedat,  quem  in  finem  sequentia 
observet : 

a)  Prophetiae  initium  et  finem  indicet ; 

b)  argumentum  eius  secundum  usum  loquendi,  criteria  interna  et 
externa  consideret; 

c)  inquirat,  utrum  prophetia  sit  absoluta  an  condicionata ; 

d)  in  historia  prophetiae,  quam  interpretatur,  adimpletionem 
quaerat,  cum  hoc  modo  ipsi  textui  prophetico  interdum  lumen  afiferatur. 

Prophetiarum  messianicarum  adimpletio  in  libris  Novi  Testamenti  et 
Ecclesiae  historia,  prophetiarum  quae  ad  populum  israeliticum  et 
nationes  ei  vicinas  ^)  referuntur,  in  eorum  historia  reperiet ; 

e)  tempus  praenunciatorum  bene  distinguat;  prophetae  enim  saepe 
unica  imagine  plures  eventus  tempore  distantes  depingunt,  futura  tan- 
quam  eventus  praeteritos,  praesentes  aut  saltem  mox  imminentes 
delineant. 


^)  De  vaticiniis  contra  gentes  Israelitis  vicinas  cf.  opus  «De  oneribus  biblici& 
contra  gentes»  auctore  C.  Bohart.     Insulis   1893. 

S  39- 
Praenotamina. 

Hucusque  regulas  attulimus,  quarum  ope  sensus  s.  Scripturae, 
tanquam  libri  sermone  humano  conscripti,  eruatur.  Verum  hae  regulae 
interpreti  sacro  non  sufficiunt,  cum  Scriptura  sacra  Hber  sit  divinus, 
id  est  Deum  habens  auctorem,  quo  inspirante  scriptores  sacri  libros 
suos  exararunt. 

Non  est  nostrum,  inspirationem  ipsam  probare  eiusque  limites  in- 
dicare;  propterea  neque  de  quaestione  agemus,  num  inspiratio  verbalis 
sit  admittenda,  quam  multi  veteres  contra  auctores  recentiores  docent. 
Cum  tamen  sententia,  inspirationem  ad  singula  verba  extendi,  interdum 
rationibus  impugnetur,  quae  nullam  vim  probativam  habent,  liceat  hic 
earum  aliquas  ad  tyronum  utilitatem  referre : 

«Veterum  illa  assertio  ex  eo  certe  impugnari  nequit,  i"  quod  sit 
magna  in  variis  Libris  styli  diversitas,  a  patribus  etiam  ac  doctoribus 
scholasticis  indicata.  Divinus  scilicet  influxus  sacrorum  auctorum  indoli 
sese  accommodat,  quemadmodum  Deus  generatim  causas  creatas  secun- 
dum  naturam  earum  capacitatemque  movet. 

2"  Neque  illud  tanti  ponderis  esse  videtur,  quod  patres  «non 
verba,  aiunt,  in  Scripturis  consideranda,  sed  sensum»  (Cf.  Hieron.  ep. 
ad  Pamm.;  August.  De  Cons.  Evang.  1.  2.  n.  66);  iis  enim  locis 
patres  veram  interpretandi  rationem  edisserunt  adversus  eos,  qui  verba 
materialiter  tantum,  non  formaliter,  hoc  est,  mere  propter  se,  non  propter 
sensum  per  verba  expressum,  considerant. 

3**  Posita  inspiratione  verbali,  non  sequitur,  ut  versiones  ram 
S.  Scriptura  vocari  nequeant.  Namque  verba  originalium,  in  alium 
sermonem  conversa,  modo  versio  sincera  sit,  non  nisi  materialiter  mutari 
videntur. » ^) 


^)  /.  V,  De  Groot,  Ord.  Praed.,  Summa  Apologetica  de  Ecclesia  catholica. 
Ed.  2.  Ratisbonae  1892  p.  627.  Cf.  etiam  P.  Lagrange  O.  Pr. :  <Une  pensee  de 
s.  Thomas  sur  Tinspiration  scripturairo  in  Revue  biblique   1895  p.  563  ss. 

CAPUT  X. 

DE  REGULIS,  QUAE  EX  INSPIRATIONE 
S.  SCRIPTURAE  DERIVANTUR. 

^S>-c 


§  40. 

Animi  dispositio  in  s.  Scriptura  interpretanda. 

1.  Cum  s.  Scripturae  auctor  principalis  sit  ipse  Deus,  eam  s. 
Patres  et  doctores  quidam  non  incongrue  Litteras  appellarunt,  quas 
Pater  Caelestis  nobis  per  scriptores  sacros  ad  nostram  utilitatem  misit. 
Ardens  igitur  a  nobis  requiritur  studium,  ut  sensum  illarum  litterarum 
cognoscamus.  Si  enim  extra  patriam  degentes  parentum  litteras  nobis 
missas  iterum  atque  iterum  legimus  earumque  singula  verba  ponderamus, 
multo  diligentius  Litterae  Patris  caelestis  a  nobis  legendae  sunt  earum- 
que  sensus  accurate  investigandus. 

2.  Requiritur  etiam  recta  animi  dispositio;  libri  sacri  legendi  sunt 
debita  cum  intentione,  attentione,  humilitate,  mente  fideli. 

a)  Becta  intentio  in  legente  requiritur,  quia  s.  Scriptura  non  est 
nobis  data  curiositatis  gratia,  sed  ut  bene  monet  s.  Augustinus  (c.  Faust. 
13,  18)  «ad  commemorationem  fidei  nostrae  et  ad  consolationem  spei 
nostrae  et  ad  exhortationem  caritatis  nostrae.» 

b)  Bebita  attentio  adsit,  ut  Deum  ad  nos  loquentem  intelligamus 
neve  eius  verba  falso  interpretemur.  «Honora  Scripturam  Dei,  inquit 
s.  Augustinus  (in  Ps.  146,  6),  honora  verbum  Dei  etiam  non  apertum; 
differ  pietate  intelligentiam.  NoH  protervus  esse,  noh  accusare  aut 
obscuritatem  aut  quasi  perversitatem  Scripturae.  Perversum  hic  nihil 
est,  obscurum  autem  aliquid  est,  non  ut  tibi  negetur,  sed  ut  exerceat 
accepturum.  Ergo  quando  obscurum  est,  medicus  ille  fecit,  ut  pulses; 
voluit,  ut  exercereris  in  pulsando;  voluit,  ut  pulsanti  aperiret.  Pulsando 
exerceberis,  exercitatus  latior  efficieris,  latius  factus  capies,  quod  donatur. 
Ergo  noli  indignari,  quod  clausum  est;  noli  recalcitrare  adversus  obs- 
cura  et  dicere:  Melius  diceretur,  si  sic  diceretur.  Quando  enim  tu 
potes  sic  dicere  aut  iudicare,  quomodo  dici  expediat?  Sic  dictum  est,^ 
quomodo  dici  debuit.  Non  corrigat  aeger  medicamenta;  novit  ea  me- 
dicus  modificare;  ei  crede,  qui  te  curat.» 

c)  Humilitas  maxime  necessaria  est,  ut  ipse  s.  Augustinus  in  se 
expertus  est.  «Cum  primo  puer  ad  divinas  Scripturas  ante  vellem 
afferre  acumen  discutiendi,  quam  pietatem  quaerendi,  ego  ipse  contra 
me  perversis  moribus  claudebam  ianuam  Domini  mei ;  cum  pulsare  de- 
berem,  ut  aperiretur,  addebam,  ut  clauderetur.  Superbus  enim  audebam 
quaerere,  quo.d  nisi  humilis  non  potest  invenire  .  .  .  Ego  miser,  cum 
me  ad  volandum  idoneum  putarem,  reliqui  nidum  et  prius  cecidi,  quam 
volarem»   (Sermo   51,5). 

Quae  omnia  facile  nos  monebunt,  ut  ferventi  oratione  a  Deo 
lumen  necessarium  petamus.  «Non  solum  admonendi  sunt  studiosi 
venerabilium  Scripturarum,  ut  in  Scripturis  sanctis  genera  locutionum 
sciant,  et  quomodo  apud  eas  aliquid  dici  soleat,  vigilanter  advertant 
memoriterque  retineant;  verum  etiam  quod  est  praecipuum  et  maxime 
necessarium,  orent  ut  intelligant,  in  eis  quippe  Litteris,  quarum  studiosi 
sunt,  legunt:  quoniam  Dominus  dat  sapientiam  et  a  facie  eius  scientia 
et  intellectus,  a  quo  et  ipsum  studium,  si  pietate  praeditum  est,  acce- 
perunt»  (S.  August.  De  Doctr.  Chr.  3,  37.).  «Magnus  error  eorum 
est,  qui  sine  Spiritus  Sancti  pecuHari  dono  Scripturam  sacram  existimant 
se  posse  vel  intelligere  vel  interpretari.  Quod  utique  donum,  quanto 
magis  sacris  Litteris  intelligendis  atque  interpretandis  opus  est,  tanto 
rarius  difficiliusque  contingit.  Nam  eruditionem,  verborum  copiam, 
multarum  linguarum  peritiam,  hominum  diligentia  praestat.  At  si  spi- 
ritus  quidem  peculiaris,  non  tam  ob  ipsius,  qui  percipit,  quam  ob  Ec- 
clesiae  utilitatem  gratuita  Dei  miseratione  donatus  sacrorum  Librorum 
interpreti  desit,  ieiuna  erunt  et  frigida  omnia,  quamlibet  elaborata  et 
diu  ante  excogitata  et  inventa  fuerint.  Immo  falsa  erunt  in  interpre- 
tatione  pleraque  humano  sensu  intelligentiaque  traducta»  (Melch.  Cano 
Ord.  Praed.     De  locis  theologicis  1.   2.  c.   14). 

d)  Mens  fidelis  interpretem  non  parum  iuvat,  ut  Dei  verborum 
sensum  verum  cognoscat.  «Multum  superbus,  inquit  s.  Augustinus 
(in  Ps.  147,  2)  et  praeceps  est  aeger,  qui  et  medicum  monere  audet 
etiam  hominem.  Consiliumne  audebit  dare  aeger  medico?  Ubi  homo 
aegrotat  et  Deus  curat,  magnum  pietatis  et  sanctitatis  initium  est,  ante- 
quam  scias,  quare  quid  dictum  sit,  credere  sic  dici  debuisse,  ut  dictum 
est.  Haec  enim  pietas  faciet  te  capacem,  ut  quaeras,  quod  dictum 
est,  et  cum  quaesieris  invenias,   et  cum  inveneris  gaudeas.» 

§  41- 
S.  Scripturae  veracitas. 

I.  Cum  Deus  sit  s.  Scripturae  auctor,  qui  neque  falli  neque  fallere 
potest,  sententiae  eius  hermeneutice  verae  simul  obiective  verae  sunt, 
id  est,  si  sententia  aliqua  in  s.  Scriptura  affirmatur,  certum  est,  eam 
etiam  in  se  veram   esse.     Inde  firmiter  tenendum  est,  omnem  interpretationem , 

quae  supponat  Scriptorem  inspiratum  errorem  docuisse,  reiiciendam  esse.  Id 
quod  recenter  Leo  XIII.  in  suis  encyclicis  (Prov.  Deus)  sequentibus 
verbis  inculcavit:  «Haec  est  antiqua  et  constans  fides  Ecclesiae,  solemni 
etiam  sententia  in  Conciliis  definita  Florentino  et  Tridentino ;  confirmata 
denique  atque  expressius  declarata  in  Concilio  Vaticano,  a  quo  absolute 
dictum:  «Veteris  et  Novi  Testamenti  libri  integri  cum  omnibus  suis 
partibus,  prout  in  eiusdem  Concilii  (Tridentini)  decreto  recensentur  et 
in  veteri  vulgata  latina  editione  habentur,  pro  sacris  et  canonicis  susci- 
piendi  sunt.  Eos  vero  Ecclesia  pro  sacris  et  canonicis  habet,  non  ideo 
quod  sola  humana  industria  concinnati,  sua  deinde  auctoritate  sint  ap- 
probati,  nec  ideo  dumtaxat,  quod  revelationem  sine  errore  contineant, 
sed  propterea  quod  Spiritu  Sancto  inspirante  conscripti,  Deum  habent 
auctorem)!'  (Sess.  3.,  c.  2.  de  revel.).  Quare  nihil  admodum  refert, 
Spiritum  Sanctum  assumpsisse  homines  tamquam  instrumenta  ad  scri- 
bendum,  quasi  non  quidem  primario  auctori,  sed  scriptoribus  inspiratis 
quidpiam  falsi  elabi  potuerit.  Nam  supernaturali  ipse  virtute  ita  eos 
ad  scribendum  excitavit  et  movit,  ita  scribentibus  adstitit,  ut  ea  omnia 
eaque  sola,  quae  ipse  iuberet,  et  recte  mente  conciperent  et  fidehter 
conscribere  vellent  et  apte  infalUbiU  veritate  exprimerent:  secus  non 
ipse  esset  auctor  sacrae  Scripturae  universae.  Hoc  ratum  semper  habuere 
ss.  Patres:  «Itaque,  ait  Augustinus,  cum  ilH  scripserunt,  quae  ille 
ostendit  et  dixit,  nequaquam  dicendum  est,  quod  ipse  non  scripserit: 
quandoquidem  membra  eius  id  operala  sunt,  quod  dictante  capite 
cognoverunt>  (De  Consensu  Evang.  1.  i.  c.  35);  pronunciatque 
S.  Gregorius  Magnus:  «Quis  haec  scripserit,  valde  supervacanee  quae- 
ritur,  cum  tamen  auctor  libri  Spiritus  Sanctus  fideliter  credatur.  Ipse 
igitur  haec  scripsit,  qui  scribenda  dictavit ;  ipse  scripsit,  qui  et  in  illius 
opere  inspirator  exstitit»  (Praef.  in  Job.  n.  2).  Consequitur,  ut  qui 
in  locis  authenticis  Librorum  sacrorum  quidpiam  falsi  contineri  posse 
existiment,  ii  profecto  aut  cathoHcam  divinae  inspirationis  notionem 
pervertant  aut  Deum  ipsum  erroris  faciant  auctorem.  Atque  adeo 
Patribus  omnibus  et  Doctoribus  persuasissimum  fuit,  divinas  Litteras, 
quales  ab  hagiographis  editae  sunt,  ab  omni  omnino  errore  esse  im- 
munes,  ut  propterea  non  pauca  illa,  quae  contrarii  aUquid  vel  dissimile 
viderentur  afiferre  (eadem  fere  sunt,  quae  nomine  novae  scientiae  nunc 
obiiciunt),  non  subtiliter  minus  quam  reHgiose  componere  inter  se  et 
conciHare  studuerint;  professi  unanimes,  Libros  eos  et  integros  et  per 
partes  a  divino  aeque  esse  afflatu  Deumque  ipsum  per  sacros  auctores 
elocutum  nihil  admodum  a  veritate  aHenum  ponere  potuisse.> 

2.  Verum  speciaHs  oboritur  quaestio  de  iis  s.  Scripturae  textibus, 
in  quibus  aHorum  verba  referuntur,  aut  auctor  sacer  suam  propriam 
mentem  manifestat.  Praesertim  primi  generis  exempla  frequenter 
occurrunt,  ut  verba  Jacob  ad  morientem  Esau  Gen.  27,  19,  sermo 
Achioris    in  Judith   historia  (Judith  c.   5),    sermones    amicorum    Jobi    in 

libro  Job,  verba  Apostolorum  in  Evangeliis  et  Actibus  Apostolorum, 
sermo  s.  Stephani  protomartyris  (Act.  c.  7),  canticum  Annae,  matris 
Samuelis  (i  Sam.  2,  i  ss.),  Beatae  Virginis  (Luc.  i,  46  ss.),  Zachariae 
(Luc.    I,   68  ss.)  etc. 

Ex  inspirationis  notione  patescit,  eiusmodi  verba  revera  prolata 
fuisse,  et  quidem  iis  in  circumstantiis,  quas  s.  Scriptura  indicat,  idque 
ab  interprete  firmiter  tenendum  est.  Aliud  autem  est,  de  interna  veri- 
tate  aut  falsitate  illorum  dictorum  disserere;  aliqua  falsa  esse,  ipse 
s.  Augustinus  iam  clarissime  affirmavit,  dicens:  «In  Evangeliis,  quam- 
vis  verum  sit  omnino,  quod  dicta  sint,  non  tamen  omnia,  quae  dicta 
sunt,  vera  esse  creduntur,  quoniam  multa  a  Judaeis  falsa  et  impia  dicta 
esse,  verax  Evangelii  Scriptura  testatur»  (Ad  Oros.  c.  Priscill.  9).  Qua- 
propter  interpres  criteriis  indiget,  quae  eum  iuvent  ad  dictorum  eius- 
modi  valorem  internum  diiudicandum. 

a)  Quod  spectat  ad  verba  aliorum  ab  hagiographis  relata,  sequentes 
regulae  statui  possunt: 

«)  Divina  auctoritate  gaudent  ea  verba  in  s.  Scriptura  relata, 
quae  Deus,  angeh,  prophetae  qua  prophetae  et  ApostoH  qua  Apostoli 
pronunciant.  De  verbis,  quae  ab  hagiographo  ipsi  Deo  attribuuntur, 
nulla  est  difficultas.  Angelos  vera  loqui,  deducere  possumus  ex  verbis 
s.  Pauli  (Hebr.  i,  14):  «Nonne  omnes  sunt  administratorii  spiritus, 
in  ministerium  missi  propter  eos,  qui  hereditatem  capient  salutis?»  Si 
igitur  tamquam  homines  loquuntur,  ut  rainistri  Dei  loquentes  censendi 
sunt.  Prophetae  et  Apostoli  interdum  tanquam  personae  privatae  lo- 
quentes  repraesentantur,  quare  tunc  verba  eorum  nonnisi  auctoritate 
humana  gaudent;  sed  auctoritate  divina  gaudent  eorum  verba,  cum 
officio  suo  funguntur,  id  quod  praecipue  tunc  adest,  quando  publice 
loquuntur.-^) 

Sola  pietas  personae  loquentis  non  sufficit  ad  hoc,  ut  eius  verba 
tamquam  inspirata  accipiamus,   cum  etiam  pius  falli  possit. 

/5)  Inspirata  sunt  etiam  verba  illarum  personarum,  quae  non  erant 
Apostoli  neque  munere  prophetico  in  sensu  proprio  fungebantur,  at 
nihilominus  ita  erant  affectae  in  momento,  quo  verba  sua  protulerunt, 
ut  lumine  prophetico  praeditae  censendae  sint.  Huc  pertinent  ex.  gr. 
verba  patriarchae  Jacob  morientis  (Gen.  49),  prophetia  Balaami  (Num. 
c.  23  et  24),  sermo  Tobiae  senioris  (Tob.  13,  14),  canticum  Simeonis 
(Luc.  2,  34 — 35),  Beatae  Virginis  (Luc.  i,  46  ss.),  Zachariae  (ib.  v.  68  ss). 


^)  Apostolorum  verba,  quae  in  Evangeliis  referuntur,  non  sunt  inspirata, 
saltem  communiter,  quia  ea  protulerunt,  antequam  Spiritum  s.  acceperunt ;  propterea 
etiam  a  Ciiristo  Domino  saepe  improbantur.  «Ipsi  Apostoli,  ait  s.  Augustinus  (ad 
Oros.  c.  Priscill.  9),  prae  ceteris  electi  et  Domini  lateribus  cohaerentes  eiusque  ore 
pendentes  multa  reperiuntur  improbanda  dixisse,  quae  commemorare  prolixum  est, 
ita  ut  beatus  Petrus  de  quibusdam  verbis  suis  non  solum  reprehendi,  sed  etiam 
-satanas  appellari  meruerit.> 

Quandoque  tamen  difficile  est  certum  iudicium  ferre,  num  persona 
quaedam  loquens  hoc  lumine  prophetico  affecta  fuerit,  idque  tunc  etiam, 
cum  persona  illa  Spiritu  s.  plena  fuisse  dicitur,  quoniam  ignoratur, 
sintne  verba  haec  plene  accipienda  et  etiam  ad  loqueniem  qua  talem 
referenda.  Exemplum  celeberrimum  habemus  in  sermone  s.  Stephani 
protomartyris,  qui  ex  mente  Melchioris  Cani,  viri  ut  apud  omnes  con- 
stat  in  theologia  et  s.  Scriptura  versatissimi,  vulgi  opinione  deceptus 
fuit    et  memoriae    lapsum  passus  est.      «Nos  autem  non  Stephanum  ab 

omni  lapsu,  sed  EvangeHstam  vindicare  debemus At  Stephanus 

plenus  erat  Spiritu  Sancto :  fateor.  At  Spiritus  loquebatur  in  eo :  et  id 
equidem  fateor.  Sed  ahter  in  Christo  Spiritus  loquitur,  aUter  in  pro- 
phetis  et  ApostoHs,  ahter  in  Stephano  et  Ambrosio.  Ac  certe  per 
hos  omnes  loquebatur.  Per  ConciHum  generale  Deus  Ecclesiae  loquitur, 
per  Ecclesiae  pastores  Deus  Ecclesiae  loquitur,  per  veteres  sanctos 
Deus  Ecclesiae  loquitur.  Et  hi  omnes  tamen  in  parvis  labi  possunt, 
memoria  praesertim,  ubi  lapsus  faciHor  est.  Scriptorum  ergo  sacrorum 
hoc  privilegium  est,  ut  nullus  eorum  in  scribendo  erret.  Apostolorum 
privilegium  est,  ut  nullus  eorum  in  docendo  erret.  Stephano  privi- 
legium  hoc  nec  ratio  concedit  nec  auctoritas.  Nec  vero  a  sacris 
auctoribus  aHenum  est,  errantium  quoque  verba  referre»  (De  locis 
theol.  1.   2.  c.   i8). 

Y)  Tamquam  inspirata  accipienda  sunt  etiam  verba  merorum  ho- 
minum,  quae  ab  hagiographis  recentioribus  tamquam  Scriptura  Dei 
formuHs  «Scriptura  dicit»,  «Scriptum  est»  simiHbusque  laudantur.  Sic 
S.  Paulus  (i.  Cor.  3,  19)  scribit:  «Scriptum  est  enim :  Comprehendam 
sapientes  in  astutia  eorum»,   quae  verba  EHphazi  sunt  (Job.   5,    13). 

0)  Pro  inspiratis  habeamus  oportet  ea  verba,  quae  ex  Ecclesiae 
consensu  taHa  sunt;  huiusmodi  est  ex.  gr.  canticum  B.  Virginis 
(Magnificat). 

e)  Interdum  e  soHs  reguHs  dialecticis  et  rhetoricfs  dnudicare 
possumus,  num  verba  aHqua  vera  et  inspirata  sint,  ut  ex.  gr.  in  Hbro 
Job,  in  quo  prologus  et  epilogus  certe  inspiratus  est,  simiHterque  verba 
Dei;  at  de  Jobi  et  trium  amicorum  eius  sermonibus  magna  est  diffi- 
cultas.  Etenim  multa  in  iis  vera  sunt  et  inspirata  agnoscuntur,  sed 
non  omnia,  cum  Deus  ad  EHphaz  dixerit:  « Iratus  est  furor  meus  in 
te  et  in  duos  amicos  tuos,  quoniam  non  estis  locuti  coram  me  rectum» 
(42,  7),  et  Job  de  se  ipso  asseruerit:  «Qui  leviter  locutus  sum,  quid 
respondere  possum?»  (39,  84)  de  quibus  Jobi  verbis  dicit  s.  Thomas: 
«Job  tripHciter  in  hoc  Hbro  invenitur  fuisse  locutus.  Primo  quidem 
quasi  repraesentans  affectum  sensuaHtatis  in  prima  quaestione,  cum 
dixit :  «Pereat  dies».  Secundo  exprimens  deHberationem  rationis  hu- 
manae,  dum  contra  amicos  disputaret.  Tertio  inspirationem  divinam, 
dum  ex  persona  Domini  verba  induxit.  Et  quia  humana  ratio  dirigi 
debet  secundum  inspiradonem  divinam,  post  verba  Domini,  quibus  quae 

secundum  rationem  humanam  dixerat,  reprehendit»  (S.  Thom.  in  Job. 
39  lect.  i).  Videtur  igitur  tota  res  iuxta  leges  dialogi  diiudicanda 
esse,  ita  ut  tamquam  auctoris  sententiam  accipiamus,  quod  in  dialogo 
refertur  ob  omnibus  disputantibus  admissum  et  ab  auctore  ipso  non 
improbatum. 

b)  Quod  autem  attinet  ad  verba  ipsius  hagiographi,  quibus  suam 
propriam  mentem  suosque  motus  aperit  aut  indeterminate  et  dubitanter 
loquitur,  interpres  ante  omnia  admittere  debet,  eum  ita  revera  affectum 
fuisse.     Quoad  valorem  illorum  verborum  internum  haec  statui  possunt: 

a)  Si  hagiographus  refert,  quid  ipse  prius  senserit,  non  est  illi 
sententiae  maior  auctoritas  concedenda  quam  humana,  quoniam  non 
est  supponendum  auctorem  illum  per  totam  vitam  suam  inspiratum 
fuisse,  sed  solummodo  cum  qua  hagiographus  scriberet. 

/5)  Cum  hagiographus  aliquid  ut  suum  proprium  narrat,  quemad- 
modum  ex.  gr.  s.  Paulus  facit  i.  Cor.  c.  7,  ubi  se  expresse  a  Deo  distinguit 
verbis:  «ceteris  ego  dico,  non  Dominus»  (ib.  v.  12),  narratio  nihilo- 
minus  canonica  et  inspirata  est,  quia  nihil  impedit,  quominus  Deus 
suam  sententiam  tamquam  sui  hagiographi  mentem  proponat.  Etiam 
homo  scribam  aliquem  movere  potest  ad  similem  exprimendi  modum, 
ita  ut  taliter  scripta  revera  etiam  dictantis  sententia  sint, 

/-)  Si  hagiographus  indeterminate  aut  dubitanter  loquitur,  ut  fit 
Joan.  2,  6:  «Erant  autem  ibi  lapideae  hydriae  sex  positae  secundum 
purificationem  Judaeorum,  capientes  singulae  metretas  binas  vel  ternas», 
eiusmodi  sententiae  inspiratae  et  canonicae  sunt;  licet  enim  Deo  ad 
homines  loquenti  humano  modo  se  exprimere. 

§  42. 
De  antilogiis. 

I.  Antilogia  dicitur  affirmatio  et  negatio  eiusdem  praedicati  de 
eodem  subiecto  sub  eodem  respectu  considerato. 

Huiusmodi  contradictiones  in  s.  Scriptura  admittendas  non  esse, 
ex  inspirationis  notione  manifestum  est.  Cum  enim  idem  sit  auctor 
principalis  omnium  Hbrorum  canonicorum  et  scriptores  humani  nonnisi 
eius  instrumenta  fuerint,  vera  contradictio  inter  textus  sacros  adesse 
non  potest  sed  solum  repugnantia  apparens,  quae  enantiophania  dicitur. 
Haec  est  constans  opinio  Patrum;  s.  Justinus  scribit  (c.  Tryph.  65): 
«Scripturas  inter  se  pugnare  nunquam  audebo  nec  cogitare  nec  dicere ; 
sed  si  qua  proponaturScriptura,  quae  eiusmodi  esse  videatur  et  praetextum^ 
quasi  alteri  esset  contraria,  praebeat,  ego,  cum  persuasum  habeam  nullam 
Scripturam  alteri  contrariam  esse,  fatebor  potius  me  non  inteUigere, 
quae  dicuntur.>  Et  s.  Augustinus  (epist.  82  ad  Hier.)  ait :  «Ego  enim 
fateor    charitati    tuae,    soHs    eis    Scripturarum    libris,    qui    iam    canonici 

appellantur,  didici  hunc  honorem  timoremque  deferre,  ut  nullum  eorum 
auctorem  scribendo  ahquid  errasse  firmissime  credam;  at  si  aliquid  in 
eis  ofFendero  litteris,  quod  videtur  contrarium  veritati,  nihil  aliud  quam 
vel  mendosum  esse  codicem  vel  interpretem  non  assecutum  esse,  quod 
dictum  est,  vel  me  minime  intellexisse  non  ambigam.» 

2.  Hisce  verbis  s.  Augustinus  tres  errorum  et  contradictionum 
apparentium  causas  generales  indicat,  scilicet : 

a)  codicem  mendosum,  veram  et  originariam  lectionem  non  re- 
ferentem;  ^) 

b)  versionem  non  fidelem  seu  sensum  textus  originarii  non  bene 
Teddentem ; 

c)  lectoris  ignorantiam,  verum  dictorum  sensum  non  percipientem 
-aut  non  attendentem  ad  personas,  quarum  verba  referuntur.  Interdum 
enim  hagiographus  refert  verba  personarum  non  inspiratarum,  quae  ut- 
pote  humana  falsitatem  continere  possunt. 

Praeter  has  generales  contradictionum  causas  speciales  quaedam 
assignari  possunt,  quae  interpretem  non  parum  iuvant  in  expOnendis 
locis  sibi  repugnare  videntibus. 

a)  In  locis  dogmaticis  sequentes  antilogiarum  causae  frequentiores 
sunt : 

a)  Diversum  scribendi  consilium.  Fines  enim  varii,  quos  sibi 
auctores  praefixerunt,  eos  movit,  ut  unus  circumstantias  interdum  has 
referat  et  alter  alias,  ut  unus  auctor  hoc  et  alter  alio  modo  rem  exprimat. 
Huc  spectant  illa  saepius  occurrentia  de  iuramentis  omittendis,  de  iniuriis 
non  repellendis  et  contradictio  apparens  in  iis,  quae  s.  Paulus  et  s. 
Jacobus  de  bonorum  operum  necessitate  scribunt. 

|9)  Modus  scribendi  minus  accuratus.  Auctores  sacri  enim  doc- 
trinam  suam  non  systematice  proponunt,  sed  prout  occasio  et  necessitas 
fert ;  inde  eadem  res  in  locis  diversis  sub  diversu  respectu  repraesentatur. 
Interdum  aliorum  verba  referentes,  hagiographi  ea  non  ad  verbum  allegant, 
sed  solum  sensum  exprimunt,  ut  cum  de  Christo  ad  Apostolos  loquente 
Marc.  6,  8  dicitur:  «Et  praecepit  eis,  ne  quid  toUerent  in  via,  nisi 
virgam  tantum»   et  Luc.   9,   3  :    «Nihil  tuleritis    in  via,    neque  virgam». 


')  Hoc  modo  praecipue  repugnantiae  in  numeris  s.  Scripturae  explicari 
possunt,  praesertim  ex  eo,  quod  Hebraei  interdum  numeros  non  plene  scribebant, 
sed  solis  alphabeti  signis  designabant,  in  quibus  transscribendis  facile  error  committi 
potuit.  In  stela  Mesae  et  in  inscriptione,  quae  in  aquaeductu  Siloe  inventa  est, 
numeri  quidem  plene  scribuntur,  at  in  Maccabaeorum  numismatibus  saepe  iam  solis 
alphabeti  signis  indicantur  lamvero  non  cogimur  credere,  illum  usum  tunc  temporis 
primum  invaluisse,  eum  nos  cum  reperire  possumus  Ex  hoc  scribendi  modo  expli- 
care  possumus  ex.  gr.,  cur  2.  Sam.  24,  13  septem  anni,  at  i.  Chron.  21,  12  tres 
tantura  occurrant :  signum     T     enim  cum     1     facile  permutari  potuit. 

-/-)  Indoles  linguarum  orientalium.  Occurrunt  enim  quaedam  iuxta 
nostrum  usum  loquendi  contradictoria,  quae  usu  loquendi  biblico  accuratius 
inspecto  minime  sibi  repugnant.  Hoc  modo  exponenda  sunt  verba  Christi 
Luc.  14,  26  :  «Si  quis  venit  ad  me  et  non  odit  patrem  suum  et  matrem 
et  uxorem  et  filios  et  fratres  et  sorores,  adhuc  autem  et  animam  suam, 
non  potest  meus  esse  discipulus,»  per  comparationem  ad  alios  textus, 
ubi  proximorura  amor  inculcatur,  ut  Ex.  20,  12:  «Honora  patrem  tuum 
et  matrem  tuam;»  Matth.  22,  39:  «Diliges  proximum  tuum  sicut  te 
ipsum;»  Math.  5,  44:  « Diligite  inimicos  vestros.  »  Odium  enim  in 
verbis  Christi  Luc.  1.4,  26  ex  usu  loquendi  non  est  absolute  intelli- 
gendum  sed  relative,  de  amore  minus  intenso. 

Huc  etiam  spectant  illi  textus  de  «fratribus  Jesu»  et  ille,  in  quo 
Christus  primogenitus  appellatur,  quae  B.  Virginis  virginitati  repugnare 
videntur ;  at  contradictio  apparens  facile  solvitur  ex  usu  loquendi  biblico, 
quia,  ut  s.  Hieronymus  optime  notat  (c.  Helvid.  4) :  «  quatuor  modis 
in  Scripturis  fratres  dicuntur:  natura,  gente,  cognatione,  aftectu,»  et 
(in  Matth.  i,  25,  c.  Helvid.  10)  «mos  est  divinarum  Scripturarum,  ut 
primogenitum  non  eum  vocent,  quem  fratres  sequuntur  sed  eum,  qui 
primus  natus  sit»  vel  «non  eum  tantum,  post  quem  et  alii,  sed  ante 
quem  nullus». 

d)  Diversae  eiusdem  vocis  significationes.  Sic  Gen.  22,  i  legimus : 
«Tentavit  Deus  Abraham,  ut  offerret  filium  suum  Isaac;»  Deut.  13,  3  : 
«Tentat  vos  Dominus  Deus,  ut  palam  fiat,  utrum  diligatis  eum;»  at 
Jac.  I,  13  legitur:  «Deus  neminem  tentat.»  Contradictio  non  est  nisi 
apparens,  cum  in  primis  duobus  textibus  voci  « tentare »  significatio 
«experimentum  facere»  adsit,  in  tertio  autem  loco  «ad  malum  morale 
incitare »   significet. 

s)  Diversa  hagiographorum  aetas.  Quemadmodum  enim  magister 
humanus  totam  suam  doctrinam  non  statim  initio  manifestat,  sed  dicenda 
discipuli  captui  attemperat,  ita  et  magister  divinus  fecit  respectu  veri- 
tatum  revelatarum,  indeque  in  Novo  Testamento  quaedam  occurrunt, 
quae  in  Antiquo  non  nisi  obscure  indicantur  aut  prorsus  ignota  sunt,. 
et  in  ipso  Novo  Testamento  sub  quodam  respectu  progressus  detegitur, 
ut  ex  verbis  ipsius  Christi  ad  discipulos  eruitur:  «Adbuc  multa  habeo 
vobis  dicere,  sed  non  potestis  portare  modo ;  cum  autem  venerit  ille 
Spiritus  veritatis,  docebit  vos  omnem  veritatem»  (Joan.  16,  12).  Prop- 
terea  etiam  in  libris  Antiqui  Testamenti  aliqua  praecepta  leguntur,  quae 
in  Novo  Testamento  non  obHgant,  sed  etiam  prohibentur,  ut  circumcisio 
(Gal.   5,   2). 

b)  In  locis  Mstoricis  repugnantiarum  apparentium  causae  frequen- 
tiores  sunt : 

a)  Omissio  alicuius  rei,  quam  alius  auctor  expresse  refert.  Hoc 
ex  capite  aUqui  interpretes  rationalistae  factorum  quorumdam  veritatero. 

historicam  negant,  at  perperam,  cum  unus  auctor  rem  ab  alio  commemo- 
ratam  silentio  praeterire  possit  aut  quia  eam  rem  ex  alio  auctore  notam 
praesupponit,   aut  quia  minus  intime  coniuncta  est  cum  fine  scriptionis. 

/9)  Diversus  auctorum  diversorum  narrandi  modus.  Auctores  enim 
iuxta  rationem  suorum  lectorum  vel  auditorum  sermonem  suum  disponunt 
et  uno  auctorum  rem  obiter  attingente,  numeros  rotundos  pro  determi- 
natis  indicante,  personas  non  accurate  determinante,  alter  rem  fusius  et 
accuratius  delineat  omnesque  circumstantias  depingit.  Ita  Matth.  26, 
8 — 12  dicitur  de  unctione  capitis  Christi  in  domo  Lazari  recumbentis : 
«videntes  discipuli  indignati  sunt  dicentes :  ut  quid  perditio  haec?  eto 
Sed  s.  Joannes  12,  i — 8  idem  describens  factum  asserit  solum  Judam 
verba  illa  dixisse. 

Y)  Diversitas  personarum  loquentium.  Interdum  enim  personae 
non  inspiratae  verba  referuntur,  quae  falsa  continere  possunt,  ut  cum 
I  Sam.  31,  4  dicitur,  Saulem  in  proelio  vulneratum  in  gladium  suum 
irruisse,  at  2  Sam.  i,  2  — 10  referantur  verba  Amalecitae  asserentis  se 
occidisse  Saulem.  Amalecitae  huius  sermo  enim  non  est  nisi  humanus 
mendaciumque  continet  spe  premii. 

d)  Multiplicitas  nominum  eiusdem  personae.  Sicut  enim  nunc  usus 
existit  apud  orientales,  ut  una  persona  plura  habeat  nomina,  ita  etiam 
temporibus  antiquis  erat;  inde  eadem  persona  mox  sub  uno  mox  sub 
altero  nomine  latet,  quod  interpretem  seducere  potest. 

c)  Ad  solvendas  antilogias  in  locis  propheticis  interpres  sequentes 
regulas  prae  oculis  habeat : 

o)  Si  una  prophetia  alteri  repugnare  videtur,  investiget  interpres, 
num  utraque  ex  Dei  voluntate  procedat,  an  una  ex  iis  in  sola  auctori- 
tate  privata  fundetur.  Sic  Nathan  2  Sam.  7,  3  approbat  intentionem 
Davidis  de  templo  exstruendo  ex  sua  auctoritate  privata ;  at  postea 
(v.  5 — 16)  meliora  a  Deo  edoctus  dicit,  templum  non  a  Davide  sed  a 
Salomone  exstruendum  esse. 

/3)  Si  prophetia  eventibus  sequentibus  repugnare  videtur,  quaerat 
interpres,  utrum  prophetia  absoluta  fuerit  an  condicionata.  Sic  verba 
Jonae  3,  4  :  «Adhuc  quadraginta  dies  et  Ninive  subvertetur»  condicio- 
nata  fuerunt,  sc.  nisi  Ninivitae  poenitentiam  egerint. 

y)  Si  de  eodem  subiecto  prospera  et  adversa  praedicuntur,  non 
idem  sed  diversum  tempus  spectatur.  Sic  IsraeHtis  mox  felicitas  promit- 
titur,  mox  calamitates,  quae  tamen  non  eodem  tempore  erant  eventurae. 

d)  Si  aliquod  vaticinium  in  s.  Scriptura  non  refertur  ut  impletum, 
inde  nondum  concludere  Hcet,  vaticinium  falsum  fuisse,  quia  in  Libris 
sacris  non  omnia  facta  narrantur. 

e)  Imagines  a  prophetis  adhibitae  non  sunt  nimis  premendae, 
sed  principaUs  tantum  significatio  retinenda  est.  Solent  enim  prophetae 

secundum  affectus  sui  vehementiam  etiam  vehementes,  audaciores  ad- 
hibere  imagines,  quae  non  semper  ad  litteram  exponendae  sunt.  Sic 
magnas  rerum  mutationes  saepe  terrae  motu,  siderum  casu,  soUs  et 
lunae  obscuratione  depingunt. 

§  43- 
De  contradictionibus   inter    s.  Scripturam    et   scientias  profanas. 

Quemadmodum  unius  hagiographi  sententia  doctrinae  alterius  re- 
pugnare  nequit,  ita  neque  inter  sententias  s.  Scripturae  et  ea,  quae 
scientiae  profanae  ut  certa  docent,  repugnantia  vera  existere  potest. 
Doctrina  haec  in  eo  fundatur,  quod  utriusque  veritatis,  tum  revelatae 
tum  naturaliter  notae,  auctor  est  Deus,  qui  sibi  contradicere  nequit. 
Propterea  summus  Pontifex  Leo  XIII  in  suis  encyclicis  (Prov.  Deus) 
docet :  «Eruditi  fideliter  tenear.t,  Deum,  conditorem  rectoremque  rerum 
omnium,  eumdem  esse  Scripturarum  auctorem ;  nihil  propterea  ex  rerum 
natura,  nihil  ex  historiae  monumentis  colligi  posse,  quod  cum  Scripturis 
revera  pugnet.»  Et  Concilium  Vaticanum  (Const.  De  fide  cathoiica 
cap.  4)  docet :  «Etsi  fides  sit  supra  rationem,  nulla  tamen  unquam  inter 
fidem  et  rationem  vera  dissensio  esse  potest :  cum  idem  Deus,  qui 
mysteria  revelat  et  fidem  infundit,  animo  humano  rationis  lumen  indi- 
derit,  Deus  autem  negare  seipsum  non  possit  nec  verum  vero  unquam 
contradicere». 

Non  licet  igitur  Scripturae  inspirationem  ad  solas  res  fidei  et 
morum  restringere  et  in  ceteris  possibilitatem  erroris  admittere.  « Nec 
enim  toleranda  est  eorum  ratio,  qui  ex  istis  difficultatibus  sese  expe- 
diunt,  id  nimirum  dare  non  dubitantes,  inspirationem  divinam  ad  res 
iidei  morumque,  nihil  praeterea,  pertinere,  eo  quod  falso  arbitrentur, 
de  veritate  sententiarum  cum  agitur,  non  adeo  exquirendum,  quaenam 
dixerit  Deus,  ut  non  magis  perpendatur,  quam  ob  causam  ea  dixerit. 
Etenim  libri  omnes  atque  integri,  quos  Ecclesia  tamquam  sacros  et 
canonicos  recipit,  cum  omnibus  suis  partibus,  Spiritu  Sancto  dictante, 
conscripti  sunt ;  tantum  vero  abest,  ut  divinae  inspirationi  error  ullus 
subesse  possit,  ut  ea  per  se  ipsa  non  modo  errorem  excludat  omnem, 
sed  tam  necessario  excludat  et  respuat,  quam  necessarium  est,  Deum, 
summam  veritatem,  nullius  omnino  erroris  auctorem  esse  ....  Nihil 
admodum  refert,  Spiritum  Sanctum  assumpsisse  homines  tamquam  instru- 
menta  ad  scribendum,  quasi,  non  quidem  primario  auctori,  sed  scrip- 
toribus  inspiratis  quidpiam  falsi  elabi  potuerit.  Nam  supernaturali  ipse 
virtute  ita  eos  ad  scribendum  excitavit  et  movit,  ita  scribentibus  adstitit, 
ut  ea  omnia  eaque  sola,  quae  ipse  iuberet,  et  recte  mente  conciperent 
et  fideliter  conscribere  vellent  et  apte  infallibili  veritate  exprimerent: 
secus  non  ipse  esset  auctor  sacrae  Scripturae  universae.  Hoc  ratum 
semper  habuere  ss.  Patres  :  «Itaque,  ait  Augustinus,  cum  illi  scripserunt, 
quae  ille  ostendit    et  dixit,    nequaquam    dicendum   est,    quod  ipse    non 

scripserit :  quandoquidem  raembra  eius  id  operata  sunt,  quod  dictante 
capite  cognoverunt  5>  (De  Cons.  Evang,  I,  i.  c.  35):  pronunciatque 
S.  Gregorius  Magnus :  «Quis  haec  scripserit,  valde  supervacanee  quaeritur, 
cum  tamen  auctor  libri  Spiritus  Sanctus  fideliter  credatur.  Ipse  igitur 
haec  scripsit,  qui  scribenda  dictavit;  ipse  scripsit,  qui  et  in  illius  opere 
inspirator  extitit »  (Praef.  in  Job.  n.  2).  Consequitur,  ut  qui  in  locis 
authenticis  Librorum  sacrorum  quidpiam  falsi  contineri  posse  existiment, 
ii  profecto  aut  catholicam  divinae  inspirationis  notionem  pervertant,  aut 
Deum  ipsum  erroris  faciant  auctorem». 

Omnis  igitur  inter  s.  Scripturam  et  scientias  profanas  contradictio 
mere  apparens  dicenda  est,  atque  interpretis  munus  est  occasione  data 
exphcare,  quomodo  eiusmodi  contradictio  orta  sit,  quod  ut  meHus  per- 
ficiat,   sequentia  prae  oculis  habeat : 

i)      quantum   ad  scientias  naturales 

a)  cavendum  est,  ne  omnia,  quae  in  Hbris  de  scientiis  naturalibus 
agentibus  circumferuntur,  semper  ut  vera  accipiamus.  Multa  enim  ex 
iis,  quae  asseruntur,  falsa  sunt,  aha  non  sunt  nisi  hypotheses,  funda- 
mentis  interdum  parum  solidis  superstructae,  pauca  autem  ut  veritas 
certissima  admitti  possunt.  Inde  deprehendimus  ipsos  homines  doctos 
in  huiusmodi  rebus  hodie  respuere,  quae  heri  admittebant,  ita  ut  qui 
ex.  gr.  prima  Geneseos  capita  exponeret  suamque  expositionem  semper 
iis,  quae  naturaHstae  excogitarunt,  accomodare  vellet,  saltem  quotannis 
commentarium  suum  mutare  deberet.  Hinc  illa  aurea  Leonis  XIII  verba  : 
«Sane,  quamquam  ea,  quae  speculatores  naturae  certis  argumentis  certa 
iam  esse  affirmarint,  interpres  ostendere  debet,  nihil  ScriptQris  recte 
expHcatis  obsistere,  ipsum  tamen  ne  fugiat,  factum  quandoque  esse,  ut 
certa  quaedam  ab  ilHs  tradita,  postea  in  dubitationem  adducta  sint  et 
repudiata»   (Prov.  Deus). 

b)  Caveat,  ne  s.  Scripturae  tribuat,  quod  ipsa  non  docet. 
«Plerumque,  inquit  s.  Augustinus  (De  Genesi  ad  Ht.  i,  19.  21),  accidit, 
ut  aHquid  de  terra,  de  caelo,  de  ceteris  mundi  huius  elementis,  de  motu 
et  conversione  vel  etiam  magnitudine  et  intervalHs  siderum,  de  certis 
defectibus  soHs  et  lunae,  de  circuitibus  annorum  et  temporum,  de 
naturis  animaHum,  fruticum,  lapidum  atque  huiusmodi  ceteris,  etiam 
non  Christianus  ita  noverit,  ut  certissima  ratione  vel  experientia  teneat. 
Turpe  est  autem  nimis  et  perniciosum  et  maxime  cavendum,  ut  christi- 
anum  de  his  rebus  quasi  secundum  christianas  Litteras  loquentem  ita 
deHrare  quiHbet  infideHs  audiat,  ut,  quemadmodum  dicitur,  toto  caelo 
errare  conspiciens  risum  tenere  vix  possit.  Et  non  tam  molestum  est, 
quod  errans  homo  deridetur,  sed  quod  auctores  nostri  ab  eis,  qui  foris 
sunt,  taHa  sensisse  creduntur  et  cum  magno  eorum  exitio,  de  quorum 
salute  satagimus,  tanquam  indocti  reprehenduntur  atque  respuuntur. 
Cum  enim  quemquam  de  numero  Christianorum  in  ea  re,  quam  optime 

norunt,  errare  deprehenderint  et  variam  scientiam  suam  de  nostris  libris 
asserere  :  quo  pacto  illis  libris  credituri  sunt  de  resurrectione  mortuorum 
et  de  spe  vitae  aeternae  regnoque  caelorum,  quando  de  his  rebus,  quas 
iam  experiri  vel  indubitatis  numeris  percipere  potuerunt,  fallaciter  puta- 
verint  esse  conscriptos?  Quid  enim  molestiae  tristitiaeque  ingerant 
prudentibus  fratribus  temerarii  praesumptores,  satis  dici  non  potest,  cum 
si  quando  de  prava  et  falsa  opinione  sua  reprehendi  et  convinci  coepe- 
rint  ab  eis,  qui  nostrorum  librorum  auctoritate  non  tenentur,  ad  defen- 
dendum  id,  quod  levissima  temeritate  et  apertissima  falsitate  dixerunt, 
eosdem  libros  sanctos,  unde  id  probent,  proferre  conantur  vel  etiam 
memoriter,  quae  ad  testimonium  valere  arbitrantur,  multa  inde  verba 
pronunciant,  non  intelligentes  neque  quae  loquuntur  neque  de  quibus 
affirmant. »  ^) 

c)  Cum  s.  Scriptura  non  sit  compendium  scientiarum  naturalium, 
adhibet  usum  loquendi  popularem  et  poeticum,  at  non  praecise  scientifi- 
cum.  «Non  legitur,  dicit  s.  Augustinus  (De  Act.  c.  Fel.  Man.  I,  9,  10) 
in  Evangelio  Dominum  dixisse :  mitto  vobis  Paracletum,  qui  vos  doceat 
de  cursu  solis  et  lunae.  Christianos  enim  facere  volebat,  non  mathe- 
maticos».  Et  Leo  XIII  nos  monet,  «scriptores  sacros  seu  verius  «Spiri- 
tum  Dei,  qui  per  ipsos  loquebatur,  noluisse  ista  (videlicet  intimam  ad- 
spectabilium  rerum  constitutionem)  docere  homines,  nulli  saluti  pro- 
futura»  (s.  Aug.  De  Gen.  ad  lit.  I,  9,  20);  quare  eos,  potius  quam 
explorationem  naturae  recta  persequantur,  res  ipsas  aliquando  describere 
et  tractare  aut  quodam  translationis  modo,  aut  sicut  communis  sermo 
per  ea  ferebat  tempora,  hodieque  de  multis  fert  rebus  in  quotidiana 
vita,  ipsos  inter  homines  scientissimos.  Vulgari  autem  sermone  cum  ea 
primo  proprieque  efferantur,  quae  cadant  sub  sensus,  non  dissimiliter 
scriptor  sacer  (monuitque  et  Doctor  Angelicus)  «ea  secutus  est,  quae 
sensibiliter  apparent»  (I.  q.  70.  a.  i  ad  3),  seu  quae  Deus  ipse,  ho- 
mines  alloquens,  ad  eorum  captum  significavit  humano  more»  (Prov. 
Deus).  Propterea,  si  Moyses  (Gen.  i,  16)  solem  et  lunam  luminaria 
magna  vocat,  non  est  tenendum,  solem  et  lunam  ad  instar  lampadum 
coelo  affixas  esse,  et  simul  esse  maxima  sidera;  loquitur  enim  humano 
more  secundum  ea,    quae    apparent.    Similiter    si    dicitur    (Jos.   10,  12) 


^)  Cf.  etiam  quae  dicit  s.  Thomas:  «Mihi  videtur  tutius  esse,  quae  philo- 
sophi  communiter  senserunt  et  nostrae  fidei  non  repugnant,  nec  sic  esse  asserenda 
ut  dogmata  fidei,  etsi  aliquando  sub  nomine  philosophorum  introducantur,  nec  sic 
esse  neganda  tamquam  fidei  contraria,  ne  sapientibus  huius  mundi  occasio  contem- 
nendi  doctrinam  fidei  praebeatur»  (opusc  10).  «In  huiusmodi  quaestionibus  duo 
sunt  observanda.  Primo  quidem,  ut  veritas  Scripturae  inconcussa  teneatur.  Secunde, 
cum  Scriptura  divina  multipliciter  exponi  possit,  quod  nulli  expositioni  aliquis  ita 
praecise  inhaereat,  ut  si  certa  ratione  constiterit,  hoc  esse  falsum,  quod  aliquis 
sensum  Scripturae  esse  credebat,  id  nihilominus  asserere  praesumat,  ne  Scriptura  ex 
hoc  ab  infidelibus  derideatur,    et   ne  eis  via  credendi  praecludatur>   (I.  q.  68,  a.   i). 

Josue  solem  stare  iussisse,  non  tenemur  credere  solem  communiter 
moveri;  auctor  enim  rem  expressit  modo  populari,  quem  nunc  quoque 
astronomiae  professores  non  raro  usurpant. 

2.  Idem  fere  dicendum  est  de  contradictionibus  inter  s.  Scrip- 
turam  et  historiam.  «Dolendum  enim,  multos  esse,  qui  antiquitatis 
monumenta,  gentium  mores  et  instituta  similiumque  rerum  testimonia 
magnis  ii  quidem  laboribus  perscrutentur  et  proferant,  sed  eo  saepius 
consilio,  ut  erroris  labes  in  sacris  Libris  deprehendant,  ex  quo  illorum 
auctoritas  usquequaque  infirmetur  et  nutet.  Idque  nonnulli  et  nimis 
infesto  animo  faciunt  nec  satis  aequo  iudicio,  qui  sic  fidunt  profanis 
libris  et  documentis  memoriae  priscae,  perinde  ut  nulla  eis  ne  suspicio 
quidem  erroris  possit  subesse,  libris  vero  Scripturae  sacrae,  ex  opinata 
tantum  erroris  specie,  neque  ea  probe  discussa,  vel  parem  abnuunt 
fidem.  Fieri  quidem  potest,  ut  quaedam  librariis  in  codicibus  de- 
scribendis  minus  recte  exciderint,  quod  considerate  iudicandum  est  nec 
facile  admittendum,  nisi  quibus  locis  rite  sit  demonstratum.  Fieri 
etiam  potest,  ut  germana  alicuius  loci  sententia  permaneat  anceps,  cui 
enodandae  multum  afferent  optimae  interpretandi  regulae»   (Prov.  Deus). 

a)  Hinc  ex  parte  historiae  sciat  interpres 

a)  in  libris  historicis  antiquorum  interdum  falsa  referri  aut  quia 
de  rebus  scripserunt,  quarum  accuratam  notitiam  scriptores  sibi  non 
acquisiverunt,  ut  dicendum  est  praesertim  de  iis,  quae  de  populi  sui 
initiis  composuerunt,  aut  quia  interdum  res  veras  omiserunt,  imprimis 
ut  populum  suum  et  reges  suos  in  meliorem  lucem  collocarent,  quemad- 
modum  Aegyptios  et  Assyrios  aliquando  fecisse  constat, 

/3)  Plura  documenta  antiqua,  praecipue  ea  quae  scriptura  hiero- 
glyphica  et  cuneiformi  exarata  sunt,  nondum  clare  inteUiguntur,  quibus- 
dam  locis  obscuris  remanentibus.  Inde  fit,  ut  ea,  quae  prius  in  eis 
legebantur,  nunc  omnino  respuantur  atque  novo  modo  explicentur. 

b)  Ex  parte  vero  Scripturae  sciendum  est, 

a)  eam  nolle  historiam  populorum  neque  populi  israeUtici  plene 
docere  neque  chronologfam  tradere,  sed  huiusmodi  tantum  per  acci- 
dens  tangit,  prout  Hbrorum  scopus,  occasio  aliaque  ferebant  adiuncta. 
Inde  Deus  permisit,  ut  in  hisce  accindentalibus  temporis  decursu  plures 
errores  scribarum  in  textum   introducerentur. 

/3)  Prae  oculis  habeat  interpres,  auctores  sacros  etiam  historica 
narrantes  modo  populari  loqui,  id  quod  diserte  exprimit  s,  Hieronymus : 
0  Consuetudinis  Scripturarum  est,  ut  opinionem  multorum  sic  narret 
historicus,  quomodo  eo  tempore  ab  omnibus  credebatur»  (in  Matth. 
14,  8)  et  «multa  in  Scripturis  sacris  dicuntur  iuxta  opinionem  illius 
temporis,  quo  gesta  referuntur,  et  non  iuxta  quod  rei  veritas  contine- 
bat»    (in  Jerem.   28,  10). 


SECTIO  III. 


CATHOLICA. 


§   44- 
De  interpretatione  s.  Scripturae  authentica. 

Hucusque  eas  regulas  tradidimus,  quarum  ope  privata  Librorum 
sacrorum  interpretatio  rite  instituitur;  at  praeter  eam  habetur  expositio 
authentica,  quae  fit  per  Ecclesiam,  cui  Deus  s.  Scripturam  custodiendam 
et  exponendam  commisit. 

I.  Concilium  Tridentinum  (sess.  4)  sequens  decretum  tulit:  «Prae- 
terea  (sacrosancta  Synodus)  ad  coercenda  petulantia  ingenia  decernit, 
ut  nemo  suae  prudentiae  innixus,  in  rebus  fidei  et  morum,  ad  aedifi- 
cationem  doctrinae  christianae  pertinentium,  sacram  Scripturam  ad  suos 
sensus  contorquens,  contra  eum  sensum,  quem  tenuit  et  tenet  sancta 
mater  Ecclesia,  cuius  est  iudicare  de  vero  sensu  et  interpretatione 
Scripturarum  sanctarum,  aut  etiam  contra  unanimem  consensum  Patrum, 
ipsam  Scripturam  sacram  interpretari  audeat,  etiamsi  huiusmodi  inter- 
pretationes  nullo  unquam  tempore  in  lucem  edendae  forent. »  —  Et 
quia  serius  de  decreti  huius  sensu  dubia  exorta  sunt,  Concilium  Vati- 
canum  (sess.  3.  c.  2)  ipsum  declaravit:  «Quoniam  vero,  quae  sancta 
Tridentina  synodus  de  interpretatione  divinae  Scripturae  ad  coercenda 
petulantia  ingenia  salubriter  decrevit,  a  quibusdam  hominibus  prave  ex- 
ponuntur,  Nos,  idem  decretum  innovantes,  hanc  illius  mentem  esse  de- 
claramus,  ut  in  rebus  fidei  et  morum,  ad  aedificationem  doctrinae 
christianae  pertinentium,  is  pro  vero  sensu  sacrae  Scripturae  habendus 
sit,  quem  tenuit  ac  tenet  sancta  mater  Ecclesia,  cuius  est  iudicare  de 
vero  sensu  et  interpretatione  Scripturarum  sanctarum ;  atque  ideo  nemini 
licere  contra  hunc  sensum,  aut  etiam  contra  unanimem  consensum  Pa- 
trum,  ipsam  Scripturam  sacram  interpretari » . 

Decretum  hoc  dogmaticum  et  positivum  indicat,  sensum  Ecclesiae 
etiam  in  determinatis  locis  amplectendum  esse,  et  verba  «in  rebus  fidei 

et  morum  ad  aedificationem  doctrinae  christianae  pertinentium  »  non 
sunt  exclusiva  i.  e.  non  conceditur  libertas  absoluta  exponendi  in  rebu 
historicis  et  physicis,  quia  etiam  in  his  rebus  interpretationes,  quae  dogma 
inspirationis  Librorum  sacrorum  offendunt,  ad  res  fidei  spectant,  de 
quibus  iudicandi  ius  Ecclesiae  competit.  Patet  id  ex  Actis  conciHi 
Vaticani.  Propositum  enim  fuit,  ut  verba  supra  citata  omitterentur  et 
quidem  ob  rationem  sequentem :  «  Si  in  rebus  fidei  et  morum  tantum 
Scriptura  accipi  deberet  iuxta  eum  sensum,  quem  tenuit  et  tenet  Ecclesia, 
in  rehquis,  puta  historicis  aliisque,  libera  cuique  daretur  ansa  sanctissimum 
Dei  verbum  pro  effraeni  lubitu  explicandi,  hac  praesertim  tempestate, 
in  qua  mythici,  rationalistae  sexcentique  errones  totam  ferme  Scripturam 
ad  fabulas  amandant.»  Sed  exceptioni  huic  Deputatio  fidei  reposuit : 
«Concedo,  quod  Ecclesia  ius  habet  non  solummodo  iudicandi  de  vero 
sensu  in  rebus  fidei,  i.  e.  in  dogmatibus,  ut  ita  dicam,  speculativis  et 
in  rebus,  quae  ad  mores  spectant ;  sed  etiam  in  rebus,  quae  ad  histori- 
cam  veritatem  etc.  pertinent.  Inde  vero  non  sequitur,  quod  iuxta  auctorem 
reverendissimum  huius  exceptionis  sequi  deberet.  Nam  quod  attinet  istas 
interpretationes  aut  non  sunt  contra  dogma  inspirationis  sacrae  Scripturae 
et  singularum  partium,  aut  sunt  contra  hoc  dogma.  In  casu  priori 
utique  libere  de  iis  interpretationibus  potest  disputari;  in  casu  posteriori 
si  tahs  interpretatio  veritatis  historicae  off^enderet  dogma  inspirationis, 
iam  utique  spectat  ad  res  fidei,  et  proinde  certe  Ecclesia  hac  de  re 
iudicandi  ius  habet». 

2.     Fundamenta  huius  expositionis  authenticae  sunt : 

a)  Infallihilis  Ecdesiae  aiictoritas.  In  theologia  dogmatica  probatur,. 
Deum  depositum  revelationis  Ecclesiae  commisisse.  Cum  autem  maxima 
ilHus  revelationis  pars  in  s.  Scriptura  contineatur,  in  aperto  est,  Ecclesiam 
nos  docere  non  solum,  quinam  Hbri  inspirati  sint,  sed  etiam  quomodo 
eorum  sensus  eruatur.  Cum  autem  Ecclesia  sola  infalHbiH  docendi 
auctoritate  gaudeat,  ea  sola  etiam  s.  Scripturam  authentice  potest  inter- 
pretari. 

b)  Indoles  s.  Scripturae.  Libri  sacri  non  raro  obscuri  sunt,  ut 
praeter  ea,  quae  paragrapho  3.  diximus,  ex  verbis  ipsius  Scripturae  et  ex 
factis  patet.  S.  Petrus  scribit,  in  s.  PauH  epistoHs  esse  « quaedam 
difficiHa  intellectu,  quae  indocti  et  instabiles  depravant,  sicut  et  ceteras 
Scripturas,  ad  suam  ipsorum  perditionem »  (2.  Petr.  3,  16).  De  Apo- 
stoHs  narratur,  eos  nonnisi  Christo  interprete  Scripturas  intellexisse : 
«Tunc  aperuit  ilHs  sensum,  ut  intelHgerent  Scripturas  »  (Luc.  24,  45). 
Et  vir  aethiops  testatur  (Act.  8,  30  s.),  se  non  intelHgere  textum  a  se 
lectum. 

Idem  probant  facta;  etenim  interpretes,  qui  Ecclesiae  auctoritatem 
in  exponenda  s.  Scriptura  non  admittunt,  sectas  et  haereses  multas 
genuerunt,  ita  ut  verum  esset  illud  Petri  Werenfels,  haeritici,  de  haereticis : 

Hic  liber  est,  in  quo  quaerit  sua  dogmata  quisque, 
Invenit  et  pariter  dogmata  quisque  sua. 

« Quamobrem  diffitendum  non  est,  ait  Leo  XIII  (Prov.  Deus) 
religiosa  quadam  obscuritate  sacros  Libros  involvi,  ut  ad  eos,  nisi  aliquo 
viae  duce,  nemo  ingredi  possit :  Deo  quidem  sic  providente  (quae  vul- 
gata  est  opinio  ss.  Patrum),  ut  homines  maiore  cum  desiderio  et  studio 
illos  perscrutarentur  resque  inde  operose  perceptas  mentibus  animisque 
altius  infigerent  intelligerentque  praecipue,  Scripturas  Deum  tradidisse 
Ecclesiae,  qua  scilicet  duce  et  magistra  in  legendis  tractandisque  elo- 
quiis  suis  certissima  uteretur.  Ubi  enim  charismata  Domini  posita  sint, 
ibi  discendam  esse  veritatem,  atque  ab  illis,  apud  quos  sit  successio 
apostolica,  Scripturas  nullo  cum  periculo  exponi,  iam  sanctus  docuit 
Irenaeus  (c.  Haer.  4,   26,   5)». 

c)  Traditio.  Ss.  Patribus  solemne  erat,  in  expositione  s.  Scripturae 
Ecclesiae  sensum  sequi.  Clemens,  Alex.  (1.  VI  Strom.)  tangit  obscuritates, 
quae  in  prophetarum  libris  et  Christi  sermonibus  inveniuntur,  atque  adiicit 
Scripturam  sine  erroris  periculo  ab  iis  intelligi,  «qui  ab  ipso  (Christo) 
declaratam  Scripturarum  expositionem  ex  Ecclesiastica  regula  retinentes 
conservant.  >  TertuUianus  scribit  (lib.  Praescript.  c.  19):  <  Illic  esse 
veritatem  Scripturarum  et  expositionum  et  omnium  traditionum  christia- 
narum,  ubi  apparuerit  esse  veritatem  disciplinae  et  fidei  christianae.> 
S.  Augustinus  (in  Joan.  tract.  18,  i) :  «Neque  natae  sunt  haereses,  .  .  . 
nisi  dum  Scripturae  bonae  intelligantur  non  bene  .  .  .  Itaque  carissimi .  .  . 
hanc  tenentes  regulam  sanitatis,  ut  quod  secundum  fidem,  qua  imbuti 
sumus,  intelligere  valuerimus,  tanquam  de  cibo  gaudeamus.»  At  fides 
iuxta  s.  Augustinum  Ecclesiae  auctoritate  definitur.  Et  (De  Doctr. 
Christ.  1.  3,  c.  2),  de  obscuris  et  ambiguis  s.  Scripturae  textibus  loquens 
ait :  <  Cum  ergo  adhibita  intentio  incertum  esse  perviderit,  quomodo 
distinguendum  aut  quomodo  pronunciandum  sit,  consulat  regulam  fidei, 
quam  de  Scripturarum  plenioribus  locis  et  Ecclesiae  auctoritate  percepit.> 
Pulcherrima  sunt  Vincentii  Lerinensis  verba  (Commonit.  2),  quibus  Patrum 
hac  de  re  doctrinam  resumit :  « Hic  forsan  requirit  aliquis :  cum  sit 
perfectus  Scripturarum  canon  sibique  ad  omnia  satis  superque  sufficiat, 
quid  opus  est,  ut  ei  ecclesiasticae  intellegentiae  iungatur  auctoritas? 
Quia  videlicet  Scripturam  pro  ipsa  sua  altitudine  non  uno  eodemque 
sensu  universi  accipiunt,  sed  eiusdem  eloquia  aHter  atque  aliter  alius 
atque  alius  interpretatur,  ut  paene  quot  homines  sunt,  tot  illius  sententiae 
erui  poss^  videantur.  Aliter  namque  illam  Novatianus,  aliter  Sabellius, 
aliter  Donatus  exponit,  aliter  Arius  .  .  .  aliter  postremo  Nestorius.  Atque 
idcirco  multum  necesse  est  propter  tantos  tam  varii  erroris  anfractus, 
ut  propheticae  et '  apostolicae  interpretationis  linea  secundum  ecclesiastici 
et  catholici  sensus  normam  dirigatur  > . 

Obi.  1.    Verbum   Dei    clarum    est,    nulla    indigens   interpretatione ; 

atqui  s.  Scriptura  est  verbum  Dei.    Ergo  non   requiritur  Ecclesiae  auc- 
toritas  ad  illud  interpretandum. 

Besp.  Concedimus  verbum  Dei  in  se  clarum  esse,  at  negamus 
illud  semper  clarum  esse  quantum  ad  nos,  prout  supra  ostendimus. 

Obi.  2.  Admissa  eiusmodi  expositione  Scripturarum  authentica, 
studia  biblica  iacent. 

Besp.  Negamus  simpliciter.  Interpres  enim  potest  illos  textus 
exponere,  quos  Ecclesia  nondum  exposuit,  et  quos  iam  interpretata  est, 
exegeta  illustrare  potest  et  veram  expositionem  contra  alias  defendere. 
Ecclesia  hoc  modo  interpretem  ducit,  ne  in  errores  incidat,  sicut  pharus 
nautae  scopulos  ostendit  veramque  monstrat  viam.  Propterea  etiam 
Ecclesia  quolibet  tempore  studia  bibhca  promovere  curabat.  Recte 
igitur  habetur  in  encycl.  «Prov.  Deus»  :  «Qua  plena  sapientiae  lege  ne- 
quaquam  Ecclesia  pervestigationem  scientiae  biblicae  retardat  aut  coercet, 
sed  eam  potius  ab  errore  integram  praestat  plurimumque  ad  veram  ad- 
iuvat  progressionem.  Nam  private  cuique  doctori  Uiagnus  patet  campus, 
in  quo,  tutis  vestigiis,  sua  interpretandi  industria  praeclare  certet  Ecclesiae- 
que  utiliter.  In  locis  quidem  divinae  Scripturae,  qui  expositionem 
certam  et  definitam  adhuc  desiderant,  effici  ita  potest,  ex  suavi  Dei 
providentis  consiHo,  ut,  quasi  praeparato  studio,  iudicium  Ecclesiae 
maturetur;  in  locis  vero  iam  definitis  potest  privatus  doctor  aeque 
prodesse,  si  eos  vel  enucleatius  apud  fidelium  plebem  et  ingeniosius 
apud  doctos  edisserat  vel  insignius  evincat  ab  adversariis.  Quapropter 
praecipuum  sanctumque  sit  cathoHco  interpreti,  ut  illa  Scripturae  testi- 
monia,  quorum  sensus  authentice  declaratus  est,  aut  per  sacros  auctores, 
Spiritu  sancto  afiflante,  uti  multis  in  locis  Novi  Testamenti,  aut  per 
Ecclesiam,  eodem  sancto  adsistente  Spiritu,  sive  solemni  iudicio  sive 
ordinario  et  universali  magisterio  (Conc.  Vatic.  sess  3.  c.  3  de  fide), 
eadem  ipse  ratione  interpretetur  atque  ex  adiumentis  disciplinae  suae 
convincat,  eam  solam  interpretationem,  ad  sanae  hermeneuticae  leges, 
posse  recte  probari. » 

CAPUT  XI. 

DE  REGULIS  INTERPRETATIONIS  CATHOLICAE 
AB  INTERPRETE  OBSERVANDIS. 

§   45- 

Interpres  tenetur  sensum  ab  Ecclesia  authentice  expositum 

amplecti  et  tueri. 

1.  Regula  haec  sponte  fluit  ex  immediate  antea  dictis.  Inde 
sensum  a  Summis  Pontificibus  vel  conciliis  oecumenicis  sive  directe  sive 
indirecte  definitum  admittere  et  defendere  obligamur. 

2.  Exempla  definitionis  directae  praebent  Conciliorum  Tridentini 
et  Vaticani  decreta.  Sic  Tridentinum  (sess.  5.  c.  2.  4)  definivit,  Apo- 
stolum  Rom.  5,  12  de  peccato  originali  loqui,  Joan.  3,  5  necessitatem 
baptismi  doceri,  et  aquam  veram,  naturalem  esse  de  necessitate  baptismi 
(Sess,  5.  c,  4  et  Sess.  7.  De  bapt.  c.  2),  verba  quibus  ss.  Eucharistiae 
Sacramentum  institutum  est  (Matth.  26,  26  s.,  Marc.  14,  22  ss.,  Luc. 
22,  19  s.  ;  I.  Cor.  II,  24  s.)  in  sensu  proprio  et  non  translato  intelli- 
genda  esse  (Sess.  13.  c.  i)  etc.  Concilium  Vaticanum  (Const.  de 
Eccl.  c.  I.)  definivit  Matth.  16,  16  ss.  et  Joan.  21,  15  ss.  exponenda 
esse  de  primatu  iurisdictionis  in  universam  Ecclesiam  B.  Petro  directe 
et  immediate  collato.  Expositionis  indirectae  exemplum  habetur  ex.  gr. 
in  Conc.  V.  Constantinopolitano,  quod  Theodori  Mopsuesteni  plurium 
textuum  expositiones  damnat  et  hoc  modo  interpreti  viam  rectam  indicat. 

3.  Cautela.  Caveat  interpres  ne  species  sensuum  ab  Ecclesia 
definitorum  confundat,  quoniam  interdum  substantia  sensus  definitur  non 
eius  qualitas.  Sic  definitum  est,  Is.  7,  14  «virgine»  intelligendam  esse 
B.  Virginem,  at  non  est  determinatum,  utrum  in  sensu  litterali  an  typico. 

§  46. 

Sensum  a  ss.  Patribus  traditum  interpres  amplecti  et  tueri  tenetur. 

I.  Secunda  reguJa,  quae  ex  Conciliorum  Tridentini  et  Vaticani 
decreto  sponte  sua  fluit,  respicit  Patrum  auctoritatem  in  s.  Scriptura 
exponenda;  sc.  in  rebus  fidei  et  morum  a  sensu,  quem  ss.  Patres  tra- 
diderunt,  recedere  non  hcet. 

2.  Probatur.  a)  Ss.  Patres  sensu  proprio  vocantur  illi  scriptores 
ecclesiastici,  qui  doctrina  orthodoxa,  sanctimonia,  antiquitate  notabiles, 
ab  Eccelsia  approbati  sunt.  Si  igitur  ss.  Patres,  cum  in  rebus  fidei  et 
morum  consentiunt,  errarent,  error  in  ipsam  Ecclesiam  infallibilem 
recideret,  quod  nullo  modo  admitti  potest. 

b)  Jdem  confirmatur  constanti  Ecclesiae  testimonio.  Scribit  ex. 
gr.  Origenes  (Tract.  29  in  Matth.),  s.  Scripturam  non  aliter  exponendam 
esse,  «nisi  quemadmodum  per  successionem  Ecclesiae  tradiderunt 
nobis»,  et  Clemens  Alex.  (Strom.  1.  7)  asserit  «illos,  qui  adversus  ec- 
clesiasticam  traditionem  Scripturas  interpretantur,  regulam  veritatis 
amisisse».  S.  Augustinus  (c.  Julian.  2,  9)  scribit :  «Quod  invenerunt 
(Patres)  in  Ecclesia,  tenuerunt ;  quod  didicerunt,  docuerunt ;  quod  a 
Patribus  acceperunt,  hoc  filiis  tradiderunt. »  Concilium  Trullanum  (c.  19) 
iam  diu  ante  Tridentinum  definierat :  « si  ad  Scripturam  pertinens  con- 
troversia  aliqua  excitata  fuerit,  ne  eam  aliter  interpretentur,  quam  quo- 
modo  Ecclesiae  luminaria  et  doctores  suis  scriptis  exposuerunt.»  In 
Concilio  Viennensi  sensus  verborum  Joan.  19,  33  s.  hoc  modo  de- 
claratus  est  :  «Nos  ad  sanctorum  Patrum  et  Doctorum  communem 
sententiam  apostolicae  considerationis  aciem  convertentes,  declaramusetc» 
Concilium Lateranense  V  {sess.  ii)statuit:  «Mandamus  omnibus  (Evangelii 
praedicatoribus),  ut  sacram  Scripturam  iuxta  interpretationem  Doctorum, 
quos  Ecclesia  vel  usus  approbavit   .   .   .,   explanent. » 

Obi.  1.    Admissa  ss.  Patrum  auctoritate,  interpretum  libertas  laeditur. 

Besp.  Libertatem  falsam  hoc  modo  laedi,  concedimus,  at  negamus 
Patrum  auctoritatem  libertati  verae  obstare,  cum  haec  nullo  modo  in 
eo  constet,  ut  homini  quodcunque,  sive  verum  sive  falsum,  cogitare  et 
loqui  liceat. 

Obi.  2.  Christo  Domino  obedientiam  praestare  debemus;  atqui 
Christus  per  s.  Scripturam  nos  docet :  ergo  Patrum  auctoritas  est 
reiicienda. 

Besp.  Obediendum  est  Christo  et  Ecclesiae  rectoribus,  quibus 
Servator  tamquam  ministris  utitur;  unauimis  autem  Patrum  consensus 
exprimit  doctrinam  Ecclesiae,  i.   e.   Christi  per  Ecclesiam  loquentis. 

3.  Cautelae  a)  Doctrinam  Patrum  tenere  obligamur  in  rebus 
fidei  et  morum;  quapropter  in  enc.  «Prov.  Deus»  legtur :  «Quod  vero 
defensio  Scripturae  sanctae  agenda  strenue  est,  non  ex  eo  omnes  aeque 
sententiae  tuendae  sunt,  quas  singuli  Patres  aut  qui  deinceps  interpretes 
in  eadeni  declaranda  ediderint :  qui,  prout  erant  opiniones  aetatis,  in 
locis  edisserendis,  ubi  physica  aguntur,  fortasse  non  ita  semper  iudi- 
caverunt  ex  veritate,  ut  quaedam  posuerint,  quae  nunc  minus  probentur. 
Quocirca  studiose  dignoscendum  in  illorum  interpretationibus,  quaenam 
reapse    tradant    tamquam    spectantia    ad    fidem    aut    cum    ea    maxime 

copulata,  quaenam  unanimi  tradant  consensu ;  namque  in  his,  quae  de 
necessitate  fidei  non  sunt,  licuit  Sanctis  diversimode  opinari,  sicut  et 
nobis',  ut  est  s.  Thomae  sententia  (in  Sent.   2.  dist.   q.   i.  a.   3).» 

h)  Praeterea  requiritur  Patrum  consensus  unanimis  non  quidem 
physice  seu  mathematice,  sed  moraHter  et  relative,  qualis  adesse  cen- 
setur,  cum  Patres  diversarum  nationum  eminentissimi  eiusdem  sunt 
opinionis  aut  si  longe  plures  consentiunt  et  alii  silent. 

c)  Consensus  requisitus  non  adest,  quando  Patres  sensum  alicuius 
textus  solum  per  modum  coniecturae  aut  opinionis  proponunt,  quin 
asserant,  locum  illum  hoc  vel  illo  modo  intelligendum  esse.  Potest 
etiam  fieri,  ut  Patres  in  aliquo  sensu  reiiciendo  consentiant,  at  non  sint 
eiusdem  sententiae  in  vero  sensu  adstruendo. 

4,  Quaeres,  undenam  Patrum  consensus  unanimis    sit  hauriendus? 

Bes}).,  eum  hauriendum  esse  ex  eorum  scriptis  praesertim  iis 
exegeticis,  ubi  sensum  htteralem  investigant,  atque  ex  eorum  operibus 
dogmaticis  et  polemicis.  Meminerit  tamen  interpres  etiam  ilHus  moniti 
Leonis  XIII:  «Caveat  idem  (i.  e.  interpres),  ne  illa  negligat,  quae  ab 
eisdem  Patribus  ad  allegoricam  similemve  sententiam  translata  sunt, 
maxime  cum  ex  htterali  descendant  et  multorum  auctoritate  fulciantur. 
Talem  enim  interpretandi  rationem  ab  Apostolis  Ecclesia  accepit,  suo- 
que  ipsa  exemplo,  ut  e  re  patet  liturgica,  comprobavit,  non  quod 
Patres  ex  ea  contenderent  dogmata  fidei  per  se  demonstrare,  sed  quia 
bene  frugiferam  virtuti  et  pietati  alendae  nossent  experti»    (Prov.  Deus). 

5.  Quacres,  num  Patrum  auctoritatem  interpreti  etiam  adversus 
acatholicos  allegare  liceat? 

Besp.  Omnino  licet,  tum  quia  Patres  Apostolorum  coetui  pro- 
piores  multa  ab  eis  tenent,  turo.  quia  scientia  praeclara  excelluerunt 
atque  usum  loquendi  biblicum  aliaque  interpreti  necessaria  omnino  nota 
habuerunt,  tum  etiam,  quia  acatholici  saepe  saltem  ad  suorum  patrum 
auctoritatem  provocant  et  interdum  —  cum  res  eis  favere  videtur 
—    etiam  Ecclesiae  Patrum  testimonia  contra  nos  proferunt. 

§  47- 
S.  Scriptura  iuxta  fidei  analogiam  exponenda  est. 

I.  <In  ceteris  analogia  fidei  sequenda  est  et  doctrina  catholica, 
qualis  ex  auctoritate  Ecclesiae  accepta,  tamquam  summa  norma  est 
adhibenda ;  nam,  cum  et  sacrorum  Librorum  et  doctrinae  apud  Ecclesiam 
depositae  idem  sit  auctor,  Deus,  profecto  fieri  nequit,  ut  sensus  ex 
illis,  qui  ab  hac  quoquo  modo  discrepet,  legitima  interpretatione  eruatur. 
Ex  quo  apparet,  eam  interpretationem  ut  ineptam  et  falsam  reiiciendam, 
quae  vel  inspiratos  auctores  inter  se  quodammodo  pugnantes  faciat  vel 

doctrinae  Ecclesiae  adversetur»  (Prov.  Deus).  Qua  de  causa  summus 
Pontifex  iure  meritoque  inculcat,  ut  interpres  tomnem  theologiam  egregie 
teneat » . 

2.  Analogiae  fidei  in  interpretationem  s.  Scriptnrae  duplex  est 
influxus:  alter  negativus,  alter  positivus.  Influxus  negativus  adest,  in- 
quantum  s.  Scripturae  [nullus  sensus  est  supponendus,  qui  fidei  analogiae 
repugnet ;  influxus  autem  positivus  hoc  involvit,  ut  textus  aliquam 
doctrinam  continens  iuxta  eandem  doctrinam,  prout  fide  tenetur,  ex- 
pHcetur. 

a)  Influxus  negativus  analogiae  fidei  fundatur  in  veritate  illa  cer- 
tissima,  eundem  s.  Scripturae  auctorem  etiam  Ecclesiae  assistere,  ne 
aliquid  falsi  doceat.  Si  igitur  Ecclesia  aHquid  docet  ut  credendum, 
s.   Scriptura  nequit  contrarium  asserere. 

Verum  hic  notanda  est  cautela:  etsi  sensus  analogiae  fidei  re- 
pugnans  falsus  sit,  tamen  non  licet  asserere,  eum  sensum,  qui  analogiae 
fidei  conformis  est,  semper  verum  esse  i.  e.  eum  in  certo  textu  inveniri ; 
plures  enim  sensus  possunt  analogiae  fidei  conformes  esse. 

b)  Influxus  positivus  analogiae  fidei  in  s.  Scripturae  interpretationem 
duobus  sequentibus  innititur  principiis: 

a)  Obscurum  e  clariori  interpretandum  est.  —  Sacram  Scripturam 
multis  in  locis  obscuram  esse,  constat ;  quapropter  primi  nominis  exegetae 
quorundam  locorum  sensum  aut  nullo  modo  percipiunt  aut  solas  coniec- 
turas  statuunt.  Ex  altera  vero  parte  certum  est,  fidei  analogiam  ea 
gaudere  claritate  et  firmitate,  ut  dogma  propositum  homini,  facile  ab 
eo  intelligatur,  prout  sc.  ab  homine  intelligi  potest.  Hinc  ex  clara  fidei 
doctrina  eadem  doctrina  s.  Scripturae  illustratur,  ut  ex.  gr.  ea,  quae  de 
divina  et  de  humana  Christi  natura  in  Scripturis  sibi  specie  contradi- 
centia  asseruntur,  ex  Ecclesiae  fide  clarescunt,  quae  clare  duas  in  Christo 
naturas  asserit  in  una  persona  coniunctas. 

/5)  Pars  illustratur  toto.  —  Doclrinae  revelatae  non  nisi  pars  in- 
venitur  deposita  in  s.  Scriptura,  tota  autem  in  Ecclesiae  traditione  et 
vivo  eius  magisterio;  hinc  e  plena  Ecclesiae  doctrina  s.  Scripturae 
lux  afifunditur,  ut  in  iis,  quae  de  Hgandi  et  solvendi  potestate  alibi 
omnibus  ApostoHs,  alibi  soh  Petro  dicta  sunt. 

Hoc  principium  autem  non  ita  intelligendum  est,  quasi  in  corre- 
spondente  s.  Scripturae  textu  semper  tota  Ecclesiae  de  illa  re  doctrina 
reperiatur ;  saepe  enim  sola  pars  in  textu  exponendo  continetur,  et  qui 
taU  textui  totam  doctrinam  supponeret,  sensum  inferret,  Hagiographi 
enim  non  ut  scholastici  modo  systematico  doctrinam  suam  in  uno  loco 
plene  exposuerunt,  sed  hanc  vel  illam  doctrinae  partem  solum  tetigerunt, 
prout  adiuncta  exigebant. 

§   48. 
De  interpretum  catholicorum  auctoritate. 

1.  Quartum,  quod  interpres  catholicus  observare  debet,  est 
exegetarum  catholicorum,  qui  post  Patres  floruerunt,  auctoritas  maxima, 
ita  ut  temerarium  sit  ab  eis  recedere,  cum  omnes  in  exponendo  textu 
dogmatico  consentiunt. 

2.  Probatur.  a)  Magis  credendum  est  in  propria  arte  homini, 
qui  eam  profitetur  et  ex  professo  tractat,  quam  alteri,  qui  id  minime 
ex  professo  facit.  «Nec  enim  sanus  haberetur,  qui  nautis  in  navigandi 
ratione  non  crederet»   (Melchior  Canus,  De  locis  theol.  1.   8  c.  4). 

b)  Ecclesia  in  exponenda  s.  Scriptura  errare  non  potest.  Atqui 
consensio  omnium  interpretum  catholicorum  in  re,  de  qua  quaerimus, 
mentem  Ecclesiae  exprimit;  «nec  ipsi,  ait  Joannes  a  S.  Thoma  (Cursus 
theol.  q.  I.  disp.  2,  a.  12.  n.  9.),  sic  concordant,  nisi  quia  Ecclesia 
virtualiter  ita  approbat  vel  definivit,  vel  e  Scriptura  deducitur. » 

Hinc  pulchre  Leo  XIII:  «Ceterorum  interpretum  catholicorum 
est  minor  quidem  auctoritas,  attamen,  quoniam  Bibliorum  studia  con- 
tinuum  quemdam  progressum  in  Ecclesia  habuerunt,  istorum  pariter 
commentariis  suus  tribuendus  est  honor,  ex  quibus  multa  opportune 
peti  liceat  ad  refellenda  contraria,  ad  difficiliora  enodanda.  At  vero  id 
nimium  dedecet,  ut  quis,  egregiis  operibus,  quae  nostri  abunde  re- 
liquerunt,  ignoratis  aut  despectis,  heterodoxorum  libros  praeoptet,  ab 
eisque  cum  praesenti  sanae  doctrinae  periculo  et  non  raro  cum  detri- 
mento  fidei,  explicationem  locorum  quaerat,  in  quibus  catholici  ingenia 
et  labores  suos  iamdudum  optimeque  collocarint.  Licet  enim  heterodo- 
xorum  studiis,  prudenter  adhibitis,  iuvari  interdum  possit  interpres 
cathohcus,  meminerit  tamen,  ex  crebris  quoque  veterum  documentis, 
incorruptum  sacrarum  Litterarum  sensum  extra  Ecclesiam  neutiquam 
reperiri  neque  ab  eis  tradi  posse,  qui,  verae  fidei  expertes,  Scripturae 
non  medullam  attingunt,  sed  corticem  rodunt»   (Prov.  Deus). 

3.  Singulorum  interpretum  auctoritas  maior  est  vel  minor  iuxta 
quod  magis  vel  minus  mentis  dotibus  et  animi  virtutibus,  quae  ad  s. 
Scripturae  interpretationem  requiruntur,  exornati  sunt. 

a)    Sunt  autem  ea,  quae  ex  parte  mentis  requiruntur : 

a)  ingenium  exegeticum  seu  facilitas  quaedam  alterius  cogitationes 
cognoscendi  et  diversas  de  textu  aliquo  emissas  hypotheses  et  ex- 
positiones  coHigendi ; 

/3)  iudicium  exegeticum  seu  facultas  quaedam,  cuius  ope  inter- 
pres  expositiones  varias  rite  diiudicat  atque  aestimat  et  cuiuslibet 
argumenti  vim  accurate  perpendit : 

y)  perfecta  theologiae  cognitio  atque  scientiarum  biblico  -  isagogi- 
carum. 

b)  Virtutes  animi,  quibus  interpres  praeditus  sit  oportet,  praesertim 
hae  sunt :  amor  s.  Scripturae,  amor  veritatis,  humiUtas  laborque  con- 
tinuus. 

4.  Interpretes  protestantici,  cum  s.  Scripturae  expositionem  dog- 
maticam  negligant,  hac  ex  parte  consulendi  non  sunt;  quoniam  autem 
cetera  plenius  et  accuratius  evolvunt,  scriptis  suis  exegeticis  interpreti 
catholico  interdum  prodesse  possunt,  id  quod  bene  noverat  s.  Augustinus 
monens  nos,  ut  etiam  haereticorum  et  ethnicorum  scriptis  ad  ss.  Litteras 
illustrandas  utamur:  «Philosophi  autem,  qui  vocantur,  si  qua  forte  vera 
et  fidei  nostrae  accomodata  dixerunt,  .  .  .  non  solum  formidanda  non 
sunt,  sed  ab  eis  etiam  tamquam  iniustis  possessoribus  in  usum  nostrum 
vindicanda»  (De  Doctr.  christ.  1.  2  c.  40J  et:  «Neque  enim  et  Htteras 
discere  non  debuimus,  quia  eorum  repertorem  dicunt  esse  Mercurium, 
aut  quia  iustitiae  virtutique  templa  dedicarunt  et,  quae  corde  gestanda 
sunt,  in  lapidibus  adorare  maluerunt,  propterea  nobis  iustitia  virtusque 
fugienda  est;  immo  vero,  quisquis  bonus  verusque  christianus  est, 
Domini  sui  esse  intelligat,  ubicumque  invenerit,  veritatem.  Quam  con- 
fitens  et  agnoscens,  etiam  in  Litteris  sacris  superstitiosa  figmenta  repudiet 
doleatque  homines  atque  caveat,  qui  cognoscentes  Deum,  non  ut  Deum 
glorificaverunt  aut  gratias  egerunt,  sed  evanuerunt  in  cogitationibus 
suis,  et  obscuratum  est  cor  insipiens  eorum,  dicentes  enim  se  esse 
sapientes  stulti  facti  sunt»   (ib.   c.    18). 

CAPUT  XII. 

DE  QUIBUSDAM  FALSIS  S.  SCRIPTURAM 

INTERPRETANDl  PRINCIPIIS. 


^•^SS^-o ■ 

§   49- 

Systema  luminis  interni. 

Pietistae  et  Quakeriani  statuerunt,  christianum  s,  Scripturam  legen- 
tem  nullis  indigere  regulis  ad  Verbi  divini  interpretationem,  cum  qui- 
libet  immediate  a  Spiritu  sancto  illuminetur  et  sensus  s.  Scripturae  legenti 
ita  reveletur. 

Systema  hoc  reiiciendum  est,  quia 

1.  nullo  argumento  solido  fundatur,  sed  falsis  quorundam  textuum 
s.  Scripturae  interpretationibus.  Sic  abutuntur  Joannis  i,  9,  ubi  dicitur 
Verbum  illuminare  omnem  hominem  venientem  in  hunc  mundum.  Jam- 
vero  non  attendunt  ad  hoc,  quod  Verbum  potest  illuminare  interne  per 
gratiam  et  etiam  externe  per  Ecclesiae  praedicationem  et  doctrinam. 
Idem  Verbum,  quod  in  loco  allegato  omnem  hominem  illuminare  dici- 
tur,  iuxta  eandem  s.  Scripturam  (Ephes.  4,  11)  «dedit  quosdam  quidem 
Apostolos.  quosdam  autem  prophetas,  aHos  autem  pastores  et  doctores, 
ad  consummationem  sanctorum  in  opus  ministerii ,  in  aedificationem 
corporis  Christi». 

2.  Contradicunt  facta.  Cum  unus  sit  tantum  Spiritus  illuminans, 
expositiones  eiusdem  textus  contradictoriae  essent  impossibiles.  Sed 
notum  est,  non  solum  apud  ahos  christianos,  sed  apud  ipsos  huius 
systematis  fautores,  s.  Scripturam  non  solum  diversam  sed  et  contra- 
dictoriam  expositionem  nactam  esse. 

§  50- 
Systema  accommodationis. 

I.  Rationahsmus  bibHcus,  qui  a  medio  saeculo  18.  apud  Prote- 
stantes  florere  coepit,  nova  systemata  hermeneutica  introduxit,  quorum 
principalia  sunt :  systema  accommodationis,  systema  morale,  psychologi- 

cum,  mythicum.  «Ut  antea  cum  iis  praecipue  res  fuit,  qui  privato  iu- 
dicio  freti,  divinis  traditionibus  et  magisterio  Ecclesiae  repudiatis,  Scrip- 
turam  statuerant  unicum  revelationis  fontem  supremumque  iudicem  fidei; 
ita  nunc  est  cum  rationalistis,  qui  eorum  quasi  filii  et  heredes,  item 
sententia  innixi  sua,  vel  has  ipsas  a  patribus  acceptas  christianae  fidei 
reliquias  prorsus  abiecerunt.  Divinam  enim  vel  revelationem  vel  inspira- 
tionem  vel  Scripturam  sacram  omnino  ullam  negant  neque  alia  prorsus 
ea  esse  dictitant,  nisi  hominum  artificia  et  commenta :  illas  nimirum,  non 
veras  gestarum  rerum  narrationes,  sed  aut  ineptas  fabulas  aut  historias 
mendaces;  ea,  non  vaticinia  et  oracula,  sed  aut  confictas  post  eventus 
praedictiones  aut  ex  naturali  vi  praesensiones ;  ea,  non  veri  nominis 
miracula  virtutisque  divinae  ostenta,  sed  admirabilia  quaedam,  nequa- 
quam  naturae  viribus  maiora  aut  praestigias  et  mythos  quosdam:  evan- 
gelia  et  scripta  apostolica  aUis  plane  auctoribus  tribuenda»   (Prov.  Deus). 

2.  Systematis  accommodationis  a.\ictor  {nit  Joan.  Salom.  Semler  (f  1791). 
Hic  primum  plures  libros  sacros  e  canone  eiecit  asserens,  eos  ab  ipsis 
Judaeis  tanquam  profanos  habitos  fuisse,  qua  ratione  praesertim  Antiqui 
Testamenti  Hbris  quam  plurimis  characterem  divinum  denegavit.  Accedens 
deinde  ad  Novum  Testamentum,  plura  in  eo  rationi  repugnare  depre- 
hendit,  at  non  vult  Jesum  aperte  impugnare,  ne  lectores  suos  off"endat. 
Excogitavit  igitur  suum  systema  accommodationis,  iuxta  quod  Christus 
Dominus  et  Apostoli  erroribus  Judaeorum  se  conformassent,  id  quod 
tanquam  impium  et  blasphemum  reiiciendum  est. 

3.  Accommodatio  alia  est  moralis,  alia  paedagogica,  alia  negative 
dogmatica,   alia  positive  dogmatica. 

a)  Accommodatio  moralis  dicitur  positio  actionis  non  praescriptae 
aut  omissio  actionis  in  se  hcitae,  propter  alterius  conscientiam,  qui  exinde 
fortasse  off^enderetur. 

b)  Accommodatio  paedagogica  adest,  cum  quis  ita  doctrinam  suam 
auditorum  captui  attemperat,  ut  ab  eis  intelligatur,  aut  cum  eam  omnino 
praetermittit,  si  ab  auditoribus  non  intelHgeretur. 

c)  Accommodatio  negative  dogmatica  locum  habet,  quando  docens 
auditorum  errores  a  se  cognitos  non  statim  reiicit,  sed  id  ad  tempus 
conveniens  remittit  aut  nonnisi  indirecte  errores  refutat. 

d)  Accommodatio  positive  dogmatica  adest,  ubi  quis  aliorum  errores, 
€tsi  eos  fortasse  apud  se  reprobet,  aperte  docet  et  ita  externe  approbat. 

Concedimus  quidem,  Christum  Dominum  et  Apostolos  primis  tribus 
accommodationis  speciebus  usos  esse.  Sic  Jesus  a  conversatione  cum 
gentilibus  abstinuit,  ne  Judaeos  a  se  averteret,  qui  erronee  credebant, 
Messiam  ad  se  solos  mittendum  esse,  et  s.  Paulus,  ne  Judaeos  ofFenderet, 
plures  legis  antiquae  observantias  servavit.    Accommodationis   paedago- 

gicae  multa  habentur  testimonia,  ut  illud  quod  a  Christo  Domino  Apo- 
stolis  dictum  est  (Joan.  i6,  12):  «Adhuc  multa  habeo  vobis  dicere,  sed 
non  potestis  portare  modo ;  cum  autem  venerit  ille  Spiritus  veritatis, 
docebit  vos  omnem  veritatem.»  Et  illud  Apostoli  (i.  Cor.  3,  i.  s.) : 
«Et  ego,  fratres,  non  potui  vobis  loqui  quasi  spiritualibus,  sed  quasi 
carnaUbus.  Tamquam  parvulis  in  Christo  lac  vobis  potum  dedi,  non 
escam.»  Etiam  accommodationis  negative  dogmaticae  exempla  referri 
possunt ;  sic  notum  est,  Christum  a  pluribus  pro  EHa  aut  Jeremia  aut 
aliquo  ex  prophetis  habitum  fuisse,  ipsum  autem  nullibi  hunc  errorem 
directe  refutasse,  quia  sufficiebat  ei  asserere,  se  esse  Messiam,  unde  illae 
opiniones  ut  inanes  corruebant. 

At  accommodationem  positive  dogmaticam,  ita  ut  Christus  erroribus 
Judaeorum  se  accommodasset  eosque  docuisset,  admittere  non  licet, 
quoniam  hoc  repugnat 

a)  sanctitati  Christi  Domini  et  intentioni  eius;  venit  enim  in 
mundum,  ipsoid  asserente,  ut  testimonium  perhiberet  veritati  (Joan.  18,  37), 
non  ut  mendacia  doceret. 

b)  Repugnat  hoc  etiam  modo  docendi  et  agendi  Christi  atque 
Apostolorum.  Christus  Dominus  (Matth.  15,  12  s.)  clare  dixit,  «omnem 
plantam  esse  eradicandam,  quam  Pater  non  plantavit»,  idque  ea  occasione 
asseruit,  quando  audivit  pharisaeos  sermonibus  eius  graviter  offensos  esse, 
eo  quod  traditiones  eorum  reiiceret.  Joan.  c.  5  et  10  sermonibus  de 
sua  dignitate  Judaeis  ita  displicuit,  ut  eum  ad  lapidandum  quaererent ; 
et  Matth.  (16,63  ^)  coram  summo  Tribunali  asseruit,  se  verum  esse 
Messiam,  filium  Dei,  ob  quae  ad  crucem  condemnatus  fuit.  Similis 
■erat  Apostolorum  modus  agendi.  S.  Paulus  (Gal.  i,  8)  anathema  dicit 
omnibus,  qui  aUter  quam  ipse  evangelizarent,  etiamsi  angelus  de  coelo 
esset,  et  ib.  v.  10.  dicit  non  esse  Christi  legatum,  qui  in  tradendo 
Evangelio  hominum  auribus  serviret.  S.  Joannes  (20,  31)  asseruit,  se 
suum  Evangelium  eum  in  finem  composuisse,  ut  ostenderet  Jesum  esse 
Messiam  et  filium  Dei  etc.  Porro,  ad  Christi  exemplum,  persecutionem 
et  mortem  passi  sunt,  ob  suam  doctrinam,  quod  locum  non  habuisset, 
si  Judaeorum  errores  docuissent. 

§   51. 
Systema  interpretationis  moralis. 

Auctor  huius  systematis  fuit  Imman.  Kant  (f  1804),  cum  Semlero 
in  eo  conveniens,  s.  Scripturam  a  sola  ratione  interpretandam  esse. 
luxta  eum  sola  praecepta  moralia  religionis  essentiam  constituunt  et 
dogmata  non  sunt  admittenda,  nisi  ut  inserviunt  ad  virtutem  promo- 
vendam.  Revelationem  nullam  dari  asserit,  omnesque  religiones  re- 
velatae  non  sunt  ei  nisi  figmenta,  non  utilia  nisi  inquantum  cum  ratione 
conveniant.       S.    Scripturam    igitur    homo    interpretaturus    nihil    in    ea 

quaerat,  quam  principia  rationis  purae.  Miracula,  prophetiae,  ipsa  historia 
sacra  nullius  sunt  valoris,  et  ita  in  exponenda  s.  Scriptura  etiam  con- 
textus  negligatur,   ut  interpres  ad  scopum  illum  perveniat.  ^) 

Non  est  nostrum,  omnes  Kantii  errores  refellere ;  philosophi  enim 
atque  apologetae  christiani  id  saepe  iam  fecerunt..  Sufficiat  dicere, 
systema  Kantii  hermeneuticum  esse  omnino  absurdum,  cum  non  doceat, 
quomodo  sensus  verus  s.  Scripturae  eruatur,  sed  potius  quomodo  falsus 
inferatur. 

§   52. 

Systema  interpretationis  psychologicae. 

Auctor  huius  systematis  H.  E.  G.  Paulus  (f  1851),  professor  Heidel- 
bergensis,  cum  Kantio  in  eo  convenit,  religionem  soUs  praeceptis 
moralibus  constare,  at  non  reiicit  integram  historiam,  sed  eam  solum 
suo  modo  expHcat.  Opinatur  igitur,  miracula  utpote  impossibilia  esse 
removenda  et  doctrinas  supernaturales  naturali  modo  expHcandas  ope 
methodi  cuiusdam  notiologico-philologicae  vel  psychologicae  in  eo  consi- 
stentis,  ut  facta  in  Scriptura  narrata  ab  iudicio  quod  spectatores  de  eis 
ferebant,  distinguantur,  id  quod  ab  ipsis  Hagiographis  omissum  sit.  Ubi 
igitur  aHquod  miraculum  narratur,  bene  considerandae  sunt  personae, 
tempus,  locus  aHaque  adiuncta,  et  facile  detegetur,  quasdam  circumstantias 
fuisse  omissas,  unde  factum  mere  naturale  characterem  supernaturalem 
praeseferat.  Quapropter  illae  circumstantiae  ab  interprete  apponendae 
sunt,  ut  rem,  quomodo  evenerit,  cognoscat.  Ipse  suum  systema  exempHs 
illustrat.  Sic  narrat  Scriptura,  Christum  Dominum  quinque  panibus 
quinque  hominum  milHa  saturasse ;  at  hoc  doctor  rationaHsta  impossibile 
credit.  Quid  ergo  facit?  Supponit  Christum  et  Apostolos  quidem 
solum  quinque  panes  dedisse,  at  aHos  horum  exemplo  motos,  HberaHtate 
sua  etiam  contribuisse  et  ceteros  panes  necessarios  dedisse.  Si  s.  Petrus 
dicitur  statere  in  ore  piscis  invento  tributum  solvisse,  hoc  ita  intelH- 
gendum  esse  arbitratur:  S.  Petrus  piscem  a  se  captum  vendidit  atque 
pretio  acquisito  tributum  solvit. 

Systema  hoc  impium  est  absolute  falsum;  etenim 

a)  falsis  hypothesibus  innititur,  ut:  reHgionem  non  constare  nisi 
praeceptis  moraHbus,  res  supernaturales  impossibiles  esse  etc. 

b)  Non  docet,  quomodo  sensus  s.  Scripturae  eruatur,  sed  qua 
ratione  pervertatur  atque  falsus  inferatur. 


*)     Cf.     Kant,    Die    Religion    innerhalb    der    Grenzen    der    blossen   Vemunft. 
Konigsberg   1793. 

§   53- 
Systema  interpretationis  mythicae. 

1.  Eodem  tempore,  quo  systemata  praedicta  a  quibusdara  ex- 
cogitata  ab  aliis  non  paucis  admittebantur,  natum  est  systema  aliud, 
mythicum  dictum,  quod  rationalistis  nunc  praeplacet,  quia  ope  eius  ad 
finem  suum  perveniunt,  i.  e.  argumentum  s.  Scripturae  destruunt,  quin 
tam  apertas,  sicut  praedecessores,  sacrarum  Litterarum  mutilationes 
committant. 

Praevaluit  saeculo  praecedenti  apud  doctos  nonnullos  usus,  mythos 
et  fabulas  antiquorum  philosophice  explicandi,  ita  ut  historiam  a  philo- 
sophica  veritate  distinguerent,  illam  semper  aut  saltem  saepe  fictam  di- 
centes,  hanc  autem  a  cortice  seu  involucro  dividentes.  Methodum  hanc 
etiam  s.  Scripturae  applicarunt.  Primus  qui  id  fecit,  videtur  fuisse 
S.  Semler,  qui  aHquas  narrationes,  ut  illam  de  Samsone,  de  Esther, 
mythos  appellavit.  /.  G  Eichhorn  (f  1827)  prima  Geneseos  capita  mythis 
adnumeravit,  J.  Sev.  Vater  (f  1826)  mythos  ad  totum  Pentateuchum  ex- 
tendit,  demum  L.  de  Wette  (f  1849)  aHique  in  toto  Antiquo  Testamento 
mythos  admiserunt.  Distinxerunt  autem  plures  mythorum  species :  mythos 
philosophicos,  historicos,  poeticos,  mixtos.  Philosophicos  appellarunt  illos 
mythos,  qui  sub  involucro  portentoso  veritates  philosophicas  continent; 
historicos,  qui  sub  involucro  miraculoso  rem  vere  gestam  referunt;  poeticis 
illos  adscripserunt,  qui  aut  unice  aut  saltem  magna  ex  parte  formis  et  fig- 
mentis  poeticis  constant ;  illos  vero,  qui  e  duobus  prioribus  aut  etiam 
ex  omnibus  tribus  praecedentibus  aliquid  tenent,  mixtos  vocarunt. 

Ulterius,  quam  praedicti,  processit  David  Fr.  Strauss  (f  1875), 
systema  mythicum  in  sua  «Vita  Jesu»^)  etiam  ad  Evangelia  extendens. 
Jesus  Christus  est  ei  merus  homo  iudaeus,  qui  a  quodam  Joanne  bap- 
tizatus,  totam  Palaestinam  cum  discipulis  suis  peragravit,  homines  ad 
regnum  messianicum  invitans.  Cum  autem  Pharisaeorum  doctrinam  im- 
pugnaret,  ab  eis  crucifixus  est.  Cetera  omnia  in  Evangehis  de  Christo 
Domino  narrata  figmenta  Judaeorum  dicit,  meros  mythos,  saeculo  2.  in 
hodiemam  formam  redactos.  In  idem  tempus  Ferd.  Christ.  Baur  (f  1860), 
professor  Tubingensis  et  scholae  sic  dictae  Neo-Tuhingensis  fundator, 
reiicit  reliquos  Novi  Testamenti  libros.  Strauss  principalem  discipulum 
invenit  in  Ern.Benan  (f  1392),  qui  tamen  systema  magistri  sui  aliquan- 
tulum  mitigavit  atque  magis  poetice  exornavit.  ^) 

2.  Systema  interpretationis  mythicae  falsum  est,  falsis  innitens 
hypothesibus : 

a)  Prima  eorum  hypothesis  est,  miracula  et  vaticinia  esse  impos- 
sibilia,  id  quod  tamen  probare  nequeunt,  sed  gratis  supponunt. 


')  Strauss:  Leben  Jesu.     Tiibingen   1836. 

')  E.  Renan:  Origines  du  Christianisme.     I.     Vie  de  Jesus.     Paris   1863. 

Zapletal,  Hermeneutica. 

b)  Altera  hypothesis,  qua  eorum  systema  innititur, .  est  negatio 
authentiae  Librorum  sacrorum,  quod  nullo  argumento  solido  probant, 
sed  solis  coniecturis  quibusdam  evanidis. 

c)  Tertia  eorum  hypothesis  est  analogia  historiae  sacrae  cum 
profana.  Hac  in  re  etiam  multum  aberrant  a  veritate ;  nam  ex  analogia 
illa  ad  summum  sequeretur,  in  s.  Scriptura  mythos  dari  posse;  at  est 
contra  logicae  regulas   a  mera  possibilitate    ad    existentiam    concludere. 

Verum  negandum  est,  illam  analogiam  adesse.  «)  Quod  enim 
ad  Antiquum  Testamentum  spectat,  hoc  omnino  differt  suo  argumento 
suaque  forma  ab  illis  narrationibus  populorum  ethnicorum.  Quae  in 
s.  Scriptura  narratur,  characterem  divinum,  notam  veritatis  impressam 
habent,  cum  e  contra  ethnicorum  mythi  risum  movent,  non  solum  nobis 
sed  ipsis  gentilibus.  Praeterea  libri  iUi  continent  res  ilHus  temporis, 
quo  Judaeiiam  suos  historiographos  habuerunt,  sed  apud  Graecos,  Romanos 
aliosque  populos  mythorum  formatio  cessavit,  ex  quo  historiographi 
apparuerunt.  Difficultas  remanet  solum  circa  prima  Geneseos  capita, 
cum  ea  res  referant  ab  historiographo  tempore  multum  distantes.  Verum 
haec  etiam  differunt  suo  argumento  et  forma  ab  ilHs  narrationibus 
mythicis,  quas  diversi  popuH  de  mundi  suaque  propria  origine  excogi- 
taverunt.  ^) 

f:l)  Quae  de  Antiquo  Testamento  asseruimus,  vel  magis  valent 
de  Novo,  quod  tempore  vere  historico  ortum  est,  tempore  eo,  quo  ipsi 
rationalistae  Judaeis  scriptores  denegare  non  possunt.  Quomodo  ergo 
locum  habuit  illa  mythorum  efiformatio  ?  At  respondent,  libros  Novi 
Testamenti  saeculo  2.  ortos  esse.  Verum  etsi  hoc  concederemus, 
mythorum  origo  non  explicaretur.  Ipsis  rationaUstis  testibus  enim 
Christus  discipulos  habuit,  qui  audita  et  visa  praedicarunt  Ecclesiis. 
Jamvero,  quomodo  Ecclesiae  tam  brevi  post  Apostolorum  mortem 
omnium  sibi  traditorum  oblitae  fuissent? 

Liceat  hic  referre  etiam,  quae*auctor  quidam  praeclarus^)  falsis- 
simum  mythorum  systema  refellens  addit :  « Si  Christi  miracula  non  sunt 
nisi  figmenta,  explicent  rationaHstae,  quomodo  absque  miraculis  efformata 


^)  Bene  tamen  notat  P.  /.  M.  Lagrange,  O.  Praed  ,  (Revue  biblique  1896  p. 
513  s.):  «II  existe  dans  la  Bible  une  histoire  primitive  dont  le  fond  est  garanti 
par  la  veracite  divine;  mais  certaines  circonstances  peuvent  etre  considerees,  soit 
comme  des  metaphores  et  des  all^gories,  soit  comme  une  accommodation  hebraique 
de  la  tradition  orale.  Ces  circonstances  sont  plutot  le  vetement  de  la  veritd  que 
des  v^rites  enseignees  pour  elles-memes,  et  on  peut  en  les  interpretant  se  preoccuper 
moins  de  leur  objet  propre  que  de  leur  sens  par  rapport  k  la  verite  principale  en- 
seign6e.»  Non  repugnat  in  historia  primitiva,  initio  Geneseos  descripta,  argumentum 
velari  quantum  ad  expressionem  involucro  plus  minus  metaphorico ;  sed  difficile  est 
indicare  limites  huius  locutionis  translatae. 

')  Th.  J.  Lamy,lntrod\jictio  in  Sacram  Scripturam,  Pars  prima,  edit.  5.  pag.  265. 

est  Ecclesia,  quomodo  crevit  et  adolevit,  quomodo  per  omnes  gentes 
propagata  est,  quomodo,  devicta  idololatria,  devictis  principibus,  devicta 
haeresi,  devicta  corruptione,  devicto  tempore,  cui  nec  fortissima  resistunt 
imperia,  usque  hodie  subsistat  totius  mundi  victrix  et  triumphans;  quo- 
modo  duodecim  viri  illiterati,  rudes,  agrestes,  absque  divitiis,  absque 
eloquentia,  absque  armis,  absque  potentia  potuerunt,  quod  nec  philosophi 
celeberrimi  nec  principes  potentissimi  efficere  valuerunt;  quomodo  duo- 
decim  viri,  absque  ullo  humano  auxilio  potuerunt  hominibus  persuadere, 
ut  idola  desererent,  mores  suos  corrigerent,  omnibus  commodis  renun- 
tiarent,  ut  hominem  infami  crucis  supplicio  damnatum  adorarent,  mor- 
temque  pro  ipso  libenter  sustinerent.  Certe  non  sunt  fictitia,  non  sunt 
mythica  ista  Evangelia,  pro  quorum  veritate  innumeri  martyres  sanguinem 
suum  fuderunt.  Qui  enim  pro  fabulis  mortem  pati  vellet,  hucusque  non 
est  inventus». 

PARS  TERTIA. 


PROPHORISTICA 

SEU  DE  SENSU  INVENTO  ALIIS  PROPONENDO. 


§   54. 
Dicendorum  ratio  et  conspectus. 

S.  Scriptura  rite  intellecta  cuilibet  homini  utilis  est;  sed  non 
quilibet  tempus  atque  ingenium  necessarium  habet,  ut  ipse  sensum  eius 
investiget.  Quare  viri  quidam  non  pauci,  qui  studio  s.  Scripturae 
assiduo  operam  dare  potuerunt,  ea  quae  invenerunt,  ad  aliorum  utilitatem 
scriptis  exararunt,  imprimis  Ecclesia  instigante.  Sunt  etiam  concionatores, 
quibus  officium  incumbit,  populo  Verbum  Dei  proponere.  Inde  oboritur 
ratio  novarum  regularum,  quarum  ope  scilicet  sensus  s.  Scripturae 
proponatur. 

Propositionis  huius  species  plures  exstiterunt,  ita  ut  Sixtus  Senensis 
earum  non  minus  quam  viginti  quatuor  enumerare  possit.  ^)  Verum 
earum  quaedam  iam  non  sunt  in  usu,  et  plures  ad  unam  revocari 
possunt,  quapropter  recentiorum  divisionem  sequimur. 

Species  variae,  quibus  sensus  inventus  proponitur,  dependent  a 
/?we  auctoris,  a  condicionibus  auditorum  vel  lectorum,  ab  intima  propositionis 
indole. 

I.  Respectu  finis  intenti  propositio  aut  est  theoretica  aut  practica^ 
prout  interpres  aut  ss.  Librorum  argumento  aliorum  mentes  illustrare 
aut  etiam  eorum  mores  informare  vult.  Prima  etiam  historico-dogmatica^ 
altera  moralis  vocatur. 


^)  Sunt  sequentes :  i  Translatio,  2  expositio  stigmatica,  3  syllabica,  4  partitio, 
5  epitbme,  6  ecloge,  7  notariaca,  8  paraphrasis,  9  lexice,  10  annotatio,  II  commen- 
tatio,  12  sciographica,  13  tabellaria,  14  enarratio,  15  collatio,  16  meditatio,  17 
poema,  18  epistola,  19  inquisitio,  20  coacervatio,  21  thematica,  22  collectanea,  23 
scholastica,  24  pandesiaca.  Cf.  Sixti  Sen.  Bibliotheca  sancta  1.  3.  ed.  Venet> 
1575  Pag.  278  ss. 

2.  Respectu  condicionis  personarum,  m  quarum  gratiam  Scriptura 
exponitur,  datur  propositio  popularis  et  erudita,  prout  rudiori  vel  cultiori 
ingenio  atque  captui  auditorum  vel  lectorum  accommodatur. 

3.  Respectu  suae  intimae  naturae  expositionis  species  sunt:  versio, 
paraphrasis,  glossae,  scholia,  responsa  ad  quaestiones,  commentarii,  prout  scilicet 
aut  sola  lingua  originalis  cum  vernacula  vel  alia  cognita  permutatur 
aut  alio  modo  sensus  exponitur,  quod  iterum  aut  ita  fit,  ut  oratio 
continua  et  dictorum  series  retineatur,  aut  extra  textus  seriem  notae 
breviores  vel  uberiores  ponantur. 

CAPUT  XIII. 

DE  VARIIS  MODIS  SCRIPTURAE  SENSUM 

PROPONENDl. 


§   55. 
V  e  r  s  i  o. 

1.  Versio  est  translatio  ex  una  lingua  in  alteram,  praecipue  e 
lingua  originali  in  vernaculam. 

Versio  potest  esse : 

a)  immediata  aut  mediata.  Immediata  est,  quae  directe  e  textu 
originali  adornatur;  mediata  ea  dicitur,  quae  non  fit  directe  e  textu 
originali,  sed  indirecte  seu  mediante  altera. 

b)  verhalis  aut  liberior;  prima  presse  sequitur  vocabula  textus 
originalis,  altera  sensum  e  sensu  reddit,  indeque  etiam  vocabula  obscura 
clarioribus  exprimit. 

2.  Versionem  biblicam,  verbalem  praesertim,  conficere  opus  est 
quam  difficillimum ;  requiritur  enim  ingenium  sagacissimum,  sensus 
religiosus  et  aestheticus  subtilissimus,  linguarumque  et  originalis  et  in 
quam  vertitur,  notio  perfectissima.  Qui  accuratam  versionem  adornare 
vult,  sequentia  observet : 

a)  Fidelissime  reddat  argumentum  ipsum,  quin  aliquid  addat  aut 
auferat. 

b)  Quoad  formam,  retineat  dicendi  modum  ab  auctore  adhibitum ; 
quapropter  prosaica  prosaice,  poetica  poetice,  figurata  figurate  vertat, 
totumque  colorem  originalem  conservet,  ita  tamen,  ne  illius  linguae,  in 
quam  vertit,  genium  offendatur,  sed  retineatur. 

c)  Versio  sit  perspicua,  inquantum  hoc  possibile  est  per  respectum 
ad  linguae  originalis,  e  qua  vertitur,  characterem,  et  per  respectum  ad 
genium  linguae,  in  quam  versio  adornatur. 

Hisce  regulis  admissis  facile  iudicium  ferri  potest  de  versionibus 
s.  Scripturae  hucusque  adornatis:  antiquae  enim  in  genere  plus  iusto 
serviles  sunt,  recentiores  interdum  nimis  Hberae. 

§    56. 
Paraphrasis. 

1.  Paraphrasis  definitur:  expositio  sensus  uberior,  limitibus  tamen 
orationis  continuae  adstricta. 

Versio  non  removet  nisi  illam  obscuritatem,  quae  e  lingua  peregrina 
oritur,  at  illas  obscuritates,  quae  cogitatis  ipsis  insunt,  relinquit.  Para- 
phrasis  vero  etiam  has  alteras  obscuritates  tollit,  inquantum 

a)  notiones  medias  et  transitiones  ab  auctore  suppressas  supplet ; 

b)  phraseologiam  biblicam  negligit  et  orationis  formam  immutat, 
praecipue  periodos  complicatiores  in  simplices  convertendo; 

c)  quae  sunt  succincte  dicta,  uberius  et  clarius  explicat,  praeser- 
tim  definitiones  afferendo,  rationes  et  causas  indicando  atque,  si  necesse 
est,  rem  e  locis  parallelis  illustrando. 

2.  Dotes  paraphrastae  praecipuae  sunt : 

a)  fidelitas  quoad  argumentum, 

b)  perspicuitas, 

c)  brevitas.  Caveat  igitur,  ne  ea  quae  clara  sunt,  etsi  ab  auctore 
breviter  dicta,  multis  verbis  propriis  obscuriora  reddat. 

§  57- 
Scholia  et  glossae. 

Paraphrasi  quidem  perspicuitas  magna  sed  non  omnimoda  acqui- 
ritur;  maiorem  claritatem  parare  possunt  adnotationes  extra  textum 
positae.     Huc  spectant  primo  scholia  et  glossae. 

1.  Scholia  primitus  designabant  breviores  explanationes  textus 
antiqui  ad  usum  scholarum,  postea  autem  in  genere  expositiones  bre- 
viores  per  oppositionem  ad  sic  dictas  «explanationes»,  « enarrationes » , 
quibus  apud  Origenem  zoiLtoi  i.  e.  explicationes  prolixiores  et  completae, 
nostri  commentarii,  correspondent. 

Scholia  continent : 

a)  explicationem  vocabulorum  obscurorum, 

b)  expositionem  rerum  minus  cognitarum, 

c)  lectiones  variantes, 

d)  nexum  cogitatorum. 

2.  Glossae  sunt  adnotationes  breviores,  quibus  sola  vocabula 
quacunque  ex  causa  obscura  explicantur.  Celeberrimae  sunt :  «glossa  ordi- 
naria»  Walafridi  Strabonis,  et  «glossa  interlinearis  •  Anselmi  Laudunensis. 


136  Caput  XIII:    De  variis  modis  Scripturae  sensum  proponendi. 

§  58- 
Responsa  ad  quaestiones. 

1.  Jam  sanctis  Patribus  et  doctoribus  veteribus,  ut  Origeni,  Eusebio, 
s.  Hieronymo  a  fidelibus  interdum  quaestiones  ponebantur,  quomodo 
certi  s.  Scripturae  textus  sint  intelligendi,  et  per  responsa  loci  illi  ab 
interrogatis  explicabantur.  Idem  usus  quolibet  tempore  deprehendi 
potest,  eique  nostro  tempore  tractatus  et  dissertationes  correspondent,  qui- 
bus  textus  controversus  et  difficultates  continens  exponitur. 

2 .  Ut  huiusmodi  dissertatio  rite  instituatur,  sequentia  requiruntur : 

a)  textus,  de  quo  instituenda  est  dissertatio,  sit  maioris  momenti 
atque  revera  obscurus,  ut  accuratiori  investigatione  indigeat ; 

b)  textus  critice  examinetur ; 

c)  variae  expositiones  ab  aliis  propositae  referantur  atque  iuxta 
criticae  et  hermeneuticae  regulas  diiudicentur ; 

d)  vera  solutio  proponatur,  argumentis  debitis  firmetur  atque 
contra  obiectiones  defendatur. 

§   59- 
Commentarius. 

1.  Expositio  continua,  plena,  erudita,  rationibus  soHdis  firmata, 
quae  non  se  extendit  ad  aHquos  locos  difficiliores  solummodo,  sed  ad 
omnia,  quae  expositione  indigent,  commentarius  dicitur. 

Differt  igitur  commentarius  a  versione  et  paraphrasi,  eo  quod 
extra  seriem  textus  explicationes  proponit ;  difi"ert  etiam  ab  adnotationibus, 
sc.  schohis  vel  glossis  pleniori  tractatione  et  praesertim  solidiori  sensus 
inventi  confirmatione. 

2,  Ad  commentarium  diversa  requiruntur : 
a)      ex  parte  materiae  : 

o)  ut  omnes  textus  exponendi  variantes,  quae  alicuius  momenti 
sunt,  referantur,  diiudicentur,  ita  ut  pateat,  quaenam  leclio  sit  praeferenda. 

,(?)  ut  verus  sensus  proponatur  atque  necessariis  rationibus  probetur ; 

Y)  ut  personae  occurrentes,  loca  geographica,  res  historicae,  allu- 
siones  ad  mores,  consuetudines  describantur,  et  fontes  unde  haec 
descriptio  desumatur,  accurate  indicentur,  ut  quilibet  ad  illos  fontes 
facile  recurrere  possit ; 

d)  ut  nexus  sententiarum  inter  se  et  cum  fine  libri  indicetur; 

e)  ut  repugnantiarum  apparentium  fontes  ostendantur. 

C)  ut,  cum  -allegationes  ex  Veteri  Testamento  in  Novo  exponuntur, 
indicetur,  in  quonam  sensu,  litteraU  an  spirituaH,  allegatio  fiat. 

b)    Ex  parte  formae: 

a)  praemittendae  sunt  notitiae  historico-criticae  scitu  necessariae 
in  prolegomenis ; 

/9)  conspectus  gratia  liber  exponendus  dividatur  etiam  in  partes 
maiores,  hae  in  minores  subdividantur,  atque  uniuscuiusque  argumentum 
indicetur : 

;-)  explicationes,  quae  proferuntur,  conspectus  gratia  bene  ordi- 
nentur,  et  iuxta  naturam  suam  in  seriem  expositionis  continuae,  aut  infra 
sub  lineam,  aut  ad  finem  capitis  vel  libri  ponantur. 

3.  Ad  dotes  praestantis  commentarii  pertinet: 

a)  ut  sit  fidelis  in  sensu  proponendo  atque  in  rationibus,  quae 
ad  eius  confirmationem  aff"eruntur.  Sancta  sancte  sunt  agenda,  nulloque 
modo  ut  verbum  Dei  proponatur,  quod  verbum  Dei  non  est ; 

b)  ut  sit  perspicuus,  ne  commentarius  novo  indigeat  commentario; 

c)  ut  sit  completus,  omnes  obscuritates  illustrans  ; 

d)  ut  sit  brevis,   non  prolixus ; 

e)  demum  ut  sit  etiam  originalis,  non  tam  in  novis  sensibus 
proponendis,  quam  ut  sensum  verum  novis  rationibus  corroboret. 

4.  Commentarii,  qui  solis  expositionibus  Patrum  ad  aliquem 
textum  constant,  catenarum  nomine  designari  solent. 

§   60. 
De  interpretatione  populari-practica. 

Expositio  popularis-practica  ea  est,  quae  ad  rudiores  dirigituf 
atque  eorum  mores  instruere  intendit.  Haec  non  indulget  disquisitioni- 
bus  subtilioribus,  non  examinat  quaevis  obscura  et  dubia,  non  solvit 
omnes  difficultates  vel  minimas  neque  ita  amplum  eruditionis  adhibet 
apparatum,  ut  quaevis  e  philologia,  archaeologia,  historia  ceterisque 
disciplinis,    afFerat. 

Ecclesia  hunc  exponendi  modum  semper  in  suis  homiliis  adhibet, 
quarum  celeberrimas  nobis  ss.  Patres  reliquerunt. 

Primitus  in  cultu  divino  textus  s.  Scripturae  iuxta  ordinem  lege- 
batur,  lectione  peracta  exponebatur  atque  praecipue  ea,  quae  pia  sensa 
excitant,  inculcabantur.  Serius  (saec.  4)  in  usum  venit  divisio  in 
pericopas,  qui  usus  hucusque  permansit. 

Praeter  homilias  simplices,  in  quibus  verba  pericopae  iuxta  ordinem, 
quem  tenent,  expHcantur,  dantur  homiliae  sublimiores,  in  quibus  idea 
fundamentalis  pericopae  assumitur  atque  cetera  ad  eam  veluti  ad  centrum 
ordinantur. 

§  6i. 
Conclusio. 

"3De  e^cexcitio  escegretico. 

Fieri  potest  et  saepe  fit,  ut  quis  optime  noverit  interpretationis 
regulas,  quin  tamen  eas  applicare  sciat.  Hinc  opus  est  exercitio  assiduo 
ad  hoc,  ut  aliquis  bonus  evadat  exegeta;  immo  ipsae  interpretationis 
regulae  tali  exercitio  plenius  perspiciuntur.  Porro,  tali  exercitio  non 
solum  ii  indigent,  qui  doctos  in  s.  Scripturam  commentarios  componere 
intendunt,  verum  etiam  ii,  quibus  animarum  commissa  erit  cura,  quoniam 
secus  populo  neque  pericoparum  sensum  verum  exponent,  multo  minus 
ad  certas  difficultates,  quae  hoc  nostro  tempore  in  ephemeridibus  atque 
diariis,  interdum  etiam  a  simplicibus  fidelibus  lectis,  circumferuntur,  re- 
spondere  poterunt. 

Qui  igitur  ad  tale  exercitium  accedit,  ante  omnia  ducem  sibi 
eligat  aut  commentarium  optimum  aut,  quod  melius  est  atque  certius 
ad  finem  conducit,  bonum  magistrum,  quo  ducente 

a)  primo  ad  textus  faciliores,  et  non  nisi  aliqua  iam  facilitate 
acquisita,  ad  locos  difficiliores  accedat; 

b)  sensum  inventum  mediis  hermeneuticis  probet  atque  aliis  decla- 
rare  sataget ; 

c)  expositionem  propriam  cum  aliorum  laboribus  comparet,  de 
aliis  expositionibus  rectum  iudicium  ferat  suamque  contra  obiectiones 
defendat ; 

d)  exercitium  semper  prosequatur,  ne  habitum  fortasse  iam  acqui- 
situm  araittat. 


-^9^>^44e^- 


APPENDIX. 


HISTORIA  EXEGESEOS 


§  62. 
Dicendorum  ratio  et  conspectus. 

Interpretatio  sacrae  Scripturae  habet  suam  historiam  eamque 
dltissimam,  cuius  notio  valde  utilis  est.  Ex  ea  enim  cognoscimus, 
quaenam  fuerint  explicationis  verbi  divini  incunabula,  incrementa,  de- 
crementa,  restaurationes ;  quorum  interpretum  exemplum  et  methodum 
sequi  debeamus,  quinam  autem  vitandi  sint,  utpote  sacrae  Scripturae 
non  tam  interpretes,  quam  inimici.  Praebet  ea  nobis  etiam  argu- 
mentum  solidissimum,  quo  refellamus  calumnias  acathoHcorum,  quasi 
Ecclesia  catholica  studium  librorum  divinorum  non  solum  neglexisset 
sed  etiam  prohibuisset. 

Cum  certos  limites  nobis  in  hoc  conspectu  historico  constituere 
oporteat,  non  poterimus  omnium  eorum  virorum,  quibus  studium  sacrae 
Scripturae  curae  et  cordi  erat,  nomina  referre.  multo  minus  omnes 
eorum  operum  titulos  enumerare.  Itaque  lineas  generales  solummodo 
indicabimus,  qua  ratione  tibi,  lector  benevole,  patebit,  cur  quaedam 
nomina,  tibi  fortasse  bene  nota,  in  hisce  paginis  non  occurrant. 

Claritatis  causa  tractationem  nostram  in  duas  partes  principales 
dividemus,  quarum  prima  pro  obiecto  habebit  interpretationem  s.  Scrip- 
turae  apud  Judaeos,  altera  eius  expositionem  apud  Christianos.  In 
secunda  parte  sermo  erit  primo  de  exegesi  in  Ecclesia  catholica  et 
quidem  periodo  Patrum,  deinde  periodo  medii  aevi,  demum  tempore 
recentiori;  ultimo  loco  principales  exegetas  protestanticos  nominabimus. 

CAPUT  XIV. 
DE  INTERPRETATIONE  JUDAEORUM. 


->-=sg«- 


§   63. 
Expositio  s.  Scripturae  apud  Judaeos  antiquiores. 

A  tempore  Moysis  Judaeos  s.  Scripturam  interpretatos  esse  supra 
ostendimus.  Quaedam  vestigia  huius  interpretationis  iam  in  libris 
canonicis  recentioribus  inveniuntur,  alia  in  libris  apocryphis.  Methodus 
expositionis  non  erat  eadem  apud  omnes  Judaeos  :  distinguere  oportet 
expositionem  Judaeorum  palaestinensium  (et  aramaeorum)  ab  expositione 
Hellenistarum. 

I. 

Apud  Judaeos  palaestinenses  praevalet  expositio  litteralis,  id  quod 
pbservari  potest  iam 

1 .  in  Targumim.  Cum  Hngua  hebraea  apud  Judaeos  post  reditum 
ex  exilio  pedetentim  obsolesceret,  necesse  erat  versiones  adornare,  quae 
Targumim  vocantur.  Harum  versionum  plures  apud  Judaeos  circum- 
ferebantur. 

a)  In  Pentateuchum  existebat 

o)  Targum  fragmentorum,  nomen  suum  inde  habens,  quod  nonnisi 
quasdam  textus  partes  exponeret. 

/3)  Targum  Jerusalmi,  quandoque  etiam  Targum  Pseudo-Jonathanis 
appellatum,  eo  quod  abbreviatio  ''"'^  qua  designabatur,  false  exponeretur. 

Y)  Targum  Onqelosi,  quod  ut  etiam  praecedentia  duo  in  dialecto 
palaestinensi  conscriptum  erat. 

b)  In  Prophetas  priores  et  posteriores  existebat  Targum  Jonathanis. 

c)  Praeterea  adornata  sunt  similia  Targumim  in  Jobum,  Psalmos, 
Canticum  Canticorum,  Proverbia,  Ruth,  Threnos,  Ecclesiasten,  Esther 
et  in  libros  chronicorum. 

2.  Quomodo  Pharisaei  s.  Scripturam  exponerent,  indicavit  iam 
Flavius  Josephus  dicens,  eos  « accuratiorem  Scripturarum  intelhgentiam » 
secutos  esse  (Bell.  Jud.  2,  8,  14).  Eorum  principia  hermeneutica  nos 
edocet  Talmud,  in  quo  praecedentium  exegetarum  theoriae  collectae  sunt. 

Primum,  quod  in  hac  expositione  sub  oculos  cadit,  est,  eos 
praecipue  partium  legalium  expositioni  incubuisse,  quod  de  cetero  etiam 
Flavius  Josephus  testatur  verbis  (1.  c) :  <e.do-/.ouvTtg,  iizxa  ay.ptdiiac, 
i^mdadac  ra  v6ixcp.a.T>  E  legibus  mosaicis  novas  deduxerunt,  quas 
^?^L'  (Halakha)  ^)  appellarunt  et  ad  Moysen  usque  referebant,  quare 
nemini  ab  eis  in  vita  discedere  licebat.  Ceterae  expositiones  praeter 
halakhicas  ^^-^~  (Haggada)  ^)  ab  eis  appellatae  sunt,  et  referunt  omnia, 
quae  interpretes  iudaici  ex  historia,  archaeologia,  geographia,  grammatica 
diversisque  narrationibus  fabulosis  collegerunt. 

In  hac  expositione  duos  sensus  distinguebant :  propriuyn  ("i^p?;^ 
i.  e.  quod  auditur,  quod  soni  indicant)  et  derivatum  (^"^T?  id  quod  per 
inquisitionem  obtinetur). 

Proprius  iterum  duplex  erat : 

a)    simplex    Q^Vf  expansus,  clarus)  et 

^)    arcanus  ["il^  mysterium). 

Derivatus  dividebatur  in : 

a^    OTi  qui  logica  conclusione  eruebatur,  et  in 

^)  '^'9'^.  (a  ''^^  innuit),  quem  verborum  scriptio  plena  aut  defectiva 
vel  aliqua  idearum  associatio  indicabat. 

Ut  memoria  illos  quatuor  sensus  faciHus  conservaret,  designabant 
eos  voce  CT"^^  e  litteris  initialibus  illorum  nominum  composita  et  quasi 
«paradisum»   aperiente. 

Regulae  hermeneuticae  antiquissimae    sunt    illae    septem    Hillelis  : 

a)    ^?.?"iTil  ^P_  cum  e  facili  difficile  cognoscitur  et  vice  versa. 

^)  "^w  ■"'T-^;.  Juxta  hanc  regulam  ex  aliqua  voce  vel  ei  simili, 
in  diversis  locis  Pentateuchi  de  diversis  rebus  occurente  ex  una  re 
de  alia  concluditur, 

y)  ^?  V^^^  (superaedificatio  patris),  consistit  in  probatione  per 
exemplum. 

S)  a^^inin^  ■'i'D^  cum  contradictio  inter  duas  propositiones  apparen& 
ope  tertiae  tolHtur. 

e)   ^l^i  bbs  genus  et  species; 

0  ^tl'?  ^^P?^  ■'^  ^^^■'f,  cum  unus  textus  per  alium  similem 
exponitur. 

rj)    'is^i^''^  172iM    'nn'1  cum  ex  auctoris  tendentia  argumentatur. 

Hisce  postea  alii  alias  regulas  addiderunt;  Ismael  refert  earum  13,. 
R.  Jose  Galilaeus  32. 


^)  a  ^-"7   incessit. 
*)  a  "'"'^'^'   narravit. 

Commentarii,  qui  principiis  enumeratis  adhaerent,  Midrasim  (inqui- 
sitiones)  vocantur,  suntque  sequentes: 

Mekhiltd  (^??"'?''?  a  -'i^  mensurare)  proprie  :  mensura,  deinde :  regula, 
lex,  continens  expositionem  quorundam  locorum  Exodi  (12,  i — 23,  30; 
31,  12 — 17;  35,  I — 4).  Primitus  expositiones  halakhicas  tantum  referre 
debebat,  sed  etiam  quaedam  haggadica  continet.  Illustrat  ritus  et  leges 
caerimoniales.  Aliqui  eam  saeculo  2.  vel  3.  attribuunt,  alii  tempori 
recentiori. 

Siphra  (^7??  liber)  et  Siphri  (^"???  libri),  quorum  primus  Leviticum, 
alter  librum  Numerorum  et  Deuteronomium  exponit.  Pesiqtd  exponit 
pericopas  sabbathicas. 

Juniores  sunl  Babboth  (^'^^'?  i.  e  magnae  expositiones  in  Pen- 
tateuchum  et  in  5  Megilloth :  Beresith  rabba,  Semoth  rabba,  Wajjikra 
rabba,  Bemidbar  rabba,  Debarim  rabba,  Sir  ha-sirim  rabba  etc.  Morinus 
(Exercitat.  bibl.  II.  92)  de  iis  dicit:  «Modus  interpretandi,  quem  af- 
fectant,  est  allegoricus  et  anagogicus,  aUquando  moraUs,  vix  unquam 
litteralis ;  si  quando  litteralis,  tum  saepe  fabellarum  monstra  et  portenta 
enarrat,  ad  quae  Scripturae  verba  vult  referri.  Universim  vero  tota 
narratio  et  sermocinatio  fabelHs  et  dictis  de  rabbinis  suis  et  eorum 
gestis  velut  luminibus  et  margaritis  amplificatur  et  ornatur. » 

Primus  Midras  cohaerens  in  Pentateuchum  Tanchuma  vocatur ;  re- 
fert  saepe  traditiones,  praecipue  palaestinenses,  non  inutiles. 

Adnotationes  ad  omnes  libros  Antiqui  testamenti  refert  Jalqut 
Simoni. 

3.  Qaraei  (p''^'^7l)  possunt  considerari  ut  successores  Sadducaeorum 
et  quodam  sensu  ut  praedecessores  protestantium.  Flavius  Josephus 
(Ant.  18,  10,  6)  narrat,  Sadducaeos  noluisse  adhaerere  traditionibus 
patrum,  quas  Pharisaei  docebant.  Oppositio  haec  ab  anno  750  p.  Chr. 
schisma  inter  Judaeos  adduxit.  Anan  enim  exilarchae  Chasdai  nepos, 
Basrae  natus  ca.  an.  700,  cum  exilarchae  dignitatem  gestiens  eam  non 
esset  consecutus,  Bagdadi  sectam  Qaraeorum  fundavit,  quae  mox  in 
Palaestina  et  praecipue  in  peninsula  Krimensi  propagata  est.  Sectae 
huic  proprium  est,  traditiones  quascunque  reiicere  et  soli  legi  mosaicae 
adhaerere.  Traditiones  considerat  solum  ut  saepimentum  ( ^'p. ),  quo 
s6pherim  Toram  circumdederint.  Ope  13  regularum  hermeneuticarum 
Ismaelis  eruebant  sensum  litteralem  (masma),  tanquam  primam  radicem 
suae  doctrinae ;  sensum  hunc  ope  duarum  aliarum  radicum,  quae  sunt 
syllogismus  et  consensus  synagogae,  complebant. 

II. 

Exegesis  Hellenistarum.  Expositio  allegorica,  quae  etiam  apud 
Judaeos  palaestinenses  in  usu  erat,  praecipue  apud  Judaeos  Alexandrinos, 
praevaluit.     Cum  Graecis    enim  viventes    et    partim    etiam    eorum  ideis 

imbuti,  s.  Scripturara  modo  magis  mystico  exponebant,  ut  hoc  modo 
harmoniam  inter  ea,  quae  Graeci  recte  docebant,  et  s.  Scripturam  in- 
ducerent.  Initia  huius  interpretationis  leguntur  iam  in  epistola  Ps.  Aristeae,  ^) 
qui  saeculo  2.  ante  Christum  scribebat,  et  apud  Aristobulum,  qui  philo- 
sophus  iudaeus  et  Ptolomaei  Philometoris  magister,  eadem  ferme  aetate 
opera  sua  componebat.  ^)  « Solet,  inquit,  Moyses  legislator  noster  animi 
sensa  multis  modis  exprimere,  dum  aliarum  rerum,  quae  sub  sensus 
cadunt,  vocabula  et  nomina  mutuatus,  affectiones  quasdam  naturales 
magnarumque  rerum  moHtiones  commemorat.  Et  ilH  quidem,  quorum 
acrior  intelHgendi  vis  est,  tum  sapientiam  hominis  singularem  tum  divi- 
num  illum  spiritum,  cuius  afflatu  prophetae  nomen  et  famam  assecutus 
est,  magnopere  admirantur ;  at  quibus  facultas  ingenii  augustior  est,  ilH, 
dum  ad  unum  Scripturae  corticem  adhaerescunt,  nihil  augusti  admodum 
et  excellentis  ab  eo  narrari    arbitrantur»      (Eus.  Praep.  Evang.   8,    10). 

Eadem  exponendi  ratio,  teste  Philone  (De  Vita  contempl.  10), 
viguit  apud  Essenos. 

At  princeps  scholae  Alexandrinae  fuit  Philo  (f  89  p.  Chr.).  Hic 
agnovit  quidem  sensum  Htteralem,  §ed  magis  in  gratiam  rudium  eum 
Scripturae  inesse  censuit,  qui  se  elevare  ad  subHmiora  non  possunt; 
multo  praestantior  ei  visus  est  sensus  spirituaHs,  quem  propterea  prae- 
primis  inquirebat.  Sic  Abraham  est  ei  symbolum  virtutis  doctrina  ac- 
quisitae,  Isaac  virtutis  a  natura  productae,  Jacob  virtutis  usu  et  medi- 
tatione  paratae  etc.  ^) ;  Aegyptus  ei  corpus,  Canaan  pietatem,  turtur 
sapientiam  divinam  significat,  et  ita  porro.  Hanc  expositionem  adhi- 
bendam  praecipue  tunc  censuit,  quando  verba  s.  Scripturae  simpHciter 
sumpta  Deo  aHquid  indigni  attribuunt  aut  contradictionem  involvunt. 
At  simul  asserit,  Scripturam  ipsam  persaepe  hanc  allegoriam  indicare, 
praecipue  si  vox  aHqua  repetitur,  aut  expressio  superflua  apponitur  aut 
dictio  mutatur.  *) 

2.  Qabhalistae  (a  '^P^  accipere)  multo  longius  in  allegorizanda 
s.  Scriptura  processerunt.  Secta  haec  nomen  suum  trahit  a  doctrina 
quadam  secreta,  Moysi  in  Monte  Sinai  revelata  et  per  traditionem  con- 
servata.  Initia  doctrinae  qabbaHsticae  deprehenduntur  quidem  iam  ultimis 
saecuHs  ante  Christum,  sed  plene  evohita  non  apparet  nisi  ultimis 
saecuHs    primi   post    Christum    millenii.      QabbaHstis    omnia   terrena    in 


1)  Cf.  Euseh.  Praep.  Evang.  8,9. 

')  Cf.  Euseb.  Hist,  Eccl.  7,  32;  Praep.  Evang.  8,   10. 

^)  De  Abraham,  2. 

*)  Opera  eius  critice  edidit  T.  Mangey  graece  et  lat.  (London  1742.  2  vol. 
fol.).  Aliam  editionem,  in  qua  etiam  opera  Philonis  ab  Ang.  Mai  et  Aucherio  inventa 
reperiuntur,  curavit  C.  F.  Bichter  (Lips.  1828 — 30.  8  voll).  P.  Scheil  Ord.  Praed. 
edidit:  <Deux  traites  de  Philon,  d'apres  un  papyrus  du  Vle  siecle  trouve  k  Louxor> 
in:  Memoires  publies  par  les  membres  de  la  Mission  archeol.  frang.  au  Caire, 
Tom.  IX.,  deux.  fasc.    Novam  editionem  parant  L.  Cohn  et  P.  Wendland  (Berolini). 

mundis  superioribus  praefigurata  sunt,  et  ideae  universi  divinae  praecipue 
numeris  facultati  nostrae  cognoscitivae  depingi  possunt.  Ipsi  quoque 
firmissime  tenent  sensum  litteralem  ;  quaelibet  alphabeti  littera  est  magni 
momenti.  At  in  eo  stare  non  licet,  e  contra  est  veluti  velamen,  quo 
sensus  allegoricus,  initiatis  tantum  accessibilis,  tamquam  anima  includitur. 

Artificia,   quibus  illum  sensum  eruunt,  sunt: 

a)  Gematria  {jEiOfxerpia),  cum  singularum  vocum  litterae  pra 
numeris  sumuntur,  ut  ex  illis  numeris  dein  variis  modis  doctrinae  tra- 
hantur.  Sic  ex.  gr.  in  primo  et  ultimo  Antiqui  Testamenti  versu 
(Gen.  I,  I  et  Par.  36,  23)  sena  aleph  occurrunt;  ergo  mundus  sex 
annorum  millia  durabit. 

b)  Notaricon  (nota=abbreviatio)  in  hoc  consistit,  quod  vocis  ali- 
cuius  litterae  pro  notis  aHarum  vocum  sumuntur  et  ita  ex  uno  vocabulo 
phrasis  conflatur  ^),  aut  in  eo  quod  litterae  initiales  alicuius  propositionis 
adhibentur  ad  aliquod  vocabulum  constituendum. 

c)  Temura  (a  "''^'^  permutare),  cum  vocabuH  htterae  inter  se  per- 
mutantur ;  quae  permutatio  aut  naturalis  est  aut  artificialis.  Exemplum 
naturalis  praebet  vocabulum  "'r^r'=  (Ex.  23,  23  i.  e.  angelus  meus),. 
quod  transpositione  naturali  dat  nomen  ipsius  angeli  -^p'^"^  i.  e.  Michael. 
Permutatio  artificialis  fit  ope  certarum  regularum,  quarum  una  atbas^ 
(CSrj?)^  altera  albam  (2"-5i<)  dicitur.    luxta  priorem  regulam  loco  primae 


^)  De  hoc  modo  scribit  Sixtus  Sen.  (Bibl.  S.  1.  3.  ed.  Venet.  1575  p.  264): 
«Comperio  etiam  apud  vetustissimos  Graecos  eandem  exponendi  peritiam  fuisse,  non 
solum  apud  Platonem  in  Cratylo,  ubi  de  nominum  etymologia  non  dissimilem  disci- 
plinam  tractat ;  sed  etiam  apud  Esopum  Phrygium.  .  .  .  Is  enim  cum  una  cum  hero 
suo  Xantho  veteres  quorundam  aediflciorum  ruinas  perlustraret,  forte  incidit  in  co^ 
lumnam  quandam  marmoream,  cui  septem  graecae  litterae  erant  insculptae,  indicantes 
thesaurum  eo  in  loco  non  longe  a  columna  defossum,  quarum  cum  Xanthus  intelli- 
gentiam  anxie  disquireret,  Esopus,  inventis  dictionibus,  quae  ab  iisdem  characteribus 
incipiebant,  scripturam  illam,  tribus  adhibitis  expositionibus,  illustravit.  Erant  autem 
literae  huiusmodi  A.  B.  A.  0.  T.  0.  X,,  quas  Esopus,  manifestans  hero  suo 
locum  thesauri,  quem  litterae  designabant,  sic  primum  exposuit :  ATTOi^ag  ^TjUaTa 
zkaaapa  opb^aq,  eoprjaecg  d^qaaupov  y^poaioo  (abscedens  gradus  quatuor,  in- 
venies  thesaurum  aureum).  Cum  itaque  Xanthus  thesaurum  eflfodisset,  neque  partem 
ullam  auri  Esopo  decerneret,  modeste  eum  admonuit  Esopus,  ut  praecepto  columnae 
insculpto  pareret,  quod  litterae  continebant  hunc  in  modum:  AveX6p.evoc  ^aoi- 
aavveg  oceXsa&e  ov  eopeze  d'qaaopov  y^poaioo  (Tollentes  ite,  dividite,  quem 
invenistis  thesaurum  aureum).  Quod  cum  Xanthus  facere  contemneret  solusque  auro 
potiri  vellet,  indignatus  Esopus,  comminatus  est,  nisi  partem  acciperet,  se  alterum 
eiusdem  scripturae  mandatum  executurum,  ita  praecipientibus  litteris:  A/ZOOOg 
^aacXel  Acovoaicu  ov  eopeo,  d^tjaaopov  ypoaioo  (Redde  regi  Dionysio,  quem. 
invenisti,  thesaurum  aureum)».  —  Etiam  antiquos  Gnosticos  doctrinam  suam  e 
litterarum  et  numerorum  mysteriis  hausisse,  testatur  S.  Irenaeus  (adv.  Haer  i,  14^ 
2  ss.)  Cf.  etiam  Philosophumen.  6,  43  ss. 

lilterae  alphabeti  ^  ponitur  ultima  ^,  loco  secundae  ^  ponitur  '^  etc. 
iuxta  alteram  regulam  loco  primae  litterae  ^  ponitur  duodecima  ',  loco 
secundae  -  tertia  decima  '^  et  ita  porro. 

Liber  principalis,  in  quo  doctrina  qabbalistica  deposita  est,  vocatur 
rrrist';  "ipo  (hebr.  et  lat.  ed.  Rittangel,  Amst.  1642).  Quo  tempore 
conscriptus  sit,  ignoratur ;  si  ad  linguae  characterem  altendimus,  poterimus 
eum  primis  post  Christum  saecuUs  adscribere.  _  Alius  liber,  qui  similes 
speculationes  continet,  est  «liber  Zohar»  ("ipTn  ^??v?  Hber  splendoris), 
speciem  commentarii  midrasici  in  Pentateuchum  praeseferens  et  saec.  13. 
prima  vice  apparens. 

§  64. 
Judaeorum  interpretes  iuniores. 

I .  Exegetae  talmudici.  Sub  influxu  scientiae  per  Arabes  propagatae 
Judaei  saec.  10.  coeperunt  ad  grammaticam  linguae  suae  accuratius 
attendere  et  eius  ope  s.   Scripturam  exponere. 

Primus  huius  categoriae  est  Saadja  Gaon  (892  —  942)  Faiiumi 
in  Aegypto  natus  et  adversarius  Qaraeorum,  postea  rector  (Gaon)  scholae 
Surae  in  Babylonia.  Primus  in  grammaticam  hebraeam  investigationes 
instituit,  totum  V.  Testamentum  in  linguam  arabicam  vertit  et  in 
omnia  V.  Legis  scripta  commentarios  scripsit,  ita  ut  a  suis  «interpress 
xar    i^oyjjv  appellaretur. 

Post  Saadiam  exposuerunt  partes  s.  Scripturae  Gaon  Samuel  ben 
Chofni  in  lingua  arabica    et  Chananel  ben  Cchuschiel    in  lingua    hebraea. 

Exeunte  saeculo  10.  et  ineunte  11.  vixit  Cordubae  in  Hispania 
Jehuda  hen  JDavid  Chajjug,  qui  primus  tres  consonantes  in  verbis  hebraeis 
adesse  supposuit,  quam  theoriam  consequentius  evolvit  Ahultoalid  Merwan 
ibn  Ganah,  praecipue  Saragossae  vivens,  et  quidem  primo  dimidio 
saeculi  1 1 .  Primus  homo  grammaticus  ex  hac  schola,  qui  totam 
Scripturam  arabice  exposuit,  erat  Mose  hen  Samuel  ibn  Chiqitilla  Cordu- 
bensis  (scripsit  praecipue  ab  an.  1050 — 1080),  ^)  cuius  operum  nonnisi 
quaedam  fragmenta  ad  nos  pervenerunt. 

Ex  posterioribus  praecipue  commemorandi  sunt: 

a)  B.  Salomon  lizchaqui  CilS"^  i.  e.  Rabbi  Selomo  ben  lizchaq), 
quandoque  Basi,  falso  «rjarchi»  appellatus,  Natus  Trecis  in  Campania 
c.  a.  1040.  et  ibidem  a.  1105.  mortuus,  maximam  apud  suos  sibi 
acquisivit  auctoritatem  operibus  tam  grammaticis  quam  exegeticis. 
Antiquum  Testamentum  fere  totum  (exceptis  libris  Chronic.  et  Esdrae) 
exposuit  et  quidem  praesertim  in  sensu  eius  litterali,  quin  tamen  alle- 
gorias    omnino    negligeret.     Christianos    saepe    impugnat,    et   propterea 


*)  Cf.  S.  PoznansTci:  Mose  B.  Samuel  Hakkonen  ibn  Chiqitilla,   Lips.    1895. 
Zapletal,  Hermeneutica.  10 

etiam  vaticinia  messianica  a  Judaeis  antea  admissa  et  Christianis  faventia 
alio  modo  exponit.  Eius  commentarius  in  Pentateuchum  erat  primus 
liber  hebraicus,  qui  typis  impressus  est. 

b)  B.  Ahraham  ibn  Ezra,  saepe  etiam  Ahen  Ezra  appellatus.  Toleti 
in  Hispania  natus  c.  a.  1093.  postquam  in  Italia  et  Gallia  docuerat, 
a.  1167  in  insula  Rhodo  vita  functus  est.  Praeter  opera  grammatica, 
philosophica,  theologica  composuit  commentarium  (incompletum)  in 
Pentateuchum  et  in  alias  Antiqui  Testamenti  partes.  Magis  quidem 
quam  Rasi  sensui  litterali  adhaeret,  at  allegoricum  quoque  admittit, 
praesertim  in  Cantico  Canticorum. 

c)  B.  Bavid  Qimchi,  etiam  Baclaq  (P'^'"^)  appellatus.  Narbonae  in 
Gallia  a.  11 70.  natus,  ibidem  c.  an.  1230.  mortuus,  patrem  suum 
Joseph  Qimchi  et  fratrem  Moysen  scientia  et  scriptis  superavit.  Lexicon 
eius  hebraicum  (^■'^a^T^  '0  liber  radicum)  per  longum  tempus  unicum 
fuit  et  exemplar  sequentium.  Fere  omnes  A.  Test.  libros  interpretatus 
est,  et  commentarii  eius  a  Judaeis  tanti  habebantur,  ut  in  Biblia  rabbi- 
nica  reciperentur.  Odium  suum  contra  Christianos  occultavit  quidem, 
at  apparet  sufficienter  in  expositionibus  vaticiniorum  messianicorum. 
Sequitur  communiter  sensum  htteralem,   at  spiritualem  non  reiicit. 

Exegetae  Judaei  nunc  nominati  multa  quidem  ex  Arabum  scientia 
hauserunt,  at  nihil  ex  eorum  philosophia.  Haec  summi  momenti  erat 
apud  Sal.   ibn  Gabirol,  Maimonidem  et  sequentes. 

d)  Samuel  ibn  Gahirol  (f  ca.  1070  Valenciae),  notus  est  praesertim 
suo  opere  «Fons  vitae».^)  Ideas  iudaicas  cum  neoplatonicis  et  aristotelicis 
unire  conatus  est. 

e)  B.  Moyses  ben  Maimon,  communiter  Maimonides,  interdum  Bambam 
(aS73"'^)  appellatus,  natus  est  Cordubae  in  Hispania  a.  1135.  et  mortuus 
est  in  Aegypto  an.  1204.  Ut  se  persecutionibus  subtraheret,  sectae 
muhammetanicae  nomen  dedit,  sed  postea  in  Aegyptum  aufugit  ibique 
iuxta  patrum  suorum  ritus  vixit,  ab  imperatore  Saladino,  cuius  medicus 
erat,  magni  habitus.  Ut  eis,  qui  ideis  philosophicis,  s.  Scripturae  con- 
tradicentibus,  imbuti  erant,  exitum  ahquem  pararet,  cogitavit  de  mediis 
et  ut  aptissimum  proposuit,  plures  narrationes  Antiqui  Testamenti  tam- 
quam  idearum  involucra  considerare.  Id  in  libro  « Dux  errantium  » 
arabice  conscripto  docuit^). 

Eiusdem  scholae  philosophicae  sunt  exegetae  Judaei :  Tanchum 
Jerusalmi   (saec.    13),    Levi  ben  Gersom    (f   1340),    cuius  commentarius  in 


*)  Latinitate  illud  donavit  Bdumker,   Monaster.    1892. 

^)  Textus  hebraeus  criticus   una    cum   versione  gallica  editus  est  a  S.  Mimk 
(Paris   1856). 

Jobum    in    Bibliis    Rabbinorum    inveiiitur;     Joseph  Alho    (1388  — 1444), 
Aharhanel   (1437  — 1508)^). 

Saeculo  16.  et  17.  plures  Judaei,  ut  Elias  Levita,  Salomo  Norzi, 
Asar.  Eossi,  in  criticam  textus  hebraei  s.  Scripturae  opera  utilia  scripserunt, 
at  commentarii  eorum  vix  mentione  digni  sunt.  Recentius  apud  multos 
rationalismus  invaluit,    qui  eos  ab  interpretatione    s.  Scripturae  abducit. 


*)  De  exegesi  Judaeorum  cf.  Bacher :  Die  Bibelexegese  der  jud.  Religionsphil. 
vor  Maimon,  1892.  Diestel:  Geschichte  des  A.  Test.  in  der  christl.  Kirche.  1869. 
Siegfried:  Philo  von  Alexandrien  als  Ausleger  des  A.  T.,  an  sich  selbst  u,  nach 
seinem  geschichtlichen  Einfluss  betrachtet.     1875. 

Commentarii  Rabbinorum  praecipui  inveniuntur  in  «Bibliis  Rabbinicis>,  quo- 
rum  editiones  septem  hucusque  adornatae  sunt.  Primae  tres,  quia  in  officina  Bom- 
bergiana  impressae  sunt,  «Bombergianae»  dicuntur  (an.  1517,  1525,  1548);  quarta 
prodiit  Venetiis  1568  et  quinta  ib.  1617;  sexta  edita  est  cura  J,  Buxtorfii  Basileae 
1618 — 19  et  ultima  Amstelodami  1724  cura  Moysis  Francofurtensis.  Numero  com- 
mentariorum  inter  se  differunt.  Idea  talium  editionum  debetur  Felici  Pratensi, 
Ord.  Aug,,  (f  1539)  iudaeo  converso,  qui  officinae  Bombergianae  praefuit  et  postea 
Romae  doctrinam  Christianam  Judaeis  sermone  hebraico  praedicavit. 


--^^i^H^^^' 


CAPUT  XV. 
DE  INTERPRETATIONE  CATHOLICORUM. 

§   65. 

Interpretatio  s.  Scripturae  in  Ecclesia  primitiva. 

Si  protestantibus  fides  habenda  esset,  Ecclesia  nihil  aut  fere  nihil 
fecit,  ut  s.  Scripturae  sensus  fidelibus  aperirentur.  Hanc  in  iudicando 
non  tantum  temeritatem  sed  etiam  summam  iniustitiam  Summus  Pontifex 
Leo  XIII  in  Encyclica  «Providentissimus  Deus»  merito  carpit.  Etenm 
«praeclare  .  . »  providentia  excellit  Ecclesiae,  quae,  ne  coelestis  ille 
sacrorum  Librorum  thesaurus,  quem  Spiritus  Sanctus  summa  liberaHtiate 
hominibus  tradidit,  neglectus  iaceret,  optimis  semper  et  institutis  et 
legibus  cavit.  Ipsa  enim  constituit,  non  solum  magnam  eorum  partem 
ab  omnibus  suis  ministris  in  quotidiano  sacrae  psalmodiae  officio  legendam 
esse  et  mente  pia  considerandam,  sed  eorundem  expositionem  et  inter- 
pretationem  in  ecclesiis  cathedralibus,  in  monasteriis,  in  conventibus 
aliorum  regularium,  in  quibus  studia  commode  vigere  possint,  per  idoneos 
viros  esse  tradendam ;  diebus  autem  saltem  dominicis  et  festis  solem- 
nibus  fideles  salutaribus  Evangelii  verbis  pasci,  restricte  iussit.  Item 
prudentiae  debetur  diligentiaeque  Ecclesiae  cultus  ille  Scripturae  sacrae 
per  aetatem  omnem  vividus  et  plurimae  ferax  utiHtatis.  In  quo,  etiam 
ad  firmanda  documenta  hortationesque  nostras,  iuvat  commemorare 
quemadmodum  a  religionis  christianae  initiis,  quotquot  sanctitate  vitae 
rerumque  divinarum  scientia  floruerunt,  ii  sacris  in  Litteris  multi  semper 
assiduique  fuerint.  Proximos  Apostolorum  discipulos  in  quibus  Clementem 
Romanum,  Ignatium  Antiochenum,  Polycarpum,  tum  Apologetas,  nomi- 
natim  Justinum  et  Irenaeum,  videmus  epistolis  et  Hbris  suis,  sive  ad 
tutelam  sive  ad  commendationem  pertinerent  catholicorum  dogmatum, 
e  divinis  maxime  Litteris  fidem,  robur,  gratiam  omnem  pietatis  arcessere». 

Sicut  apud  Judaeos  in  synagogis,  ita  apud  primos  christianos  in 
conventibus  eorum,  multus  erat  s.  Scripturae  usus  et  frequens  eius  ex- 
positio.     Haec  fiebat  iuxta  normas  a  Christo  Domino  et  Apostolis  traditas. 

Patres  apostoUci,  quemadmodum  ipsi  Apostoli,  non  nisi  epistolas 
scripserunt,    in  quibus  occasione  data    textus  convenientes    explanarunt. 


Caput  XV:  De  interpretatione  Catholicorum.  149 

Epistolae  illae  tamen  exegitis  summi   sunt  pretii,    quia  ex  eis  novimus, 
patres  illos  etiam  Novi  Testamenti  libros,  et  quosnam,  adhibuisse. 

Apologetae  saeculi  2.  religionem  Christianam  defendebant,  neque 
eis  otium  erat,  ex  professo  s.  Scripturam  exponere.  Sed  occasione  data 
textus  quosdam,  praesertim  messianicos  A.  Testimenti  exposuerunt,  ut 
Christi  divinitatem  probarent. 

>  In  primo  dimidio  saec.  3  Romae  s.  Scripturam  interpretatus  est 
Hippolytus,  et  quidem  hic  primus  est  theologus  Christianus,  qui  totam 
s.  Scripturam  interpretari  coepit.  Operum  eius  nonnisi  fragmenta 
quaedam  ad  nos  pervenerunt,  praecipue  ex  commentariis  in  Danielem, 
ex  quo  eius  methodum  interpretandi  sufficienter  cognoscimus.  Ad- 
haeret  sensui  litterali,  etsi  interdum  etiam  in  spirituali  s.  Scripturam 
exponat.  ^) 

§  66. 
Schola  Alexandrina. 

Novum  incrementum  accepit  exegesis  catholica  fundatione  scho- 
larum.  «Scholis  autem  catecheticis  ac  theologicis  in  multis  sedibus 
episcoporum  exortis,  Alexandrina  et  Antiochena  celeberrimis,  quae  in 
eis  habebatur  institutio,  non  alia  prope  re,  nisi  lectione,  explicatione, 
defensione  divini  verbi  scripti  continebatur.  Inde  plerique  prodierunt 
Patres  et  scriptores,  quorum  operosis  studiis  egregiisque  libris  consecuta 
tria  circiter  saecula  ita  abundarunt,  ut  aetas  hihlicae  exegeseos  aurea  iure 
sit  appellata»   (Prov.  Deus). 

In  Oriente  Alexandria  tunc  temporis  erat  centrum  scientiae  pro- 
fanae  et  iudaicae,  cui  christiani  suae  doctrinae  prae  ceteris  excellentiam 
probare  voluerunt,  quare  schola  ab  eis  antiquitus  {i^  dp-)(acou  ed^oog 
Eus.  Hist.  Eccl.  5,  10)  fundata  «catechetica»  appellatur.  Primitus  pro 
catechumenis  instituta,  medio  saec.  2.  excrevit  in  scholam  theologicam, 
in  qua  tota  Graecorum  scientia  docebatur,  ut  apologiae  christianae 
inserviret.  Ad  fastigium  perfectionis  suae  sub  Origene  pervenit.  Huius 
scholae  proprium  erat,  quod  Philonis  vestigiis  secuta,  mysticae  praesertim 
interpretationi  faveret. 

Doctores  et  interpretes  principales  huius  scholae  fuerunt : 

S.  Pantaenus,  scholae  Alexandrinae  versus  finem  saeculi  2.  rector 
et  moderator.  Eum  sacram  Scripturam  exposuisse,  asserit  Eusebius 
(1.  c.   5,    10)  et  Hieronymus  (De  vir  ill.  c.   36);  num  vero  expositiones 


^)  S.  Hier.     (De  vir.  ill.  c.  61)  recenset    eius   opera:    «Scripsit  nonnuUos  in 

Scripturas  commentarios,    e  quibus    hos    reperi:  in    k^o.rjfxepov    et    in    Exodum,  in 

Canticum  Canticorum,    in    Genesim    et    in    Zachariam,    de  Psalmis  et  in  Isaiam,  de 
Daniele,  de  Apocalypsi,  de  Proverbiis,  de  Ecclesiaste,   de  Saul  et  Pythonissa.> 

illas  etiam  scriptis  exaraverit,  dubitatur,  cum  nihil  ab  eo  ad  nos  per- 
venerit,  et  Clemens  de  eo  locutus  sit  tamquam  de  uno  ex  illis  viris 
illustribus,  qui  nullos  libros  scripserunt  (cf.  Strom.  i,  i).  Mortuus  est 
ante  an.   200  p.   Chr. 

Clemens  Alexandrinus  primum  Pantaeni  discipulus,  ab  an.  190.  cuni 
eo  in  schola  alex.  magister,  et  post  eius  mortem  in  schola  dirigenda 
successor  fuit.  Hodiedum  exstant  tria  opera  ab  eo  conscripta :  Cohortatio 
ad  Gentiles  {koxoq  TvpoTpeTZTudg  Trpdg  "EUr^vac),  Paedagogus  {JJacdaycoj-oQ), 
Stromata  (aTpiOjuaTslg),  in  quibus  plurimos  Scripturae  textus  refert  et  ex- 
ponit.  Praeterea  auctor  fuit  aliorum  operum  nunc  deperditorum, 
inter  quae  eminebant  exegetici  libri  octo  ^TTzoTU-watoJv,  exponentes  tex- 
tus  ex  utroque  Testamento.  Partem  huius  operis  in  lingua  latina  con- 
servatam  tenemus  sub  nomine  :  «Adumbrationes  in  epistolas  catholicas» 
(M.   9,   729 — 740),  quae  versio  ex  Cassiodori  mandato  adornata  est. 

Origenes  (185  —  254)  tum  doctrina  et  eruditione  sua,  tum  librorum 
a  se  editorum  numero  et  splendore  ceteros  superavit,  ita  ut  Leo  XIII 
iure  de  eo  scripserit:  «Inter  orientales  principem  locum  tenet  Origenes, 
celeritate  ingenii  et  laborum  constantia  admirabilis,  cuius  ex  plurimis 
scriptis  et  immensorum  Hexaplorum  opere  deinceps  fere  omnes  hause- 
runt»  (Prov.  Deus).  Natus  Alexandriae,  ex  patre  Leonida,  qui  pro  fide 
christiana  martyrium  subiit,  scholae  illius  civitatis  praefectus  est,  annum 
18.   vitae  sua  agens,  in  quo  munere  brevi  tempore  celeberrimus  evasit. 

Opera  ab  eo  conscripta  maxima  ex  parte  exegetica  sunt.  Ut 
textum  LXX  restitueret,  Hexapla  (E^aTtXa)  composuit,  in  quibus  lextum 
hebraeum  litteris  hebraicis  et  graecis  transcripsit,  adiectis  textibus  Aquilae, 
Symmachi,  LXX,  Theodotionis.  Verba  aut  propositiones,  quae  in  LXX 
legebantur,  at  in  textu  originali  non  inveniebantur,  obelo  distinxit,  la- 
cunas  LXX  ex  aliis  textibus,  imprimis  e  Theodotionis  versione  supplevit, 
et  asterisco  indicavit.  In  quibusdam  partibus  illud  opus  ^Oy.TaT.ka  fuit, 
quia  Origenes  duas  alias  versiones  graecas  addidit.  ^) 

Praeterea  s.  Scripturam  tripliciter  exposuit,  de  quo  s.  Hieronymus 
(Transl.  homil.  Orig.  in  Jerem.  Prol.)  scribit:  «Illud  breviter  moneo,  ut 
scias  Origenis  opuscula  in  omnem  Scripturam  esse  triplicia.  Primum 
eius  opus  Excerpta,  quae  graece  ay^oha  nuncupantur,  in  quibus  ea,  quae 
sibi  videbantur  obscura  atque  habere  aliquid  difficultatis,  summatim 
breviterque  perstrinxit.  Secundum  homileticum  genus,  de  quo  et  praesens 
interpretatio  eius  est  (in  quo  sc.  modo  magis  populari  et  rhetorico  tex- 
tum  exponit).  Tertium,  quod  ipse  inscripsit  TOfioug,  nos  volumina  (i.  e. 
commentarios)  possumus  nuncupare,  in  quo  opere  tota  ingenii  sui  vela 
spirantibus  ventis  dedit  et  recedens  a  terra  in  medium  pelagus  aufugit». 


^)  Ed.  Montfaucon,    Paris   17 13;    Migne,    Patr.    Graec.     Tom.   XV   et   XVI, 
Field,  Origenis  Hexaplorum  quae  supersunt.     Oxonii  1875. 

Opera  eius  maxima  ex  parte  deperdita  sunt,  nonnisi  quibusdam 
conservatis  sive  in  textu  graeco  sive  in  latina  Rufini  et  Hieronymi 
versione ;  pervenerunt  ad  nos  sequentia :  Homiliae  in  primos  quatuor 
libros  Moysis,  in  Josue  et  Judices ;  duae  in  i .  Samuelis,  quaedam  in 
Psalmos  36 — 38,  duae  in  Canticum  Canticorum,  et  plures  etsi  non 
omnes  in  Isaiam,  Jeremiam,  Ezechielem,  Evangelium  s.  Lucae ;  deinde 
Commentarii  in  epistolam  ad  Romanos,  in  Evangelium  s.  Matth.  13, 
16 — 28,  20,  novem  tomi  in  Joannem,  in  Ps.  i — 36  et  118 — 150  et 
pars  commentarii  in  Canticum  canticorum. 

De  regulis  hermeneuticis  Originis  saepius  iam  per  transcursum 
sermo  fuit.  Trichotomiam  Platonis  applicat  ad  s.  Scripturam,  ita  ut 
tres  sensus  habeat :  corporalem,  moralem,  spiritualem.  Spiritualis  eminet 
et  ideo  ab  Origene  etiam  prae  ceteris  quaeritur. 

Julius  Africanus  ca.  an.  2 1  5 .  Alexandriam  iter  suscepit,  ut  Heraclam, 
magistrum  scholae  catecheticae  audiret ;  postea  Nicopoli  in  Palaestina 
vixisse  videtur.  Socrates  eum  optimis  exegetis  adnumerat  (cf.  Socr.  Hist. 
Eccl.  2,  35).  Ca.  an.  228.  Origeni  epistolam  scripsit,  in  qua  Susannae 
historiam  spuriam  esse  asserit  idque  probare  conatur.  Magnum  nomen 
sibi  acquisivit  praecipue  opere  Xpovojpo.ipiac  in  quinque  libris  (Euseb. 
Praep.  Evang.  10,  10;  Demonstr.  Evang.  8),  ubi  historiam  biblicam 
cum  profana  quadrare  ostendit.  Scripsit  etiam  epistolam  ad  Aristidem, 
in  qua  contradictionem  apparentem  inter  Christi  genealogiam  apud  s. 
Matthaeum  et  s.  Lucam  solvit. 

S.  Dionysius  Magnus  (f  265),  scholae  Alexandrinae  per  ahquod 
tempus  rector,  postea  eiusdem  civitatis  episcopus  fuit.  Opera  eius 
perdita  sunt,  quibusdam  fragmentis  exceptis,  inter  quae  eminet  commen- 
tarius  in  tria  prima  capita  Ecclesiastae.  Contra  Nepotis  :  « Confutationem 
allegoristarum»  scripsit  duos  libros  «de  promissionibus»,  in  quibus  suam 
de  chiliasmo  doctrinam  exponit  et  Apocalypsim  s.  Joanni  apostolo 
abiudicat,  ut  adversarium  suum  facilius  impugnet.  Ut  Origenis  discipulus 
sensum  spiritualem  diligit,  at  minus  iam  quam  magister  eius. 

S.  Gregorius  Neocaesariensis  (f  270),  propter  miraculorum  donum 
etiam  Thaumaturgus  nuncupatus,  inter  Origenis  discipulos  nequaquam 
ultimum  locum  tenet.  Ex  operibus  eius  conservata  est  Mera.ippaocg  scg 
Tov  ^Exx/.rjtTcaar/^v  zou  ZoXopLwvzog,  quam  s.  Hieronymus  brevem  quidem, 
sed  valde  utilem  dicit  (s.  Hier.  De  vir.  ill.   65). 

Eusebiiis  Caesariensis  (f  340)  non  fuit  quidem  immediatus  Origenis 
discipulus,  at  in  multis  suis  scriptis  omnino  ab  eo  dependet.  Opera 
eius  quidem  Arianismo  quandoque  favent,  at  sunt  exegetae  valde  utilia, 
praesertim  ea,  quae  historiam,  apologiam,  exegesim  spectant.  Eusebius 
videtur  plures  libros  s.  Scripturae  integros  exposuisse ;  exstant  adhuc, 
sed  non  toti,  commentarii  in  Psalmos,  in  Isaiam,  in  Evangelium  s. 
Lucae,  deinde  Evangeliorum  harmonia  et  Onomasticon  (Ttepc  zcov  'ortc/uZv 

ovofjtaTcov  Twv  iv  ttj  ■deiq.  'fpficprf),  quod  opus  s.  Hieronymus  vertit  et 
complevit.  Ex  historicis  eius  operibus  exegetae  utilia  sunt:  Historia 
ecclesiastica  et  Chronicon ;  ex  apologeticis :  Uemonstratio  evangelica 
{EuajjeXcxrj  aivodsiBcQ)  et  Eclogae  propheticae  {IxXofal  ■Kpo^pr^zcxai),  ubi 
plura  vaticinia  messianica  exponuntur. 

S.  Athanasius  (f  373),  quem  S.  Greg.  Naz.  Ecclesiae  columnam 
appellat,  episcopus  Alexandrinus  fuit  et  veram  fidem  in  multis  operibus 
strenue  defendebat  In  exegeticis  Origenem  secutus  est.  Eum  in 
Psalmos  librum  composuisse,  testis  est  s.  Hieronymus  (De  vir.  ill.  87); 
nunc  sub  eius  nomine  conservantur :  «Expositiones  in  Psalmos»  et 
«De  titulis  Psalmorum»,  sed  sub  iudice  lis  est,  quinam  ex  hisce  duobus 
s.  Athanasio  sit  attribuendus.  In  Catenis  conservata  sunt  quaedam 
fragmenta  eius  expositionis  in  Jobum,  Canticum  cant.,  Matth.,  Luc.  et 
I.  ad  Cor.  Praeterea  habetur  eius  «Epistola  ad  Marcellinum>,  in  qua 
Psalmos  in  diversas  classes  dividit,  et  qua  occasione  recitandi  sint, 
explicat. 

Didymus  Alexandrinus  (f  397),  «coecus»  cognominatus  est,  eo  quod 
puer  iam  visum  amiserit;  sed  continuo  labore  in  studiis  ita  profecit,  ut 
scholae  Alexandrinae  rector  praeficeretur,  ubi  Rufinum  et  ipsum  Hie- 
ronymum  discipulos  habuit.  Rufinus  scribit  de  eo  (Hist.  eccl.  2,  7) : 
«Miscebat  tamen  precibus  studia  ac  laborem  et  iuges  continuatasque 
vigilias  non  ad  legendum,  sed  ad  audiendum  adhibebat,  ut  quod  aliis 
visus,  hoc  illi  conferret  auditus.  Cum  vero  post  lucubrationis  laborem 
somnus,  ut  fieri  solet,  legentibus  advenisset,  Didymus  silentium  illud 
non  ad  quietem  vel  otium  datum  ducens,  tamquam  animal  ruminans 
cibum  quem  ceperat  ex  integro  revocabat  et  ea  quae  dudum  percurren- 
tibus  aliis  ex  librorum  lectione  cognoverat  memoria  et  animo  retexebat, 
ut  non  tam  audisse  quae  lecta  fuerant,  quam  descripsisse  ea  mentis 
suae  paginis  videretur.  Ita  brevi,  Deo  docente,  in  tantam  divinarum 
humanarumque  rerum  eruditionem  ac  scientiam  venit,  ut  scholae  ec- 
clesiasticae  doctor  exsisteret. »  Opera  eius  maxima  ex  parte  perierunt ; 
quae  ad  nos  pervenerunt  partim  dogmatica  partim  exegetica  sunt.  In 
exegesi  omnino  Origenis  vestigiis  adhaerebat.  In  lingua  latina  existit 
magna  pars  eius  « In  Epistolas  canonicas  enarrationis »  et  quaedara 
scholia  in  Psalmos  et  in   2.   Cor. 

S.  Epiphanius  (f  403)  ob  linguarum  scientiam  7rzVTaf?,0TTo;  cogno- 
minatus,  Origenistarum  quidem  adversarius  fuit,  sed  Origenem  in  ex- 
positione  s.  Scripturae  non  semel  sequitur.  Huc  spectant  «Liber  de 
Mensuris  et  ponderibus»,  et  «Liber  de  duodecim  gemmis»,  quibus  rationale 
Summi  Judaeorum  Pontificis  ornatum  fuit.  In  libris  polemicis  «Panarium» 
et  «Ancoratus»  (dfxupcoTog)  plures  textus  s.  Scripturae  dogmaticos  ex- 
plicat. 

S.  Gyrillus  Alexandrinus  (f  444)  multa  opera  exegetica  composuit. 
In   opere:    «Libri    septemdecim    de    adoratione    in    spiritu   et    veritate» 

ostendit,  legem  mosaicam  secundum  litteram  a  Judaeis  adimplendam 
fuisse,  a  Christianis  autem  spiritualiter ;  adorationem  in  spiritu  typice  prae- 
figuratam  fuisse  in  institutionibus  Antiqui  Foederis.  Hoc  opus  in  sua 
«Glaphyra»  (jXaipona)  complevit.  Continui  commentarii  ab  eo  exstant 
in  Isaiam,  duodecim  prophetas  minores,  et  fragmenta  in  libros  Regum, 
in  Psalmos,  Proverbia,  Canticum,  in  prophetas  Jeremiam,  Baruch, 
Ezechielem,  Danielem.  In  Novum  Testamentum  ad  nos  pervenit  magna 
pars  eius  commentarii  in  Evangelium  s.  Joannis  et  fragmenta  in  Matthaeum, 
Lucam,  Epist.  ad  Rom.,  2.  Cor.,  Epist.  ad  Hebraeos.  In  expositione 
sua  allegoriis  non  parum  indulget. 

A  schola  alexandrina  in  multis  dependent,  sed  etiam  inter 
alexandrinam  et  antiochenam  medium  tenent  tres  Cappadociae  doctores, 
s.  BasiHus,  s.  Gregorius  Naz.  et  s.  Gregorius  Nyss. 

S.  Basilius  Magnus  (f  379)  praeter  multa  opera  dogmatico-polemica, 
ascetica,  homiletica  etiam  commentarios  in  s.  Scripturam  composuit. 
Celeberrimae  suni:  eius  novem  HomiKae  in  Hexaemeron,  in  quibus 
solum  sensum  Htteralem  sequitur  et  s.  Scripturae  narrationem  cum 
scientia  naturali  sui  temporis  comparat.  In  multis  ab  Origene  dependet 
in  suis  quindecim  HomiHis  super  Psalmos.  Eius  commentarius  in  Jobum 
periit,  de  authentia  commentarii  in  Js.  i  — 16,  qui  ei  ab  aUquibus 
attribuitur,  dubitatur ;  videtur  tamen  tempore  s.  BasiHi  esse  compositus 

S,  Gregorius  Nazianzenus  (f  389),  s.  BasiHi  amicus,  teste  Hieronymo 
«in  Scripturis  apprime  eruditus»  fuit,  et  s.  Hieronymus  gloriatur  se  eum 
in  s.  Scripturae  explanatione  praeceptorem  habuisse  (De  vir.  ill.  117; 
in  Eph.  6,  31).  Ad  exegesim  spectat  una  oratio,  in  qua  Matth.  19, 
I — 17   expHcat,  et  aHquot  carmina  (Lib.    i.  carm.    12 — '2  8). 

S.  Gregorius  Nyssenus  (f  394),  s.  BasiHi  frater  et  Gregorii  Naz. 
amicus,  iam  plura  opera  exegetica  scripsit,  in  quibus  saepe  Origenem, 
quem  maximi  habuit,  sequitur.  Ad  cosmogoniam  mosaicam  referuntur 
«De  hominis  opificio>  (/7co:  xaTaa/.eorjg,  avd-po)Tzo'J)  et  «Liber  in 
Hexaemeron>  (A7LoXoyrjTi/.dg  Tcs.pl  Trjg  e^af^fiipoo),  in  quorum  primo 
quaedam  a  s.  BasiHo  ommissa  complet,  in  altero  s.  Scripturae  narra- 
tionem  et  s.  BasiHi  expositionem  de  opere  sex  dierum  defendit.  In 
hisce  duobus  Operibus  ipse  gloriatur,  se  sensum  Htteralem  nuHibi  in 
figuralem  detorsisse.  At  in  «Hbro  de  vita  Moysis»,  in  quo  legislatorem 
israeHticum  tamquam  virtutum  exemplar  proponit,  totus  est  in  allegoriis 
describendis,  quemadmodum  et  in  tractatibus  Elg  rrjv  i7irfpa<fqv  twv 
-^laAuwv.  In  primo  horum  tractatuum  ostendere  conatur  unitatem 
consiHi  in  psalmorum  ordine  et  in  altero  praecipue  de  psalmorum  tituHs 
inquirit.  Praetera  exstant  ab  eo  conscriptae:  «HomiHae  octo  in 
Ecclesiastem»  ;  quindecim  homiHae  in  Canticum  Cant.,  tractatio  «de 
Pythonissa»,  ubi  ostendit  eam  non  Samuelem,  sed  daemonem  vidisse, 
qui  SamueHs  formam  assumpsit ;    «De  oratione»   {scg  r/jv  Tzpoaso-j^rjv),  ubi 

quinque    homiliis    orationem    dominicam    exponit;    «homiliae    octo    de 
beatitudinibus » . 

§  67. 
Schola  Antiochena. 

Schola  haec  Antiochiae,  Syriae  occidentalis  civitate,  saec.  4.  prae- 
sertim  floruit ;  multo  iunior  est  quam  Alexandrina,  cum  nonnisi  exeunte 
saeculo  3.  fundata  sit.  Fundatores  eius  fuerunt  presbyteri  Dorotheus  et 
Luciamis,  et  sub  Diodoro  Tarsensi  (f  c.  394)  magnam  famam  sibi  ac- 
quisivit.  Proprium  huic  scholae  est  sensum  litteralem  eruere  ope  gram- 
maticae  et  historiae,  omisso  importuno  allegoriarum  studio.  Breviter 
id  refert  Adrianus,  ipse  huius  scholae  discipulus,  in  sua  Eiaaycojrj 
(M.  XCVIII  p.  1310):  «Qui  alios  docere  profitentur,  statuant  in  primis 
quidem  rerum  argumentum  notum  reddere  se  debere  discipulis,  quibus 
rebus  necesse  habent  ipsorum  ingenii  acumen  appHcare ;  deinde  idio- 
matum  Scripturae  cognitionem,  figurarum  notitiam,  troporum  distinctio- 
nem,  nec  minus  secundum  stykim  interpretationis  elucubrationem  simi- 
liaque  viae  indicia  proponere,  per  quae  tutum  et  certum  eis  medium 
proponatur,  ut  ad  finem  perveniant.  Etenim  perspicuum  est,  quod  iis, 
qui  volare  sed  non  per  viam  gradi  volunt,  vana  et  inutilis  sit  metarum 
indicatio.>  Dolendum  est,  non  omnes  huius  scholae  interpretes  in  vera 
fide  permansisse. 

Interpretes  s.  Scripturae  praecipui,    qui  ex  hac  schola  prodierunt: 

S.  Joannes  Chrysostomus  (f  407)  sub  Diodoro  Tarsensi  s.  Litteras 
didicit  et  orator  atque  exegeta  celeberrimus  evasit.  Scripta  eius  et  so- 
liditate  eminent  et  claritate  atque  unctione  spiritali.  Methodo  imbutus 
scholae  Antiochenae  sensum  Htteralem  inquirit  et  evolvit,  at  typicum 
quoque,  praesertim  in  A.  Testamento,  agnovit,  In  Genesin  scripsit 
homilias  septem  et  sexaginta,  in  Hbros  Regum  homilias  quinque  de 
Anna,  tres  de  Davide  et  Saule.  Psalmos  quidem  omnes  in  homiliis 
exposuisse  videtur,  at  hucusque  sola  expositio  60  Psalmorum  (4 — 12; 
43 — 49;  108 — 117;  119 — 150)  nota  est.  Supersunt  etiam  quaedam 
fragmenta  expositionis  libri  Job  et  Proverbiorum,  at  non  est  certum,  ea 
revera  Chrysostomum  habere  auctorem.  «De  prophetiarum  obscuritate> 
duas  homilias  habuit;  Commentarius  in  Isaiam  (r,  1  —  8,  10)  ex  eius 
homiliis  videtur  esse  compositus ;  praeterea  sunt  ab  eo  6  homiliae  in 
Isaiae  cap.  6.  In  leremiam  et  Danielem  habentur  fragmenta  in 
Catenis. 

Felicior  fuit  in  interpretatione  Novi  Testamenti,  cuius  etiam  plures 
libros  exposuit,  sc.  EvangeHum  s.  Matthaei,  Evang.  s.  Joannis,  Actus 
Apostolornm  et  omnes  epistolas  s.  PauH. 

Theodorus  Mopsuestenus  (f  429)  cum  s.  Joanne  Chrys.  sub  Libanio 
studio  Rhetoricae  se  appHcavit  et  amico  adolescentiae  suae  etiam  postea 
adhaerebat;  sed  in  vera  fide  non  tam  firmus  permansit.    Nestorio  enim 

viam  ostendit  et  in  exegeticis  quoque  erravit,  quare  a  Synodo  V.  oecu- 
menica  damnatus  est.  Viginti  annos  natus  scripsit  iam  commentarium 
in  Psalmos,  et  deinde  totam  s.  Scripturam  exposuisse  dicitur  (cf.  Leont. 
De  sectis  4,  3).  Sed  non  omnia  eius  opera  ad  nos  pervenerunt ;  in 
textu  originali  habemus  tantum  eius  commentarium  in  prophetas  mi- 
nores.  Eius  expositio  libri  Job  et  Cantici  Cant.  a  Concilio  V.  damnata 
est,  quia  horum  librorum  originem  divinam  negavit,  librum  Job  dicens 
esse  compositum  ab  aliquo  Judaeo  superbo,  et  Canticum  Cant.  nihil 
aliud  esse,  quam  aemulationis  nuptialis  canticum  mensale.  Auctori 
Proverbiorum  et  Ecclesiastae  nonnisi  iniimum  inspirationis  gradum  attri- 
buit,  libros  Chronicorum,  Esdrae,  Nehemiae  et  Jacobi  epistolam  non 
canonicam  declaravit.  In  versione  latina  exstat  eius  expositio  s.  Pauli 
epistolarum  ad  Galatas,  Ephes.,  Phil.,  Col.,  i  et  2.  Thes.,  i  et  2.  Tim., 
Tit.,  Philem.  In  versione  syriaca  conservatur  eius  commentarius  in 
Evang.  s.  Joannis.  Propter  eruditionem  et  libros  permultos  a  se  con- 
scriptos,  a  Nestorianis  exegeta  yj).z   i^oyjjV  appellatur. 

S.  Isidorus  (f  434)  Pelusiota  dictus,  eo  quod  abbas  fuit  alicuius 
monasterii  prope  Pelusium  in  Aegypto,  fuit  s.  Chrysostomi  discipulus 
et  eius  in  Scripturarum  interpretatione  imitator.  Commentarium  proprie 
dictum  scripsisse  non  videtur,  at  nihilominus  exegetis  antiochenis  ad- 
numerandus  est,  quia  in  suis  epistoHs,  quarum  2000  exaraverat,  quam 
plurimos  textus  s.  Scripturae  iuxta  principia  scholae  antiochenae  exponit. 

Theodoretus  (f  458)  Cyri  in  Syria  episcopus,  s.  Joannem  Chry- 
sostomum  et  Theodorum  Mops.  in  interpretanda  s.  Scriptura  secutus 
est  ita,  ut  utriusque  dotes  in  se  coniungeret ;  operibus  suis  tale  sibi 
nomen  comparavit,  ut  primis  Ecclesiae  orientalis  luminibus  accenseatur. 
S.  Scripturam  duobus  modis  interpretatus  est :  per  modum  quaestionum 
et  responsionum  ad  textus  quosdam  difficiliores  et  per  modum  com- 
mentarii  continui.  Ad  primam  categoriam  spectant  «Quaestiones  in 
Octateuchum»  (Pentateuchum,  Josue,  Judicum,  Ruth),  «in  quatuor  libros 
Regum»  et  «libros  Paralipomenon» ;  Commentarii  supersunt:  in  Psalmos, 
Canticum  Cant.,  in  omnes  Prophetas  et  in  epistolas  s.  Pauli.  In  hi^ce 
operibus  multa  ex  ahis  libris  hausit,   sed  non  fuit  merus  compilator. 

§  68. 

Schola  Nisibena  et  Edessena. 

In  Syria  duae  scholae  floruerunt,  una  in  parte  eius  orientali,  altera 
in  occidentali.  Utraque  schola  in  multis  dependet  a  schola  Antiochena ; 
exegetae  syriaci  eruunt  sensum  litteralem,  sed  etiam  spiritualem  admit- 
tunt  et  accomodationes  adhibent.  Schola  Edessena,  iam  saec.  2.  fundata, 
praecipue  saec.   4.  floruit. 

ApTiraates  monachus  et  episcopus  in  monasterio  Sancti  Matthaei 
(non   longe  ad    orientem  a  civitate  Mosul)    in    primo    dimidio    saec.    4 

scripsit  2  2  homilias,  ^)  argumenti  dogmatici  et  ascetici,  in  quibus  saepissime 
etiam  textus  ex  S.   Scriptura  allegat  et  exponit. 

S.  Ephraemus  (f  373)»  Edessenae  ecclesiae  diaconus,  quam  plurima 
scripta  reliquit,  inter  quae  opera  exegetica  primum  tenent  locum  et 
tanti  sunt  pretii,  ut  auctor  eorum  a  Syris  «Syrorum  propheta»,  «Ecclesiae 
columna»,  «Spiritus  sancti  Lyra»  etc.  cognominaretur.  In  lingua  syriaca 
supersunt  eius  commentarii  in  Genesim  et  Exodum  in  forma  sua  primitiva. 
Ex  ceteris  commentariis  fragmenta  inveniuntur  in  Catena,  quam  Severus 
monachus  Edessenus  ca  an.  851 — 861  composuit.  Ex  commentariis  in 
Novum  Testamentum  habetur  in  versione  armeniaca  commentarius  in 
libros  ParaHpomenon,  in  Tatiani  Diatessaron  et  in  epistolas  Paulinas 
(excepta  ep.  ad  Philem.);  praetera  in  catenis  inveniuntur  aha  fragmenta. 
S.  Ephraemus  exponit  textum  Pesittae,  exceptis  Evangeliis,  ubi  adhibet 
Tatiani  Diatessaron.  In  multis  scholae  antiochenae  affinis,  dat  tamen 
typo  campum  valde  amplum.  In  suis  sermonibus  et  hymnis  favet 
praesertim  expositioni  allegoricae. 

Praeter  hos  duos  muUi  aUi  s.  Scripturam  in  suis  hymnis  et 
sermonibus  exposuerunt :  notatu  digniores  sunt :  Cyrillonas,  Balaeus,  Ba- 
bulas,  Isaacus  Magnus    etc.  ^) 

§   69. 
Interpretes  latini  a  3.  usque  ad  6.  saeculum. 

Apud  Occidentales  quidem  non  prodierunt  tot  commentarii  sicut 
apud  orientales,  nihilominus  Leo  XIII.  merito  scribere  potuit:  «... 
Neque  id  praeclare  minus  apud  occidentales.  In  multis,  qui  se  ad- 
modum  probavere,  clara  TertulHani  et  Cypriani  nomina,  Hilarii  et 
Ambrosii,  Leonis  et  Gregorii  magnorum ;  clarissima  Augustini  et  Hiero- 
nymi :  quorum  alter  mire  acutus  exstitit  in  perspicienda  divini  verbi 
sententia  uberrimeque  in  ea  deducenda  ad  auxiHa  cathoHcae  veritatis, 
alter  a  singulari  BibHorum  scientia  magnisque  ad  eorum  usum  laboribus, 
nomine  Doctoris  maximi  praeconio  Ecclesiae  est  honestatus»  (Prov.  Deus). 

Quemadmodum  orientales  ita  occidentales  quoque  dupHcem  sen- 
sum  s.  Scripturae  admiserunt :  alterum  Htteralem,  alterum  mysticum ; 
sed  non  omnes  eodem  modo  in  eo  eruendo  procedunt,  cum  aHi  sensui 
HtteraH  aHi  spirituaH  magis  faveant. 

Tertullianus  natus  a.  160,  Hcet  ab  an.  c.  202.  Montanistarum 
sectae  nomen  dederit,  a  nobis  non  est  omittendus.  Frequentissime  enim 
ss.  Libros  aUegat  et  exponit,  praesertim  in  operibus:  «adv.  Judaeos» 
et   «contra  Marcionem». 


^)  Optima  editio  in  Patrologia  syriaca,  I.  Paris  1894. 

*)  Cf.   G.  JBickell,    Conspectus    rei    Syrorum    literariae.     Monast.    1871.      W. 
Wright,  A  short  history  of  syriac  literature.     London   1894. 

S.  Cyprianus  (f  258)  tam  in  libris  quam  in  epistolis  suis  s. 
Scripturam  saepe  exponit.  Nominandi  sunt  praecipue :  «Testimoniorum 
libri  adv.  Judaeos»,  Epistola  «Ad  Fortunatum  de  exhortatione  martyrii», 
<De  catholicae  Ecclesiae  unitato,   «De  Dominica  oratione>. 

Victorinus  Petabionensis  (f  ca  303)  primus  commentarios  in  sermone 
latino  composuit.  «Non  aeque  latine  ut  graece  noverat;  unde  opera 
eius  grandia  sensibus,  viliora  videntur  compositione  verborum.  Sunt 
autem  haec :  Commentarii  in  Genesim,  in  Exodum,  in  Leviticum,  in 
Isaiam,  in  Ezechiel,  in  Habacuc,  in  Ecclesiasten,  in  Cantica  Cant., 
in  Apocalypsin  Joannis»  (S.  Hier.  De  vir.  ill.  74).  Ex  omnibus  hisce 
operibus  nonnisi  comnfentarius  in  Apocalypsin  ad  nos  pervenit  dupHci 
in  versione,  una  breviore,  altera  magis  extensa.  Origenem  quidem 
sequitur,  at  non  modo  caeco. 

S.  Hilarius  Pict.  (f  367)  in  suo  commentario  in  Evangelium  s. 
Matthaei  supponit  in  tota  s.  Scriptura  rationem  typicam  et  hanc  praecipue 
inquirit.  Magis  litteram  sequitur  in  suo  commentario  in  Psalmos  (Trac- 
tatus  super  Psalmos).  Ex  «Tractatu  in  Job»,  qui  teste  Hieronymo  erat 
potius  versio  ex  Origene  adornata,  duo  fragmenta  conservantur.  Praeclare 
exponit  multos  textus  s.  Scripturae  in  suis  «Libris  duodecira  de 
Trinitate  » . 

aS^.  Ambrosius  (f  397)  praeter  alia  multa  etiam  opera  exegetica 
rehquit,  in  quibus  suas  homiUas  ad  populum  habitas  deposuit.  Sensum 
allegoricum  praecipue  quaerit,  dependens  in  hoc  a  Philone,  Origene, 
s.  Basilio.  Opera  eius  exegetica  sunt :  Hexaemeron  libri  sex,  De  Paradiso, 
De  Cain  et  Abel  Hbri  duo,  De  Noe  et  arca,  De  Abraham  libri  duo, 
De  Isaac  et  anima,  De  bono  mortis,  De  fuga  saecuH,  De  Jacob  et 
vita  beata  Hbri  duo,  De  Joseph  patriarcha,  De  benedictionibus  patri- 
archarum.  De  EHa  et  ieiunio,  De  Nabuthe  JezraeHta,  De  Tobia,  De 
interpellatione  Job  et  David  Hbri  quattuor,  Apologia  prophetae  David, 
Apologia  altera  prophetae  David,  Enarrationes  in  duodecim  Psalmos 
Davidicos,  Expositio  in  ps.  118.,  Expositio  Esaiae  prophetae  (deperdita), 
Expositio  EvangeHi  secundum  Lucam  Hbris  decem  comprehensa  (opus 
maximum  s.  Ambrosii).   Opera  s.  Amji^rosii  concionatoribus  utiHssima  sunt. 

Ad  calcem  operum  s.  Ambrosii  refertur  et  oHm  s.  Ambrosio 
adscribebatur  commentarius  in  Epistolas  PauHnas,  qui  tempore  recentiore 
a  criticis  Pseudo-Ambrosio  (Ambrosiastro)  tribuitur. 

Tyrannius  Bufinus  (f  410)  de  exegesi  bene  meritus  est  non  eo 
quod  ipse  s.  Scripturam  interpretatus  esset,  sed  quia  aHorum,  praesertim 
Origenis  et  s.  BasiHi,  quaedam  opera  exegetica  sermone  latino  donavit. 
Commentarii  super  Pss.  i  —  75  et  super  prophetas  Osee,  loel,  Amos  ei 
prius  immerito  adscribebantur. 

S.  Hieronymus  (f  42  o),  in  schola  interpretum  graecorum  et  im- 
primis  a  S.   Gregorio  Naz.    educatus,    talem    sibi    Hbris  exegeticis  qiiam 

plurimis  et  eruditissimis  famam  acquisivit,  ut  primum  locum  teneat  inter 
occidentales,  et  Ecclesia  eum  laudet,  quia 

Sacrosanctum  Scripturarum 
Abyssalem  fluvium 
In  torrentem  quam  praeclarum 
Auxit  et  praeconium, 
Effundendo  rebus  planum 
Quod  erat  tam  asperum.') 

Hic  «in  exponendis  Scripturis  doctor  maximus»  (ut  dicit  oratio  in 
eius  festo)  non  solum  Vetus  Testamentum  in  linguam  latinam  vertit 
et  textum  librorum  Novi  Testamenti  correxit,  se  '  omnium  s.  Scripturae 
librorum  expositionem  promovit,  tum  commentanos  aliorum  vertens  tum, 
idque  praecipue,  novos  componens.  Vertit  Origenis  homilias  14  in 
Jeremiam,  14  in  Ezechielem,  2  in  Canticum  Cant.,  39  in  Lucam  ;  porro 
Philonis  «Librum  interpretationis  hebraicorum  nominum»  et  Eusebii  «De 
situ  et  nominibus  locorum  hebraicorum  librum».  Sua  propria  scripta  an. 
392  sequenti  modo  enumerat  (De  vir.  ill.  c.  135):  «  Scripsi  .  .  .  de 
Seraphim  (in  Is.  c.  6),  de  Osanna  et  de  frugi  et  luxurioso  filiis,  de 
tribus  quaestionibus  legis  veteris  .  .  .  in  epistolam  PauH  ad  Galatas 
commentariorum  libros  3,  item  in  epistolam  ad  Ephesios  libros  3,  in 
epistolam  ad  Titum  librum  unum,  in  epistolam  ad  Philomenem  Hbrum 
unum,  in  Ecclesiasten  commentarios,  quaestionum  hebraicarum  in  Genesim 
librum  unum,  in  psalmos  10 — 16  tractatus  7,  .  .  .  scripsi  praeterea  in 
Michaeam  explanationum  Hbros  2,  in  Sophoniam  Hbrum  unum,  in  Nahum 
Hbrum  unum,  in  Habacuc  Hbros  2,  in  Aggaeum  Hbrum  unum  multaque 
aHa  de  opere  prophetaH,  quae  nunc  habeo  in  manibus  et  necdum  ex- 
pleta  sunt».  Serius  in  omnes  prophetas  maiores  commentarios  scripsit, 
et  in  EvangeHum  s.  Matthaei.  S.  Hieronymum  autem  auctorem  non 
habent :  Breviarium  in  Psalmos,  Quaestiones  hebraicae  in  Hbros  Regum 
et  in  Hbros  ParaHpomenon,  Commentarii  in  EvangeHa,  Commentarii  in 
epistolas  s.  PauH. 

S.  Hieronymus  ubique  sensum  Htteralem  quaerit,  at  prout  necesse 
est,  non  negHgit  «super  fundamenta  historiae  spirituale  exstruere  aedi- 
ficium>  (Com.  in  Is.  1.  6.  praef.).  Quia  quandoque  nimis  festinanter 
scripsit,  inveniuntur  apud  eum  etiam  quaedam  obscuritates,  et  quandoque 
etiam  contradictiones  inde  ortae,  quod  aut  suam  opinionem  mutavit  aut 
aHorum  dicta  proposuit,   quin  lectorem  de  hoc  admoneret. 

S.  Angustinus  (f  430),  episcopus  Hipponensis,  post  s.  Hieronymum 
primum  inter  s.  Scripturae  interpretes  locum  occupat.  Non  erat  quidem 
iisdem  instructus  mediis  ad  sensum  eruendum,  quibus  s.  Hieronymus, 
at  nihilominus  utiHssimus  est  iis,  qui  sensum  s.  Scripturae  quaerunt. 
Agit  magis  dograaticum  et  concionatorem  quam  exegetam,  indeque  diversus 


^)  G.  M.  Dreves  S.  J. :  Spanische  Hymnen  des  Mittelalters.    Lips.  1S94  p.  I49. 

procedendi  modus  :  in  operibus  enim  dogmaticis  sensum  litteralem  prae 
mystico  quaerit,  in  concionibus  suis  praesertim  spiritualem  et  lingua 
utitur  magis  vulgari ;  dicebat  enim  :  «Malo,  ut  me  reprehendant  gram- 
matici  quam  non  intelligant  populi;  eligens  magis  in  barbarismis  etiam 
damnantibus  Grammaticis  intelligi,  quam  in  mea  disertitudine  auditores 
deserere».    Eius  quatuor  libros   «De  Doctrina  christiana»   supra  tetigimus. 

Genesim  quater  exponere  conatus  est,  primum  opere  «De  Genesi 
contra  Manichaeos».  Quia  autem  in  hac  prima  expositione  parum  ad 
litteram  attendit,  suscepit  aHam  interpretationem,  quam  tamen  non  per- 
fecit:  <De  Genesi  ad  litteram  imperfectus  liber» ;  deinde  in  tribus  ul- 
timis  libris  suarum  Confessionum  denuo  explanavit  Cosmogoniam  mosai- 
cam,  cui  brevi  successit  opus  «De  Genesi  ad  litteram  libri  duodecim», 
in  quibus  tamen  nonnisi  ad  Adami  e  paradiso  expulsionem  pervenit. 
Reliqua  eius  opera  exegetica  sunt:  «Locutionum  libri  septem»  (in  Pen- 
tateuchum,  Jos.,  Judic),  «Quaestionum  in  Heptateuchum  libri  septem», 
«  Adnotationum  in  Job  liber  unus»,  <-<  Enarrationes  in  Psalmos»,  «  De 
consensu  EvangeUstarum  libri  quatuor»,  «De  sermone  Domini  in  monte 
(in  c.  5  —  7  s.  Matth.),  «In  Joannis  EvangeHum  tractatus  124»,  «In 
Epistolam  Joannis  ad  Parthos  (i.  e.  i.  ep.  s.  Joan.)  tractatus  eg  », 
«Expositio  quarundam  propositionum  ex  epistola  ad  Romanos»,  «Epi- 
stolae  ad  Romanos  inchoata  expositio»,  «Epistolae  ad  Galatas  expositio», 
«Expositio  epistolae  Jacobi»   (deperdita). 

M.  Aurelius  Cassiodorus  (f  570)  sub  gothorum  regibus  sumraos 
honores  adeptus,  sexagenarius  in  monasterium  Vivariense  in  agris  suis 
€xstructum  se  recepit,  ubi  suos  monachos  erudiebat  et  hunc  in  finem 
etiam  opera  scripsit,  inter  quae  liber  «Institutiones  divinarum  et  saecu- 
iarium  lectionum»  eminet.  In  eo  monachis  suis  ostendit,  quomodo  ad 
Librorum  sacrorum  intelhgentiam  pervenirent.  Ut  regulas  collectas 
exempHs  illustraret,  duo  alia  opera  composuit,  sc.  « Complexiones  in 
psalmos  »,  in  quibus  s.  Augustinum  sequitur,  et  « Complexiones  in  Epi- 
stolas  et  Acta  Apostolorum  et  Apocalypsin». 

S.  G-regorius  Magnus  (f  604)  unus  e  maximis  Ecclesiae  doctoribus 
etiam  s.  Scripturam  interpretatus  est  ea  methodo,  quam  ipse  indicat: 
«prius  historiae  radix  est  figenda,  ut  valeat  mens  postea  de  allegoriarum 
fructu  satiari»  (In  Evang.  hom.  40,  i).  Principalia  eius  opera  exege- 
tica  sunt:  «Expositio  in  librum  Job  sive  MoraHum  Hbri^s»,  «HomiHae 
22   in  Ezechielem»,    «HomiHae  40  in  EvangeHa». 

§   70- 

Reliqui  interpretes  usque  ad  tempus  scholasticorum. 

«Ex  eo  tempore  ad  undecimum  usque  saeculum,  quamquam 
huiusmodi  contentio  studiorum  non  pari  atque  antea  ardore  ac  fructu 
viguit,  viguit  tamen,  opera  praesertim  hominum  sacri  ordinis.  Cura- 
verunt  enim  aut  quae  veteres  in  hac  re  fructuosiora  reHquissent  deligere, 

eaque  apte  digesta  de  suisque  aucta  pervulgare,  ut  ab  Jsidoro  Hispa- 
lensi,  Beda,  Alcuino  factum  est  in  primis ;  aut  sacros  codices  illustrare 
glossis,  ut  Valafridus  Strabo  et  Anselmus  Laudunensis,  aut  eorumdem 
integritati  novis  curis  consulere,  ut  Petrus  Damianus  et  Lanfrancus 
fecerunt.  Saeculo  autem  duodecimo  allegoricam  Scripturae  enarrationem 
bona  cum  laude  plerique  tractarunt:  in  eo  genere  S.  Bernardus  ceteris 
facile  antecessit,  cuius  etiam  sermones  nihil  prope  nisi  divinas  Litteras 
sapiunt»      (Prov.  Deus). 

Etsi  neque  hoc  tempore  studia  biblica  neglecta  iacerent,  tamen 
rerum  circumstantiae  eis  minus  favebant,  ita  ut  pauci  commentarii 
proprii  componerentur,  sed  potius  catenae  et  glossae  e  ss.  Patrum  libris 
conflarentur. 

Apud  Graecos  huius  temporis*)  exegetae  notatu  digniores : 

Procopius  Gazaeus  (f  ca  528)  primus  fuit,  qui  catenam  (in  Octa- 
teuchum)  e  Patrum  dictis  composuit,  quod  opus  quidem  deperditum 
est,  at  videtur  constituisse  fundamentum  illius  catenae,  quam  Nicephorus 
an.  1772  — 1773  Lipsiae  edidit.  Aliorum  operum,  quae  sub  eius  nomine 
circumferuntur,  origo  dubia  est. 

Anastasius  Sinaita  (f  ca  a.  700)  praeter  alia  opera  varia  scripsit 
duas  homilias  in  Ps.  6.  et  Considerationes  anagogicas  in  Hexaemeron 
(sfg  rrjv  TiveujuazixrjV  dvaywyrjv  trjg  i^arj/uipoo  xzcaecog). 

S.  Joannes  Damascenus  (f  ca  750),  a  Graecis  y^poanpnoag  cognomi- 
natus,  in  suis  operibus  dogmaticis  et  polemicis  saepius  textus  s. 
Scripturae  exponit.  Scripsit  etiam  commentarium  in  s.  Pauli  Epistolas, 
in  quo  praecipue  s.  Chrysostomum ,  interdum  etiam  Theodoretum 
Cyrensem  et  Cyrillum  Alexandrinum  excerpit. 

Photius  (f  ca  891)  in  suis  Quaestionibus  ad  Amphilochium  per- 
multas  quaestiones  scripturisticas  tractat;  in  sua  Bibliotheca  seu  Myrio- 
biblio  conservavit  excerpta  multorum  operum  exegeticorum  nunc  de- 
perditorum.  Praeterea  scripsit  commentarium  in  EvangeHum  s.  Lucae, 
et  in  catenis  leguntur  fragmenta  eius  expositionis  in  aHos  Novi  Testa- 
menti  Hbros. 

Euthymius  Zigabenus  (f  11 18)  in  suis  Panopliis  dogmaticis,  in 
quibus  omnes  haereses  tunc  notas  refellit,  saepius  de  s.  Scriptura 
loquitur  eamque  inspiratam  esse  asserit.  Reliquit  etiam  commentarios 
in  Psalterium  et  Evangelia  quibus  multam  sibi  tam  apud  occidentales 
quam  apud  orientales  laudem  comparavit. 

Interpretes  latini  huius  temporis  praecipui : 

S.  Isidorus  Hisp.  (f  636)  talem  sibi  scientia  sua  famam  comparavit, 
ut  in  synodo  8.  Toletana  (an.  653)  diceretur:  «nostri  saeculi  doctor 
egregius,  Ecclesiae  cathoHcae  novissimum  decus,    praecedentibus  aetate 


')  De  exegetis  graecis,  qui  ab  a.  527 —  1453  scripserunt  cf.  Karl  Krutn- 
bacher:  Geschichte  der  byzantinischen  Litteratur  von  Justinian  bis  zum  Ende  des 
ostromischen  Reiches.     2  ed.  Monaci  1897  p.   122  ss.  et  206  ss. 

poslremus,  doctrinae  comparatione  non  infimus  et,  quod  maius  est,  in 
saeculorum  fine  doctissimus»  (Mansi,  ss.  Conc.  Coll.  X,  1215).  (Dpera 
eius  exegetica  sunt :  « De  ortu  et  obitu  patrum,  qui  in  Scriptura  laudibus 
efferuntur»,  ubi  historia  personarum  illustrium  A.  et  N.  Testamenti  re- 
fertur;  «Allegoriae  quaedam  sacrae  Scripturae»,  ubi  rationem  typicam 
praecipuarum  personarum  A.  Testamenti  exponit;  «Liber  numerorum, 
qui  in  sanctis  Scripturis  occurrunt»  agit  de  mystica  numerorum  s.  Scrip- 
turae  significatione ;  «In  libros  veteris  ac  novi  Testamenti  prooemia», 
«De  veteri  et  novo  Testamento  quaestiones» ;  «Mysticorum  expositiones 
sacramentorum  seu  quaestiones  in  vetus  Testamentum». 

Venerabilis  Beda  (f  735),  talem  sibi  famam  comparavit,  ut  in 
proverbium  apud  coaevos  abierit :  « hominem,  in  extremo  orbis  angulo 
natum,  universum  orbem  ingenio  suo  perstrinxisse. »  In  suis  scriptis 
multa  quidem  e  Patrum  operibus  collegit,  at  sua  quoque  permulta  addit. 
De  sensuum  divisione  iam  eo  modo  loquitur,  quo  scholastici ;  ita  in 
opere  suo  «de  tabernaculo »  scribit:  «Historia  est,  cum  res  aliqua, 
quomodo  secundum  Htteram  facta  sive  dicta  sit,  plano  sermone  refertur. 
Allegoria  est,  cum  verbis  sive  rebus  mysticis  praesentia  Christi  et 
Ecclesiae  sacramenta  signantur.  Tropologia  i.  e.  moralis  locutio  ad 
institutionem  et  correctionem  morum  sive  apertis  sive  figuratis  prolata 
sermonibus  respicit.  Anagoge  i.  e,  ad  superiora  ducens  locutio,  quae 
de  praemiis  futuris  et  ea,  quae  in  coelis  est,  vita  futura  sive  mysticis 
sive  apertis  sermonibus  disputat. »  Commentarii  eius  in  s.  Scripturam 
perutiles  sunt  exegetae  et  concionatori,  etsi  in  expositione  A.  Testamenti 
interdum  allegoriis  plus  iusto  indulgeat. 

Alcuinus  (f  804),  quem  Carolus  M.  scholae  suae  palatinae  prae- 
fecit,  ut  studia  in  regno  suo  promoveret,  non  solum  Vulgatae  emendandae 
operam  dedit,  sed  etiam  quam  plurimos  commentarios  scripsit,  in  quibus 
Patrum  opiniones  referre  solet.  Scripsit :  «Responsiones  ad  quaestiones 
de  Genesi»,  « Enchiridion,  seu  expositio  brevis  ac  pia  in  Psalmos 
poenitentiales,  in  Ps.  118  et  graduales»,  «Compendium  in  Canticum 
Cant. »,  «Commentaria  super  Ecclesiasten » ,  «Commentaria  in  S.  Joannis 
Evangelium»,  «Explanatio  in  Pauli  epistolas  ad  Titum,  Philem.,  ad 
Hebraeos»,    « Commentariorum  in  Apocalypsim  Hbri  quinque. » 

Haymo  Halberstadiensis  (f  855)  et  Babanus  Maurus  (f  856),  Alcuini 
discipuli,  in  exponenda  s,  Scriptura  magistri  sui  exemplum  secuti  sunt. 

Walafridus  Strabo  (f  849),  abbas  monasterii  Augiensis,  auctor  est 
«Glossae»,  quae  ob  generalem  apud  scholas  et  scriptores  medii  aevi 
usum  «ordinaria»  nuncupatur,  et  ex  Hieronymi,  Augustini,  Gregorii  M., 
Isidori  Hisp.,  Bedae  Ven.,  aliorumque  interpretum  allegationibus  constat. 

Anselmus  Laudunensis  (f  11 17)  aliam  Glossam  composuit,  quae 
« interlinearis »     vocatur,    quia    inter    lineas    textus    s.    Scripturae   breves 

Zapletal,  Hermeneutica.  11 

notas  e  Patrum    operibus    collectas   continet.     Haec    nunquam     eadem, 
qua   «glossa  ordinaria»   fama  gavisa  est. 

E  reliquis  nominandi  sunt:  Bupertus  Tuitiensis  (f  1135),  Hugo  a  S. 
Victore  (f  1141),  Petrus  Ahaelardus  (f  1142),  praesertim  vero  S.  Bernardus 
Claravall.  (f  11 58),  qui  etsi  commentarios  proprie  dictos  non  scripsit, 
permultos  tamen  textus  s.  Scripturae,  inprimis  ex  Cantico  Cant.  et 
Evangeliis,  exposuit.  Mira  est  eius  sagacitas  et  profunditas  in  sensu 
mystico  eruendo  et  proponendo. 

§  71- 
Interpretes  scholastici. 

0  Sed  nova  et  laetiora  incrementa  ex  disciplina  accessere  Scholasti- 
corum.  Qui,  etsi  in  germanam  versionis  latinae  lectionem  studuerunt 
inquirere,  confectaque  ab  ipsis  «Correctoria  biblica»  id  plane  testantur, 
plus  tamen  studii  industriaeque  in  interpretatione  et  explanatione  collo- 
caverunt.  Composite  enim  dilucideque,  nihil  ut  melius  antea,  sacrorum 
verborum  sensus  varii  distincti;  cuiusque  pondus  in  re  theologica  per- 
pensum ;  definitae  librorum  partes,  argumenta  partium ;  investigata 
scriptorum  proposita;  explicata  sententiarum  inter  ipsas  necessitudo  et 
connexio :  quibus  ex  rebus  nemo  unus  videt,  quantum  sit  luminis 
obscurioribus  locis  admotum.  Ipsorum  praeterea  de  Scripturis  lectam 
doctrinae  copiam  admodum  produnt,  tum  de  theologia  libri  tum  iii 
easdem  commentaria;  quo  etiam  nomine  Thomas  Aquinas  inter  eos  habuit 
palmam»  (Prov.  Deus).  Omnino  iniuste  protestantes  tempori  illo  per 
respectum  ad  exegesim  applicant  illud  poetae:  «Ponto  nox  incubat 
atra».  .Concedimus  quidem  scholasticos  nondum  habuisse  omnes  illas 
notitias  historicas,  archaeologicas ,  geographicas ,  philologicas ,  quas 
temporis  recentioris,  huiusmodi  rebus  plus  faventis,  exegetae  possident; 
at  mira  est  illa  diligentia  et  acuitas,  qua  scholastici  interpretes  gaude- 
bant.  Inde  fit,  ut  eorum  commentarii  hucusque  maxime  utiles  sint,  cum 
e  contra  multorum  recentiorum,  qui  de  scholasticorum  «tenebris»  disserunt, 
opera  exegetica  iure  oblivioni  dentur.  ^) 

Liceat  hic  iam  breviter  dicere,  ordinis  s.  Dominici  alumnos  in  rebus 
exegeticis  primas  partes  habuisse ;  non  enim  solummodo  plus  quam 
seplingenti  eorum  commentarios  in  s.  Scripturam  conscripserunt,  sed 
primi    multis    in    rebus   vias    novas    aperuerunt,    directiones    sequendas 


*)  In  medio  aevo  s.  Scriptura  erat  Alpha  et  Omega  omnis  studii  theologici ; 
ab  ea  enim  incipiebant,  ea  finis  etiam  erat  doctrinae.  Doctores  theologiae  in  fa- 
cultate  Parisiensi,  Viennensi  et  alibi  ut  textum,  quem  exponebant,  adhibebant  solam 
s.  Scripturam.  Propterea  etiam  Doctores  Theologiae  tunc  temporis  <Doctores  in 
sacra  Pagina»  appellabantur.  Cf.  hac  de  re  P.  H.  Denifle,  O.  Praed.  «Quel  Livre 
servait  de  base  k  renseignement  des  Maitres  en  Theologie  dans  Tuniversite  de  Paris» , 
in  «Revue  Thomiste»    1894.  p.   149  ss.  — 

ceteris  exegetis  indicantes.  Sancti  enim  Fundatoris  sui,  qui  s.  Scripturam 
continuo  in  plurimis  suis  peregrinationibus  portabat,  legebat,  exponebat, 
vestigia  secuti,  omnium  primi  s.  Scripturam  in  capita  hodierna  diviserunt, 
primi  concordantias  conscripserunt,  primi  Rabbinorum  scriptis  usi  sunt, 
primi  e  christianis  grammaticam  linguae  hebraicae  confecerunt,  primi 
polyglotta  ediderunt,  primi  introductionem  in  s.  Scripturam,  ut  hodie 
vox  usurpatur,  introduxerunt,  primi  post  s.  Hieronymum  totam  Scripturam 
e  lingua  originali  verterunt,  quemadmodum  et  recentissime  primam 
academiam  biblicam  Hierosolymis  et  primam  ephemeridem  catholicam 
unice  exegesi  destinatam  fundarunt. 

Etsi  aliqui  exegetarum  paragrapho  praecedenti  enumeratorum  iam 
ad  scholasticorum  aevum  pertineant,  non  huc  eos  referimus,  quia  in 
eorum  libris  nondum  ea  methodus  scribendi  apparet,  quae  apud 
scholasticos  existebat.  A  Magistro  Sententiarum  incipimus,  cum  eius 
textui  scholastici  in  multis  adhaeserint. 

Praecipui  interpretes  huius  temporis  sunt : 

Petrus  Lombardus  (-f  1164),  «Magister  Sententiarum » ,  qui  praeter 
Sententiarum  opus  celeberrimum  scripsit  *Glossas  in  Psalmos»  et 
«CoUectanea  in  epistolas  Pauli».  In  primo  opere  Anselmi  Laudunensis 
glossam  interlinearem  fusius  evolvit,  in  altero  Patrum  sententias  refert, 
expositionesque  dogmaticas  addit,  scholasticorum  more  distinguens  et 
subdistinguens. 

Cardinalis  Stephanus  Langton  (j  1228)  Ord.  Praed.,  ille  fuit,  qui 
S    Scripturam  in  capita  ea,  quae  hodie  adhuc  in  usu  sunt,  divisit.  ^) 

Cardin.  Hugo  a  S.  Caro  (f  1260)  Ord.  Praed.,  pluribus  nominibus 
laudandus  est.  Ipse  non  parvam  operam  impendit  textui  Vulgatae 
corrigendo.  Cum  enim  Correctorium,  quod  facultate  theologica  Parisiensi 
collectum  fuit,  viris  eruditis  ob  diversos  naevos  displiceret,  Hugo  a  S. 
Caro  aliud  conscripsit,  quod  a  capitulo  generali  ordinis  s.  Dominici 
(1256)  ut  < Correctorium  Dominicanorum»  approbatum,  et  a  Theologis 
receptum  fuit.  Primus  etiam  fuit,  qui  Concordantias  in  s.  Scripturam 
composuit,  cuius  operis  tanta  est  utilitas,  ut  ad  instar  ipsius  etiam  in 
textum  graecum  et  hebraeum  similia  opera  fuerint  adornata.  Scripsit 
etiam  Postillas  in  utriusque  Testamenti  Jibros,  quae  clara  sensus  litteralis 
et  allegorici  distinctione  excellunt.  ^) 

B.  Alhertus  Magnus  (f  1280),  Ord.  Praed.,  s.  Thomae  Aqu.  magister, 
«xposuit  Psalmos,  Threnos,  Danielem,  Prophetas  minores,  quatuor  Evan- 
gelia,  Apocalypsin.      «In  Psalmis  explicandis  parum  ad  historiam  attendit 


*)  Cf.    P.    H.    Denifle    O.    Praed.,    in    <Archiv    fiir   Literatur-  und    Kirchen- 
geschichte>,  IV.  pag.  290. 

*)  De  Hugone  a  S.  Caro   et  ceteris  exegetis  ex  ordine  s.  Dominici  v.  Quetif 
et  Echard:    Scriptores  Ordinis  Praedicatorum,  Lutetiae  Paris.     17 19.  — 

omniaque  aut  allegorice  de  Christo  aut  tropologice  explicat ;  in  Pro- 
phetis,  etsi  allegorias  et  morales  applicationes  satis  frequenter  afFerat, 
diligentius  tamen  literae  inhaeret ;  in  Evangeliorum  demum  explicatione 
nescis  annon  meliores  interpretes  aequaverit ;  omnia  et  singula  vocabula 
diligenter  excutit,  ad  nexum  accurate  attendit,  dogmata  subtiUter  eruit; 
sed  forte  nimis  diffuse  aliquoties  ab  haereticorum  obiectionibus  illa 
vindicat,  ut  dogmatici  theologi  potius,  quam  interpretis  partes  agere 
videatur».  *) 

S.  Thomas  Aquinas  (f  1274)  Ord.  Praed.,  «Doctor  Angelicus»,  non 
tantum  in  philosophicis  et  theologicis  alios  scholasticos  superavit,  sed 
etiam  tamquam  exegeta  inter  eos  «palmam  habuit».  In  scriptis  suis 
exegeticis  velut  apis  argumentosa,  quae  praedecessores  vera  proposuerunt, 
collegit  et  felici  ingenio  nova,  sublimia  addidit,  textum  s.  Scripturae 
acute  dividens  atque  litteram  eius  erudite  evolvens.  Eius  «Catena 
aurea»  inter  reliquas  catenas  primum  locum  tenet ;  praeterea  exposuit : 
librum  Job,  quinquaginta  primos  Psalmos,  Canticuni  Cant.,  Isaiam, 
Evangelia  Sanctorum  Matthaei  et  Joannis  et  Epistolas  S.  Pauli. 

8.  Bonaventura  (f  1274),  O.  Min.,  «Doctor  Seraphicus»  plura 
opera  exegetica  reUquit  in  forma  quidem  minus  scholastica,  sed  ad 
aedificandum  valde  efficaci;  sunt  sequentia :  «Breviloquium»,  in  cuius 
prooemio  quaedam  de  s.  Scripturae  interpretatione  principia  docet, 
«Principium  s.  Scripturae»,  «Illuminationes  Ecclesiae  in  Hexaemeron», 
«Summa  Expositionis  in  PsaUerium»,  commentarii  in  Ecclesiasten,. 
Sapientiam,  Threnos,  EvangeHa  SS.   Lucae  et  Joannis,  Apocalypsin. 

Bayniundus  Martinus  (f  1290)  Ord.  Praed.,  commentarium  in  S. 
Scripturam  quidem  non  composuit,  at  nullo  modo  est  hic  omittendus,. 
cum,  Hnguarum  hebraicae  et  chaldaicae  peritissimus,  opus  composuerit : 
«Pugio  fidei  adversus  Mauros  et  Judaeos»,  ut  praedicatoribus  esset  quasi 
pugio  quidam  ad  veritatem  christianam  defendendam.  Est  vero  utiHs 
non  tantum  praedicatoribus  sed  et  exegetis,  cum  Raymundus  fidei 
dogmata  non  solum  ex  textu  hebraico  s.  Scripturae  sed  primus  etiam 
ex  rabbinorum  scriptis  defendat.  ^) 

Nicolaus  de  Gorham  (f  1295),  O.  Praed.,  fere  totam  s.  Scripturam 
interpretatus  est :  eius  Postillae  in  EvangeHa  saepius  impressae  pro- 
dierunt,  et  eius  commentarii  in  Epistolas  CathoHcas  ut  s.  Thomae  Aqu. 
opera  non  raro  editi   fuerunt. 

Petrus  de  Palude  (f  1342),  Ord.  Praed.,  patriarcha  Hierosolymitanu& 
et  ordinis  sui  ornamentum  perpulchrum,  s.   Scripturam  universam  inter- 


*)  P.  Cornely  S.  J.  1.  c    p.  657  s.  — 

*)  Eum  textus  rabbinorum  nunquam  existentium  attulisse  quidam  garriebant ; 
A.  Neubaur  in  opere  «The  book  of  Tobit>  (Oxford  1877.  p.  XVIII  ss.)  horum 
accusationem  falsam  esse  probavit  Raymundus  Mart.  scripsit  etiam  «Castrum^ 
Judaeorum»,  cuius  Mss.  in  bibliotheca  Bononiensi  asservatur. 

pretatus    est.     Libri    eius    nondum    typis     editi    per   diversas    Europae 
bibliothecas  sparsi  inveniuntur. 

Ordo  s.  Dominici  an.  1250,  in  capitulo  generali  ordinavit,  ut 
«studium  arabicum,  hebraicum,  graecum»  in  Dominicanorum  collegiis 
institueretur,  ^)  quod  Summus  Pontifex  Clemens  V  in  Concilio  Viennensi 
(13 11)  etiam  ad  alias  academias  extendit.  Praecepit  enim,  ut  linguarum 
orientalium  cathedrae  cum  Romae  tum  in  universitatibus  Parisiensi, 
Salmanticensi,  Oxoniensi,  Bononiensi  erigerentur  eo  fine,  ut  theologi 
catholici  Judaeorum  et  Mahummetanorum  obiectiones  refellerent.  Hoc 
modo  etiam  studia  scripturistica  non  parum  promota  sunt. 

Eodem  tempore  scripserunt: 

Aegidius  de  Columna  (f  1316),  O.  Aug.,  s.  Thomae  Aqu.  discipulus ; 
scripsit  in  Hexaemeron,  in  Canticum  canticorum,  in  Epistolam  ad 
Romanos. 

Petrus  Aureolus  (f  1322),  O.  Min.,  scripsit  «Breviarium  Bibliorum», 
quod  saepe  typis.  editum  fuit. 

Ludolphus  de  Saxonia  (f  1335),  O.  Carth.,  scripsit  «Vitam  Domini 
Nostri  Jesu  Christi»  et  «Commentarium  in  Psalmos  Davidicos  iuxta 
spiritualem  sensum». 

Thomas  Anglicus  (f  1340),  O.  Praed.,  exposuit  Genesin,  Jeremiam, 
Threnos,  Danielem,  libros  Maccabaeorum. 

Nicolaus  Lyranus  (f  1340),  O.  Min.,  postillam  composuit,  quae  se 
ad  universam  S.  Scripturam  extendit,  quibusdam  partibus  deutero- 
canonicis  exceptis.  Opus  hoc  eximium  Lutherus  non  semel  excerpsit, 
ita  ut  in  proverbium  venerit :  « Si  Lyra  non  lyrasset,  Lutherus  non 
saltasset. »  ^) 

Boberius  Holcoth  (f  1349),  O.  Praed.,  hbros  sapientiales  inter- 
pretatus  est,  et  eius  «Praelectiones  in  librum  Sapientiae»  tanti  sunt 
pretii,  ut  iam  plus  quam  vigesies  typis  editi  fuerint. 

Petriis  de  Rerenthals  (f  c.  1400),  O.  Praem.,  composuit  «Catenam 
in  universos  Psalmos». 

Joannes  Gerson  (f  1429),  qui  doctissimus  sui  temporis  consideratur, 
exposuit  Psalmos  et  Canticum  Cant. ;  sed  praecipuas  laudes  meretur 
ob  suas  «Propositiones  de  sensu  literali  Scripturae  et  de  causis  errantium», 
in  quibus  docte  disserit  de  s.   Scripturae  sensibus  et  quomodo  eruantur. 


')  Cf.    C.    Douais,    Essai   sur    rorganisation    des    Etudes    dans    Tordre    des 
Frferes  Precheurs   1216— 1342.     Paris.   1884  p.    139. 

*)  Lyrani  postillae  saec.   15.     Paulus  Burgensis,  Patriarcha  Aquileiensis,  ad- 
iunxit  «Additiones»,  contra  quas  scripsit  Matthias  Thoringus,  O.  Min. 

Alphonsus  Tostatus  (f  1455),  episcopus  Abulensis,  fere  omnes  libros 
sacros  exposuit  in  commentariis  prolixis  quidem,  sed  multa  utilia 
continentibus. 

Ex  reliquis  commemorandi  sunt:  Laurentim  Valla  (f  1457),  ob 
« Adnotationes  in  Novum  Testamenlum», /oa««es  de  Turrecremata  (fi^dS), 
O.  Praed.  et  Cardinalis,  propter  suos  in  Psalmos,  Evangelia  et  Epistolas 
Paulinas  commentarios,  Dionysius  Carthusianus  (f  1471),  qui  universam 
s.   Scripturam  exposuit. 

§   72. 
Interpretes  catholici  recentiores. 

«Revecta  deinde  ad  nos  eruditione  Graecorum,  multoque  magis 
arte  nova  libraria  feliciter  inventa,  cultus  Scripturae  sanctae  latissime 
accrevit.  Mirandum  est  enim,  quam  brevi  aetatis  spatio  multiplicata 
proelo  sacra  exemplaria,  vulgata  praecipue,  catholicum  orbem  quasi 
compleverint :  adeo  per  id  ipsum  tempus ,  contra  quam  Ecclesiae 
hostes  calumniantur ,  in  honore  et  amore  erant  divina  volumina» 
(Prov.  Deus). 

Hoc  tempore  Petrus  Niger  (f  c.  1490),  O.  Praed.,  primus  inter 
christianos  scripsit  grammaticam  linguae  hebraicae  (Rudimentum  linguae 
hebraicae),  quam  simul  cum  opere  «De  conditionibus  veri  Messiae» 
edidit.  Eum  in  novo  opere  secuti  sunt  Conradus  Pellicanus  et  Joannes 
Meuchlin. 

Brevi  post  (an.  15 16)  Augustinus  Justinianus,  O.  Praed.,  prima 
Polyglotta  ^)  edidit  « Octaplus  Psalterii » ,  in  quibus  exhibetur  Psalmorum 
textus  hebraeus,  graecus,  arabicus,  chaldaicus,  duo  latini  et  scholia. 
Opus  hoc,  quod  decem  annis  antea  ad  edendum  iam  praeparatum  habuit 
(cf.  litteras  Jacobi  Antiquarii  in  prima  pagina  edit.  Genuensis),  Summo 
Pontifici  Leoni  X.  dedicavit.  Eodem  modo  maxima  cum  diligentia 
praeparavit  ceteros  utriusque  Testamenti  Hbros,  qui  tamen  non  fuerunt 
typis  impressi.  Scripsit  etiam  opus  :  «Liber  Job  nuper  hebraicae  veritati 
restitutus  cum  duplici  versione  latina»,  Paris   15 16   editum. 


^)  «Augustinus,  ex  illustri  Justinianorum  familia,  praedicatorii  ordinis  professor 
observantissimus,  theologus  sincere  doctus  et  linguarum  omnium,  quae  toto  terrarum 
orbe  dispersae  sunt,  peritissimus,  novo  et  ingenti  ausu  primus  omnium  utrumque 
sacrae  legis  instrumentum  quinque  praecipuis  linguis:  hebraea,  chaldaea,  graeca, 
latina  et  arabica,  in  unum  corpus  Octapla  inscriptum  redegit».  (Sixt.  Senensis,  1.  c. 
pag.  384.).  Polyglotta  haec  priora  fuisse  Complutensibus,  colligi  potest  etiam  ex 
iis,  quae  C.  Tischendorf  scribit  in  opere  «Novum  Testamentum  graece»  vol.  3.  ed. 
Lips.  1894  p.  205  s. :  «Tomus  quintus,  Bibliorum  N.  T.  graece  et  latine  continens, 
editoribus  Jacobo  Lopez  de  Stunica,  Ferdinando  Nunez  de  Guzman,  Demetrio  Duca 
Cretensi,  Antonio  Nebrissensi,  a  prelo  die  10  mensis  ianuarii  anni  15 14  exiit  (tomi 
6  et  I — 4  posthac  impressi,  die  10  iulii  anni  15 17  absoluti  sunt),  tamen  primum 
die  22  martii  anni  1520  accepta  est  papae  Leonis  X  approbatio.  Non  videntur 
exemplaria  ante  annum   1522  distributa   esse.> 

Desid.  Erasmus  Boterd.  anno  1516.  Basilaeae  edidit  textum  graecum 
N.  Testamenti,  et  anno  insequente  Card.  Ghimenez  Ord.  Min.  terminavit 
magnum  suum  opus  Polyglottorum  Complutensium. 

Thomas  de  Vio  Cardinalis  Caietanus  (f  1535)  O.  Praed.,  scriptis  suis 
theologicis,  praecipue  commentario  in  S.  Thomae  Summam  theologicam, 
clarissimus  ultimis  vitae  suae  annis  etiam  s.  Scripturam  interpretatus  est, 
et  quidem  e  textu  originali.  Ipse  linguae  hebraicae  et  graecae  ignarus, 
Antiquum  Testamentum  ex  hebraeo  ab  aliquo  iudaeo,  Novum  ab  alio 
homine  philologo  vertendum  curavit.  Exposuit  omnes  Libros  sacros, 
exceptis  Apocalypsi,  Cantico  Cant.,  libris  deuterocanonicis  et  Hbris  pro- 
pheticis,  his  ultimis,  quia  mors  supervenit.  Rationem  suorum  commen- 
tariorum  ipse  exponit  in  praefatione  ad  quinque  libros  mosaicos :  « Scrip- 
turus  super  quinque  Hbros  Moysi  iuxta  sensum  Hteralem  novumque  Scrip- 
turae  sensum  quandoque  illaturus,  sub  sanctae  Matris  Ecclesiae  ac 
ApostoHcae  Sedis  censura,  rogo  lectores  omnes.  ne  praecipites  detestentur 
ahquid,  sed  Hbrent  omnia  apud  sacram  Scripturam,  apud  christianae 
fidei  veritatem,  apud  cathoHcae  Ecclesiae  documenta  ac  mores.  Et  si 
quando  occurrerit  novus  sensus  textui  consonus,  nec  a  sacra  Scriptura 
nec  ab  Ecclesiae  doctrina  dissonus,  quamvis  a  torrente  Doctorum  sacro- 
rum  aHenus,  aequos  se  praebeant  censores.  Meminerint  ius  suum  uni- 
cuique  tribuere  :  soHs  sacrae  Scripturae  auctoribus  reservata  est  auctoritas 
haec,  ut  ideo  credamus  sic  esse,  quia  ipsi  ita  scripserunt,  aHos  autem 
(inquit  Augustinus)  ita  lego,  ut  quantaHbet  sanctitate  doctrinaque  prae- 
poUeant,  non  ideo  credam  sic  esse,  quia  ipsi  ita  scripserunt.  Nulhis 
itaque  detestetur  novum  sacrae  Scripturae  sensum,  ex  hoc  quod  dissonat 
a  priscis  doctoribus,  sed  scrutetur  perspicacius  textum  ac  contextum 
Scripturae  et  si  quadrare  invenerit,  laudet  Deum,  qui  non  alHgavit  ex- 
positionem  Scripturarum  sacrarum  priscorum  doctorum  sensibus,  sed 
Scripturae  ipsae  integrae  sub  cathoHcae  Ecclesiae  censura  ^).  AHoquin 
spes  nobis  ac  posteris  tolleretur  exponendi  Scripturam  sacram,  nisi 
transferendo  (ut  aiunt)  de  Hbro  in  quinternum.  Ego  iam  senex  non 
novitatis  sed  veritatis  soHus  amore  allectus,  opus  hoc  aggredior  in  holo- 
caustum  omnipotenti  Deo,  ad  accendendum  aHorum  mentes  erga  Sacras 
Scripturas.  Det  Dominus  Jesus  Christus,  ut  assequar  intentum ;  intendo 
autem  iuxta  hebraicam  veritatem  textum  exponere,  ubi  diversa  occurrerit 
sententia  in  vulgata  editione  et  in  hebraico  textu;  nam  ipsius  Mosis 
textus,  non  interpres  eius  exponendus  est.  Non  enim  interpretis  graeci 
aut  latini,  sed  ipsius  tantum  hebraei  textus  auctoritas  est,  quam  com- 
plecti  cogimur  et  complectimur  fideles  omnes».  Caietanum  scriptis 
exegeticis  gloriam  suam,  quam  theologicis  acquisiverat,  obscurasse  dicunt 
plures,  immo  Palavicinius  asserit,  Caietanum  e  scriptis  eius  exegeticis 
aestimare  idem  esse    ac  pavonis  pulchritudinem  non    ex  pennis    sed  ex 


^)    Cajetanus  non  loquitur  de  Patrum  unanimi  consensu,    sed  de  eorum  opini- 
onibus  ut  sunt  particulares  doctores,  et  de  rebus  scientificis,  non  fidei  et  morum. 


168  Caput  XV:  De  interpretatione  Catholicorum. 

pedibus  aestimare.  ^)  Quod  iudicium  ei,  qui  Caietani  commentarios  legerit, 
durum  et  iniustum  videbitur,  dummodo  consideret,  Caietanum  textum 
hebraeum  et  graecum  s.  Scripturae  e  versionibus  interdum  certe  defec- 
tuosis  exposuisse. 

Santes  Pagninus  (f  1541),  O.  Praed.,  celeberrimus  est  sua  «Veteris 
et  Novi  Testamenti  nova  translatione » ,  quae  post  s.  Hieronymum  prima 
adornata  fuit,  et  ob  fidelitatem  suam  ab  Aria  Montano  aliisque  textui 
hebraeo  et  graeco  tanquam  versio  interlinearis  apposita  fuit.  Cetera 
eius  opera  sunt:  «Thesaurus  linguae  sanctae  seu  Lexicon  hebraicum», 
'<  Hebraicarum  institutionum  libri  quatuor » ,  « Isagoge  ad  sacras  Litteras 
et  ad  mysticos  Scripturae  sensus»,    «Catena  argentea  in  Pentateuchum » , 

Franciscus  Vatablus  (f  1547),  linguae  hebraicae  in  universitate 
Parisiensi  professor,  scholia  brevia  et  sohdissima  in  s.  Scripturam  compo- 
suit  et  discipulis  suis  dictavit.  Quia  autem  schoHa  ab  editore  infideli 
interpolata  fuerunt,  ut  Calvinianis  faverent,  theologi  Sorbonenses  et  in- 
quisitores  hispani  eorum  usum  prohibuerunt,  donec  corrigerentur. 

Adamus  Sasbout  (f  1553),  O.  Min.,  scripsit  commentarios  in  Isaiam 
et  epistolas  s.  Pauli,  quibus  sibi  ut  theologus  et  interpres  optimum  nomen 
comparavit. 

Isid.  Clarius  (f  1555I,  O.  S.  B.,  libros  Antiqui  Testamenti  ex 
hebraeo,  libros  Novi  Testamenti  e  graeco  vertit  et  scholiis  exposuit ; 
quod  opus  tamen,  cum  quosdam  eiTores  contineret,  ab  Ecclesia  prohi- 
bitum  fuit. 

Franciscus  Titelmann  (f  1557),  O:  Capuc,  edidit  Elucidationes  et 
adnotationes  utiles  in  Jobum,  Psalmos,  Canticum  Cant.,  Evangelia  s. 
Matthaei  et  s.  Joannis,  Epistolas  s.  Pauli  et  Epistolas  cathoHcas. 

Hieronymus  Oleaster  (f  1562),  O.  Praed.,  in  Consilio  Tridentino 
regis  Lusitaniae  theologus,  plura  scripsit  in  s.  Scripturam,  e  quibus  typis 
prodierunt  commentarii  in  Pentateuchum  et  Isaiam,  sensum  litteralem 
clare  explanantes. 

Sixtus  Senensis  (f  1569),  O.  Praed.,  sua  « Bibliotheca  sancta»,  prima 
introductione  in  s.  Scripturam,  ut  hodie  vox  usurpari  solet,  studia  scrip- 
turistica  non  parum  promovit.  «Re  vera  in  eo  scribendo  sese  exhibuit, 
ut  protestantici  scriptoris  (Rich.  Montacutii)  de  Sixto  iudicium  faciam 
meum,  virum  plane  doctissimum  et  si  quis  aHus  in  Patribus  versatissimum, 
immensi  laboris  scriptorem,  diHgentiae  stupendae,  lectionis  variae  et 
eruditionis  admirandae » ,  ^) 

Andreas  Masius  (f  1573),  unus  e  Polyglottarum  Antwerpiensium 
editoribus,  commentarium  edidit  in  Hbrum  Josue,   mira  eruditione  refer- 


^)     Pallavic.     Hist.  Conc.  Trid.  VI,   17.  n.  2. 
")     Gornely  S.  J.  1.  c.  pag.  693, 

tum,    qui  tamen,    quia  quaedam  minus  recta    continebat,    Indici  relatus 
est,  donec  corrigeretur. 

Cornelius  Jansenius  (f  1575),  episcopus  Gandavensis  et  Philippi  II. 
in  Concilio  Tridentino  theologus,  scripsit  opera  docta  et  utilia :  t  Para- 
phrasin  et  adnotationes  in  Psalmos»,  Commentaria  in  Proverbia,  Canti- 
cum  Cant..  Sapientiam,  Ecclesiasticum,  «Concordiam  evangelicam  », 
« Commentarium  in  Concordiam  et  totam  historiam  evangelicam». 

Franc.  Forerius  (f  1581),  O.  Praed.,  in  Concilio  Tridentino  regis 
Lusitaniae  theologus,  posteaque  a  summo  Pontifice  adhibitus,  ut  missale 
et  breviarium  reformaret  atque  catechismum  componeret,  scripsit  com- 
mentarios  in  librum  Job  et  in  Isaiam.  Primus  non  prodiit  typis;  de 
altero  protestans  Rosenmiiller  testatur :  « indagavit  in  singularum  vocum 
proprias  significationes  et  integrarum  sententiarum  sensum  et  nexum  non 
minori  diligentia  quam  iudicio*. 

Joannes  Maldonatus  (f  1583),  S.  J.,  excellit  suo  «Commentario  in 
quatuor  Evangelia»,  qui  propterea  etiam  saepe  typis  editus  est.  Minoris 
valoris  sunt  eius  «Commentarii  in  praecipuos  libros  Veteris  Testamenti 
(in  prophetas  maiores,  in  Psalmos,  in  Proverbia,  Canticum  Cant.,  Eccle- 
siasten,  Sapientiam). 

Alphonsus  Salmeron  (f  1585),  S.  J.,  Concilii  Tridentini  theologus, 
commentarios  scripsit  in  totum  Novum  Testamentum,  qui  magni  aesti- 
mantur. 

Franciscus  Bihera  (f  1591),  S.  J.,  exposuit  duodecim  prophetas 
minores,    Evangelium  s.  Joaniiis,    Epistolam  ad  Hebraeos,    Apocalypsin. 

Lud.  de  Legionibus  (Luis  de  Leon  f  1591),  O.  S.  Aug.,  hispanus 
celeberrimus,  exposuit  librum  Job,  Canticum  Cant.,  Apocalypsin,  et 
scripsit  etiam  «  De  los  nombres  de  Christo »  (De  nominibus  Christi)  et 
«La  perfecta  casada»  (in  Prov.  c.  31),  ubi  exegetam  aeque  doctum  ac 
pium  agit. 

Card.  Franciscus  Toletus   (f  1596),  S.  J.,  a  pluribus  summis  Ponti- 
ficibus    magni   habitus,    in  criticam   textus  sacri  investigationes    instituit, 
quibus  Sixtus  V  in  edendo  textu  Alexandrino  usus  est.    Exposuit  quoque 
duodecim  prima  capita  Evangelii  s.  Lucae,  Evangelium  s.  Joannis,  epistolam  ■ 
ad  Romanos. 

Gilbertus  Genebrardus  (f  1597),  O.  S.  B.,  notus  est  praesertim  suo 
in  Psalmos  commentario.  Vertit  etiam  Judaeorum  quorundam  expositiones 
in  Canticum  Cant.  et  in  Joelem. 

Benedictus  Arias  Montanus  (f  1598),  O.  S.  Jac,  praefectus  fuit  edi- 
torum  Polyglottorum  Antwerpiensium.  Edidit  etiam  commentarios  in 
aliquos  utriusque  Testamenti  libros    et   «Antiquitatum  iudaicarum  libros 

Nicolaus  Serarius  (f  1609),  S.  J.,  omnes  fere  A.  Testamenti  libros 
fuse  explanavit  et  ex  Novo  Epistolas  catholicas.  Alii  Socielatis  Jesu 
interpretes,  qui  hac  periodo  commentarios  scripserunt,  sunt :  Benedictus 
Pererius  (f  1610),  Card.  Bobertus  Bellarminus  (f  1621),  Joannes  Mariana 
(f  1624),  Casp.  Sanctius  (f  1628),  Jae.  Tirinus  (f  1636)  et  praesertim 
Gornelius  a  Lapide  (f  1637),  qui  integram  s.  Scripturam,  libris  Psalmorum 
et  Job  exceptis,  fuse  exposuit.  Joannis  de  Pineda  S.  J.  commentarius 
in  librum  Job  a  multis  laudatur,  Jac.  Bonfrerius  S.  J.  propter  commen- 
tarios  suos  in  Vetus  Testamentum  inter  optimos  exegetas  collocatur. 

Guilehnus  Estius  (f  1 6 1 3),  universitatis  Duacensis  professor  et  can- 
cellarius,  Commentarios  in  epistolas  Paulinas  et  septem  catholicas  edidit, 
qui  optimis  adnumerantur.  Magni  pretii  sunt  etiam  eius  «Adnotationes 
in  difficiliora  loca  s.   Scripturae>. 

Seraphinus  Gapponi  (f  1614),  O.  Praed.,  exposuit  quatuor  Evangelia, 
Pentateuchum  et  Psalmos.  Commentarios  in  Psalmos  sub  finem  vitae 
scripsit,  adeo  ut  ultimum  versiculum  ultimo  vitae  die  exposuerit  (editi 
sunt  Bononiae   1692   ss.   in  4  vol.   fol.). 

Thomas  Malvenda  (f  162 8),  O.  Praed.,  ut  Vulgatam  defenderet, 
novam  versionem  ex  hebraeo  adornavit  et  scholiis  illustravit,  at  non 
pervenit  nisi  ad  Ezechielis  cap.  16.  Opus  post  auctoris  mortem  edidit 
Thomas  Turcus,  O.   Praed.,  in   5   voluminibus  fol. 

Bidacus  Alvarez  (f  1635),  O.  Praed.,  praeter  opera  notissima  «De 
auxiliis  divinae  gratiae»  composuit  etiam  «Commentaria  in  Isaiam  pro- 
phetam  iuxta  sensum  Htteralem  et  moralem». 

Simon  de  Muis  (f  1644),  Hnguarum  orientalium  in  universitate 
Parisiensi  professor  edidit  « Commentarium  litteralem  et  historicum  in 
omnes  Psalmos  et  selecta  Veteris  Testamenti  cantica»,  qui  ideo  est 
laudandus,  quod  textum  hebraicum  accurate  exponat  et  rabbinorum  ex- 
positiones  non  raro  referat. 

Steph.  Menochius  (f  1655),  ^.  J.,  ad  exemplum  aHquorum  Societatis 
suae  alumnorum  s.   Scripturam  breviter  exposuit. 

Joannes  Morinus  (f  1659),  ^^^s  e  Polyglottorum  Parisiensium  edi- 
toribus,  magnum  nomen  sibi  fecit  praesertim  editione  Pentateuchi  Samari- 
tani  et  Targum  Samaritani. 

Joannes  de  la  Haye  (f  1661),  O.  Min.,  ipse  commentarios  quidem 
non  composuit,  sed  studium  s.  Scripturae  promovit  collectionibus  ex 
aHis  interpretibus,  quarum  tres  edidit:  « BibHam  Magnam»,  « BibHam 
Maximam»,    «BibHa  sacra  cum  selectis  commentarus». 

Bernardinus  a  Piconio  (f  1709),  O.  Min.,  exposuit  EvangeHa  et 
Epistolas  PauHnas,  quod  opus  a  Clemente  XI.  laudatum,  in  multorum 
s.  Scripturae  studiosorum  manibus  versatur  tum  ob  scientiam  tum  ob 
pietatem,  quam  spirat. 

CJierubinus  a  S.  Joseph  (-j-  1716),  O.  Carm.,  conscripsit  duo  opera 
maioris  raomenti,  in  quorum  primo,  cui  titulus  est  «Summa  criticae 
sacrae»,  scholasticorum  more  disserit  de  Scripturarum  nomine,  conser- 
vatione  et  quasdam  difficultates  solvit;  in  altero,  qui  «Bibliotheca  criticae 
sacrae»  inscriptus  est,  res  ad  antiquitates  Judaeorum,  s.  Scripturae  ver- 
siones  et  editiones  spectantes  tractat. 

Augustinus  Cahnet  (f  1757),  O.  S.  B.,  non  solum  saeculi  18.  op- 
timus  fuit  interpres,  sed  aliis  permultis  etiam  praeferendus  est,  eo  quod 
s.  Scripturam  docte,  plene  sed  nihilominus  non  prolixe  exposuit.  Commen- 
tarium  eius  in  universam  sacram  Scripturam  gallice  scriptum  J.  Bom. 
Mansi  latinitate  donavit,  quemadmodum  et  Dissertationes  valde  utiles, 
quas  auctor  operi  suo  adiecit.  Scripsit  etiam  primum  Dictionarium  Ublicum, 
in  quo  ordine    alphabetico  res    s.  Scripturae    scitu  digniores    pertractat. 

Eorum  qui  de  S.  Scriptura  saeculo  19.  opera  composuerunt 
praecipui  sunt:  Joannes  Jahn  (f  1816)  J.  H.  Kistemaker  (f  1834),  J.  Leon 
Hug  (f  1846),  Car.  Vercellone,  0.  Barn.  (f  1868),  Fr.  Xav.  Patrizi  S.  J. 
(f  1881),  Uhaldus  Uhaldi  (f  1884),  A.  M.  Le  Hir  (f  1868),  J.  B.  Glaire 
(f  1872),  J.  Th.  Beelen  (f  1884),  /.  G-  Herhst  (f  1836),  B.  Welte  (f  1885), 
J.M.A.  Scholz  (f  1852),  Fr.Xav.Beithmaijr  (f  1872),  Fr.  Allioli{\  1873), 
M.  Aberle  (f  1876),  Ban.  B.  Haneherg  0.  S.  B.  (f  1876),  Laur.  EeinJce 
(f  1879),  A.  Bisping  (f  1884),  P.  Schegg  (f  1885),  M.  Wolter  0.  S.  B. 
(f  1890),  Val  Thalhofer  (f  1891),  Jos.  Grimm  (f  1896),  Gust.  BicJceU, 
C.  Cl.  Fillion,  C.  Gutberlet,  G.  Hooherg,  Van  HoonacTcer,  Fr.  Kaulen,  Th.  J. 
Lamy,  Melch.  Mlcoch,  Joan.  PdneJc,  Fr.  Polzl,  Aug.  Bohling,  Al.  Schdfer, 
Bern.  Schdfer,  P.  Schanz,  L.  A.  Schneedorfer  0.  Cist,  Ant.  Scholz,  Paul  Scholz, 
Aem.  Schopfer,  Fr.  Vigouroux,  Herm.  Zschokke. 

E  tempore  recentissimo  commemoranda  sunt  prae  ceteris: 

1.  Academia  hihlica  (L'ficole  pratique  d'fitudes  bibHques)  ab  ordine 
s.  Dominici  Hierosolymis  in  conventu  s.  Stephani  Protomartyris  an.  1889 
fundata,  in  qua  ii  qui  exegetae  sunt  futuri  linguas  orientales  omnesque 
disciplinas  biblicas  addiscere  possunt; 

2.  Bevue  hihlique  internationale,  quam  praedictae  Academiae  profes- 
sores  dominicani  edunt; 

3.  Cursus  Scripturae  sacrae,  auctoribus  R.  Cornely,  J.  Knabenbauer, 
F.   de  Hummelauer  aliisque  Soc.  Jesu  presbyteris ; 

4.  Bictionnaire  de  la  Bible,  curante  Fr.  Vigouroux ; 

5.  Biblische  Studien,  series  fasciculorum,  in  quibus  Germaniae  et 
Austriae  exegetae  catholici  de  quaestionibus  biblicis  scribunt. 


CAPUT  XVI. 
DE  INTERPRETATIONE  PROTESTANTICA. 


--^53^- 


§   73- 
Praecipui  interpretes  protestantici  usque  ad  ortum  rationalismum. 

Mart.  Lutherus  (f  1546)  primus  se  s.  Scripturam  intellexisse  eius- 
que  veram  interpretandi  rationem  indicasse  gloriatur. -^)  Reiecta  orani 
Ecclesiae  et  Patrum  auctoritate  in  s.  Scriptura  exponenda,  eam  in  se 
claram  esse  defendebat;  cum  autem  etiam  eius  inimici  ex  hac  s.  Scrip- 
turae  claritate  pro  sua  doctrina  argumenta  traherent  et  tamen  Luthero 
inimici  manerent,  suam  propriam  persuasionem  ut  supremum  principium 
statuit,  indeque  etiam  s.  Scripturae  libros,  qui  huic  persuasioni,  prae- 
cipue  eius  opinioni  de  soHus  fidei  sufficientia  contradicerent,  non  ut 
divinos  sed  mere  humanos  consideravit.  Quicunque  ergo  sacrorum 
Librorum  interpretationem  aggreditur,  ante  omnia  nullo  modo  dubitet, 
solam  fidem,  absque  operibus  hominem  iustificare.^)  Ut  Lutheri  asseclae 
iis  adversariis  suae  doctrinae,  qui  e  s.  Scriptura  argumentantur,  re- 
spondere  sciant,  eis  ut  regulam  statuit,  tunc  contra  s,  Scripturam  ad 
ipsum  Christum  appellare  seu  aUter  et  brevius  :  ad  suam  persuasionem.^) 


')  «Ich  mag  wohl  sagen,  dass  so  viel  Biicher  geschrieben  und  Doktores  der 
Schrift  gemacht  sind,  und  kein  Buch  noch  Doktor  das  Evangelium  gepredigt  hat.> 
(Walch.  III.  453).  <Es  hat  zuvor  niemand  gewusst,  was  das  Evangelium,  was  Christus, 
was  Taufe  etc.  sei.  Summa  :  wir  haben  gar  nichts  gewusst,  was  ein  Christ  wissen 
soU.  Alles  ist  durch  die  Papstesel  verdunkelt  und  unterdriickt »  (ib.  XVI.  2013). 
<Sehet  Gregorium  an,  wie  derselbe  Mann  gaukelt>  (ib.  III.  1038).  «Sehet  die  Biicher 
St.  Hieronymi  an,  ich  habe  sie  auch  gelesen.  Aber  er  meinet,  er  habe  es  wohl  ge- 
troffen,  fiihret  prachtige  Worte ;  aber  es  ist  schlecht  Ding  und  sind  nur  die  Schalen 
von  der  Nuss,  die  Hiilsen  von  der  Erbse>  (ib  III.  1033).  «Diese  (August.,  Hieron.) 
lassen  sich  mit  ihrer  Lehre  ansehen,  dass  es  alles  gut  sei,  was  sie  vorgeben,  und 
streichen  doch  einem  Dr  .  .  in  das  Maul>   (ib.  III.    1033). 

«)     Ib.  III.  2782.  2893. 

')  «Wenn  unsere  Gegner  die  hl.  Schrift  geltend  machen  gegen  Christus,  so 
machen  wir  Christus  geltend  gegen  die  Schrift.  Wir  haben  den  Herrn,  sie  die 
Knechte,  wir  das  Haupt,  sie  die  Fiisse  oder  die  Glieder,  die  dem  Haupte  gehorchen 
und  weichen  miissen.  Muss  eines  von  beiden  preisgegeben  werden,  Christus  oder 
das  Gesetz,  so  muss  das  Gesetz  verloren  gehen,  nicht  aber  Christus  >  (Witt.  Ausg 
I.   fol.   147). 

Ita  protestantes  conservativi  et  rationalistae  habuerunt  viam  a  Luthero 
indicatam.  In  commentariis  suis  Lutherus  ad  textum  hebraeum  quidem 
attendebat,  at  linguae  illius  non  satis  gnarus,  vix  aliquid  notatu 
digni  eruit.') 

Calvinus  (•{■  1564)  ad  evitandas  controversias  «synodo  verorum 
episcoporum»  reliquit,  de  sensu  s.  Scripturae  vero  iudicare,  ex  quo 
patet,  neque  apud  omnes  protestantes  «liberum  examen»  admissum 
fuisse.  Constat  etiam  protestantes,  quamquam  ss.  Patrum  auctoritatem 
reiecerunt,  suorum  patrwn  auctoritatem  quolibet  momento  accepisse. 

Inter  protestantes  confessionis  Lutheranae   excelluerunt : 

Joan.  Gerhard  (f  1637).  Exposuit  Genesim,  Deuteronomium,  Evan- 
gelia,  epistolas  s.  Petri.  In  suis  locis  theologicis  docuit,  explicationem 
regulandam  esse  ad  normam  «perpetuae  sententiae,  quae  de  unoquoque 
doctrinae  capite  in  s.   Scriptura  proponitur.» 

Mart.  Geier  (f  1680)  notus  est  praecipue  suo  commentario  in 
Psalmos. 

Abraham  Calov  (f  1686)  nomen  sibi  fecit  commentario  in  Genesin 
et  opere   «Biblia  illustrata»,   catena  quadam  in  universam  s.  Scripturam. 

Seh,  Schmid  (f  1696)  vertit  integram  s.  Scripturam  e  textu  originali 
iu  linguam  latinam  et  exposuit  plures  libros  sacros. 

E  protestantibus,  qui  se  reformatos  appellant : 

Joan.  Drusius  (f  1616),  linguarum  orientalium  peritissimus,  scholia 
composuit  in  difficiliores  textus  s.  Scripturae,  quae  etsi  errores  sectae 
ilHus  redoleant,  tamen  eruditione  et  aequiore  erga  sanctos  Patres 
iudicio  excellunt. 

Ludov.  de  Dieu  (f  1642)  scripsit  breves  adnotationes  in  omnes 
fere  Hbros  s.  Scripturae.  Investigavit  sensum  litteralem,  de  doctrina 
ipsa  minus  curans. 

Joan.  Cocceius  (Koch  f  1669)  falsa  typologia  invecta,  Christum 
Dominum  ubique  in  A.  Testamento  praefiguratum  vidit.  Commentarii 
eius  fere  ad  omnes  libros  sacros  se  extendunt. 

Campegius  Vitringa  (f  1722),  Cocceji  discipulus  suo  in  Isaiam 
commentario  apud  Protestantes  celeberrimus  fuit. 

Ex  Arminianis  et  Socinianis: 

Hugo  Grotius  (f  1645)  scripsit  «Adnotationes  in  Vetus  et  Novum 
Testamentum»,  in  quibus  se  ex  historia  profana  omnia  attulisse  affirmat. 


"^)  Cf.  J.  J5ac/ima«w,  Alttestamentliche  Untersuchungen,  Berlin  1894  pag.  108: 
«Das  Hebraische  war  eben  nicht  seine  Sache,  —  drum  hielt  er  sich  an  den  Text 
der  Vulgata  und  Septuaginta». 

quae  historiam  sacram  explicent  atque  confirment.  At  rationalismo 
viam  paravit,  quia  nullum  vaticinium  messianicum  directum  agnoscebat, 
quae  autem  typice  ad  Christum  referebat,  mera  accommodatio  erant. 

Joan,  Clericus  (f  1736)  fuit  unus  e  rationalismi  praecursoribus.  In 
commentariis  suis  doctrinam  arminianam  defendit,  inspirationem  impugnat, 
vaticinia  messianica  ab  aliis  admissa  negat,  miracula  ut  eventus  mere 
naturales  explicat. 

In  genere  dicendum  est,  praesertim  Socinianos  in  interpretatione 
s.  Scripturae  absurde  processisse,  ut  saum  systema  e  s.  Scriptura 
confirmarent. 

Principales  commentarii  protestantici  inveniuntur  collecti  in  opere 
«Critici  sacri»   (Londini   1660;  Amstelodami   1698). 

Brianus  Walton  (-j-  1658),  Anglus,  celeberrimus  evasit  editione 
Tolyglottorum  Londinensium,  in  quibus  textum  hebraicum,  samaritanum, 
chaldaicum,  graecum,  syriacum,  arabicum,  aethiopicum,  persicum,  latinum 
impressit,  doctas  praefationes  de  singulis  textibus  praemisit  et  dictionarium 
adiecit.  Opus  hoc  quod  a  pluribus  adiutus  ^)  iuris  publici  fecit,  hucusque 
omnium  Polyglottorum    perfectissimum  est. 

§   74. 
luterpretes  protestantici  post  ortum  rationalismum. 

Analogiam  fidei,  quam  iam  Arminiani,  Sociniani  et  quidam  alii 
interpretes  reiiciebant,  omnino  respuerunt  exegetae  protestantici  qui 
deistarum  anglicorum  et  pseudophilosophorum  gallicorum  systemata 
sequebantur.  Hi,  negata  revelatione,  vaticinia  et  miracula  quoque  negare 
coacti  sunt.  Antiquum  Testamentum  eis  propterea  nihil  aUud  est, 
quam  litteratura  profana  Judaeorum,  Novum  autem  Testamentum  est 
coUectio  librorum  de  Christo  agentium,  de  Christo  tamen  non  Deo  sed 
mero  homine,  etsi  maiori  sapientia  et  sanctitate  praedito  quam  ceteri 
homines.  Hoc  modo  principium  protestantismi,  hucusque  «analogia 
fidei»,  «doctrina  Hbrorum  symboHcorum»  etc.  Hmitatum,  in  ultimis  suis 
consequentiis  apparuit. 

Joan.  Sal.  Semler  (f  1791)  inter  protestantes  germanicos  primus 
hunc  rationaHsmum  bibHcum  professus  est.  Ut  Hbros  N.  T.  exponeret, 
systema  accommodationis  invenit,  iuxta  quod  Christus  et  ApostoH  saepe 
Judaeorum  opinioni  se  accommodassent.  Ut  ergo  vera  Christi  doctrina 
a  falsa  Judaeorum  discernatur,  primum  ex  scriptis  Philonis,  Flavu  Josephi 
aHorumque  colHgatur,  quaenam  Judaei  docuerint;  reHqua  Christo  attri- 
buenda  esse  censuit. 


*)  Textum  aethiop,  et  partem  vocabularii  correspondentem  elaboravit  J,  31. 
Wansleiius,  qui  postea  ad  fidem  catholicam  conversus,  ordinem  S.  Dominici  am- 
plexus  est. 


Caput  XVI:  De  interpretatione  protestantica.  176 

Sed  in  hoc  rationalismus  non  stetit.  Mox  enim  alia  systemata 
inventa  sunt,  ut  morale  Kantii  (-j-  1804),  psychologicum  H.  E.  G. 
Patili  (-j-  1851),  mythicum  D.  Fr.  Straussii  (•]-  1875),  quibus  Vetus  Testa- 
mentum  et  Evangeliorum  doctrina  labefactarentur.  Sed  cum  Christi 
facta  et  doctrina  in  Actibus  et  EpistoHs  Apostolorum  relata  inveniantur, 
haec  quoque  innocua  reddenda  erant,  ad  quod  opus  Ferd.  Christ.  Baur 
(f  1860),  Tubingensis  professor  se  accinxit,  scholam  fundans,  quae 
«neo-tubingensis»  appellatur.  Actuum  Apostolorum  et  Epistolarum 
authentiam  negavit,  ea  exeunte  saec.  2  post  Chr.  scripta  asserens.  Inter 
primos  christianos,  ex  eius  mente,  quidam  fuerunt,  qui  Messiam  quidem 
venisse  dicerent,  at  leges  mosaicas  quoque  observandas  crederent ;  hi 
Christiani  Petrini  nuncupantur.  Praeter  hos  alii  erant,  Paulini,  qui 
veram  de  religione  Christi  universali  ideam  habebant.  Huic  inter 
primos  Christianos  liti  libri  Novi  Testamenti  originem  suam  debent. 
Apocalypsis  a  iudaizantibus  originem  suam  trahit.  Paulus  quoque 
scripsit  quatuor  epistolas,  in  quibus  iudaizantes  impugnat.  Habuit  utra- 
que  pars  etiam  suum  Evangelium,  quod  tamen  non  est  identicum  cum 
Evangeliis  hodiernis.  Libri  omnes,  praeter  nominatos,  scripti  sunt  post 
Apostolorum  mortem,  ut  illae  duae  partes  Christianorum  unirentur. 

Omnium  horum  rationalistarum  nomina  et  opera  referre,   non  est 
nobis  in  animo.     Sufficiat  praeter  iam  commemoratos   principales  quos- 
dam  nominatim    producere :    Sigm.  Jac.  Baumgarten  (f   1757);    Joh.  Bav. 
Michaelis  (f  1791)  ;  7.  (r.  Rosenmiiller  (f  181  5);  F.  Fr.  Bosenmi^ller  (f  1835) 
Gottf.  Eichhorn  (f   1827);   Guil.  Gesenius  (f    1842);   C.  W.  Justi  (f    1846) 
L.  de  Wette    (f    1849);     Fried.  BleeJc     (f    1859);     Jos.  Bunsen    (f   1860) 
Herm.  Hupfeld    (f    1866);    Henr.  Ewald  (f    1875);   ^^^-  Knohel  (f    1863) 
Fried.  Tuch  (f    1867);  Ferd.  Hitzig  (f    1875);  Justus  Olshausen  (f    1882) 
A.  Kuenen  (f  1891);  E.  Beuss  (f  1891)  ;   Aug.  Billmann  (f  1894);  J.  Well- 
hausen;  B.  Stade;  T.  K.  Cheyne;  C  H.  Cornill:  B.  Buhm;  W.  Nowack;  Frd. 
Baethgen. 

Conservativis  adnumerantur : 

Herm.  Olshausen  (f  1 839) ;  fl".  ^.  Hdvernick  (f  1 845) ;  iJ.  Stier  (f  1 862) ; 
C.  Aug.  Auberlen  (f  1864);  E.  W.  Hengstenberg  (f  1869);  A.  Tholuck 
(f  1877);  H.Guerike  (f  1878);  C.Fr.Keil  (f  1888);  Fr.Belitzsch  {^  1890). 

